
Jei neklystu, tai nutiko šeštojo dešimtmečio pradžioje. Viena mano 
pusseserė iš mamos pusės susiruošė į Australiją. Smalsiai pasitei- 
ravęs, kur tokia yra, išgirdau paslaptingą atsakymą: „Pačiam pa- 
saulio pakrašty!“ 

"Tie žodžiai atėmė man ramybę: pasaulio pakrašty! Juk anuo- 
met pasaulis man buvo visai ne rutulys, o plokščias kaip blynas. Ir 
naktimis, gulėdamas jaukiame patale, vis svajodavau apie tą Aus- 
traliją, tą pasaulio kraštą. Būdavo baisu, įdomu, smarkiau plakan- 
čia širdimi trokšdavau nuotykių ir pašėlusių fizinių bandymų. 

Pažintis su pasaulio kraštu prasidėjo pusseserės ūkyje. Sodybą 
juosė aukšta medinė tvora. Šitaip ir suvokiau pasaulio kraštą: me- 
dinė tvora, o už jos - Niekas, Praraja, "Tamsa. Ir ši aukšta medinė 
tvora be paliovos mane traukė - nors buvo uždrausta prie jos ar- 
tintis. Troškau pažvelgti kitapus, tiesiog oda pajusti, koks tas pa- 
saulio kraštas. Svajonėmis atsargiai sėlindavau prie šios šiurpios 
ribos. Draudimas masino mane patirti kažką nauja, paslaptinga, 
dar nematyta. Prie tvoros jausdavau stiprią oro srovę, kuri kėsinda- 
vosi mane nunešti. Tačiau aš abiem kojomis tvirtai stovėdavau ant 
žemės, jaučiausi labai stiprus - nieko man negalėjo nutikti, tuo nė 
trupučio neabejojau. Paskubomis ieškodavau šakų skylių, išklibu- 
sių tvoros atramų, kad tik galėčiau pažvelgti į Kitą Pasaulį. Galiau- 
siai pavyko išjudinti vieną statinį - pralaužti plyšelį. Man atsivėrė 
praraja, užgniaužė kvapą, užsimerkiau — tačiau po to kiekvieną 
dieną grįždavau prie tvoros, vis smarkiau klibindavau statinį... kol 


pagaliau prasispraudžiau pro spragą. Klaiki baimė išgaravo, liko 
veikiau tik knietulys, nervų kirbėjimas. Aš išvydau žvaigždes ir pla- 
netas. Tamsa, pirmiau taip gąsdinusi mane, sklaidėsi; žvarbus šal- 
tis virto jaukia šiluma. Pasaulio krašte, už tos šiurpios ribos, tame 
nuotykių kupiname žaidime, kurį sapnuodavau, iš karto pasijutau 
puikiai - turbūt dar ir todėl, kad žinojau esąs saugiame ūkyje, kur 
man niekas negresia. 

Vaikystėje toks sapnas mane lankydavo dažnai. Dabar jau žinau: 
jis pasirodydavo tuomet, kai stengdavausi pasipriešinti riboms, jas 
peržengti... 

Tą sapną prisiminiau, kai ėmiausi šios knygos; jis akivaizdžiai 
ir konkrečiai atskleidžia ribų reikšmę: ribos apibrėžia patalpas bei 
laikotarpius, užtikrina saugumą ir patikimumą, jos yra orienty- 
rai — bet ir dirgina, jos yra atžymos, kartais tik laikinos. 

Vaikams reikia ribų - ypač tokiais laikotarpiais, kuomet vaikų 
hizines, psichines ir sielos ribas pažeidžia ir paniekina karai, ba- 
das, pažeminimai ir prievarta. Vertinti ir gerbti vaikų ribas — tai 
užtikrinti jiems orų vystymąsi. Šia prasme ribas reikia ginti - bet 
ginti ne nuo tikrovės. "Tas, kuris sprausdamas vaikus į siauras ribas 
saugo juos nuo patirties, užaugina nemokančius gyventi žmones. 

Vaikams reikia ribų... 0 ir suaugusiesiems taip pat, pritaria vie- 
na mama mano nuostatai. Ribų reikia tėvams, auklėtojams, auklė- 
tojoms, mokytojams 17 mokytojoms, visiems pedagoginio proceso 
dalyviams. Nesugebantis paisyti ribų tampa neryžtingu, klusniu 
vergu, kurio vaikai negerbia ir nevertina. Laikytis ribų, - vadinasi, 
abipusiai vertinti ir gerbti asmenybes. 

Nors daugelis tėvų, daugelis auklėtojų, daugelis mokytojų jau- 
čia, kad būtina nubrėžu ribas, kasdienybėje elgiasi visiškai kitaip. 
Mat, tariamai trokšdami vaikui „tik gero“, daugelis mano, kad tai 


nesuderinama su ribomis. Kokia klaida! Šitaip kai kuriose šeimose 

įsigali „ilgos virvelės“ principas. "Ievai viską pakenčia, kol toji vir- 
velė - kone tiesiogine prasme - pokšteli. 

"Tuomet ūmūs pedagoginiai veiksmai sukelia rimtų pasekmių. 
Neretai kūnas ir siela sužalojami. Ir tai tik viena medalio pusė. 
Kita - tėvų ir vaikų santykius temdantis jausmų atbukimas, abs- 
traktumas ir dorovės pakrikimas. 


Skaitoma daug ir prieštaringos literatūros apie auklėjimą, norima 
viską visuomet daryti teisingai, klausoma specialistų — ir neten- 
kama pagrindo, netgi palūžtama. Pasekmės: neapgalvotas auk- 
lėjimas, racionalumu ir įkalbinėjimu pagrįsti santykiai su vaikais, 
„ugdymas - ne žlugdymas“ (Otas Špekas), kur atmetami jausmai 
ir spontaniškumas, „drąsa pasielgti netobulai“ ir „iš anksto nepa- 
ruoštas elgesys“. 


Tai nėra bandymas pedagogams įdiegti iracionalumą. Man kur kas 
svarbiau atpratinti tėvus, auklėtojas ar mokytojus nuo pedagogi- 
nių žinių prieglobsčio. Mat pripratus nebesugebama išsiversti be 
pedagogikos, psichologijos ar terapijos konsultanto, kuris pasako, 
kaip „ugdyti teisingai“. Kur kas svarbiau imtis atsakomybės už pe- 
dagoginius veiksmus. "Tokia atsakomybė - tai rimtesnis požiūris į 
didelę, kartais net milžinišką kasdienės auklėjimo praktikos vertę. 
Pedagogikos žinovas ar konsultantas nepakeis auklėjimo stiliaus, 
užtat jis gali pritarti tėvų idėjoms ir veiksmams, pralaužti rutinos 
plutą, priversti suabejoti įpročiais, jis gali klausti, paskatinti klausti, 
įsijausti Į tėvų padėtį. Pedagogikos konsultantas nėra koks nors tė- 
vams nesuprantainų elgsenos pavyzdžių aiškintojas, jis nepakužda, 
ką daryti, jis palieka tėvams teisę patiems, savarankiškai imtis kito- 
kių veiksmų. Auklėjimas grįstas pasitikėjimu, jis suteikia pagrindą, 
skatina savarankiškus sprendimus - netgi tada, kai klystama. 

Tas, kuris nori auklėti vaikus be klaidų, jas kaip tik ir daro, nes 
iš visų jėgų stengiasi jų išvengti. Tas, kuris nori auklėti vaikus be 
klaidų, „ugdymą - ne žlugdymą“ paverčia profesionaliu sportu. Aš 
galiu ir suklysti, aš turiu teisę suklysti - tokia nuostata atpalaiduo- 
ja, apramina. Už klaidas aš galiu atsiprašyti. Nesėkmės yra tarsi 
dovanos, iš jų aš galiu pasimokyti, tai dingstys ateityje pasielgti 
kitaip - nebūtinai geriau! 

Tėvams, prislėgtiems Visuomet-teisingo-elgesio streso, sakau, 
kad jie turi teisę į dešimt klaidų per dieną. Klaidos išsklaido įtam- 
pą. Viena amerikiečių terapeutė, gydanti ligonius, kurie trokšta 
dirbti, gyventi ir vaikus auklėti žūtbūt be klaidų, skiria užduotį už 
kiekvieną suklydimą tučtuojau nusipirkti dovanėlę, kuo nors pa- 
maloninti save. Ligoniai mokosi susitaikyti su klaidomis, suvokti 
jas kaip dovanas. 

Auklėjimo problemos yra normalus dalykas, o klaidos - neat- 
skiriama jų dalis. Egzistuoja trys traumų formos, kai žaizdos ir 
randai neišnyksta, o pasekmės justi visą gyvenimą: nuolatinis fizi- 
nis vaikų kankinimas, dvasinis žeminimas, patiriamas dėl meilės 17 
emocinio artumo stokos, taip pat - lytinė prievarta. 

Troškimas išvengti nesėkmių, viską daryti teisingai, be men- 
kiausios klaidelės, atšaldo santykius. Juk ugdymas yra susijęs su 
ginčais, su konfliktu 7 sutarimu, su artumu 7 polemika. Kur gin- 
čijamasi, ten tvyro šiluma, kur ginčų nėra, tvyro šaltis. Auklėjimui 
reikia šilumos, todėl būtini ir ginčai. Auklėjimas nėra priešprieša, 
visažinystė ir užsispyrimas. Auklėjimas yra bendras kelias, kuris 
atsiranda tik tada, kai einama, bėgama, vaikštinėjama, žingsniuo- 
jama. Manoji kelio idėja yra tokia - jį tiesiant bendra veikla ir ben- 
dros pastangos praverčia labiau nei „geras žodis“. 


Šią knygą įkvėpė daugelis mano pastanįjų metų pokalbių su tėvais, 
su auklėtojomis, su mokytojomis ir mokytojais; tokius susitikimus 

rengdavau, gvildendamas temą „Ribų brėžimas“. Čia pateikiamas 
pluoštas tokių klausimų, temų ir situacijų, kokios dažniausiai atsi- 
duria dėmesio centre. Tam tikros ribos nubrėžtos pačioje knygoje. 
Jos tikslas - padrąsinti, paskatinti, ieškant vienintelio savito kelio. 
Jos tikslas - žadinti nestandartinę mąstyseną, lavinti vaizduotę. 
Dėl to ir siūlau kūrybingus sprendinius — noriu įrodyti, kad nėra 
patentuotų receptų, tinkamų bet kuriam kasdienos įvykiui. 

Turiu pasakyti, kad knygoje pasakojamos istorijos - užkoduo- 
tos. Be to, istorijas pateikiau labai suprantamai. Šiose istorijose 
dėmesį sutelkiau į esmę - sprendinį, o pašalines smulkmenas 
praleidau. Nesiekiau parodyti, kaip greitai galima surasti išeitį. 
Svarbiau buvo per istorijas atskleisti problemos sprendimo eigą. 
Knygoje siūlomi sprendiniai yra bendrų pastangų rezultatas. Jie 
atskleidžia pedagoginį išradingumą. 


Problemų sprendimas, pasak amerikiečių terapeuto de Šeizerio, 
panašus į nežinomos spynos rakinimą: kol surasi tinkamą raktą, 
gali ilgokai užtrukti. Norint atrakinti nežinomas spynas, reikia 
turėti daug raktų. Bet paprasčiausia daryti tai visrakčiu. Gal jis 
idealiai ir netiks, bet spyną vis dėlto atrakins. Mes negalime vienu 
moju nubrėžti ribų, jų suvokti arba pakeisti. Bet kai tai pavyksta, 
sėkmė džiugina. Problemų sprendimas —- bandymų ir klaidų kelias. 
Tai, kas šiandien tiko, rytoj jau gali nebetikti. Gali būti ir taip, kad 
visrakčio nebepritaikysi. Bet surastos išeitys suteikia drąsos pasi- 
tikti naujus iššūkius. Kuo daugiau visrakčių turi, tuo ramiau pasi- 
tinki bandymus. 

Sugebėjimas brėžti sau ir kitiems ribas negali būti mokymo pro- 
gramos padarinys ir nėra patyrimo tikslas. Nustatant ribas, tikslas 
yra kelias, kur sulig kiekvienu žingsniu aiškėja, kas laukia - pa- 
žanga ar sąstingis. Jeigu tikslas yra kelias, vadinasi, yra ir aplink- 
keliai bei šalutiniai keliai, taigi ir aklikeliai. Brėžti ribas - vadinasi, 

klajoti tarp sėkmių ir nesėkmių, tarp drąsos ir neryžtingumo, tarp 
dvejonių ir vilties. Brėžti ribas kartais būna kasdienybės ir auk- 
lėjimo Sizifo triūsas. Bet apibrėžtos ribos daugiau naštos nuima, 
nei jos užkrauna. Ribų nužymėjimas nėra savitikslis - tai būdas 
surasti savajam „aš“, būdas įrodyti savarankiškumui. Ribos atskiria 
Aš nuo "Tu, artumą nuo atstumo, draugą nuo prašalaičio, svetimą 
nuo pažįstamo, galėjimą nuo dar-negalėjimo. Ribų brėžimas yra 
viso gyvenimo vyksmas. Todėl leidžiama klysti. Tokios klaidos yra 
pageidaujamos dovanos, padedančios kaupti patirtį. 


„„„„kad tik nebūčiau tokia kaip tėvai...“ 


Vargas dėl ribų 


„Kartais nebesitvardau!“ 
Mane pasikvietė ponia Rymers. Ji ruošiasi lankyti seminarą tė- 
vams, nori apie tai pasikalbėti. Kai atveriu sodo vartelius, atskuba 
"Timas, aštuonmėtis ponios Rymers sūnus: privažiuoja paspirtuku, 
paguldo jį ir atsistoja priešais - drąsus papurgalvis baltapūkis su 
šelmiška šypsena šiaip jau nuoširdžiame veide. „Sveikas, tu tikriau- 
siai Timas“. Jis Žiūri į mane, netaria nė žodžio. Kol žingsniuoju 
prie namo, berniukas taip ir lydi mane tylėdamas. Prieš pat duris 
Jis tvirtu balsu teškia: „Labas, mėšliau“. Tokio „pasveikinimo“ aš 
nesitikėjau. Bet apstulbti taip pat neapstulbau, juk ponia Rymers 
skundėsi „nuolat ką nors iškrečiančiu“ sūnumi. „Jis ištisai provo- 
kuoja... Mes tiesiog bejėgiai“. | 

„Sveikas, Timai“, - atsakau draugiškai, tuo pat metu paskubo- 
mis apsidairydamas. "Tada vėl atsigręžiu į Timą ir pritupiu. „Ten 
nieko daugiau nėra, Timai“. Mano balsas skamba maloniai, bet 
kalbu tvirtai: „Paklausyk, Timai. Mano vardas ne Mėšlius. Aš esu 
Janas Uvė!“ Jis sutrinka, akys sumirksi, panašu, kad berniukui 
reikia laiko susitvardyti. „Kas? —- ir tuojau pat pakartoja: - Kas 
tu?“ — „Janas Uvė!“ Sakydamas „Dar niekada tokio negirdėjau!“ — 
jis atkiša man ranką. 

Kita scena, viduje. Sėdime valgomajame. "Timas išeina, paža- 
dėjęs pusvalandžiui palikti mus vienus. Mes įsišnekame. Štai kai 
kurios to pokalbio ištraukos. 


— Nemaniau, kad jis iškart išeis! 
— Ar tai problema? 

— Problema - dar per gražiai pasakyta. Aš visiškai bejėgė! 

Iš žvilgsnio matyti, kad moteris sutrikusi. 

— Timas visiškai nesuvaldomas! 

— Ką tai reiškia? 

— Nepaiso jokių taisyklių, tvarkos, - ji sudejuoja. - Juk šitaip 
tikrai neturėtų būti! 

— O tas taisykles jūs apibrėžėte? 

Ji pažvelgia į mane apstulbusi: 

— Juk jis turėtų susigaudyti, kaip dera elgtis ir kaip nedera! 

— Taigi jokios taisyklės, jokios ribos nenustatytos? 

Išgirdusi šiuos žodžius, ponia Rymers vos vos krūpteli. 

— Ar aš galiu nustatyti ribas? 

— O kas jums draudžia? 

Ji gūžteli pečiais: 

— Aš pati. Mano vyras. 

— Kodėl? 

— Tikrai, kodėl? Ar norėtumėte dar kavos? 

Pildama kavą, ji kalba: 

— Vaikystėje man viskas buvo draudžiama. Prie stalo negalėda- 
vau nė prasižioti, negalėdavau nieko daryti neatsiklaususi tėvų, 
jei nors truputį suklysdavau, tuoj pat susilaukdavau pasekmių. Aš 
nenoriu taip pat elgtis su savo vaiku! Ko mes pasieksime, jei ištisai 
vien tik kartosime savo tėvų klaidas! 

Aš šypteliu. 

— Ko šypsotės? 

— Jūs nusprendėte: užuot įsakinėjusi, leisite, kad įsakinėtų jums! 

— Galbūt. Bet verčiau taip nei priešingai. 

Kai ji ėmėsi įrodinėti tai savo vaikystės ir jaunystės nutikimais, 
į kambarį įpuolė "Timas: 

— Mama, aš ištroškau. 

— Timai, prašau. Kur sultys, tu Žinai. 


Atrodė, kad "Timas dvejoja. 

— Bėk. Pusvalandis dar nepraėjo. 

"Timas išeina, bet netrukus vėl pasirodo tarpduryje. 

— Ten yra trejopų sulčių. Kurių man atsigerti? — Timo balse su- 
skamba niurgzli gaidele. 

Ponia Rymers išlieka rami, tik sučiaupia lūpas: 

- Kurių nori! Išsirink pats. 

"Timas stovi kaip įbestas. 

— Gerai, atsigersiu apelsinų sulčių. 

Jis išeina, bet tuojau pat vėl grįžta į kambarį. 

— Tų gerti negaliu! 

— Kodėl? 

— Man per šaltos! 

Ponia Rymers iš pažiūros lieka rami, tik spazmiškai sunerti 
pirštai ir dvi didelės raukšlės abipus nosies rodo vidinę įtampą. 
Moteris giliai kvėpuoja. 

— Atsigerk kitų. Ir dink! — Aštrų balsą ji mėgina sušvelninti kone 
maldaujamu: „Prašau!“ 

"Timas jos neklauso, girdėti bildėjimas, trenksmai - paskui 
trumpam stoja tyla. Berniukas vėl pasirodo tarpduryje, apsiašaro- 
jęs, baisiausiai nelaimingas. 

— Kas dar nutiko? - Ponia Rymers pašoka ir nuskuba į virtuvę. 
"Timas liaujasi verkęs, bėga iš paskos. 

— Ko vėl pridirbai, tu išsižiojėli? Neįmanoma bent valandėlę 
ramiai pasišnekėti su žmogumi. 

Berniukas vėl apsižliumbia, o ponia Rymers sako: 

— Gana, nieko baisaus, - ir imasi rinkti šukes bei šluostyti grindis. 

"Timas ateina į kambarį, nusibraukia ašaras, atsisėda prie manęs 
ir tarsteli, pusiau klausdamas, pusiau teigdamas: 

— Na?! 

— Supykai, kad niekas tavimi nepasirūpina, tiesa? 

Jo veide nušvinta šypsena. 

- Žinai, kaip išvesti mamą iš kantrybės, ar ne? 

"Timas staigiai linkteli galvą ir išsišiepia: 

— Būtent! Bet šiandien dar nieko! 

— Kaip? 

— Kartais ji visai pašėlsta. Tada gaunu per uodegą. 

— Skaudžiai? 

— Aišku, bet jai būna dar skaudžiau. 

— Iš ko supranti? 

— Paskui ji verkia daugiau už mane. Jos sąžinė nešvari. Todėl, 
kad vaikų mušti negalima, taip sako mano mama. - Jis kiek pagal- 
voja ir priduria: — O paskui galiu bet ką iš jos išprašyti. 

— Tai tu gali būti tikras nedorėlis! 

— O mama dar didesnė nedorėlė! 

— Kodėl? 

- Pavyzdžiui, kai būna surūgusi, ir panašiai. Tada ji vis tiek 
būna rami ir miela, ir taip toliau. Ir... ir staiga rimtai įtūžta. Tuo- 
met pradeda taip rėkti, kad aš galvoju: dabar ji tikra pabaisa. 

— Tu ją nepakankamai vertini. Ką jai daryti? 

"Timas išdrožia: 

- Jeigu aš šūdinai elgiuosi, tegul ji taip ir pasako! 

— O kodėl ji nepasako? 

Vaikas gūžteli pečiais. 

- Šiandien tu nesilaikei susitarimo. 

— Norėjau pasižiūrėti, kiek ji įsisiautės. Kai yra svečių, aš galiu 
daug ką iškrėsti. Po teisybei ji pratrūksta tik vėliau! - Jis atsilošia 
ir žiūri į mane. - Su tavim taip negalėčiau, man atrodo, tikrai ne- 
galėčiau. Bet aš pabandysiu. 

"Timas išsiviepia, atsistoja, eina į virtuvę. Pasigirsta ponios Ry- 
mers balsas: 

— Ar gali man padėti? Juk tu dar ir priteršei?! 

— Ne! 

Timas grįžta su stikline. 

— Ir ką turėjo sakyti tavo mama? 

— „Noriu, kad man padėtum. Tučtuojau“. — Jis žiūri į mane išsi- 
šiepęs. —- Juk sakiau, ji velniškai maloni. 


- 


„Privalau atidžiai stebėti...“ 


- Šiais laikais tiek visokių pavojų, - sako man ponia Volters, o jos 
vyras priduria: 

— Auklėjimas šiais laikais - nuolatinis stresas. Privalai viską da- 
ryti teisingai. 

Voltersai įpusėję penktą dešimtį, turi du jau beveik suaugusius 
sūnus, kurie „nebegyvena namuose, bet nuolat mielai lankosi. Da- 
bar mums labiau rūpi Julija“. 

Julijai beveik šešeri, „mūsų pagrandukas“, pasak ponios Volters. 

— Visuomet troškau dar ir dukrelės, o mano vyrui buvo vis vien. 
Na, žinoma, dabar ir jis patenkintas. Buvo tikras perversinas - vėl 
auginti mažiuką. Juk vėl viskas iš pradžių. Tik, kaip sakoma, būni 
apdairesnis, atsargesnis ir elgiesi labiau apgalvotai, kad tik viską 
darytum teisingiau nei tada, kai auginai dičkius. 

Ponas Voltersas kalba apgalvodamas kiekvieną žodį, jo akys 
žvelgia tarsi į tolį. 

— Tai kaip tiems dičkiams sekasi? 

— Viskas gerai. 

Ponia Volters pasitempia. 

— Dabar jau viskas gerai. Žinoma, žinoma. 

Ji žiūri į savo vyrą. 

— Antra vertus, ne visai taip. Bet juk šiais laikais galimybės di- 
clesnės. 

Man įdomu, ką ji turi galvoje. 

— Visiems žinoma, kad vaikas turi viską mokėti. Tarkime, ateida- 
mas į mokyklą. Sakykime... — Ji susimąsto, ir toliau jau kalba vyras. 

— Dėl Julijos sugebėjimo susikaupti. Per tėvų susirinkimą ne- 
tikėtai pranešė, kad tai sąlyga užrašyti vaiką į mokyklą. O kadangi 
vaikų darželyje ji tik žaidžia, - jis kilsteli antakius, balse suskamba 
priekaištinga gaidelė, - turime pasirūpinti jos gebėjimu sutelkti 
dėmesį. | 

Ponia Volters linksi: 

— Dabar jau pusėtinai, galėtų būti geriau, bet jau pusėtinai. 

Šiandien iš vaikų reikalaujama gerokai daugiau, štai ir Julijai 
skiriama daugiau laiko nei anksčiau jos broliams. Klausiu tėvų, 
kaip jie mano, ar tai naudingiau mergaitės vystymuisi. Juodu žiūri 
į mane suglumę; kiek patylėjęs ponas Voltersas atsako: 

— Žinoma. Dabar mes sugebame pastebėti greičiau, jei kas nors 
klostosi ne taip, kaip reikia. - Jis valandėlę pagalvoja ir kalba 
toliau: —- Jei aš būčiau turėjęs tokias galimybes, būčiau pasiekęs 
daugiau. Tiek to, aš patenkintas. Užtat Julijai svarbiausia geras 
išsilavinimas. Imtis to niekad ne per anksti... 

Ponia Volters pertraukia vyrą: 

— Juk tada daugiau žinai ir gali išvengti klaidų. - Ji mąsliai 
linguoja galvą. - Nejaugi augindama didžiuosius viską dariau tik 
blogai?! 

— Ką būtent? 

— Ne, — ji tarsi ramina pati save, - žinoma, taip nemanau. Bet 
sutarti juodu galėjo ir geriau. Aš buvau pernelyg nuolaidi! 

— Dabar esate griežtesnė? 

— Ne, bet atidžiau stebiu. - Ji žvilgteli į vyrą. - Pavyzdžiui, žiūriu, 
kad rytais ji nesikrapštytų ir beprasmiškai nedykinėtų ar papras- 
čiausiai nespoksotų pro langą. Juk šiais laikais tiek visokių galimy- 
bių įdomiai praleisti laisvalaikį. Mes net sudarėme programą! 

— Judu su vyru? - Abu linkteli. - O Julija? 

— Na taip, kartais ji niurzga, kai reikia eiti į fleitos repeticijas ar 
cirko mokyklą. Bet grįžusi nebesispyrioja. Manau, reikia tik perga- 
lėti save. - Ponia Volters užsikerta. Atrodo taip, lyg žvelgtų į save. - 
Bet štai stengiesi, stengiesi - vis pagalvoju, juk aš tikrai geriau už 
ją Žinau, ko jai reikia — atiduodi visas jėgas, o Julija net nepadėko- 
ja. Ji niurna, sėdinėja dyka. Jėi mano tėvai būtų buvę tokie... Bet 
to aš negaliu jai išaiškinti. Dedu visas pastangas, esu pasiryžusi dėl 
jos aukotis, o ji tik atrėžia... - Moteris akimirką padelsia. - „Duok 
man ramybę!“ Sakyti taip nesako, bet išraiška būna tokia. 

Ponas Voltersas klausydamasis kartkartėmis kiknoja galvą. 

— Ji auga ir vis labiau užsispiria. 

Ponia Volters atsiliepia: 

— Juk ji dar tokia mažytė, Dieve, Rudolfai, tokia mažytė. Mes jai 
vis dar reikalingi. 

— O jums Julija ar reikalinga? 

Abu drąsiai juokiasi. Susižvalgo. Ponia Volters sako: 

— Noriu įrodyti, kad esu gera motina! 

— Kam? 

— Visiems! 

- O Julijai? 

— Ir jai. Kad vėliau... susilaukčiau bent trupinėlio dėkingumo. 


„Visai nenoriu būti supermotina!“ 


Trečiojo renginio vaikų darželyje tema - pernelyg dideli reikala- 
vimai ir jų pasekmės. Prie manęs prieina Simona Luchs, dviejų 
vaikų motina, gerokai susinervinusi. Visą vakarą ji atrodė pernelyg 
susikaupusi, kartais irzli, beveik šiurkšti. Kartkartėmis žvilgčioda- 


vo Į savo užrašus. 

— Ar galėtume šnektelėti akis į akį? 

Mudu paėjėjame nuošaliau. 

— Aš tuojau pratrūksiu. Nebeištversiu! 

— Ko? 

— Po galais, šitų mane supančių, aukštus darbo rodiklius garbi- 
nančių tėvų, apie kuriuos jūs ir kalbėjote. Visiškai pritariu jums. 
Bet, - ji Žvilgteli į mane ir atkakliai, ir tuo pat metu liūdnai, 
sako: — aš visai nenoriu būti supermotina ir vis dėlto tampu tokia. 
Nepakeliama įtampa. Jums reikėtų apsilankyti, kai mamos išsiveda 
vaikus. Tuomet jos pranoksta pačios save. 

Ponia Luchs, kraipydama galvą, mėgdžioja kitų motinų balsus: 

— „Bet kitą savaitę mudu su Patriku einame į baleto repeticiją... 
o mes - į dziudo treniruotę... o mes mokomės groti fleita...“ - Ji 
trumpam nutyla. - Jūs šįvakar visa tai šitaip tiksliai nusakėte. 
Bet pasibeldėte ir į mano, nors to nedarau, neramią sąžinę. Tik- 
rai! - Ji žiūri man į akis. —- Prakeikimas, juk vaiką auginanti mama 
paliekama visai viena! - Ji trukteli pečiais, apsidairo, lyg ko ieš- 
kodama. — Matote, anava ponia Rothus. - Ji krypteli galvą. - Kad 
išgirstumėte ją šnekant. Motina profesionalė - iki panagių. Visada 
išsipusčiusi kaip lėlė. Jai ant sprando tik vaikai, namų ruoša, sodas 
ir puodai. Pasak jos, ne taip jau ir daug. Taigi taigi, tik kad ji dar 
turi senelę, virėją ir valytoją. - Ponia Luchs liūdnokai nusijuokia. — 
O aš lyg slidininkė slalomo trasoje - tarp profesijos, namų ruošos 
ir vaikų. — Jos akys taip ir šaudo į šalis. - Ir dar esu vieniša, ap- 
nikta abejonių savimi, slegiama priekaištų ir begalinių klausimų. 
Naktimis kamuoja nemiga. Ar teisingai elgiuosi? Gal esu pernelyg 
griežta? Gal per daug reikalauju? Ar negalėčiau būti nuoseklesnė? 
Kur ribos? - Ji akimirką nutyla. - Štai kaip! - Moteris nukreipia 
žvilgsnį į šalį. - Ačiū, šįvakar jūs mane padrąsinote. - Kiek padel- 
sia. — O visai nenorėjau čionai eiti. Kad ją kur plynios, šitą įstaigą! 

— Kuo jus papiktino įstaiga? 


23 


— Ne pati įstaiga, o personalas, motinos. — Ji pasipurto. - Va- 
kar čia vyko tėvų pusryčiai, nuo devintos valandos. Aš ateiti ne- 
galėjau, nes buvau į namus išsikvietusi remontininkus. Kitą kartą 
išsikviesti taip pat negalėjau. Paaiškinau tai Janikai, savo dukrelei. 
Gali paliudyti kaimynė, kurios duktė taip pat lanko šį darželį. Ja- 
nika nepurkštavo. Nuoširdžiai sakau, ji viską suprato. - Valandėlė 
tylos. — Padėtį išdėsčiau auklėtojai, bet man buvo atšauta: „Jūs 
paprasčiausiai privalote ateiti, antraip jūsų vaikas liūdės“. Viską 
paaiškinau, bet auklėtoja mane vis labiau spaudė. Man atrodė, 
kad tampu vis mažesnė ir mažesnė ir galiausiai pasijutau niekingu 
žmogumi: „Negalite atsakyti remontininkams, kad pabūtumėte su 
savo vaikų“. Naktį sapnavau, kad mane kapoja varnos. Ir viskas 
susiklostė taip, kaip ir turėjo susiklostyti... 

— Jūsų duktė nuo pat ryto žliumbė, ji taip tikėjosi... 

— ..„žinoma, pusę dešimtos, kai remontininkai jau buvo baigę 
darbą, suskamba telefonas, išgirstu priekaištu persunktą balsą: 
„Janika taip ir sėdi, laukia mamos, o ši neateina...“ Aš skambinu 
į darbą ir lekiu į vaikų darželį. Prieš mane išdygsta praktikantė ir 
spokso taip, lyg būčiau pusei metų pabėgusi į Ameriką ar dar kur 
nors, o paskui graudžių balsu sako: „Ponia Luchs, - o jos veidas 
tuo metu niekinamai susiraukia, antakiai šauna į viršų, - Janika 
taaaip, — šitas „taaaip“ tebeskamba man ausyse, - ponios Luchs 
ranka nevalingai kyla prie ausies, lyg norėtų užspausti tą garsą, — 
kentėjo. Janika net valgyti negalėjo, taaaip laukė mamos. - Mote- 
ris giliai įkvepia. - Kaip gerai, kad vis dėlto malonėjote. Tai taaaip 
svarbu jūsų vaikui. Ji taaaip greitai pravirksta“. 

- O jūs? 

— Kai tik pagalvoju apie tai! 

— Kaip elgėsi Janika? 

— Ji iš tiesų buvo kitokia nei visada, labai laukė, verkšleno. — 
Ponios Luchs balsas drebėjo. - Tada vėl prabilo mano sąžinė. - Ji 

žvelgia mąsliai, linguoja galvą. - Bet dabar jau geriau. Matote, 
man sunku net kalbėti. Kai šitaip norisi užsibrėžti ribas, atsikra- 
tyti įtampos. Aš tikrai visai nenoriu būti supermotina... Bet kaip 
žinoti, kokia turi būti ta normali motina? Kaip man įsitikinti, 
kad elgiuosi teisingai, o ne vien tik klausytis apie tai, ko nepa- 
darau?! 

Ji paduoda man,ranką. 

— Smagu, kad išklausėte, ir ačiū už patarimus! 

— O kas jums įstrigo labiausiai? 

Ji kiek pagalvoja ir sako: 


— Būtinybė pasitikėti savo jėgomis ir gerbti save. 


„Per daug galvojama“ 


Alma gyvena kaime, juodu su vyru vidutiniai ūkininkai. 

— Esu keturių anūkų senelė. - Jos balsas ramus, malonus, mo- 
teris kalba aiškia vokiečių žemaičių tarme. — Nu, tad norėtum iš 
manęs išgirsti apie vaikų auklėjimą, jaunuoli. 

Staiga ji prašnenka vokiečių aukštaičių tarme: 

— Esu paprasta moteris, tad ką galėčiau pasakyti. — Ji atsistoja, 
eina prie indaujos, ima dvi taureles ir butelį savos gamybos like- 
rio. - Mažu šitas gardžiausias. Ų 

Pradeda pasakoti apie vaikystę, apie savo tėvus - „neturtingus 
kaimo žmones“, - šešis brolius ir seseris — „visi išėjo į žmones“, — 
mokyklos laikus — „ūkis i darbas buvo svarbiau nei pamokų lanky- 
mas“, - apie auklėjimą namuose: buvęs griežtas, prisimena ji, griež- 
tas, bet teisingas. Privalėjusi dirbti. Dovanai negaudavusi nieko. 

Alma samprotauja: „Nežinau, ar šiandien vaikai gyvena geriau?“ 

Man įdomu, ką ji turi galvoje. 

— Manau, - sako moteris, - vaikai išpaiksta. Turi viską, nebe- 
žino nė ko griebtis. Mano anūkai turi viską, žaislų žaislelių, šūsnis 
drabužių. Viską. Ir yra gudrūs: „Senele, jeigu pas tave negalėsime 
žiūrėti televizoriaus, tada neateisime“. Tik pamanykite. 

Jos balsas nuskaidrėja, moteris kilsteli dešiniosios rankos smilių. 

— Anksčiau nuo tokių žodžių ausys būtų svilusios. - Alma gurkš- 
teli likerio, nusipurto. - Gryna ugnis. Bet labai sveika, kaip kokie 
vaistai. 

Man įdomu išsiaiškinti, kuo, jos nuomone, skiriasi vakarykštis 
ir šiandienis auklėjimas. Atsakymas berte išberiamas: 

— Šiais laikais motinos trokšta žūtbūt išvengti klaidų. Matau, 
kaip elgiasi mano marti. Viskas turi būti atliekama tobulai, kad 
tik vaikas, gink Dieve, nenukentėtų. Anksčiau apie tai daug negal- 
vodavau. Visai neturėdavau laiko. Visada tik bėgte ir bėgte. Mano 
vaikai dažnai būdavo paliekami savo pačių valiai. Ir vis dėlto abu 
išėjo į žmones. 

Ji valandėlę susimąsto. 

— Nežinau, ar galima taip sakyti, bet kai vaikams skiriama per 
daug laiko, - moteris akimirką nutyla, klausiamai žiūri į mane, — 
ar tai yra taip jau gerai? — Ji įpila dar likerio. - Gardu, ar ne? Štai 
ką tau pasakysiu, mano berniuk! Tai va, kai Kurtas, mano jaunė- 
lis, elgdavosi įžūliai, visaip atsikirsdavo ir panašiai, susilaukdavo 
trijų plekštelėjimų per pasturgalį. Niekuomet nemušdavau jo per 
galvą. Girdėjau, kad nuo to vaikas būna lyg apdujęs. Trys plekšte- 
lėjimai, — rankos Judesiu ji tarsi pabrėžia savo žodžius, — ir viskas 
būdavo aišku. Kartais man atrodo, kad iš tikrųjų jis pats norėdavo 
tų plekštelėjimų. Tataigi. 

Ji nudelbia žvilgsnį, trumpam susimąsto. 

— Žinai, kai susitinkame su Inge, mano marčia, jei tik mažylis 
užsiožiuoja, ji pradeda jam aiškinti: šneka ir šneka. Kuo toliau, tuo 
garsiau ir garsiau, kartais pradeda šaukti, o kai kada ir visai pra- 

trūksta. Paskui žliumbia kartu su mažuoju. Juk jai reikėtų išmokti į 
viską žiūrėti paprasčiau. Tik nervus sau galabija. - Alma žvilgteli į 
mane: — O tu ničnieko nesakai. Ar taip jau neteisingai šneku? - Ji 
paima taurelę. — Į sveikatą! 

Žinojau: kai Alma leisis pasakoti, nebegalės sustoti. 

— Papasakosiu tau dar šį tą. Ar nori paklausyti? 

Nė neprasižiojau, o Alma kalba toliau: 

— Privalai išgirsti. - Ji atsistoja, eina prie viryklės. —- Pirmiau rei- 
kia užkaisti bulves, nes grįš Karlas, o ant stalo nebus pietų. Iš karto 
pradės niurzgėti. | 

Alma grįžta, atsisėda. 

— Tai štai, — ima ji pasakoti. - Nūnai vaikai neramesni. O žinai 
kodėl? — Aš gūžteliu pečiais. Ji palinksta prie manęs. - Pasakysiu 
tau. Ogi štai kodėl: moterys vis labiau lieknėja: nei krūtinės, nei 
užpakalio, nei pilvo. - Pastaruosius žodžius ji iliustruoja rankų ju- 
desiais. — Iš dabartinių moterų - nieko gero. 

Mane ima juokas. Ką ji turi galvoje? 

— Taigi anksčiau, kai vakarais Dorotė ir Kurtas būdavo neramūs 
ar šiaip turėdavome laiko, guldavomės į lovą, Dorotė galva įsirem- 
davo man į krūtinę, Kurtas padėdavo ranką man ant pilvo. - Ji 
nužvelgia save: - Paveizėk, kiek šito gero turiu. O paskui plepėda- 
vome. Aš pasakodavau apie anuos laikus, kol jie užsnūsdavo. O kai 
neturėdavau laiko, žinai, ką tada darydavau? 

Aš purtau galvą. | 

— Tada imdavau iš komodos dvejus dėvėtus naktinius marš- 
kinius. Laikydavau juos ten dėl visa ko. Duodavau juos vaikams, 
tokius didelius minkštus medvilninius marškinius. Jie kvepėdavo 
manimi. Dar mano motina šitaip darė. Vaikai padėdavo galvas ant 
naktinių ir greitai užmigdavo. Visiškai ramiai. 

— Ar ilgai taip darydavai? 

Ji šelmiškai nusišypso. 

— Su Kurtu - kol susirado draugę. Tada liovėmės. Juk normalu, 
argi ne? Kur jau mano dribliems maišams prilygti nėriniuotoms 
kelnaitėms ir kojinių gumoms. — Ji pritildo balsą. — Žinai, o ant 
kojinių gumų vaikams galvos geriau nedėti, nes tai gana nemalo- 
nu, be to, kvepia jos ne taip skaniai kaip maniškiai medvilniniai 
marškiniai. O kadangi tokių marškinių vis rečiau pasitaiko, vaikai 
naktimis būna neramūs. Aš tikrai taip manau. "Tai mat. — Ji vėl 
gurkšteli likerio. - Į sveikatą. Dabar jau viską pasakiau. Likis pas 
mus balandėlių pašveist. 


Berniukas yra berniukas 


Su Peteriu susitinkame vienoje iš užeigų. 

— Čia bus ramiau. Namie vaikai visuomet duodasi kaip pašėlę. 

Peteris dirba stogdengiu. 

— Mokiausi, dabar esu pameistrys ir į meistrus visai nenoriu. 
Šlamančių pakanka, mat senutė... — jis užsikerta, — ...mat Elza irgi 
dirba. 

Peteriui dvidešimt devyneri. Vaikai, du berniukai, pasakoja jis, 
buvę ankstyvi. 

— Elzai buvo devyniolika, man dvidešimt vieneri. Sunkūs bu- 
vo laikai. 

— Kam? 

— Mums. - Jis kiek pagalvoja. - Vis dėlto greičiau Elzai. Bet 
vaikų ji ir norėjo! | 

— Otu ne? 

— Ne taip greitai. Juk būna, kad ir suabejoji. 

Klausiu, ką jis turi galvoje. 

— Taigi aišku. Vos ištrūksti iš namų, iškart kuri savą šeimą. Mes 
su Elza nelabai ką ir žinojome vienas apie kitą. Na taip. - Jis pa- 

zvelgia į mane. — Gražu, kai yra vaikų. Bet ir našta. Tie begaliniai 
jų klausimai. Be to, jie užsispyrėliai, didesni neklaužados, negu 
kadaise buvome mes. Kartais tikra bėda. 

Klausiu, kas, bendraujant su vaikais, jam teikia daugiausia 
džiaugsmo. 

— Džiaugsmo? —- Jis žiūri į mane, ieškodamas atsakymo. -— 
Džiaugsmo? Sudėtingas klausimas. - Peteris dvejoja. - Taip, vis 
dėlto, - taria patylėjęs, - kai grįžtu namo ir jie puola ant manęs, 
nori prisiglausti arba žaisti, būna gera. 

— O kas blogai? 

— Auklėjimas —- sunkus darbas, - staiga išpoškina jis. - Nuolat 
klysti, o aplink vien tik visažiniai šikniai, viską išmanantys geriau. 
„Visur tik malama liežuviais, mokykloje, per televizorių, laikraš- 
čiuose, visur. O kai tokių visažinių paklausi, ar jie patys turi vaikų, 
vietoj atsakymo - tyla. Ir po visos puikybės. - Peteris įsiunta. — 
O dar tie viską pasaulyje išmanančių bobšių plepalai tauškalai, tų, 
na, kaip jos... Femi... Femi... — Jis žiūri į mane. 

— Turi galvoje feministes? 

- Taip taip, kai vyrams nebeleidžiama būti vyrais. 

Aš jau ketinu prieštarauti, bet jis rankos judesiu uždraudžia net 
prasižioti. 

— Nereikia, tik nereikia. Berniukas yra berniukas, tokiu ir reikia 
jį auklėti, antraip kada nors liks vien skystablauzdžiai. Moterys 
sėdės mums ant sprando! 

— Ką apie tai mano Elza? 

Jis nervingai suburblena, esą ir ji užsikrėtusi tuo šlamštu. 

— Nebegaliu viso to klausytis. Taigi į ką berniukams lygiuotis, 
jei jiems nebeleidžiama būti berniukais? Mergaitėms viskas pa- 
prasčiau. 

Aš giliai įkvepiu: 

— Nenoriu, kad taip supaprastintum, juk reikia kalbėti apie 
smurtą prieš mergaites ir moteris, ieškoti būdų, kaip išrauti šią 
blogybę. Negali to paprasčiausiai nuleisti negirdomis. 

— Matai, - jis ima karščiuotis, - juk vis tiek tai nesiliauja, visa ta 
prievarta ir panašiai... taigi smurtas... Žinai, ką aš manau. Aš iš- 
vis nieko nebesuprantu. - Jis papurto galvą. - Kas dar leistina, kas 
nebe? Ar aš galiu paglostyti vaikui galvą? Ar galiu būti lipšnus?.. Gal 
privalu kalbėti apie viską?.. Paprasčiausiai nebėra jokių kriterijų! 

Klausiu, ką. jis turi galvoje. 

- Žinai, juk jie visus tėvus kala prie gėdos stulpo. Visus, taip pat 
ir mane. Lyg aš būčiau koks kiaulė, nežinia ką išdarinėčiau su savo 
vaikais. —- Jis trumpam nutyla. - Taigi mat, na... toks kiaulė nu- 
teisiamas, o kai išeina į laisvę, kiaulina toliau. Jeigu mano vaikams 
nutiktų kažkas tokio, na, turiu omeny seksą ir panašiai... ir jeigu 
tokį tipą pastverčiau, sudoročiau šaltai, perrėžčiau jį nuo šiknos 
skylės iki ausų. Prisiekiu. Drąsiai gali taip ir parašyti. 


Staigmenų nebepasitaiko 


— Džiaugiuosi išėjęs iš mokyklos, - sako man Jozefas Bartelsas, 
ilgai dirbęs mokyklos direktoriumi, o dabar jau dešimt metų pen- 
sininkas. 

— Kodėl? 

— Žinote, — prisipažįsta jis, - aš daug ko nebesuprantu. Pavyz- 
džiui, tų taisyklių. Vien tik taisyklės, per jas nebematyti vaikų. Ar 
aš dar galiu, klausiu, elgtis taip, kaip gerai vaikui? Pedagogui šian- 
dien tarsi surištos rankos, o bendravimo šilumos trūksta. Šilumos 
paprasčiausiai nelieka. "Tik ir girdi kvočiant: ko šiandien išmokai 
mokykloje? O juk mokykla - reikšmingas etapas vaiko gyvenime. 

Jis patyli. Paskui šypsodamasis sako, kad turėtų skambėti juo- 
kingai, kai taip kalba „senas krienas“. 

— Bet aš manau, kad nūdien viešpatauja prisitaikėliai. Asme- 
nybių mokyloje lieka vis mažiau. Staigmenų nebepasitaiko. — Jis 
juokiasi. 

— Neseniai mane aplankė buvęs mokinys. Jis gyvena kitame 
mieste, tačiau dažnai atvažiuoja. Prieš daugelį metų mudu buvome 
susikivirčiję. Jam buvo trylika ar keturiolika, o aš - neseniai įsidar- 
binęs mokykloje. Jis nuolat siutindavo mane, mat vis spjaudydavo 
ant grindų, neretai ir mano pusėn. Uždraudžiau taip elgtis. Bet jis 
nesiliovė. Kartą beveik pataikė į mane... Aš kuo ramiausiai priėjau 
prie jo, sutelkiau burnoje skreplius ir taikliai spjoviau. Žali skrep- 
liai pataikė jam tiesiai į akis. Mokinys net nustėro. Po pamokų jis 
mane susirado ir pasakė: „Jūs nugalėjote“. 

— Ar tai apibendrinimas? 

— Nežinau, bet auklėjant kaip tik ir trūksta netikėtumų. O jeigu 
nėra jų, tuomet trūksta ir jausmų, trūksta ir paslapčių. Kažin ar 
mano tėvai daug išmanė apie man gresiančius pavojus. O šiais lai- 
kais kiekvienam pavojui sukurta atskira apsauga, atskira taisyklė. 
"Tačiau ta apsauga — ne saugumas. Saugūs vaikai jaučiasi tik tada, 
kai gali patirti ir nesaugumą, o ribas pajunta tik galėdami jas per- 
žengti. - Jis susimąsto ir kiek patyli. - Bet nežinau, ar kalbėčiau 
taip pat, jei būčiau jaunas, jei mane slėgtų atsakomybė. Juk dabar 
viskas gerokai painiau! | 


Apie ribų prasmę ir beprasmiškumą 
Vakarai su tėvais, konsultacijos auklėjimo klausimais, pedagogų 


kvalifikacijos kėlimo kursai, kuriuos pastaraisiais metais rengda- 
vau siūlydamas temą „Ribų nustatymas auklėjant“, sutraukdavo 

daug klausytojų. lr tuose renginiuose išgirsdlavau vis tuos pačius 
klausimus: „Ar galiu nustatyti vaikams ribas?“ arba „Kaip nustatyti 
ribas sau pačiam?“ 

Krinta į akis tai, kad sąvokai „ribos“ suteikiamos tik neigiamos 
prasmės: bausmė, mušimas, primygtinis raginimas, draudimas, 
pamokslavimas, prašymo nepaisymas ir nuolatinis „ne“. Dažniau- 
siai tai lemia abejotini pečllagoginiai veiksmai, savigarbos stoka, 
nepasitikėjimas savo sugebėjimais — bet kartu ir noras laikytis ben- 
drų normų ir vertybių, visiems tinkamų taisyklių. 

Visuotinės auklėjimo problemas - jos susijusios ne vien su ribų 
nustatymu - sukelia miglota vertybių bei taisyklių sistema kasdie- 
niuose ugdymo veiksmuose, taip pat prieštara tarp įprastų, buiti- 
nių auklėjimo būdų ir specialistų nuomonių, kaip reikia auginti 
vaikus. Lektūra, siūlanti netradicinius auklėjimo būdus, jo nė kiek 
nepalengvina, priešingai, jos prisiskaitę tėvai dažnai nuleidžia 
rankas; pojūtis, kad „niekada niekam nejtinki“, kartais paskatina 
vengti ugdymo atsakomybės ir užkrauti ją medicinos, terapijos ar 
pedagogikos specialistams, kurie neva turėtų žinoti daugmaž tin- 
kamus atsakymus į visus klausimus. 

"Todėl man visada labai svarbų nesumenkinti vaikus auklėjančių 
žmonių - tiek tėvų, tiek ir pedagogų; priešingai, stengiuosi atsi- 
žvelgti į jų Žinias, remtis jų kasdienė patirtimi, kad jie įprastų ne- 
sikratyti atsakomybės ir imtų labiau vertinti save. 

Ribas gali nustatyti tik auklėtojas asmenybė; asmenybė, kuri 
pripažįsta visas savo gerąsias savybes bei ydas ir su jomis sugyve- 
na - tik tokia asmenybė yra pasiruošusi vertinti visas vaikų - tykių 
ir triukšmingų, veiklių 17 dosnių, bailiukų ir pasitikinčių savimi, 
linkusių į apmąstymus ir impulsyvių, ardančių ir kuriančių - savy- 
bes ir, skatindama, padėdama, saugodama jas, tuo pat metu nusta- 
tyti ribas. Gerbti ir išklausyti vaiką — ne tenkinti kiekvieną užgaidą 
ir reikalavimą. Suprasti vaiką, įsigilinti į jo rūpesčius ir bėdas - ne 

taikstytis su ribų laužymu. Jas laužo augantis nepasitikėjimas įpra- 
stomis vertybėmis ir normomis. Daugybė tėvų nepakankamai 
išsinagrinėja savo pačių gyvenimo ir šeimos istoriją: kaip buvau 
auklėjamas vaikystėje? Kokios ribos man buvo nubrėžtos? Kokias 
patyriau bausmes? Kuo pasireikšdavo palankumas man? Ar mano 
poreikių buvo paisoma?.. 

Pagarba papročiams ar polemika su jais negali virsti nei mig- 
lotu praeities idealizavimu - „Anksčiau viskas buvo geriau!“ - nei 
visa ko atmetimu laikantis šūkio: „Aš viską darysiu kitaip!“ arba 
„Privalai kada nors gyventi geriau!“ Šitaip auklėjimas virsta stresu, 
profesionaliu sportu, įsukančiu ir pačius tėvus, kurie taip ryžtingai 
siekė išsivaduoti. Vaikai tampa objektais, tam tikromis projekci- 
jomis, skirtomis — privalančiomis — nugalėti toms sritims, kurios 
buvo užgintos jų tėvams. Antraip ankstyvos vaikystės slogučiai juos 
pačius gniuždo taip smarkiai, kad neretai tampa įvairių komplek- 
sų priežastimi. 

Susiklosto paradoksali padėtis: kol kai kurie tėvai klaidingai 
mano, kad laisvą mąstymą ir savarankiškumą ugdo ribų ir taisyklių 
atsisakymas, o vaikai ieško suprantamų ir patikimų autoritetų, ku- 
riais galėtų pasikliauti, su kuriais galėtų ginčytis, į kuriuos galėtų 
lygiuotis. Užuot tapę tokiais autoritetais, dauguma auklėjimo pro- 
ceso dalyvių dangstosi tauriais ir gražiais žodžiais, smulkmeniš- 
kais aiškinimais ir begalinėmis diskusijomis, kurios - neradus su 
vaikais bendros kalbos - baigiasi nevalingu rėkimu arba užgauliu 
tylėjimu. Neryžtingumą pakeičia užsispyrimas. O liūdnai pagarsė- 
jęs ilgas pavadėlis neretai tampa šiurkštumo, prakeikimų ir abejin- 
gumo priežastimi. Tuomet kai kurie vaikai pasijunta gniuždomi, 
kankinami ir silpni. 

— Neseniai, pritrūkusi kantrybės, užėjau į vaikų kambarį. Abu 
rėkavo, siautė, nors ir žinojo, kad noriu ramybės, - pasakoja ponia 


3 33 


Elzer. — Jaučiausi šlykščiai. Tikrai. Man atrodo, nesilaikyti susitari- 
mo paprasčiausiai nevalia. 

— Ilgai svarsčiau, ar man tenai eiti. - Ji akimirką nutyla. - Pa- 
skui vis dėlto nuėjau, pasibeldžiau, atidariau kambario duris ir 
labai ramiai, bet ir labai rimtai pasakiau: „Norėčiau, kad nutiltų- 
mėte. Tučtuojau!“ - Ponia Elzer vėl kiek patyli, žiūri į mane, jai 
ant kaktos susimeta raukšlės. - Jie spoksojo į mane visiškai pri- 
blokšti. - Lyg pati vis dar negalėdama patikėti tuo, ką sako, ji pri- 
duria: — Jie lyg susitarę tuoj pat nutyko ir ramiai žaidė toliau. 

— O kas buvo paskui? 

— Išėjau smarkiai nugąsdinta tokio vaikų išgąsčio! —- Ji kraipo 
galvą, nepanašu, kad jaustųsi laiminga. 

— Galbūt jus gąsdina jūsų pačios užsispyrimas ir tai, kad nega- 
lite jo atsikratyti? 

— Bet juk reikėtų elgtis kitaip, - sako ji, lyg garsiai samprotau- 
dama, lyg klausdama. 

— Būnate nepatenkinta, kai tvirtu, atkakliu elgesiu pasiekiate 
tikslą? 

Ji vėl kraipo galvą, paskui ūmai sako: 

— Aš nenoriu būti tokia kaip tėvas! 

— O koks buvo jūsų tėvas? 

Ji nudelbia akis. Paskui papasakoja apie baimę, kuri apnikdavo 
ją r seserį, kai jos įsitriukšmaudavo kambaryje. 

— Dar ir šiandien ausyse tebeskamba laiptais viršun lipančio 
tėvo žingsniai... visada girgždėdavo pakopos... būdavo, tyliai 
įžengia į kambarį, nė žodžio netaria, tik ilgai ir skaudžiai suka 
mudviem ausis. 

Patylėjusi moteris ryžtingai pakartoja: 

— Nenoriu būti tokia kaip tėvas! 

Kitas pavyzdys. Ponas Kaizeris pasakoja apie nervus dirginan- 
čius savo vaikus, septynerių metų Marijų ir penkerių Sabiną. 

—-Nuo pat pradžių jiems buvo leista sėdėti prie bendro stalo, vi- 
sada, per pusryčius, pietus ar vakarienę. Pastaruoju metu tai virto 
tikru pragaru. Mudu su žmona nepertraukti negalime baigti nė 
vieno sakinio. Man tai jau pradeda įkyrėti. 

— Vaikai kaip nors pastebi? 

— Kartais kai ką jiems pasakau. 

— Kaip tas „kai kas“ skamba? 

Jis žiūri į mane suglumęs, šypsosi, dvejoja. 

— Kaip vaikai pastebi, kad esate nepatenkintas? Ar esate jiems 
sakęs, kad patylėtų? 

— Ne visai taip. 

— Man atrodo, jūs 17 nenorite to sakyti! 

— Teisybė, — išsprūsta jam. Ir jis papasakoja apie savo šeimą, 
apie „bjaurų elgesį prie stalo“. - Ak, vaikystėje kartais neatsiklausę 
įsikišdavome į kalbą. "Tada susilaukdavome siaubingo žvilgsnio. — 
Jis patyli. - Ir būdamas vyresnis prisiekiau sau niekada nebūsiąs 
toks diktatorius. 

— Priesaika visam gyvenimui? 

— Suku galvą, ar ne geriau būtų viską išsiaiškinti. Bet vos tik su- 
siruošiu, ausyse ima skambėti tėvo balsas. 

"Tas, kuris bendrauja su vaikais - darbe ar šeimoje, —- nuolat su- 
siduria su dviem vaikais: tuo, kuris yra priešais jį, ir tuo, kuris slypi 
jame pačiame. Kuo labiau pasireiškia tas vidinis vaikas, tuo labiau 
nuo vaikystėje patirtų skriaudų, sielvartų ir baimių stengiamasi 
apsaugoti vaiką priešais — ir tuo stipriau perduodamas baimės ir 
nesaugumo jausmas — sąmoningai ar nesąmoningai. Niekas kitas 
neįveiks skausmo ir sielvarto, nevilties ir įniršio, tik pats ugdytojas. 
Kuo geriau gebama susitaikyti su savo vaikyste — o tai ne tik nei- 
giami jausmai, pralaimėjimai ir neviltys, bet ir džiaugsmas, laimės 
pojūtis ir troškimai, - kuo geriau gebama vertinti ją visapusiškai, 

tuo greičiau ir vaiką priešais, ir save patį galima suvokti kaip vien. 
tisą asmenybę su visais bruožais, pažiūromis ir jausmais. 

Neabejotina: tas, kam vaikystėje ribos reiškė skriaudas, pa. 
žeminimus ir neviltį, vėliau kenčia nuo elgesio sutrikimų, jam 
prireikia nemaža drąsos ir.paskatinimų, kad įstengtų nusistatyti 
ribas. Žinoma, neregimi arba akivaizdūs ryšiai su pirmine šeimą 
yra kurianti - kartais vaisinga, o kartais trukdanti - jėga. Kuo ma- 
žiau sąmoningo atsiribojimo, atotrūkio nuo tėvų namų, tuo ilgiau 
ta jėga išlieka veiksminga. 


Vis dėlto tokie tinkamo auklėjimo idealai kaip nepriklausomybė, 
savarankiškumas ir geri santykiai be tvarkos ir atsakomybės yra 
neįmanomi - kaip neįmanoma be jų ir laisvė. Į vaiko norus būtina 
atsižvelgti, bet negalima pataikauti kiekvienam įgeidžiui ir reikala- 
vimui — „Visiems galima, tik man ne!“ Vaikams reikia suprantamų 
ir tvirtų asmenybių. Kai vaikai jaučia - ne tik jaučia, 0 ir pati- 
ria! - būdo tvirtumą, jie turi kuo sekti. Tvirtas būdas nustato ribas 
ten, kur jų išvis nėra, kur viešpatauja neapibrėžtumas, ir vaikai ima 
tyrinėti, ką jie gali sau leisti. Būdo tvirtumas - tai ne rėkavimas, 
fizinė ar psichinė prievarta, troškimas valdyti; priešingai, jo pa- 
lydovai — kalbos aiškumas ir tikslumas, savitvarda, vidinė ramybė, 
šaltas kraujas ir dėmesys kitam. 

Tas, kuris nori išmokyti nepriklausomybės ir savarankiškumo, 
pats turi būti savarankiškas ir nepriklausomas, vadinasi, privalo 
drąsiai apginti savo veiksmus, privalo nebijoti savo ydų. Tobulybė 
išmuša iš vėžių, skatina vaikus priešintis, draskytis taip, kad auklė- 
jimo statinio fasade lieka žymių. 

Kai reikia nubrėžti ribas, kaip tik pastangos žūtbūt išvengti 
auklėjimo klaidų ir visiems — tik ne sau - įtikti sukelia dar daugiau 
sunkumų. "Tas, kuris nustato ribas, rizikuoja būti nelabai mylimas 
bręstančių atžalų; rizikuoja įsivelti į barnius, užsitraukti pyktį, net 

įniršį- Kadangi auklėjimo pagrindas iracionali nuostata būti visų 
mylimam ir pripažįstamam, daugelis tėvų ir auklėtojų vengia brėž- 
(i ribas ir sau, ir kitiems. Be to, tada privalu numatyti, kokios bus 
tų ribų ir taisyklių laužymo pasekmės. "Tai labai sunku, prireikia 
drąsos, neretai ir pagalbos; būtinas sugebėjimas gin-čy-tis - tikrų 
tikriausia šio žodžio prasme. Tas, kuris tik pakenčia bendravi- 
mą - ir ne-si-ginčija, - niekuomet nesugebės nu-trauk-ti virkštelės 
ir at-si-riboti. 

Man atrodo, kad meilė ir jautrumas vis dažniau painiojami su 
sugyvenimu ir santarve. Jei mylint bei gerbiant kitą žmogų pri- 
pažįstama ir vertinama artumas ir atstumas, savarankiškumas ir 
asmenybė, kitaip sakant, ribos — taip pat ir ribos tarp Aš ir "Tu, - tai 
begalinė meilė viską iškraipo, ji gniuždo vaikus ir stumia juos pri- 
klausomybėn. 

Nors pirmaisiais gyvenimo mėnesiais ir metais simbiotiniai 
tėvų (daugiausia motinos) ir vaiko santykiai yra normalu - juk 
jie užtikrina visapusę globą, emocinį saugumą, sukuria kūdikiui 
pirminio pasitikėjimo jausmą, - vėliau būtina leisti vaikui žengti 
savarankiškai, kai tik jis to nori. 

„Kai mano dukrelė žengė pirmuosius žingsnius, pirmą kartą 
apėjo stalą, suvokiau: štai ji ir savarankiška. Man buvo liūdna, bet 
kartu ir didžiavausi, — prisimena viena mama. — Prireikė gerokai 
jėgų, kad nepradėčiau jos varžyti. Ir kad pati nepasijusčiau už- 
gauta ar vieniša“. 

Nustatyti ribas — tai „ne-varžyti“ vaikų, „leis-ti“ jiems, padrąsin- 
ti, kad suvoktų savo vertę. Čia neįmanoma išvengti žaizdų ir skaus- 
mo. "Tas, kuris nori apginti vaikus nuo tikrovės, paprastai atima iš 
jų sugebėjimą gyventi. Sunkumų atsiranda, kai vaikai tampa tik 
partnerio pakaitalu, kai visus jausmus turi išlieti įsikniaubę į pa- 
galvę; kai vaikai reikalingi vietoj gyvenimo prasmės arba pripildyti 

atšiauriam šeimos klimatui jausmų ir nuotaikos; kai vaikai vėliau 
verčiami įgyvendinti tėvų išsilavinimo ir karjeros potroškius. 

Taigi ribos susijusios su akivaizdžia prieštara, kuri man iš- 
sakoma daugelyje pokalbių su tėvais. Kai kuriose šeimose poros 
santykiai yra antraeiliai, palyginti su /ėvų 47 vaiko santykiais, arba 
nuo pastarųjų priklausomi. Šitaip vaikui atitenka svarbiausias 
vaidmuo šeimoje. Kartu atsiranda pavyzdinio savarankiškumo ir 
asmenybės vientisumo ugdymo priešingybė. Mat kai šeima vaikui 
užkrauna ypatingą misiją - tarkime, teikti džiaugsmą, įgyvendinti 
tėvų svajones, būti gyvenimo prasme, - vaikas išvis negali atsipa- 
laiduoti, 1 būti savarankiškas arba jam tai pavyksta labai sunkiai. 
Viskas — pačia tikriausia prasme - sukasi aplink vaiką, o neaiškios 
ribos paskęsta migloje. 

Tačiau be ribų neįmanoma išugdyti savarankiškumo, asmens 
vientisumo, savo vertės suvokimo, emocinio ir socialinio bendru- 
mo pojūčio. Ribos yra pamatų, ant kurių statomi tėvų ir vaikų 
santykiai, dalis. Ir vis dėlto ribų nustatymas neturi nieko bendra 
su draudimais ir bausmėmis. Ribos ne viešpatauja - jos nukreipia, 
veda, padeda ir skatina. O draudimai ir bausmės, priešingai, pa- 
laužia valią ir rodo galią. Nors draudimų ir bausmių dažniausiai 
nepaisoma, nes jais grasinama susijaudinus ar įniršus, šie būdai 
vis tiek slogiai veikia „ugdymą ne žlugdymą“ (Otas Špekas). Mat 
vaikui nustatytos ribos ir pagarba jam neatskiriami dalykai. 

Svarbu ne tai, ką tėvai kalba apie ribas, o kaip jie elgiasi, kokį 
pavyzdį pateikia savo gyvenimu. „Ugdymas ne žlugdymas“ ati- 
tinka tokią auklėtojo elgseną, per kurią pasireiškia jo asmenybė, 
jo vertybės ir pažiūros. Pagarba, dėmesys vaiko orumui padeda 
pastarajam pajusti savo vertę, sustiprina pasitikėjimą, suteikia 
orientyrus. 

Jeigu aš vertinu ir gerbiu vaiką, rodau jam pagarbos ir dėme- 
singumo pavyzdį, tuomet galiu to paties tikėtis ir iš jo. 


38 


"Tas, kuris nekreipia dėmesio, kai vaikas nuolat peržengia ribas, 
yra jam abejingas, ne tik skatina destruktyvų aktyvumą, bet ir truk- 
do formuotis vaiko savivertės pojūčiui, žlugdo abipusę pagarbą ir 
dėmesingumą. 

Ribos ne tik padeda susigaudyti Čia ir Dabar, jos atskleidžia vai- 
kams, nuo ko jie priklausomi ir nuo ko nepriklausomi, jos paaiški- 
na dabartinę vertybių koordinačių sistemą ir nurodo perspektyvą: 
esu čia, o atsidurti noriu štai ten. | 

Šitaip vaikai įsisąmonina ribų būtinybę - kintant ir norams, 17 
pačioms riboms, joms plečiantis, jas peržengiant. Ribos kartų yra 
ir kelio pabaiga, ir pradžia. Jos kiek laiko apsaugo, suteikia prie- 
globstį ir nurodo tikslą, kuris - pasiektas - skatina kitapus dairytis 
naujų kelių ir perspektyvų. Ribos apibrėžia artumą ir atstumą, 
pasitenkinimą tuo, kas pasiekta, ir pasitikėjimą naujovėmis, atsi- 
ribojimą nuo įprastų dalykų ir naujovių troškimą, ir kitus iššūkius, 
ir naują patirtį. 

„„„„kartais jaučiuosi toks vienišas...“ 


Ribos reikalauja, ribos 
traukia, ribos gąsdina vaikus 


Petra Herbert sode ravi piktžoles. Ji klūpo gėlyne, braukia nuo 
kaktos prakaitą. Ponia Herbert neapkenčia darbo sode - kaip ix 
jos vyras bei abu vaikai. „Viską tik man užkaria“, - galvoja ji. Prį- 
eina Marija, penkerių metų jaunesnioji dukrelė: 

— Ak, štai kur tu. Ieškojau tavęs. 

Motina nieko nesako, tik staigiai ir niauriai žvilgteli į vaiką. 

Marija tebestovi gėlyno pakraštyje, be tikslo dairosi į šalis, pa- 
skui pasižiūri į motiną, kuri — tyliai išsiplūdusi - ravi toliau. Dukre- 
lė susidomėjusi stebi mamą, kol šiai pamažu sukyla gaižulys. 

— Lenda pro gerklę, - pasakoja ji vėliau. - Bet niekada apie tai 
nekalbu, nebent netiesiogiai, kaip esu įpratusi. 

Ji ima aimanuoti, tyliai, bet girdimai - „Marija turėjo išgirsti“. 

— Man niekas neleisdavo dykaduoniauti. 

Truktelėjusi ypač įsišaknijusią piktžolę, atsivėdėdama tėškia ją 
šalin ir susižeidžia į rožės spyglius. 

— Velniava! Aš pati visuomet privalėdavau padėti, kitaip nieko 
negaudavau. Nebent per ausį. - Moteris patyli. - Ir po visų prieš- 
gynų! - Ponia Herbert kraipo galvą, tarsi norėtų nusipurtyti pra- 
cities smūgius. — Kur jau kur, o sode visuomet turėdavome padėti. 

Marija abejingai tebestovi kur stovėjusi, paskui atsiklaupia, ran- 
da boružę, paleidžia ją sau ant rankos ir atidžiai stebi. 

— Pažiūrėk, dievo karvytė. 

Mergaitė juokiasi. Mama nieko nesako. 

— Pažiūrėk! 

Marija atkiša ranką su vabaliuku motinai prieš pat veidą. Ši su- 
irzusi probėgšmais žvilgteli, pakelia ranką, dar kartą brūkšteli nuo 
kaktos prakaitą. 

— Taip, anksčiau padėti būdavo privalu. 

Marija pučia į boružę, pradeda niūniuoti dainelę. Pagaliau va- 
paliukas nuskrenda, o mergaitė juokiasi. 

— Ar tik linksmintis ir temoki? - Petros Herbert balsas griežtas, 
bet bejausmis. —- Ar daugiau niekas tau nerūpi? 

— Mama?! 

Nė krust. 

— Mama! 

Marijos balsas jau garsesnis. Ponia Herbert pakelia akis, dukre- 
lė tuo metu lėtai atsistoja: 

— Mama! Jeigu tau reikia pagalbos, tuomet prašau pasakyti: 
„Marija, padėk man ravėti piktžoles“. Ir aš tau padėsiu! 


Kalba vaikai 


„Tai buvo sunkus darbas!.. 
Likus savaitei iki vasaros atostogų, apsilankau pradinėje mokyk- 
loje, ketvirtoje klasėje. Vaikus jau pažįstu iš dviejų inspekcinių pa- 
mokų, kuriose dalyvavau klasės vadovės pageidavimu. Priežastis: 
„nuolatinės priekabės“, kurių ji jautėsi negalinti atsikratyti. Kai 
ateinu į mokyklą, mane pasitinka Frederikas, vienas iš „gražbylių 
ir ramybės drumstėjų *. Jis švytėte švyti: 

- Tai bent padirbėjome šiandien! 

— Šaunu, gal jau ir pažymius sužinojote? 

Frederikas žiūri išpūtęs akis: 

— Kokius pažymius? Ak, tikrai, juk baigiasi mokslo metai. 

Dabar jau aš žiūriu į jį: | 

— Ir manau, jau žinai, kas toliau! 

Sulig tais žodžiais jis smarkiai papurto galvą: 

— Niekai! Šiandien mums pavyko! 

Berniukas žiūri į mane kaip į tikrą letapėdį: 

— Vis dar nesuprantate? 

Aš gūžteliu pečiais. 

— Šiandien ji išlėkė žliumbdama! - Jis išsiviepia iki ausų. 

— Kas išlėkė? 

Frederikas garsiai iškvepia, jo balse sumišę užuojauta ir supra- 
timas: L 

— Nagi ponia Kalthof. 

Frederiko mokytoja. 

— Kas nutiko? 

Jis valandėlę padelsia: 

- Cha, atsistojau kampe ir nusičiurškiau. 

— Man atrodo, iškrėtei baisiai didelę kiaulystę! - nejučia su- 
rinkų aš. 

— Man irgi taip atrodo! - atšauna Frederikas. - O ką daryti? - 
Klausdamas jis žiūri man į akis: - Rimtai, ką daryti? 

— Tik jau ne čiurkšti į kampą! 

— Taip reikėjo. Ji visada tokia supratinga, kur tai matyta! - Jis 
kraipo galvą. - Kai ji nepatenkinta klase arba manimi, niekuomet 
neparodo. Rimtai! Niekada neparodo! 

— Ir tu norėjai sužinoti, kur riba? 

Frederikas šypsosi. 

— Na? 

— Tai buvo sunkus darbas, bet sužinojau! - Jis pagalvoja, atrodo 
beveik kaip koks išminčius. - Ketverius metus, įsivaizduokite sau... 
ketverius metus! 


„Žinau, kaip supykdyti tėvus!“ 
— Tai va, - aiškina man devynerių metų Fabijanas, - kai ko nors už- 


sigeidžiu, būna visai paprasta, reikia tik pasakyti, kad visi kiti jau 

turi. Taip buvo ir su žaidimų kompiuteriu. Tuomet aš sakiau, kad 
niekas su manimi nežaidžia, esu toks vienišas. 

— Tiksliai, - pertraukia jį bendraklasė Mariona. - Man visai 
lengva įkalbėti mamą. - Mergaitė kiek pagalvoja. - O jeigu kokį 
kartą nepavyksta, dar yra tėtis. Jis leidžia daugiau. 

— Manasis ne, jis griežtesnis. Iškart barasi. - Aštuonerių metų 
Petra linksi galvą. - Iš jo nieko negausi, rimtai. — Žiūri į draugus. 

— Maniškis irgi griežtas, - įsiterpia Timas, - bet nuolat pats pa- 
miršta savo priekabes. Jeigu aš ką iškrečiu ar užmirštu paruošti 
namų darbus, jis kaskart sako, kad savaitę nežiūrėsiu televizoriaus. 
"Tada pamanau: rytoj jo nebus namie, o mama... - Timas iš aukšto 
mosteli ranka, - ne tokia jau bloga. Štai ir žiopsau televizorių... o 
porytojaus dieną tėtis, šiaip ar taip, jau būna viską pamiršęs. - Jis 
patyliukais kikena. - Jie tik bamba. Iš tikrųjų aš nelabai ir klausau- 
si. Patys visai nesilaiko žodžio. - Timas linguoja galvą. 

- Kaip mūsų mokykloje ponas Švabė, - priduria Adrianas, - ly- 
giai taip pat! 

— O ką ponas Švabė? — klausiu aš. 

— Nežinau. - Jis pasižiūri man į akis, gūžteli pečiais. - Jis vis 
nori būti mūsų draugas, na, ne mokytojas. Bet yra tikras niurnek- 
lis. Ne tiek niurneklis, kiek priekabeklis. Kaip mama, kai būna 
nepatenkinta manimi. Tuomet stoviniuoja virtuvėje ir niurzga. Aš 
dorai net nesuprantu jos, o ji tik burbuliuoja patyliukais, ir gana. — 
Adrianas pamėgdžioja savo mamą, nutaiso rūstų veidą, panarina 
pečius ir leidžia nesuprantamus garsus. - Negaliu pakęsti. Bent 
garsiai bambėtų. 

— Mano mama bamba labai garsiai. - Sara energingai link- 
si. - Galiausiai pradeda rėkti. Šiaip ji labai miela ir viską lei- 
džia. - Mergaitė trumpam susimąsto. - O jeigu aš arba brolis 
sunerviname, tada jau ji iš karto pratrūksta. Jos akys tada būna 
tokios didelės, o burna kad išsižioja... Man ji atrodo kaip tikra 
ragana iš pasakos... 

— Arba vilkolakis, - nutraukia Julianas. - Mano mama irgi to- 
kia. Štai galvoji, kaip gera, kad ji dar pakanti, ir staiga priešais atsi- 
randa vilkas ir kėsinasi suėsti. Tada tai jau tikrai man būna baisų! 

Aš klausiu Julianą: 

— O ko norėtum iš savo mamos? 

Berniukas trūkteli pečiais, paskui atsako taip, lyg klaustų: 

— Nežinau? “ 

— Aš žinau, aš žinau, - sušunka Sara. - Mama turėtų pasakyti, 
kodėl nervinasi. 

— Nee, - prataria Julianas, - yra kitaip. Taigi, kad kitaip. 

— Kas kitaip? - klausiu. 

— Yra kitaip, juk aš visada žinau, kas bus! - tvirtai sako Julia- 
nas. = Iš pradžių mano mama būna rami, o paskui pradeda rėkti. 

— Taip, tai įgrysta. - Sara susimąsto. - Būtų smagiau, jeigu aš 
nuolatos neprisigalvočiau dalykų, kurie varo mamą iš galvos, o 
tada visiems blogai. Žiauriai įkyrėjo! 


„Kartais man tikrai baisu!“ 


Man paklausus „Ką manote apie namų ar mokyklos taisykles?“, 
Ramonai nejučia išsprūsta: „Nieko!“ Ramonai vienuolika, ji pra- 
cinukė. 

— Argi taisyklės niekuo nepadeda? - klausiu vėl. 

— Tik kirčių per jas gauni, - tučtuojau atrėžia ji. 

Žiūriu į mergaitę. 

— Jeigu neramiai sėdžiu prie pietų stalo ar panašiai, iškart pri- 
valau išeiti iš kambario. 

— Na, ir? 

— Tiesa, tėvas ir šiaip dažniausiai būna prastos nuotaikos. - Ji 
žiūri man į akis. - Bet jeigu dar blogai pasielgiu... 

— Kaip blogai? 

— Pamirštu padengti stalą, ar panašiai... tada jis sako: „Dar turi 
du bilietus!“ 

— Nesuprantu. 

— Jeigu pamirštu dar du kartus, jis sako, kad tam kartui pa- 
kaks. - Jos balsas prityla, sudreba, mergaitės žvilgsnis labai rim- 
tas. — Tada jis ima šuns šmaikštį! 

— Ką jis ima? 

- Šuns šmaikštį! - Jos balsas skamba kone abejingai, apatiš- 
kai. — Tada tris kartus juo gaunu. Už kiekvieną pamiršimą po kirtį, 
kaip sako mano tėvas. 

— Na ir niekšas, - įsiterpia Bjornas. 

— Jis tik kartais toks būna, šiaip jis geras, - atšauna Ramona. 

— Bet juk skauda, - nenusileidžia Bjornas. 

— Aš jau nebekreipiu dėmesio. - Ramonos balsas visai pritilęs, 
ji nudelbia liūdesio kupinas akis. - Norėčiau, kad tų taisyklių 
nebūtų. 

— Ir aš, - sušunka Florianas. - Jeigu tik ką nors iškrečiu, kas ne- 
patinka mamytei, ji su manimi nebesikalba. Tada aš jai esu niekas. 
Būna, kad nekalba dvi ar tris dienas. - Jis apsidairo. - Bet aš dar 
turiu Vilį. 

Aš suglumęs. 

— Tai mano pliušinė lėlė. Su ja ir kalbuosi. 

— Bet juk ji tavęs nesupranta? - Ramona nepatikliai žiūri į 
Florianą. 

— Kaip tik supranta! 

— Man atrodo, kai kurios taisyklės vis dėlto reikalingos, jos svar- 
bios! - įsiterpiu aš. 

— Kai dega raudona šviesa, aš stoviu ir laukiu. Šita taisyklė — 
gera, - šūkteli Katrina. - Bet dažniausiai jos būna kvailos. 

Petra žiūri man į akis. 

— Visada, kai suaugusieji plūstasi ir nebežino, ką daryui, jie sako. 
„Taip turi būti!“ | 
-— O kaip suaugusieji turėtų elgtis? 
— Jie galėtų paklausti mūsų nuomonės apie taisykles! 
— Ką turi galvoje? 
Petra atsako: 
- Juk mes irgi sugebame mąstyti. Ir jeigu jie mūsų paklaustų, 
gal ir turėtume ką atsakyti. 
Bjornas linksi galvą. 
— Tėvai visuomet viską žino geriau ir mano, kad esame kvailių- 
kai. - Jis juokiasi. - Bet mes už juos daug protingesni. 
— O mano mama vis sako, - priduria Petra, - kai ją apmulkina- 
me, mama vis sako, kad esame gudrūs paukšteliai. 


Apie ribas ir abipusę pagarbą 


Nemaža sunkumų auklėjant vaikus, ir tai nuolat pastebima, iškyla 
dėl to, kad nepakankamai paisoma ribų. Iš pokalbių - daugiau- 
sia su vyresnio amžiaus vaikais — aiškėja, kad plačiąja prasme jie 
jaučiasi suaugusiųjų palikti saviauklai. Kasdien - vaikų darželyje, 
mokykloje, namie - griebiamasi aplinkinius trikdančių, destrukty- 
vių, keistų keisčiausių veiksmų, nes taip bandoma susigaudyti vis 
painesniame pasaulyje, kuris jokių gairių nenurodo. 

Kartais stebiu arba girdžiu apie įnirtingus mėginimus pelnyti 
dėmesio, bejėgiškus pagalbos šauksmus. Štai šešerių metų Pija 
nuolat žaidžia su žirklėmis. Nors panašių žaidimų puikiausiai ga- 
lėtų išvengti, ji labai dažnai kerpa sau į ranką ar plaštaką - smar- 
kiai kerpa, kol ištrykšta kraujas. Per pokalbius su šeima paaiškėja: 
tik skausmas, žaizdos ir sielvartas padeda Pijai susilaukti tėvų dė- 
mesio, mat šiaip tėvai visą jį skiria vienas kitam ir savo profesijoms, 
dukters nė nepastebėdami. 

Devynerių metų Klausas yra „nelaimėlis“. Šitaip jį vadina ap- 
jinkiniai: tai jį parbloškia automobilis, tai susižaloja griūdamas 
nuo dviračio, tai žaisdamas futbolą susilaužo nosį, tai per kūno 
kultūros pamoką išsinarina pirštą... Žaizdos, skausmai tapo jo kas- 
dienybe, bet taip pat ir jo santykių pagrindu. „Jie manimi rūpinasi 
tik tada, kai sergu ir guliu lovoje“. „Jie“ — tai berniuko tėvai, brolis 
ir sesuo, draugai ir giminaičiai. 

Kartais vaikai tarsi ieško nelaimių, kad galėtų pelnyti dėmesio, 
suvokti ribas, užmegzti ryšius. Dėl suaugusiųjų abejingumo, dė- 
mesio stokos vaikai jaučiasi vieniši ir —- sąmoningai ar nesąmonin- 
gai — ima žaisti su ribomis, ieškoti katastrofiškų situacijų ir gal net 
nukentėti patys. Kai ribos be saiko perženginėjamos, tada trokšta- 
ma i7 pastovumo bei aiškumo. 

Šešiolikmetis Roberas dažnai sėda ant vyresnio brolio motocik- 
lo ir naktimis siaučia gatvėmis. 

— Tegul jie mane pastveria, - sako jis. 

„Jie“ — tai tėvai. 

— Kas būtų tada? 

Vaikinuko veide ciniška išraiška. 

— Mama sako, per atostogas važiuosime į Prancūzijos paplūdi- 
mius. Ten galėsiu kiek telpa važinėtis motociklu! 

— O ko nori tu? 

— Gauti per blauzdas!.. 

-— Nuo ko? 

— Nuo mamos arba nuo tėvo... gauti taip drūtai, kad klykčiau. 

Štai kur paradoksas: kai kurie vaikai materialiai yra net per- 
nelyg gerai aprūpinti, jiems nieko netrūksta, bet antra vertus, su 
tėvais juos sieja neįtikėtinai tušti ir šalti jausmai. Tokie vaikai dė- 
mesio išsireikalauja tik per neigiamus skausmingus išgyvenimus: 
arba ieškodami skausmo, o kartu ir užuojautos, arba patirdami fi- 
zinius pažeminimus ir prievartą. „Aš visai neprisimenu, kad mane 
kas būtų švelniai lietęs, - sako trylikametė Džesika, - užtat puikiai 

prisimenu siaubingus smūgius. Vadinasi, aš jai dar rūpiu, galvoda- 
vau, kai mane gulinčią ant grindų lupdavo mama“. 

Vaikai nori ribų ir taisyklių. Jie trokšta aiškumo. Nori žinoti, 
kaip elgtis. Taigi ribos padeda, jos apsaugo, nubrėžia patikimą 
koordinačių sistemą, kurioje — bent kiek laiko - galima orientuotis. 
Ir tuo pat metu erdvė, esanti už jau žinomų ribų, traukia ją pažinti 
ir užkariauti. Ribas pastūmėti, su jomis nesutikti vaikui reiškia su- 
vokti dabartinius sugebėjimus ir galimybes taip, kad „kol kas dar 
negaliu“ pamažu — abipusėmis tėvų ir vaiko pastangomis - virstų 
„aš jau galiu“. Pastūmėdami ribas, su jomis nesutikdami, vaikai 
įgyja ryžto išbandyti naujoves. 

Tilmanas, jam aštuoneri, vaikas kiek sutrikusių pojūčių - turi 
smulkiosios ir stambiosios motorikos problemų, - lanko judesio 
terapijos procedūras. Ištisus mėnesius jis pratinasi išlaikyti pu- 
siausvyrą ant lyno, bando pereiti jį visą, nuo vieno galo iki kito. 
Jis stengiasi, didžiąją dienos dalį pluša iš peties, padedamas ir 
padrąsinamas terapeuto bei mamos. Kartą - pakeliui į kassavai- 
tinę mankštą - berniukas automobilyje per radiją išgirsta garsiąją 
Neilo Armstrongo frazę, ištartą šiam išsilaipinus Mėnulyje: „Man 
tai tik mažas žingsnelis, o žmonijai - didžiulis šuolis“. Tą popietę 
Tilmanas — vėl ant lyno, vis bando ir bando eiti - kol pagaliau 
jam pavyksta. Atsidūręs kitame gale, berniukas labai ramiai sako: 
„Žmonijai tai tik mažas žingsnelis, o Tilmanui - didžiulis šuolis“. 


Vaikai žaidžia su ribomis, trokšdami save išbandyti, atskleisti 
sugebėjimus, patirti pavojų, ištverti baimę. Ribų peržengimo 
žavesys yra labai subjektyvus; jį vaikai priskiria tiems kultūrinės 
terpės - pasakų, knygų, filmų — herojams ir herojėms, kurie pa- 
lieka įprastą erdvę, iškeliauja, ryžtasi nuotykiams, kad įrodytų 
savo vertę, pasigalynėtų su piktomis ir paslaptingomis jėgomis, 
supurtytų draudimus ir tabu ir pagaliau grįžtų subrendę ir stiprūs. 

"Tokie žygiai, savęs išbandymai ir saviugda pasiteisina tik esant 
tam tikram pagrindui: kai vaikas pasitiki savimi, žino turįs valios 
ir sugebėjimų ir nujaučia, kad esama saugaus prieglobsčio bei pa- 
tikimų burtažodžių. 

Kultūriniams herojams - pirmiausia komiksų ir žaislų rinko- 
je - kartais suteikiama groteskiška forma: viešpatauja pridengtas 
bjaurumas. Nuotykiai ir kova neretai supaprastinami iki veiksmo 
scenų virtinės ir primityviausios archetipinės simbolikos. Vis dėlto 
vaikus tai labai traukia. Juo spalvingiau ir triakšmingiau, juo ge- 
riau; kuo stipresnis išgyvenimas ir kerintis vyksmas, tuo didesnę 
reikšmę įgyja tokie „sentimentalūs kūrinėliai . 

Šis žavesys susijęs i7 su vaikų aplinka, skurdžia išgyvenimų. Iš 
kultūrinių herojų vaikai gauna tai, ko jiems galbūt stinga. Audio- 
vizualinės priemonės vienu mygtuko spustelėjimu suteikia tai, ko 
tikrovė nepasiūlo arba - dar dažniau - neleidžia. Jei vaikai garbi- 
na tuos herojus ir herojes, kurie pateisina ribų peržengimą, - iš- 
kart ateina į galvą pasakų personažai, - tai yra užuomina apie 
vaikų dvasinę ir emocinę būseną arba apie tai, ko šiandien jiems 
trūksta. 

Kaip ribos garantuoja saugumą, taip jų stoka jį griauna. Vaikai 
linkę svyruoti. Ir jie jaučia, kai tėvai vis išsisukinėja nuo svarbios 
užduoties — ribų nustatymo. Tuo pat metu vaikai kenčia nuo tėvų 
elgesio neapibrėžtumo. Nenuoseklūs pedagoginiai veiksmai ga- 
liausiai išmuša vaikus iš vėžių: jiems labai sunku arba išvis ne- 
įmanoma susigaudyti, kai viena ranka čia glaudžiama, kita jau 
baudžiama; čia auklėjama prievarta, čia nuolaidumu; čia „vadžios 
laisvos“, čia jau netramdomai prasiveržia nevalinga auklėtojų 
agresija. Auklėjimo būdai - neapibrėžtumas ir abejingumas, ri- 
bos ir taisyklės - dažniausiai susiję su draudimais ir bausmėmis. 
Ypač draudimai ir bausmės vaikams kenkia, nes palaužia jų valią. 
Bausmės ir draudimai yra visai netinkami būdai brėžti riboms: 

draudimai stumia į slapukavimą ir melą, naują patirtį susieja sų 
nemaloniais pojūčiais ir neramia sąžine. Bausmės slopina vaikų 
mąstymą, žemina juos, neleidžia pasijusti savarankiškais ir lygia- 
verčiais suaugusiųjų partneriais. Draudimai ir bausmės - vaikai tai 
numano ir jaučia - neretai primetami stichiškai, iš bejėgiškumo ir 
auklėjamojo poreikius atitinka mažiausiai. Draudimo ir bausmės, 
meduolio ir rykštės būdas - dažniausiai tai būna keršto, atpildo 
troškimo ir „daugiau-nieko-nenoriu žinoti“ mišinys — byloja apie 
tai, kad bandant įveikti kasdienes - kritines - situacijas nemėgina- 
ma susitarti, nėra nustatytų taisyklių. 

Štai kokia yra pagrindinė problema, susijusi su visišku abejin- 
gumu: tai, kad vaikai perženginėja ribas, ilgai ignoruojama, tole- 
ruojama, kartu toks elgesys ir skatinamas — bent jau kol nebeištve- 
ria patys tėvai. O vaikai dėl valdžios kaunasi iki galo, kol prasideda 
ekscesai. Į ribų laužymą verta atsižvelgti; galimas daiktas, kad ribas 
reikėtų keisti, praplėsti - arba metas užkirsti kelią neigiamiems 
padariniams. Nuoseklumas neturi nieko bendra nei su vaiko že- 
minimu - „Vis tiek esi per kvailas!“ - nei su jo menkinimu - „Vis 
tiek neišmoksi!“ Nubrėežti vaikams ribas reiškia gerbti juos, laikyti 
bičiuliais. Ir štai kuo aš neabejoju: jeigu kas sakosi vaikams trokštąs 
tik gero — „Kad tik tau būtų geriau 
tas sugeba tik įsakinėti. 

„Kiekvienas turi teisę būti gerbiamas toks, koks yra“. Tai ame- 

— tam vaikai iš tikrųjų nerūpi, 


rikiečių psichologo Dreikerso žodžiai. Ribų paisymas ir nuoseklus 
elgesys yra pagrįstas abipuse pagarba: tik gerbiant vaikus galima 
tikėtis iš jų tokio pat atsako. Be to, gerbiant vaiko orumą skatina- 
ma jo savigarba. Brežti vaikui ribas — tai gerbti jo kūną ir lytinius 
poreikius, psichiką Ir sielą. 

„Linkiu tau tik gero...“ 


Suvaržyta kasdienė patirtis 


Vaikas, erdvė ir laikas 

Pusšeštų metų Marijus lanko vaikų darželį, jis yra - kaip sako 
auklėtojos - „lengvai skalbiamas ir beveik nesiglamžantis“ vaikas. 
Berniukas suvokia savo poveikį suaugusiesiems, koketuoja nau- 
dodamasis savo žavesiu. Marijaus tėvai sūnumi labai rūpinasi. Jis 
ugdomas visapusiai. Vaiko kasdienybės tėkmė - tvarkinga ir aiški. 
Marijus daug žaidžia, yra stropus, apdairus, bet beveik nepripa- 
žįsta poilsio, visada eina iki galo, iki pat fizinių ir intelektinių ribų. 
Tad nieko nuostabaus, kad dažnai atrodo esąs „stresinės būsenos“. 
Spontaniškų poelgių jam beveik nepasitaiko. Užtat berniukas iš 
anksto labai tiksliai planuoja. Nesėkmes Marijus pakelia sunkiai: 
jis nori „viską daryti teisingai“. 

Vakarais, pasak mamos, „Marijus būna visiškai nusivaręs“. Jis 
nenori kalbėtis, atvirkščiai, stengiasi kuo greičiau užsidaryti kam- 
baryje. Berniukas „ožiuojasi“ ir neklauso tėvų siūlymų pažaisti. 
Per vakarienę jis žaidžia su maistu, „tik knaibo jį arba išvis kaitina 
padėtį“. Tai tėvo žodžiai. „O mes taip rūpinamės sūnumi“, —- sako 
tėvai. 

"Tas rūpestis matyti iš dienotvarkės: rytais Marijus eina į dar- 
želį - „suradome patį geriausią apylinkėje!“, — taip pat ir pirma- 
dienio bei trečiadienio popietę. Tomis dienomis berniuko mama 
dirba. Tokiu metu darželyje taikoma reikli aktyvaus judėjimo pro- 
grama. Antradieniais Marijus su savo draugu Robertu lanko flei- 
tos klasę muzikos mokykloje; ketvirtadieniais grupė vaikų - lydimi 
mamų - keliauja į artimiausią žaidimų centrą. Penktadienis skirtas 
pasivaikščiojimams su mama, užsukant į parduotuves. Turiningi 

Marijaus savaitgaliai - berniuko tėvo rūpestis. „Aš pats kadaise 

būdavau paliekamas vienas. Marijus turi gyventi geriau“. 
Pasidomėjus daugiau nei devynių šimtų vaikų nuo penkerių iki 

vienuolikos metų dienotvarke - taip pat remiantis ir kitų duomenų 
tyrimais — išryškėja bendros kryptys: 

1. Vaikų patirtis, susijusi su erdve ir laiku juos supančioje aplinko- 
je, labai specifinė. Dauguma vaikų būna įsprausti į siaurus ter- 
minų rėmus. Laikas tikslingai organizuotas, atsižvelgiant į ob- 
jektyvią tikrovę, ir tiksliai suplanuotas. Didėjant reikalavimams 
(normaliems arba išpūstiems) —- kuriuos dažnai lemia tėvų nuo- 
stata „Tu turi gyventi geriau!“, - tiksli dienotvarkė tampa būti- 
na, kad derėtų patys įvairiausi interesai — ypač kai šeimoje auga 
ne vienas vaikas. Vis daugiau mamų tvarko savo vaikų laiką, lyg 
kokios „taksi vairuotojos“ gabena savąsias atžalas iš vieno taško 
į kitą - per erdvę ir laiką. Ir vis rečiau vaikai gali patys tvarkyti 
savo laisvalaikį. Nuobodu. Dykinėjimas nėra labai malonus už- 
siėmimas, tad dažniausiai jo vengiama. Nė kiek nesistebiu, kad 
vaikams vis dažniau rūpi, kaip savarankiškai praleisti laisvalai- 
kį, ir jie nuolat klausinėja suaugusiųjų, ką dabar veikti. 

2. Vaikai mokosi elgtis vadinamosiose veiksminėse erdvėse, skirto- 
se žaisti, šėlti, triukšmauti, piešti, statyti smėlio pilis, lipdyti... 
Sunkiau yra staiga užimti erdvę: gatvės judrios, dažniausiai 
grįstos, asfaltuotos, ir jau vien ribotas judėjimo tempas - kurio 
turi laikytis - įspraudžia vaikus į ankštus rėmus. Žmogaus ne- 
paliesta pieva, parkas, miškas daugumai vaikų būna per toli ir 
dažniausiai sunkiai pasiekiami. Bet jeigu ir prie namų nėra kur 
pažaisti, vaikai turi ieškotis draugijos arba keliauti žaisti kur 
nors kitur. 

3. Kai vaikams sunku staiga užimti erdvę, nukenčia jų fizinė būk- 
lė ir sugebėjimai orientuotis. Jei vaikams patalpose sudėtinga 
judėti taip, kaip jiems patinka - ne tik planingai bei tikslingai, 
bet ir sukiojantis be tikslo, dykinėjant, bėgiojant, kartais tyliai, 

kartais trenksmingai, kartais laikantis taisyklių, kartais jas 

laužant, — tai neišvengiamai paveikia jų judrumą ir poreikius. 

Judėjimo apribojimą galima kompensuoti kitais būdais: jei šėlti 

parke yra neįmanoma ar draudžiama, lieka - aš perdedu - ba- 

leto užsiėmimai; jei vaikai popietę negali išmėginti jėgų grum- 
tynėse, dar lieka dziudo ir karatė treniruotės sporto centre. 

Kad neliktų nesusipratimų, pasakysiu: nė kiek neprieštarauju 

tokiai fizinei veiklai, jei ji atitinka vaiko poreikius ir skatina jo 

vystymąsi. Tiesa, nutinka ir priešingai: vaikams sunkiau staiga 
užimti erdvę, kai auklėtojai laikosi tam tikros judėjimo kom- 
pensavimo programos su šūkiu: „Trokštu tau tik gero!“ 

Čia svarbu štai kas: kai tėvai savo vaikus iš vieno taško - pavyz- 
džiui, darželio — į kitą - pavyzdžiui, fleitos pamoką - veža, slopi- 
namas vaikų laiko pojūtis ir judrumas. Būtinybė laikytis vienas kitą 
vejančių terminų slegia, diktuoja spartą ir judėjimo eigą. Laiko 
intervalai, kurie reikalingi atsipūsti, atsipalaiduoti ar kaip tik nu- 
siteikti veiklai, netenka prasmės: važiuojant iš vieno veiklos taško į 
kitą, tie intervalai netenka išgyvenimo kokybės, tiesiogine prasme 
jie tik šmėsčioja pro automobilio langą. 


Keliai ir judėjimas 

Kai keliais ne vaikštoma, taigi ne patiriama ir ne pajuntama, o pir- 
miausia važiuojama, kenkiama vaikų laiko ir erdvės pojūčiui. Tokia 
įtaka ne visuomet bado akis, yra net ne iš karto pastebima - tačiau 
ji lemia vaikų kasdienybę. 

Kai Markui buvo beveik šešeri, jis primygtinai pareikalavo, kad 
jam būtų leista į darželį ir iš jo - namo - keliauti vienam. Galiausiai 
berniuko mama sutiko, nes drauge eidavo dar du tokio pat am- 
žiaus draugai. Markas pasakoja: „Iš ryto žygiuodavome sparčiai. 

Norėdavome suspėti pusryčių. Mūsų darželyje taip jauku. Eidami 
namo visuomet užtrukdavome. Ką nors pasakodavome vienas ki- 
tam. Visaip pokštaudavome, ir panašiai. Geriausia būdavo lyjant. 
Galėedavome taškytis po balas. Arba štai vasarą senoje mūro sienoje 
ieškodavome plyšių. Juose visuomet rasdavome mažų driežiukų. 
Arba, jei turėdavome truputį pinigų, užsukdavome pas tėtą Klarą 
nusipirkti kramtomosios gumos“. 

Po metų Markas pradeda lankyti pradinę mokyklą kitame mies- 
te: rytais jį automobiliu nuveža kaimynai, perpiet mama parveža: 
„Visai nebesmagu. Turime būti tylūs. Ir pasipasakoti nieko nebe- 
galime. Juk mama girdi. Ir pačių įdomiausių dalykų ji klausosi 
ypač atidžiai. Ir nuolat klausinėja. Taip, ji vis klausia: „Kaip sekėsi? 
Kas užduota namų darbams?“ "Tai nervina! Rimtai! Bet netrukus 
į mokyklą galėsiu važinėti dviračiu. Iš anksto negaliu atsidžiaugti. 
Pagaliau vėl galėsiu pabūti vienas!“ 


Čia kalbama ne apie tai, kad vis daugiau vaikų į pamokas ar į dar- 

želį vežami mokykliniais autobusais. Žinau, Jei ne tokie autobusai, 

daugybė vaikų išvis nepasiektų mokyklos. Tačiau smarkiai daugėja 
ir mamų „taksisčių“, vežiojančių savo vaikus į mokyklą ir atgal. 

"Tas pat ir su vaikų darželiu. Važiuojant automobiliu ir mokykliniu 

autobusu kelionei į mokyklą ir atgal reikia tiek pat laiko. Vaiko po- 

žiūriu, tos kartais visiškai nereikalingos kelionės automobiliu yra 
tikras trukdymas pažinti tikrovę ir įsisavinti erdvę: 

+ Vaiko nusibrėžtas kelias į mokyklą paprastai nueinamas greitai 
ir sutelkus dėmesį, nes negalima vėluoti į pamokas. Žingsniuo- 
jama sparčiai, erdvė įveikiama tikslingai. Aplinkai skiriama 
mažiau dėmesio, nesiblaškoma. Punktualumas neatskiriamai 
susijęs su laiko organizavimu, laiko pojūčiu ir atitinka objek- 
tyvias sąlygas bei aplinkybes. Kalbama apie veiksmingą laiko 
organizavimą. Kartais be jo apsieiti neįmanoma. Punktualumas 


57 


gali būti naudinga ir paranki savybė. Kelionė automobiliu — 

dažniausiai - stokoja įspūdžių, varžo, pernelyg lengva. Taigi 

auklėjimas šeimoje nenutrūksta ir pakeliui į mokyklą. 

+ Iš mokyklos jau galima pėdinti neskubant. Galima stabtelėti, 
apsidairyti, pamatyti tai, kas pražiūrėta rytą. Galima eiti lanks- 
tais, surasti kažką nauja arba jau pažįstama, apgalvoti tai, kas 
patirta mokykloje, pakeiksnoti mokytojus ar bendramokslius, 
prasimanyti išdaigų, susidraugauti ar susipykti. Išdaigos ar 
fizinis jėgų išbandymas yra tokia pat kelio iš mokyklos dalis, 
kaip ir - ypač pastaruoju metu - smurtiniai veiksmai, kartais 
grėsmingi. Vykstant į mokyklą iš vaiko reikalaujama drausmin- 
gai žiūrėti laiko, o grįžtant į namus laiką galima vertinti sub- 
jektyviai, tai yra atsižvelgiant į asmeninius poreikius. Pakeliui 
į mokyklą svarbiausia funkcionalus laiko suvokimas, o einant 
atgal jį galima skirti asmeniniams potyriams. Keliaudamas į 
mokyklą ar iš jos - pėstute ar dviračiu - vaikas savarankiškai 
užkariauja jį supančios aplinkos erdvę. Ir net negyvos, nykios 
kai kurių priemiesčių betoninės dykros negali visiškai nustelbti 
vaiko troškimo savarankiškai valdyti erdvę ir laiką, tačiau tokį 
norą slopina, varžo. 

+ Techniškai trumpinant nuotolius neišvengiama racionalizmo: 
kuo trumpiau, kuo greičiau, tuo veiksmingiau ir geriau. Laiko 
reglamentavimas - planavimas, derinimas - tampa vis svarbes- 
nis. Užtat daugelyje šeimų pasitarimai, kaip tvarkyti laiką, yra 
svarbi pokalbių tema. 

Tas, kuris trumpina kelius, riboja galimybę eiti ir stabčioti, siau- 
sti ir šokinėti, laipioti ir karstytis. Judėti ir stebėti, jausti ir galvoti — 
šie veiksmai glaudžiai susiję. Einant, bėgant ar skuodžiant veikia 
visi vaiko kūno pojūčiai. Judėdami vaikai mokosi pažinti savo kūną 
ir aplinką. Lyjant kelias į mokyklą yra visai kitoks nei šviečiant 
saulei, einant vienam potyriai yra visai kitokie nei žingsniuojant su 
draugais, iš akmenų sumūryta tvora kvieste kviečia pereiti ja ne- 

praradus pusiausvyros, krūmas tarsi siūlo šakelę, iš kurios galima 
susimeistrauti ginklą, nuleista geležinkelio užkarda — tai dingstis 
varžyboms, kas iki jos nubėgs pirmas, o tada galima stabtelėti, 
atsipūsti ir paspėlioti, kur važiuoja traukinys; raudonas šviesoforo 
signalas ragina laikytis naudingų taisyklių. Nueiti kelią, vadinasi, 
pažinti ribas, įveikti pasipriešinimą, pabūti susitelkus į save, įveikti 
atstumą. Judėjimas ir savojo „aš“ vystymas yra susiję. Kai atstumai 
įveikiami važiuote, o ne pėstute, be būdingų potyrių, atsiliepia 
vaikų psichofizinei būsenai. Žinoma, kai mokyklos zona apima 
labai didelį plotą, būtini yra ir mokykliniai autobusai, ir laiko pla- 
navimas, tuomet atstumą reikia įveikti automobiliu. Be to, esama 
pavojingų kelių, kurių vaikas be tėvų pagalbos ir atitinkamų pa- 
tarimų neįveiktų. 

Į mokyklą keliaujančio vaiko mikropasaulio permainos, vaiz- 
džiai pasireiškiančios kaip tiesioginis ar netiesioginis kišimasis į 
vaiko erdvės ir laiko jauseną, sukelia labai specifinius padarinius. 
Kai varžomos vaiko galimybės įsisavinti erdvę, santūrus pasiprie- 
šinimas riboms nesunkiai gali virsti agresija ir kaipmat — vandaliz- 
mu; kai tramdomas vaiko troškimas judėti, dūkimas ir lakstymas 
greitai gali virsti ūmiais nesuvaldomais veiksmais. Vis dėlto tokio 
kišimosi apraiškos nėra vien technologizuotos ir natūralumą pra- 
randančios vaikystės problema. 

Jei vaikas vežiojamas iš vieno taško į kitą griežtai laikantis 
grafiko, tai galima sieti ir su auklėtojo polinkiu globoti bei veikti, 
saugoti ir ginti. Iš to, kaip vaikais netikima ir dar menkiau pasitiki- 
ma, kaip jie varžomi, susidaro silpnučio vaiko, kuriam reikia nuo- 
latinės globos, paveikslas: vaiko, tempte įtempiamo į auklėjimo 
programą, kuri, nors ir yra reikli, tačiau paisanti ne auklėtinio ir jo 
vystymosi ypatumų, o atvirkščiai, tėvų poreikių ir nuostatų. 

Štai du trumpučiai pavyzdžiai, atskleisiantys, kaip tėvai varžo 
vaikų galimybes judėti. 

Mama sako Julijanai: „Paklausyk, darželyje smarkiai nebėgiok, 
nes vėl suprakaituosi“. Išeidama ji jau įspėja auklėtoją: „Jeigu Juli- 
jana dūks, ji sukais ir peršals. Mergaitė tokia neatspari ligoms“. 

Mums su darželio vaikų grupe susiruošus į parodą atvirame 
ore, mane sulaiko Pija ir liūdnai sako: „Šiandien aš negaliu eiti 
kartu, esu apsiavusi šilkinius batukus, ir jie išsipurvins. Mama lie- 
pė būti atsargiai. Ė 


Abu šie pavyzdžiai - nelygu koks požiūris - kelia šypseną arba 
stebina. Bet tas, kuriam tenka kalbėtis su auklėtojomis ar mo- 
kytojomis, žino: čia ne išimtis. Labai dažnai vaikai aprengiami 
netinkamai. Kartu šitaip tramdomas - delikačiai, nors tikriausiai 
nejučia - jų poreikis judėti. Ir dauguma tėvų net nenutuokia apie 
šitokių „prastovų“ pasekmes. 

Varžant fizinę patirtį, stabdomas vaiko vystymasis. Supdamiesi, 
bėgiodami, šokinėdami, karstydamiesi vaikai atsipalaiduoja, pa- 
tiria nesvarumo būklę, greičio, vikrumo ir jėgos svaigulį. Vaikas 
išbando save ir parodo, ką galįs. Tik praktiniu veiksmu jis išreiškia 
abstrakčius sugebėjimus. Čia naudingos ir nesėkmės. Jos parodo 
ribas, gali padrąsinti - arba kaip tik sulaikyti. Saugus judėjimas ir 
išaugęs pasitikėjimas savimi glaudžiai susiję, kaip, beje, ir priešin- 
gal: varžomos galimybės judėti ir aplinkinių nepasitikėjimas vaiku 
bei šio - savimi. Per judėjimą išsiugdomas tapatybės jausmas, 
užmezgami socialiniai ryšiai. Ir neatsitikinai nejudrus, nerangus 
vaikas grupėje dažniausiai atsiduria nuošalėje. Kai aš šiai temai 
paskyriau vieną iš užsiėmimų su tėvais, ponia Daniels, dviejų vaikų 
motina, nervingai prašneko: 

— Tai aš jau pastebėjau. Bet sakykite, ką man daryti. Vaikams 
skirių tiek dėmesio, ir še... 

Jai dar nebaigus frazės, įsiterpia kita mama: 

— Mes su dukromis kiekvienais metais kartu tiesiog išblusinėja- 
me jų veiklos kalendorių. 

Moteris trumpam nutyla. 

— Pirmiausia visuomet pasvarstau, kokio norėčiau grafiko, kad 
jo laikytųsi dukros? Ir kokio grafiko norėtų laikytis jos? Tik šitaip 
galiu būti tikra, kad neprislėgsiu vaikų savo nuostatomis. 

Nuolat peržiūrint vaiko veiklos grafiką, atsiranda galimybė ma- 
žinti per didelius krūvius. Be to, laisvalaikis ir turi likti laisvu laiku. 
Vaikams reikia atsipūsti, kartais pajausti, kad pasaulyje jie vieni. 
O tada jie paprasčiausiai sėdi ir žiūri į vieną tašką - kai kurie tėvai 
šito negali ištverti... 

„Iš pradžių man būdavo sunku, - prisimena ponia Hubert, - iš- 
leisti sūnų į mokyklą dviračiu. Man atrodė, kad jis dar per mažas. 
Juk berniukui tik septyneri. Labai rūpindavausi. - Ji neramiai ap- 
sidairo. — Bet jis neatlyžo. Ir pagaliau aš pergalėjau save. Dabar 
viskas gerai. Be to, į mokyklą jis važiuoja su draugais. - Moteris 
trumpam susimąsto. - Per tą laiką jis tapo lyg ir savarankiškesnis. 
Ir nebereikia kvaršinti sau galvos tais nuolatiniais susitarimais. Jie 
tikrai nervindavo“. 

Be abejonės, kelionė į mokyklą automobiliu kartais būna tie- 
siog neišvengiama. Tačiau verta pagalvoti, ar tėvams tikrai būtina 
„dirbti taksistais“. Pakeliui į mokyklą ar iš mokyklos vaikams reikia 
patirti socialų gyvenimą. Einant su draugais pėstute jo pasitaiko 
taip pat kaip ir važiuojant dviračiu ar mokyklinių autobusu. Lai- 
kydami vaikus po apsauginiu gaubtu, slopiname jų sugebėjimus, 
apiplėšiame, atimdami tokią svarbią patirtį, kuri kaupiama tik 
bendraujant, ginčijantis, kalbantis su kitais žmonėmis. 


Sutrikę jutimai 


Ketverių metų Kornelijos nerangumas krinta į akį. Štai trys pa- 
sakojimai apie tai. 

Kornelija ropščiasi ant stalo, bet itin nerangiai. Rankų ir kojų jų- 
desius mergaitė derina sunkiai. Vos užsilipusi ant stalo, ji tarsi gre- 
mėzdiška žuvis šlumšteli ant kilimo. Prisitaikyti šuoliukui Kornelija 
nesugeba ir nepaisydama skausmo bando vėl ropštis ant stalo. 

Per sporto užsiėmimus auklėtoja pastebėjo, kad mergaitė ne- 
gali nei išlaikyti pusiausvyros, nei eiti atbula. Daugiausia po trijų 
keturių žingsnių ji suklumpa arba išvis griūva. Arba jai reikia apsi- 
sukti, kad galėtų eiti toliau. 

Kai darželio grupė susiruošia į lauką, Kornelija nemoka persi- 
rengti. Ji nesugeba pasirinkti drabužių. Taigi būna, kad - stokoda- 
ma nuoseklumo - mūvėdama tik kojines išbėga ant sniego ar tik 
su marškinėliais - į šaltą lietų. Pavyzdžius būtų galima vardyti be 
galo. Norėdamas išsiaiškinti padėtį, kreipiausi į mergaitės tėvus. 

Fiziškai Kornelija yra sveika. Jos motorikos ir sąlyginiai jutimi- 
niai sutrikimai - kultūrinės kilmės, tai yra juos lėmė auklėjimas 
arba tiksliau - kategoriškas auklėjimo stilius. Kornelijos mama yra 
perdėtai rūpestinga „tobulybės“ šalininkė. 

+ Štai kokias frazes nuolat girdi Kornelija: „Atsargiai!“ - „Būk 
atsargi!“ — „Palūkėk, aš jau ateinu!“ Jas lydi perspėjimai: „Neiš- 
sipurvink!“ arba: „Nieko nesugadink!“ 

+ Kadir ką dukrelė žaistų ar kitaip būtų aktyvi, motina visuomet 
šalia jos, pasiruošusi pagauti ją tiesiogine žodžio prasme. Mama 
plūkiasi, stengdamasi apsaugoti Korneliją nuo neigiamos pa- 
tirties. Ir apsaugo nuo visa ko: Kornelija patiria - gyvendama 
netgi be televizoriaus - kultūrinį hospitalizmą*. 

+ Taiatsiliepia 17 Kornelijos santykiams su tikrove už namų ribų. 
Kai lyja, mergaitei negalima eiti į lauką, arba tenka - motinos 
palieptai — visada dėvėti tokius drabužius, kurie tuo metu būna 


Hospitalizmas - fiziniai ir dvasiniai sutrikimai, kuriuos sukelia užsitęsęs gy- 
dymasis ligoninėje ar (vaikams) užsisėdėjimas namuose (vert. pasl. ). 

visai netinkami ar trukdo judėti. Mama tai aiškina šitaip: „Juk 

aš trokštu tik gero. Manimi šitaip niekada niekas nesirūpino, 

nebūdavo kam nė ašarų nušluostyti. Bėginėdavau aprengta nie- 

kingais skarmalais, o iš manęs tik pasijuokdavo“. 
Judėjimo keblumai gali reikšti - į tai savo tyrinėjimais atkreipė 
dėmesį A. Ž. Eresas, - kad sutrikęs centrinės nervų sistemos juti- 
minių impulsų apdorojimas. Kitaip sakant, jutimo organų priimtų 
ir perduotų dirgiklių nervų sistema neapdoroja ar apdoroja ne 
iki galo. Štai kokie simptomai gali pasireikšti: sutrikusi motori- 
ka, padidėjęs išsiblaškymas, agresija aplinkiniams ir sau, sutrikęs 
dėmesys, trumpalaikiai susidomėjimai, perdėtas baugštumas ir 
atsargumas, pasitikėjimo savimi stoka, smulkiosios ir stambiosios 
motorikos sutrikimai arba nesugebėjimas sutelkti dėmesį. 

Tokių jutiminių sutrikimų priežastys yra įvairios: iš gausių 
straipsnių šia tema — pavyzdžiui, A. D. Frėlicho - matyti, kad jos 
gali būti organinės. Šių labai sudėtingų biogenetinių ryšių čia ne- 
nagrinėsiu. Jutiminiai sutrikimai gali būti ir sisteminiai, tai yra 
nuolatinių per didelių arba per mažų reikalavimų, psichinių smū- 
gių ar prastų santykių tarp tėvų ir vaiko pasekmė. 

Sutrikusių jutimų vaikams nedarniose šeimose kartais tenka iš 
pirmo žvilgsnio stabilizuojantis ypatingo vaiko vaidmuo. Jutimo 
sutrikimus gali nulemti ir kultūros ar civilizacijos veiksniai, to prie- 
žastimis gali būti judėjimo stygius, taip pat - užsibrėžti auklėjimo 
idealai ar normos, labiau atitinkančios tėvų nuostatas negu vaiko 
vystymosi poreikius. Dažniausiai priežastis būna ne viena - jų ga- 
lima įžvelgti visą pluoštą. 

Tai tinka ir Kornelijai. Besaike apsauga grįstas auklėjimo sti- 
lius slopina mergaitės savarankišką fizinę patirtį. Kai iš kūno per 
mažai reikalaujama, sutrinka judėjimas ir įvairių protinės veiklos 
funkcijų koordinavimas. Kornelijos mamai netrukus gali tekti dar 
labiau rūpintis mergaite. 

Jutimo trūkumų galima atsikratyti padedant pedagogams ir 
terapeutams: pavyzdžiui, Kornelija kiek laiko lankė psichomoto- 
rikos užsiėmimus. Šiuos papildė trumpalaikė šeimos terapija, per 
kurią Kornelijos mama buvo skatinama suteikti dukteriai daugiau 
laisvės, kad sustiprėtų vaiko pasitikėjimas savimi. 


Fiziniai pojūčiai 


Nors medicininė profilaktika ir priežiūra yra kvalifikuota, serga 
ir kankinasi vis daugiau vaikų. Ir kaltos dėl to ne vien ekologinės 
problemos, šiais laikais užgriuvusios vaikus. Kalta ir neva geranorė 
nuostata „Noriu tau tik gero“, žadinanti psichologinį stresą. Vaikus 
kamuoja-nuolatinė įtampa. 

Aštuonerių metų Klausą jau keturis mėnesius vargina chroniš- 
kas vidurinės ausies uždegimas. Vaistai negelbsti. Kai viename 
šeimos seminarų susipažinau su berniuku ir jo tėvais, jau buvo nu- 
spręsta ryžtis operacijai. Motina pasakoja man apie ligą. Sakau jai: 
„Gal esama dalykų, kurių Klausas visai nenorėtų girdėti?!“ Moteris 
suirzta: „Ką turite galvoje? Juk mes darome, ką galime!“ 

— Gali būti, kad kažko jis nenori girdėti! 

— Manote, vaikas apkursta tik tam, kad kažko negirdėtų? 

— Ne tyčia, tiesiog kūnas ginasi pats. 

Noriu šiek tiek papasakoti apie jų šeimą. Klausas turi devynerių 
metų seserį ir jaunesnį, šešerių metų, brolį. Tėvai apibūdina skir- 
tumus tarp vaikų: „Klausas turi sunkumų mokykloje, kitiems viskas 
sekasi gerai. Tik Klausą slegia įtampa. Jam ypač sunku. Vyresniajai 
seseriai jis neprilygsta, o jaunesnis brolis kaip tik baigia prisivyti jį 
patį. Vaikas plūkiasi kaip pašėlęs, o nieko neišeina“. 

Daugiausia ginčų sukelia Klauso dienotvarkė, ypač - kasdienės 
skaičiavimo, kuris Klausui sekasi prasčiausiai, pratybos. Štai ką 

apie tai sako mama: „Noriu jam padėti, kad nesikankintų. Be to, 
nenorėčiau vėliau priekaištauti sau, kad nieko nedariau. Jam vis- 
kas turi klotis taip pat kaip ir kitiems“. 

— Ko tu nenori girdėti? - kalbinu Klausą. 

Berniukas gūžteli pečiais, įtemptai susimąsto. Kaktoje susimeta 
mažytės raukšlelės. 

— Galbūt tu nebenori nieko girdėti apie mokyklą? 

Staiga vaikas ima linkčioti ir nusišypso. Paskui jis pratrūksta: 

— Nebegaliu to klausytis. Užtat mano ausyje tūno burtininkas 
vaiduoklis, jis užkimšo abi ausis, ir dabar galiu nieko negirdėti. 
Štai ko jie sulaukė. 

— Kas tie jie? 

— Na, mama, tėtis. Šiaip jie labai mieli. Bet mokykloje reikalai 
prasti. 

— Kas turėtų nutikti, kad burtininkas vaiduoklis išnyktų? 

Berniukas trumpam susimąsto. 

— Jie turėtų liautis kalbėję apie mokyklą. 


Čia norėčiau stabtelėti ir panagrinėti bendrąsias šio atvejo tenden- 
cijas. Kaip jau minėta, vaikus vis dažniau kamuoja somatinės, t. y. 
fizinės ir psichosomatinės, t. y. dvasinės ligos ir sutrikimai. Daugu- 
mai vaikų kemšami vaistai, kad tik jie pajėgtų vykdyti įvairiausius 
reikalavimus. Nors daugelis vaikų materialiai aprūpinti puikiai, jų 
gyvenimas įvairiapusis, skatinamas jų savarankiškumas, didžiuliai 
krūviai akivaizdžiai žaloja ir vaiko kūną, ir jo sielą - jausmų, paži- 
nimo ir fizinėje srityse. Be to, dalykinis, jokių ribų nenubrėžiantis 
auklėjimo stilius stabdo vystymąsi. Vaikai ginasi nuo gamybai pri- 
lygstančio auklėjimo, kartais triukšmingai, kartais tyliai, kartais tik 
žodžiais, kartais pačiu kūnu. 

Grįžkime prie Klauso. Konsultuodamiesi mes vieningai pri- 
einame prie tam tikrų išvadų: 


+ Apie mokyklą kalbama tik tada, kai šito nori pats Klausas. 

+ Klauso pažangumas nelygintinas su jo brolio ir sesers pažan- 
gumu. 

+ Tėvai privalo berniuką padrąsinti. 

+ Klausas dukart per savaitę pats papasakoja tėvams apie tai, 
kaip jam sekasi mokykloje — arba atitinkamai dažniau. 

Ko pasiekta per aštuonias savaites: 

+ Šeimoje nuslūgo įtampa. Klausas nebėra visa ko centras. 

+ Vidurinės ausies uždegimas praėjo. Dabar Klausas pasikliauja 
savimi: „Burtininko vaiduoklio man nebereikia“. 

+ Klauso pažymiai mokykloje neblogėja, jie patenkinami - tačiau 
berniukas gauna juos lengviau. 

+ Klausas savarankiškesnis, mieliau eina į mokyklą. 

Štai ką sako motina, pažvelgusi atgalios: „Tik dabar pastebė- 
Jau, kaip retai anksčiau padrąsindavau Klausą. Tiesą sakant, nuo- 
lat tik spausdavau jį ir varžydavau. Visų sunkiausia padrąsinti kitą 
žmogų. —- Ir priduria: - Taip greitai pamirštama, kad kiekvienas 
vaikas yra atskira asmenybė. Tie nuolatiniai lyginimai slegia ir 
vienus, ir kitus“. 


Griežtos ribos gniuždo 


Beveik ketverių metų Ankė nori padėti nukraustyti stalą. Ponia 
Meister, Ankės mama, nesileidžia į kalbas: 

— Liaukis, Anke. Tu dar nesugebėsi. 

— Bet aš noriu, - neatlyžta Ankė. - Juk Maikė padeda! 

— Ji gerokai vyresnė. Kada nors galėsi padėti ir tu. 

Kai mama išeina į virtuvę, Ankė griebia du puodelius, ketin- 
dama juos išnešti. Tada ponia Meister grįžta ir pamato netvirtais 
žingsniais tipenančią dukrelę su abiem puodeliais vienoje rankoje. 

„Atsargiai!“ — nejučia išsprūsta mamai. Ankė pakelia akis, klupteli, 
puodeliai pasvyra, vienas jų krinta ant grindų ir sudūžta. „Matai, 
ar aš nesakiau?“ Ponios Meister balsas skamba apmaudžiai; Ankė 
pravirksta. „Na jau, gana! Nėra taip blogai“. Ji paima iš dukros 
puodelį, Ankė seka iš paskos ir grįžta su šluota bei skuduru. 

Kai mergaitė imasi šluoti šukes, į kambarį įeina ponia Meister: 

— Ką darai? 

— Tvarkausi! - energingai atsako Ankė. 

— Žiūrėk, kad tvarka ir būtų! 

Mama išeina, o Ankė ir vangiai, ir tuo pat metu kruopščiai 
šluoja šukes. 

Kai po kiek laiko ponia Meister grįžta ir pamato - gal ir neran- 
gias, bet žavingas - dukters pastangas, sako: „Aš šluotą laikyčiau 
kitaip“. Kalbėdama paima šluotą iš dukrelės. „Štai, o dabar leisk 
man pabaigti!“ Be abejonės, motina savo vaikui nori tik „gero“, 
kai išvaduoja jį nuo buities darbelių ar talkininkavimo arba kai už 
dukrelę sutvarko visus rūpesčius. Tačiau vaikai nori patys tvarkyti 
rūpesčius ir elgtis su daiktais. Tik mąstant perprantamos sąvokos, 
tik veiksmu pasitikrinami sugebėjimai. Tik veikdamas pats, išban- 
dydamas savo galimybes ir jėgas, vaikas patiria esąs savarankiška 
1 nepriklausoma būtybė. Žinoma, jis turi ištverti pralaimėjimus 
ir nesėkmes. Juo didesnę paramą vaikai jaučia, kai juos apima 
neviltis, juo geriau jiems pavyksta įveikti nesėkmes. "Tokios frazės 
kaip: „Tu šito negali!“, atima ne mažiau jėgų nei pernelyg uoli ap- 
sauga - „Iam tu dar per mažas!“ 

Be abejonės, labai svarbu drauge su vaiku atkreipti dėmesį į jo 
nesėkmes ir kartu jas aptarti. Tačiau tokios frazės kaip: „Na, ar ne- 
sakiau!“ visai nepadeda vaikui, taigi Ankei, atvirkščiai, prikišamai 
rodo ją esant nevykėle arba nesubrendėle mažvaike. O suaugęs 
neva esąs visažinis. Užuot dalijusi užmaskuotus patarimus ar nu- 
rodymus - „Tavim dėta...“, motina turėtų įsigyventi, pavyzdžiui, į 

dukrelės neviltį. Deja, sakinys „Ikrai nėra taip blogai“ atskleidžia: 
mama į savo dukters jausmus žiūri taip pat nerimtai kaip ir į pasta- 
rosios pastangas ištaisyti — tikrąja šio žodžio prasme - keblią pa- 
dėtį. Ankė savarankiškai ieško būdo įveikti problemą, ir mergaitei 
reikia mamos - ar tėčio - pagalbos ir paramos. "Tuomet ji išsiaiš- 
kintų, kad jos patirta nesėkmė visai ne subjektyvus nesugebėjimas, 
o tik nepakankami įgūdžiai, kurių galima įgyti praktikuojantis. 
Dar kartą pabandžiusi įrodyti savarankiškumą ir sugebėjimus, 
Ankė ir vėl sugniuždoma: mama, užuot drauge su dukrele aptaru- 
si, kaip kitaip viską padaryti, atima iš mergaitės šluotą. 

Kaip reikėtų konstruktyviai spręsti problemą, matyti iš Bjorno 
istorijos su pieniškais ryžiais. 

Bjornas nori pirmą kartą išsivirti ryžių su pienu. Receptą jis 
sužinojo mokykloje, kai buvo surengta iniciatyvų savaitė. Bjornas 
triūsia virtuvėje, ima tinkamus priedus, į puodą pila pieno, užkai- 
čia. Kai dar kartą įdėmiai skaito receptą, suskamba telefonas. Ber- 
niukas pamiršta pieną ir šis išbėgęs išsilieja ant viryklės. Atskuodęs 
nuo telefono, Bjornas prisuka dujas - bet nieko nebepadarysi, 
pienas puode ir ant viryklės prisvilęs, greitai pasklinda ir kvapas. 

Į virtuvę ateina mama ir išvysta sūnų išpiltą raudonio, ašaro- 
jantį. „Mokykloje pavyko“, - prisiversdamas sako Bjornas. Mama 
ima jį už rankos ir ramina: „Na, mano virėjuk. - Trumpam stoja 
tyla. - Gražumėlis, ar ne?!“ Bjornas nusipurto: „Tikras mėšlas!“ 
Abu taip ir stovi, žiūrėdami į viryklę. Paskui mama pasilenkia ir 
paima iš spintelės valiklį: „Parodysiu tau, kaip valyti viryklę. Ir 
man yra taip buvę“. Ji žiūri į sūnų: „O tu man padėsi, gerai?“ Abu- 
du daug nekalbėdami kimba šveisti viryklę. Galiausiai mama sako: 
„Ryžius su pienu aš verdu ant mažos ugnies, vis pamaišydama . 
Paskui ji išeina iš virtuvės. 

Bjornas dar kartą pabando pasigaminti mėgstamo valgio. Ir 
jam pavyksta. „Eikš, ryžiai su pienu patiekti“, - kviečia jis mamą 

prie stalo. Kai juodu susėda, berniukas nusišypso: „Kartais tu tik- 
rai gerai patari“. 


Iš šio pavyzdžio akivaizdu, kaip Bjorno mama padrąsina sūnų, kai 
šiam nepavyksta. Suprasdama vaiko neviltį, jos nesumenkindama, 
mama palaiko sūnų, parodo, kaip rimtai jį vertina. 

+ Nereikalaudama tobulybės, mama daugiau dėmesio skiria nuo- 
sekliam Bjorno sugebėjimų vystymui. 

+ Vaiko „nesėkmę“ ji laiko laiminga galimybe atskleisti ir api- 
brėžti naujiems jo įgūdžiams. Ji padrąsina sūnų siekti savaran- 
kiškumo; mama žino, kad suklydę vaikai, jei jiems padedi, iš 
klaidų pasimoko. Bjornas nėra bejėgis 1r priklausomas, jis pa- 
kankamai pasikliauna savimi ir, susiklosčius aplinkybėms „dar 
negaliu“, sugeba pats daryti išvadas. Kitaip tariant, padrąsinti 
vaikus — tai suteikti jiems erdvės patirčiai ir šitaip ugdyti jų pro- 
tą ir sugebėjimus. O vaikus gerbti, - vadinasi, pasitikėti jų su- 
gebėjimais. 


„Norėčiau apsaugoti tave nuo skaudžios patirties!“ 


Žaidimų aikštelėje Simonas sunkiai ropščiasi į aukštą medį. Kuo 
aukščiau jis lipa, tuo dažniau girdi: „Atsargiai!“ arba: „Tik nenu- 
krisk!“ Pasiekęs tam tikrą aukštį, berniukas sutrinka, susverdėja, ima 
drebėti. Jo mama garsiai sušunka: „Laikykis tvirtai!“ Ji skuba prie 
medžio gelbėti vaiko - deja, bergždžiai: Simonas krinta į minkštą 
smėlį ir pratrūksta apgailėtinai žliumbti. Mama čiumpa berniuką 
į glėbį. Guodžia - labiau save nei jį - tokiais žodžiais: „Vargšelis 
mažasis mielasis mano žiopliukas“. Simono skruostais rieda ašaros. 
Mama nosine šluosto ašarotą vaiko veidą: „Kam reikėjo taip aukštai 
kopti? - Ji trukteli pečiais. - Tu dar per mažas, branguti!“ Ir kuo 
smarkiau ji spaudžia vaiką prie savęs, tuo garsiau šis žliumbia. 

Simonas be paliovos ropščiasi ir ropščiasi į medį — ir kaskart krin- 
ta iš jo kaip obuolys nuo šakos. Nors motina berniuko ir nesugauna, 
kaskart jis susilaukia paguodos bei užuojautos. Ir kuo dažniau Si- 
moną ištinka nesėkmė, tuo smarkiau jį guodžia, glaudžia, myluoja 
mama. Kai šią istoriją papasakojau auklėjimui skirtame šeimų ren- 
ginyje, įsiterpė vienas tėvas: „O kaip dar turėtų elgtis motina? Nieko 
nebesuprantu. Ar derėtų palikti vaiką gulėti purvyne?“ 

— Kodėl ne? - atsakau klausimu. -. Purvas dažniausiai būna 
minkštas ir duoda patirties. Esama tam tikros patirties, nuo kurios 
vaikų neapsaugosi — ir tai yra gerai! | 

— Šito aš nesuprantu. 

— Daugelis tėvų norėtų apsaugoti vaikus nuo nemalonios pa- 
tirties. 

— Oargi gali būti kitaip? 

Vaikų drąsinimas ir jų tariamas bejėgiškumas neatsiejami. Ne- 
retai vaikai įsitikina, kad bejėgiškumas atneša jiems tam tikros 
naudos, pavyzdžiui, kai jiems reikia dėmesio. Galima sakyti ir 
taip: kartais tėvams būna sunku ištverti vaiko nesaugumo jausmą 
ir baimes. Kuo nesaugesnis ir labiau įsibaiminęs vaikas atrodo, tuo 
didesnį poreikį jam pagelbėti jaučia suaugusieji - netgi tada, kai 
pats vaikas to visai nenori. 

Ketverių metų Peteris kilęs iš Kazachstano. Pirmosiomis savaitė- 
mis vaikų darželyje jis ramus, kartais netgi apatiškas. Auklėtojoms 
berniukas atrodo liūdnas. Kartkartėmis Peteris pravirksta, nežai- 
džia - jis visų šalinasi, neklauso. Tai pastebi auklėtoja — arba taip 
Ji suvokia tai, ką pastebi. Jai gaila vaiko. Po kokių trijų savaičių, 
nebegalėdama žiūrėti, kaip Peteris stoviniuoja vienišas, auklėtoja 
rytais dešimčiai minučių sodinasi vaiką ant kelių, kad „palengvintų 
jam pereinamąjį laikotarpį“. 

Iš pradžių atrodo, kad Peteris tiesiog mėgaujasi padėtimi. Bet 
netrukus, vos atsidūręs ant kelių, ima verkti. Diena po dienos aša- 

rų byra vis daugiau, bet paprastai jos per valandą liaujasi. Peterio 
jausmų protrūkiai vis stiprėja. Dabar jie jau prasideda vos berniu- 
kui išvydus darželį. Jis nesiliauja žliumbęs ir tada, kai atsiduria 
auklėtojai ant kelių, o apsiramina tik pasiekęs pamėgtą kampelį. 
Artinasi atostogos, ir auklėtoja viliasi, kad per jas Peterio liūdesys 
išblės. Atostogoms baigiantis, Peterio močiutė prašneka apie vaikų 
darželį. 

Močiutė: „Rytoj vėl metas į darželį“. 

Vos išgirdęs jos žodžius, Peteris akimirksniu ima kūkčioti, ga- 
liausiai garsiai pravirksta: „Nenoriu, nenoriu“. 

Močiutė: „Tau ten nepatinka?“ 

Peteris purto galvą. 

Močiutė: „Bet juk ten visi tokie mieli tau“. 

Peteris suklūsta, žiūri į močiutę. Paskui sako: „Taip!“ Ima linksė- 
ti galvą, jo skruostais rieda ašaros. 

Močiutė visai sutrinka: „Nesuprantu. Tai kas tau yra?“ 

Peteris liaunasi verkęs, žiūri močiutei į akis. Ir pratrūksta: 
„Šiaip viskas gerai. Tik kiekvieną rytą turiu sėdėti poniai Majer 
ant kelių. O ji mane tvirtai laiko. Juk aš jau didelis. Nenoriu sėdėti 
ant kelių“. 

Vaikų nesaugumo jausmas, baimės, vienatvė ir uždarumas neju- 
čia atkreipia jautrų suaugusiųjų dėmesį. Kuo nesavarankiškesnis, 
kuo bejėgiškesnis atrodo vaikas, tuo smarkiau ir uoliau stengiasi 
pedagogai - kol nusirita iki gailesčio, jei visos tos pastangos būna 
bergždžios. Kad ir kaip keistai skambėtų ši frazė, gazlestis vaikams 
nereikalingas. Tas, kuris vaikų nuolat gailisi, jų negerbia, skatina 
juos būti silpnus ir bejėgius. Gailestis vaiko neparemia, o kaip tik 
ugdo pasyvumą, varžo, atima ryžtą ir slopina iniciatyvumą. 

Net sergančiam vaikui gailestis nereikalingas, nes jis tik skatina 
savigailą. Liga yra tokia pat gyvenimo dalis kaip ir mirtis. Neįma- 
noma mėgautis puikia sveikata, nepažįstant priešingybės - ligos. 

Tas, kuris siekia, kad vaikas patirtų tik teigiamas ir džiugias gy- 
venimo akimirkas, apriboja patirtį, nuskurdina gyvenimo įvairovę. 
Vaikai tik tuomet įvertina laimę, kai gali patirti 77 įveikti nesėkmes, 
keblumus. Tik savarankiškai įveikę rūpesčius, vaikai sugeba įver- 
tinti vaisingą baimės galią. Jie nevaržo agresyvumo, kai žino, kad 
jis gali būti ir naudingas. 

Tas, kas vaikų gailisi - dėl jų tikrovės nesupratimo, dėl ekolo- 
ginių pavojų, dėl nieko gera nežadančios ateities, — iš tikrųjų jais 
nesirūpina. Gailęstis menkina vaikus, jis tik sustiprina kančią. Kri- 
tinėje padėtyje atsidūrusiam vaikui reikia atjaučiančios apsaugos 
ir paramos, reikia pasitikėjimo ir tikrumo, reikia pasijusti vertina- 
mam su visais jo rūpesčiais, bėdomis, liūdesiu ir skausmu. | 

Tik tada vaikas pajėgs ištverti nesėkmes ir neviltį. Tuo tarpu 
gailestis silpnina. Jis nepadeda vaikui tapti savarankiškam, pačiam 
ieškoti išeities. Gailestis spraudžia vaiką į ankštas ribas. Vaikas lai- 
komas „vargšeliu“ ir „silpnučiu“. Jo sugebėjimai menkinami, jo 
kūrybingumas, skatinantis ryžtingai įveikti krizes ir rūpesčius, 
paneigiamas. Gailestis energiją ir jausmus nukreipia į nusivylusį 
nelaimingą asmenį. 

Ištikus krizei gelbsti ne gaslestis, o atjauta. Atjauta suteikia jėgų. 
Ji padeda suvokti užgriuvusius rūpesčius. Atjauta skuba į pagalbą 
tam, kuris gelbstisi pats, ji stengiasi įveikti skaudžias nesėkmes. 
Ten, kur gailestis sugriauna, atjauta atkuria; ten, kur gailestis 
teikia vienatvę, atjauta teikia globą; ten, kur gailestis atima ryžtą, 
atjauta brandina atsakomybę. 

4 


„Kai vaikai klauso, mane apima siaubas...“ 


Nuoseklumo stoka, 
abejingumas ir jokių ribų 


Paulė, telemanas 

Paulis Jegeris, jam beveik dešimt metų, mokykloje per pertraukas 
vaikštinėja su plona šakele ir vis bando ja įdurti bendramoksliams 
į rankas. Berniukas džiūgauja, kai pavyksta klasės draugams įva- 
ryti baimės, kai šie sprunka. O kai jie kenčia kantriai, Paulis nesu- 
pranta: „Na, ginkis, mazgote tu!“ Per vieną pokalbį klasėje Paulio 
mokytoja sužino, kad jis dažnai žiūri detektyvinius bei siau- 
bo filmus („Ypač tuos, kuriuos rodo vėlai vakare!“), o labiausiai 
jam įsiminė epizodas, kuriame miegantis berniukas „turėjo būti 
nužudytas adatos dūriu“. „Jis miegojo, - pasakoja Paulis, - ir nič- 
nieko nenujautė. O reikia visuomet būti budriam, net kai miegi“. 
Vėliau paaiškėjo, kad filmą Paulis žiūrėjo vienas, kad tėvas - kaip 
įprasta, su kvapeliu - grįžo namo tik jam baigiantis. Hermanas Je- 
geris atsisėdo šalia sūnaus, filmą jie baigė žiūrėti kartu. Pastebėjęs, 
kad Paulis protarpiais užsimerkia arba nukreipia akis į šalį, tėvas 
pasakė: | 

— Jeigu drebi, eik iš kambario. Tučtuojau! 

— Aš visai nebijau. 

— Tai ko kraipaisi? 

Ilzei Bajer, Paulio mokytojai, iš pokalbių paaiškėjo, kad berniu- 
kas varžosi išsiduoti, kai bijo. „Jei tik išsigąstu, detektyvinis filmas 
man iškart baigiasi“, — sako Paulis. Mokytoja ragina jį savųjų bai- 
mių neslėpti. Bet šitaip ji —- nejučia - stoja prieš vaiko tėvą. Todėl 
Paulis ūmiai pasipriešina: „Iš tikrųjų tėčio tiesa. Jei negali ištverti, 
nežiūrėk. O bijo tik kūdikiai“. 

Štai kokia yra Jegerių šeimos aplinka. Trisdešimt aštuonerių 
metų Hermanas Jegeris dirba ekskavatorininku. Rytais iš namų, 
beje, namą šeimai jis pats ir pastatė, išeina dar prieš šešias. Į dar- 
bą jį nuveža įmonės autobusas. Kadangi statybų aikštelės būna 
įvairiose vietose, Hermano Jegerio darbo diena neretai užsitęsia 
iki pavakarės. Po darbo jis dažniausiai dar užsuka į pamėgtą barą 
„išlenkti burnelės“. Ten visuomet sutinka „porą bičų“. Prieš pusę 
devynių Hermanas jau būna namie ir „įsijungia televizoriaus 
dėžę“ arba sėdasi šalia „Paulės, seno spoksotojo“. „Tiesą sakant, 
man jokio skirtumo, ką rodo. Kai nusibosta, perjungiu kanalą“. 
Jegerių šeimoje - Paulio mokytoja tai gerai žino - „beveik nieko 
kita ir neveikiama, tik žiūrimas televizorius“. 

„Jei televizoriaus nebūtų, - Elizabetos Jeger, Paulio mamos 
žodžiai, - jį reikėtų išrasti vien dėl mūsų“. Ji nusijuokia, bet iškart 
surimtėja: „Bet Pauliui žiūrėti visą tą šlamštą - ne į gera. Juk aš 
matau. Jis tiesiog nutolęs nuo mūsų, šalinasi. Paprasčiausiai tyli. 
Arba kyla barnis, jei jis nenori eiti į lovą ar vyras nori žiūrėti ką 
nors kita. Ir dar tie nuolatiniai skambučiai iš mokyklos. Poniai 
Bajer neturiu visiškai jokių priekaištų. Bet man pačiai širdyje ne- 
gera. Ką man daryti?“ Elizabeta Jeger bando uždrausti televizorių: 
„Bet kai tik neleidžiu jo prie televizoriaus, Paulis mažne praranda 
savitvardą“. Motina bando priekaištauti: „Jei ir toliau taip elgsies, 
nuvarysi mane į kapus“. Bando apriboti kišenpinigius arba ištisas 
dienas nekalba su sūnumi: „Tuomet jis būna iš tiesų mažas ir mie- 
las“. Vis dėlto dažniausiai ji nesugeba laikytis savo bausmių, ypač 
kai Paulis „atrodo toks liūdnas. Arba kai grasina pabėgsiąs“. 

Hermanas Jegeris išdidžiai tvirtina permanęs „vaikų auklėjimą 
kiaurai. "Tai, ko išmokstama, reikia išbandyti. Mums pyla nepa- 
kenkė. Nepakenks ir Pauliui. O iš tų amžinų kalbų nieko nebus. 
Ginčytis jaunimas sugeba geriau nei mes. Turime tramdyti juos 
savais būdais“. Sūnų jis lupa tada, kai sužino, kad tas „mokykloje 

vėl kažką iškrėtė. Arba kai Paulis visai nesistengia 17 namo neša 
nepatenkinamus pažymius. Juk šitaip jis elgiasi tik tam, kad pa- 
erzintų mane“. 

Dar labiau atmosfera namuose įkaista, kai Hermanas Jegeris 
grįžta įkaušęs. „Tuomet man palengvėja, — sako jis, - nors ir labai 
gailiuosi, ypač kai matau, kaip jaučiasi Betė. Sunku jai su manimi. 
Bet ji iš anksto žinojo, kad bus taip. O Paulė sėdi priešais dėžę, 
begėdiškai rodo man dantis, mat nenori į lovą... Vos kartelį trink- 
teliu jam, ir Betė stoja sūnaus pusėn“. 

Štai ką pėr kitą pokalbį man papasakojo Elizabeta Jeger: „Kar- 
tą vyras mane iš tiesų pribloškė. Spyrė į pilvą. Paskui griebė Paulę: 
„Šitaip turi elgtis su moterimis, kai jos tave įžeidžia arba kimba 
prie tavęs“. 

Vargu ar šioje šeimoje esama bendros veiklos, kažin ar čia pa- 
sikalbama. Ponia Jeger sako: „Mes tik gyvename vienas šalia kito. 
Viskas klostosi nei gerai, nei blogai. Viešpatie, jei man su vyru rei- 
kėtų dar ir šnekėtis... Negaliu to įsivaizduoti. Tik xyju ir ryju. Užtat 


Ee akis Ada 
šitaip 1šstorėjau '. 


Glausti ir bausti 


Paulis negali jaustis saugiai, nes nuolat kinta ribos: čia perdėtas, 
lepinantis motinos dėmesys, čia - tėvo abejingumas, smūgiai ir 
žeminimas. Negali jis ir patikimai vertinti artimiausių žmonių: 
tėvo auklėjamieji veiksmai yra nenuspėjami, Paulis nei žino, kas 
yra tėviškas artumas, nei patiria motinos santūrumą. Šitaip pa- 
kertamas berniuko savivertės suvokimas ir pasitikėjimas savimi. 
O pasekmė —- bėgimas į netikrą televizijos pasaulį. Savikliovos 
stygių turi atstoti susitapatinimas su visagaliais ir visur esančiais 

televizijos herojais — tokiais herojais, kurių asociali elgsena atitinka 
nuolat regimą pavyzdį, tėvo elgsenos modelį. 

Ir vis dėlto Paulio bėgimas į savą pagal televiziją susikurtą pa- 
saulį yra šis tas daugiau: šitaip pasireiškia patikimų struktūrų troš- 
kimas, atramos, užtarimo ir orientyrų ilgesys - ir tuo labiau, kuo 
menkiau tėvai vertina Paulio troškimus ir ilgesį, kuo abejingiau 
žiūri į jo nenuspėjamą, asocialią elgseną, kuri yra beviltiškas vaiko 
pagalbos šauksmas. | 

Per kelis mėnesius po aprašyto įvykio Paulio „vandalizmas“ 
sustiprėjo, bet antra vertus, mokytojai pavyko įtikinti berniuko 
mamą apsilankyti pedagoginėje konsultacijoje. Šeimos galva ne- 
trukus nuo visko atsiribojo, o Elizabeta Jeger ir Paulis kantriai 
lankė konsultaciją daugiau nei 18 mėnesių. Vyrui užmezgus ne- 
santuokinius ryšius, moteris su vaiku paliko namus. Juodu persikė- 
lė į kitą miestą. Motina dar ilgai nesutarė su sūnumi, bet vis dėlto 
šis vis labiau atsivėrė, beje, kaip ir pati mama („Abu žinojome, ką 
vienas kitam reiškiame“). | 

Prabėgo beveik dešimt metų. Kai vėl sutinku Paulį, jis kaip tik 
laiko brandos egzaminus. „Man puikiai sekasi“, - sako vaikinas. 
Jis atrodo pasitikintis savimi, pareigingas: „Noriu būti naudingas. 
Grąžinti tai, ką man davė kiti. Jei ne du trys žmonės, tikrai būčiau 
atsidūręs sąšlavyne . 

— Kas tebėra taip kaip ir anksčiau? 

— Kartkartėmis man prisireikia „gašlaus“ filmo, kokio nors 
kvailo ir kiauliško. Pajuntu malonumą. Ir dar... Man labai sunku 
ištarti „ne“. Ypač savo mamai ir Peteriui, socialiniam darbuotojui. 
Jie man tokie geri. Su tuo „ne“ pasiutusiai sudėtinga... - Jis pa- 
linguoja galvą. 


Per daugybę pokalbių su socialiai pavojingais ir nesuvaldomais 
vaikais ir jaunuoliais išsiaiškinau apsauginius veiksnius, kuriuos, 

nors ir slegiamos didelio psichinio ir fizinio krūvio, nusistato 


bręstančios asmenybės, kad - žiūrint kokios aplinkybės - pa- 


lengvintų psichosocialinius stresus. Skausmingos emocinės naštos 


minėti veiksniai nepašalina, užtat bent jau suteikia - ypač jei su- 


laukiama paramos - savarankiškumo pojūtį sprendžiant proble- 


mas ir konfliktus. 

Pauliui galima nubrėžti keletą pasipriešinimo strategijos krypčių: 
Savo elgesiu Paulis atvirai šaukėsi pagalbos. Jis norėjo atkreip- 
ti dėmesį į save ir į savo beviltišką žeminančią padėtį. Ieškojo 
paramos ir orientyrų. Kadangi asmeniniai pavyzdžiai čia pa- 
dėti negalėjo, berniukas griebėsi televizinių pavyzdžių. "Tai labai 
sudėtinga ir prieštaringa problema: vis dėlto nereikėtų nuver- 
tinti pavojaus, jog galima nugrimzti tviskančiame televizijos ir 
komercijos sukurtos iliuzinės tikrovės sraute. Ir štai kas dar: iš- 
galvoti herojai suteikė Pauliui savotišką saugumo ir patikimumo 
pojūų. Tai daug pasako apie jo aplinką. Berniuko atsiribojimas, 
pasislėpus už siaubo, prievartos ir baimės skydo, ilgainiui pasi- 
reiškė teigiamai: kuo labiau Paulis galėjo pasikliauti tik savimi, 
tuo labiau stiprėjo jo savarankiškumas ir savivertės pojūtis. 
O kuo aiškiau jis suvokė vienišas esąs ne dėl to, kad visi jį apleido, 
o dėl to, kad taip pasirinko pats, tuo labiau augo jo savikliova. 

Nors apsauginiai veiksniai, pavyzdžiui, saugi aplinka, ir nepa- 
deda užmiršti rizikos ir sunkumų, nulemtų sudėtingų gyveni- 
mo sąlygų, tačiau - kaip pastebėta gausiuose psichologų tyri- 
nėjimuose - gerokai juos sušvelnina. Po to, kai pasikeitė Pau- 
lio destruktyvi elgsena, tai patyrė ir jis — iš žmonių, su kuriais 
nuolat bendravo, mokytojos, terapeutų ir socialinio darbuotojo 
globos. "Tie žmonės ne tik suprato, kad įžūlus Paulio aktyvumas 
yra ne kas kita, kaip pagalbos šauksmas, saugumo ir globos 
paieškos; jie pasistengė tą aktyvumą dar ir suderinti su Paulio 


sugebėjimais, pavyzdžiui, skyrė vadovauti grupei ar organizuoti 

socialinę veiklą. 

Paulio veiksmai jau nebebuvo destruktyvūs, jis įsiliejo į kasdienę 
klasės ir jaunimo centro veiklą. Kad galėtų išgyventi, jam nebe- 
reikėjo elgtis įžūliai ar destruktyviai perženginėti ribas. Teigiamą 
savivertės pojūtį Paulis pamažu išsiugdė vaisinga, visų pripažįsta- 
ma veikla. 

Nuolat šalia esantys žmonės padėjo jam įveikti bejėgiškumą. 
Be to, su jais Paulis nepatyrė auklėjimo „glausti ir bausti“, skau- 
džios nemeilės ir netikėtos savivalės. Jis sužinojo, kas yra patiki- 
mos taisyklės. „Būdavo, - prisimena vaikinas, - pasiutusiai sunku. 
Nes Brunas... - jis sudvejoja, - jaunimo centro socialinis darbuo- 
tojas, visuomet aiškiai pasakydavo, ką turįs galvoje... o būtent, 
kad verčiau man nekvailioti. Tada tai jau sugiždavau. Manydavau, 
dabar viskas bus taip pat šūdinai kaip namie... Nenoromis taip 
manydavau... Ir dabar dar taip būna: jei tik kas nors nenusiseka, 
kaltinu kitus“. 


Viskas leista - ir jokių pasekmių 


Pusšeštų metų Kajus, kiekvieną rytą tuojau po aštuonių atėjęs į 
vaikų darželį, garsiai trinkteli grupės kambario durimis — šūktelė- 
jęs: „Štai ir aš!“ Jis stovi plačiai išsižergęs - ir dėmesio susilaukia. 
Į auklėtojos klausimą: „Ar tai tu?“ atsako išsišiepdamas: „Na, 
žinoma!“ O į labiau retorinį klausimą „Ar negalėtum durų užda- 
ryti tyliau?“ jis tik gūžteli pečiais: „Kurgi ne!“ arba nusišypso: „Su 
malonumu “. 

O į draugišką auklėtojos dėmesį: „Labas rytas, Kajau. Miela, 
kad tu jau čia“ berniukas atsako valiūkišku: „Tikrai taip manai?“ Jei 
Kajus nesusilaukia dėmesio, akimirką stovi ramiai, dairosi, paskui 

eina prie artimiausio vaiko. Žiūrint koks jo įgeidis, akimirksnio 
nuotaika, kumščiuoja, tampo už plaukų, kandžioja, žnaibo - kol į 
jį atkreipiamas dėmesys. 

„Kajus, - skundžiasi auklėtojos, — išvis nesilaiko jokių taisyklių. 
O jeigu griežčiau jį sudrausminame, irgi negerai. Tuomet jis sprun- 
ka šalin arba verkia“. Viena iš auklėtojų papasakoja šį pavyzdį. 

Neseniai penkios motinos, tarp jų — ir Kajaus mama, drauge 
su auklėtoja susėdo prie stalo pasivaišinti kava ir pyragu. Čia pat 
buvo ir vaikai. Kajus „žaidė“ su sviestiniu pyragu. Jis padalijo jį ga- 
balėliais ir sutrynė šaukštu. Mama: „Kajau, liaukis!“ Tuomet ji vėl 
įsitraukė į pokalbį. Kajus trumpam liovėsi, bet netrukus vėl ėmė 
maigyti pyragą. 

Mama: „Kajau, ką aš tau sakiau - prašau liautis“. 

Berniukas „išdidžiai“ nužvelgė draugiją ir atkakliai darbavosi 
toliau, dabar netgi kabino pyragą pirštais ir minkė rutuliukus. Jo 
motina žvelgė kažkur į šalį, nepaisydama sūnaus. Jai ant sijono nu- 
krito pirmasis rutuliukas. 

Mama: „Kajau, kiek kartų dar turėsiu sakyti? Ar girdi, pažiūrėk 
į mane, kiek kartų?“ 

Kajus žiūrėjo į šalį. 

„Jau tūkstantį kartų sakiau tau, su maistu žaisti negalima“. Vai- 
kas 17 toliau žiūrėjo į šalį, tačiau „žaisti“ liovėsi. 

Kajus: „Aš noriu dar kakavos“. Auklėtoja pripila puoduką ka- 
kavos. Kajus imasi šaukšteliu kelti bangas. Neatsargus judesys, ir 
puodukas apvirsta. Kakava išsilieja berniukui ant kelnių. 

Motinos balse sumišę apmaudas ir pyktis: „Matai, ką padarei! 
O juk tūkstantį kartų perspėjau!“ 

Kajus graudžiai apžiūrinėja sušlapusias ir suteptas kelnes. 

Auklėtoja: „Kajau, prašau eiti į prausyklą. Nusivalyk kelnes“. 
Berniukas nė nepajuda. Auklėtojos balsas nuskamba griežtai: „Ka- 
jau, norėčiau, kad tučtuojau eitum į prausyklą . 

Kajus atsistoja, jo akyse tvenkiasi ašaros, vaikas eina prausyklos 
link. O mama, irzliai ir tuo pat metu bejėgiškai pažvelgusi į auk- 
lėtoją, sako sūnui pavymui: „Luktelėk, Kajau. Aš einu drauge ir 
padėsiu tau“. Ji apkabina berniuką per pečius. 

„Kaip minėjome, - apibendrina auklėtojos, - tai tik vienas įvy- 
kis iš daugelio. Atrodo, namie jis gali elgtis kaip panorėjęs“. 

Kai vėliau surengiau pokalbį tema „Ribų brėžimas“, Kajaus 
tėvas paklausė: | 

— Ar galima vaikus taip anksti apkrauti taisyklėmis? 

— Kuo blogos aiškios, protingos taisyklės? 

— Man atrodo, vaikai dar per maži jų laikytis. Taisyklėmis aš 
juos tik apsunkinčiau. O to visai nenoriu. 

Jis pasakoja, kad Kajus nežino jokių apribojančių taisyklių. 
„Mes visuomet jo pusėje!“ : 

— O kaip būna rytais, per pusryčius? 

— Kartais jis valgo, kartais ne! 

— Bet dažniausiai dėl jų ir kyla pirmasis barnis, - įsiterpia žmo- 
na. - Kai Kajus krapštosi arba kai reikia bent ką nors suvalgyti. Tik 
po ilgų įkalbinėjimų jis paima kąsnelį... - Moteris patyli. - Aš pati 
sėdu pusryčiauti tada, kai grįžtu nuvežusi jį į darželį. 

— Iš tikrųjų jis - neblogas vaikas, - guodžiasi tėvas. — Bet ir šok- 
dina mus kaip reikiant. - Jis nusišypso. - Valdo tvirta ranka. Jei 
negauna, ko užsinorėjęs, pasipiktinęs eina į savo kambarį ir rėkia: 
„Šoku pro langą“. Mes puolame pas jį. | 

Žmona priduria: 

— ..Ar maldaujame... 

— O paskui jis vaikšto pasipūtęs, - sakau aš. 

— Taip, nes gauna tai, ką jam pažadėjome. 

"Tėvas kiek pasvarstęs sako: 

— Kartais ir vaikai turi būti nugalėtojais. Negali visada laimėti 
tik suaugusieji. 


— Šiandien vėl buvo tikras spektaklis, - įsiterpia Kajaus mama. — 
Nenorėjo, kad eitume čionai. Bent jau ne abu. Kilo baisus kivirčas. 
Kajus pagrasino iškrėsiąs ką nors itin blogo. Tada ir aš pagrasinau: 
„Tik pabandyk!“ Išėjome neatsisveikinę. Jis užsidarė kambaryje. 
Kas dar mūsų laukia šįvakar? 

Grįžę namo, tėvai svetainę rado nusiaubtą: du krėslai buvo su- 
pjaustyti, ant kilimo išpilti ir išterlioti pienas bei jogurtas, laikraš- 
čiai sudeginti. Pačiame sujauktos svetainės viduryje taikiai miegojo 
Kajus. "Tėvai apstulbo, šeimos galva jau buvo bepratrūkstąs rėkti, 
bet žmona jį nuramino: „Iss! Nuneškime jį į lovą! Su Kajumi pasi- 
šnekėsime apie tai rytoj“. 

Po dviejų savaičių tėvai man papasakojo išsamiai kalbėję su 
Kajumi, apie tokių protrūkių priežastis: „Kodėl taip elgiesi?“ Tė- 
vai stengėsi parodyti, kaip gerai jį supranta ir palaiko: „Pažadėk 
mums, kad niekada šitaip nebesielgsi!“ Po pokalbio visiems pa- 
lengvėjo - mama išvalė kilimą, už sugadintus krėslus sumokėjo 
draudimo kompanija - bet po dviejų savaičių Kajus į šipulius su- 
daužė virtuvės indus. Mat mama atsisakė su juo žaisti, nes esąs įžū- 
lus. Nors sūnus įtūžo, mama ir šįsyk liko „visiškai šalta“ — kol „iš- 
girdau žvangėjimą. Kai pamačiau, kas dedasi, pratrūkau klykti“. 


Tas, kuris patarinėja šeimoms ar dalyvauja renginiuose, skirtuose 
vaikų ugdymui, kuris patarinėja tėvams ar pats klauso paskaitų 
vaikų darželiuose ir mokyklose, tas dažnai mato pasekmes tokio 
auklėjimo stiliaus, kai nepripažįstama jokių ribų, akis į akį susi- 
duria su sunkumais ir rūpesčiais, kuriuos sukelia kasdienio auklė- 
jimo būdas, vadinamas laissez-faire (viskas leista). Šitaip auklėjami 
vaikai tampa tikru bendruomenės - šeimos, darželio ar mokyk- 
los - siaubu. Jie elgiasi nepakenčiamai, išskirtinai ir nepaiso ti- 


kėtinos žalos, nuostolių ar traumų, nes jiems svarbu patenkinti 

tik savo reikmes, parodyti savo valią; o aplinkinius jie pavergia ir 
terorizuoja. 

Kajaus elgesys tuo pat metu yra ir iššūkis, ir pagalbos šauks- 
mas. Berniukas stengiasi atkreipti į save dėmesį, nori patirti pa- 
sekmes — būtent ribas ir taisykles. Jis trokšta pasijusti brabažįstamas 
17 priklausomas. Vaikui reikia suvokti savo tapatybę, per kurią galėtų 
save išreikšti, jam reikia įrodyti savo gebėjimus ir galią. 

"Tuo tarpu auklėjant stiliumi „viskas leista“ vaikai lieka vieniši. 
Jie nebepajėgia užmegzti ir palaikyti socialinių ryšių. Jeigu dėl 
perdėtos apsaugos vaikų fizinė erdvė tampa ankšta, kartu ir - sle- 
gianti, varžanti savarankiškumą ir autonomiją, auklėjimo stilius 
„viskas leista“ stumia į kitą kraštutinumą: neva neribojama - tėvų 
požiūriu - laisvė reiškia šaltą, beasmenį atstumą, kuris vaikui yra 
toks neaprėpiamas, kad sukelia baimę likti apleistam ir vienam; 
greitai jis tampa nepakenčiamas. Tokios laisvės pasekmės gali būti 
nepaklusnumas, polinkis ginčytis, kaip ir destruktyvi agresija, per- 
dėtas judrumas ar nesivaldymas. Tokia elgsena išreiškia įnirtingą 
atramos ir orientyrų, savo vietos ir savo nuomonės, nuoširdumo ir 
artumo troškimą. 

Be to, auklėjimo stilius „viskas leista“ slopina vaikų sugebėjimą 
gyventi savarankiškai, todėl jie lieka maži 1r priklausomi, o suau- 
gusieji šitaip tik rodo savo abejingumą vaikams. Tas, kuris nenu- 
stato taisyklių ir nenubrėžia ribų, iš vaikų reikalauja pernelyg daug 
proto ir jausmų. Toks auklėjimo būdas žlugdo artimus žmogiškus 
santykius. Jis nepaiso gyvybiškai svarbių bręstančios asmenybės 
troškimų: jausminių ir socialinių orientyrų poreikio, noro būti 
vieninteliam ir nepakartojamam. 

Jei tik auklėjant - kaip tais atvejais, kai „viskas leista“ — šių troš- 
kimų nepaisoma, kyla neadekvačių veiksmų ir kitų sunkumų: 

+ Jausminiai orientyrai. Draugijoje tokie vaikai jaučiasi prastai, 
regis, nepritampa, sunkiai užmezga ryšius su kitais žmonėmis. 

Pastarieji jiems atrodo visai nereikšmingi. Todėl jie nemoka 
elgtis su kitais žmonėmis: vaikams stinga santūrumo, aplinki- 
niams jie tiesiog lenda į akis. Arba būna drovūs prisitaikėliai, 
pasyvūs, visų šalinasi. 

Socialiniai orientyrai. Paprastai tokie vaikai stokoja žmogaus, 
kuris asmeniniu pavyzdžiu nurodytų jiems ribas, taisykles ir 
doro elgesio kryptis; žmogaus, kuriuo vaikai galėtų sekti ir 
kartu — su juo ginčytis bei tartis. Socialinių orientyrų stoka vė- 
liau pasireiškia vaikų nejaučiama būtinybe laikytis žodžio: tie, 
kuriems „Viskas leista“, žada daug, bet retai kada tesi. Socialiai 
dezorientuotiems vaikams trūksta ryžto: jie užsispyrę laikosi 
tam tikrų ketinimų, yra nelankstūs, todėl vengia naujos patir- 
ties. Tas, kuriam ribos nepažįstamos, ir negali pažvelgti kitapus 
jų, 0 pirmiausia neišvengiamai ieško paramos ir orientyrų. 
"Troškimas būti asmenybe. Kai „viskas leista“, vaikai nevertina 
ir negerbia savęs. Kas negerbia savęs, negerbia ir kitų žmonių, 
nevertina jų orumo. Toks auklėjimo stilius iš vaikų reikalauja to, 
kas pranoksta jų jėgas, ko jie - dėl menko išsivystymo - negali 
pasiekti ar įgyvendinti. Vaikai pasijunta neišmanėliais - ne „kol 
kas negalinčiais“, o „nieko negalinčiais“ arba „niekada negalė- 
siančiais“. Trokšti būti asmenybe - tai trokšti jaustis ypatingam 
ir nepakartojamam, skirtis nuo kitų, vieninteliam sugebėti 
valdyti aplinkybes ir įvykių eigą, ir visa tai padeda įtvirtinti 
savąjį „aš“. Kajus, neturėdamas jokių galimybių išreikšti savo 
kūrybinių ir socialinių sugebėjimų, elgiasi kaip tik priešingai: 
jis išsiskiria destruktyviais ir nesocialiais veiksmais ir susilaukia 
paramos, nors ir neigiamos. Kartu jis patraukia - nors ir trum- 
pam - dėmesį. 

Galios troškimas. Auklėjimo „viskas leista“ stiliaus pasekmės 
vaikams būna skaudžios: jie jaučiasi esą neišmanėliai, nesuge- 
ba apsispręsti. Jiems sunku prireikus imtis atsakomybės, įveikti 


kliūtis ir socialiai bei pagal aplinkybes deramai panaudoti — 

neabejotinai turimus — sugebėjimus. Neryžtingumą kompen- 

suoja troškimas naudoti jėgą ir valdyti kartu su egocentriškais 
įgeidžiais. 

"Taigi nieko nuostabaus, kad tokiomis aplinkybėmis, kai „viskas 
leista“, pabandžius nubrėžti ribas, užverda nervus tuščiai alinanti 
kova dėl valdžios, tėvų ir vaikų santykiai virsta tikru pragaru. 

Auklėjimo stilius „viskas leista“ laisvės vaikams nesuteikia, 
tačiau pakerta pasitikėjimą ir norą tartis. „Ilgą pavadį“ netikėtai 
keičia ūmios bausmės, abejotiną pakantumą - neaiškiai apibrėžta 
priežiūra, vienybės troškimą - įnoringa nemeilė. Taigi kai „viskas 
leista“, ribos brėžiamos remiantis ne abipuse pagarba, o klausi- 
mu - kas stipresnis? Netrukus ribas ima atstoti bausmės, o tai yra 
pralaimėjimo požymis. Šitaip įsisuka dar vienas užburtas ratas: ka- 
dangi konfliktai tampa nepakeliami, griežtumą greitai vėl pakeičia 
vienybės troškimas. Ir viskas prasideda iš pradžių. 

Kajaus tėvai su sūnumi pradėjo lankytis šeimos konsultacijoje, 
tuo pat metu aš stebėjau berniuko elgesį vaikų darželyje. Pirmiau- 
sia atkreipiau dėmesį į keturis esminius dalykus: 

+ Kajaus dienotvarkėje nustatyti keturi nuolatiniai etapai: pasi- 
sveikinimo bei atsisveikinimo ritualai ir du sutarti laikotarpiai, 
kai auklėtojos būna užsiėmusios tik su Kajumi. 

+ Be kita ko, parenkami tokie žaidimai, kurie padeda Kajui apsi- 
prasti grupėje. Vaidmenų žaidimais mėginama jam parodyti ir 
įdiegti taisyklių būtinybę. 

+ Kajus atsiskleidė meistraudamas kaukes, kurdamas. Dėl kūry- 
bingumo berniukas buvo vertinamas. O jo sugebėjimai protin- 
gai panaudojami: Kajus tapo atsakingas už medžiagas, be to, 
padėdavo kitiems vaikams, kai šiems pritrūkdavo vaizduotės. 

+ Kad pagerėtų fizinė Kajaus savijauta, jam skirta papildoma 
mankšta. 

Kajaus elgesys beregint pasikeitė: jis užmezgė socialius ry- 
šius su aplinkiniais, išsiugdė savo nuomonę. Pirmiausia-siekta jį 
įpratinti visada sėsti prie to paties stalo ir ten aktyviai reikštis. 
Netrukus jis jau buvo pajėgus imtis atsakomybės. Kajui atsivėrė 
teigiamos ir kūrybingos galimybės ir save išreikšti, ir - prirei- 
kus - apriboti. Tačiau ankstesnio nežaboto elgesio vis dar pasi- 
taikydavo. Todėl jo grupė laikėsi strategijos - Kajaus, anksčiau 
pravardžiuoto „Mušeika“, šitaip nebevadinti, o kaip tik skatinti 
jo pasikeitusią elgseną. 


Beribis paikinimas 


Ponia Šneider savo dešimtmetį sūnų Štefaną prašo po pietų nu- 
rinkti indus nuo stalo: 

— Aš išeinu į darbą. Nebespėju. 

Štefanas klausiamai žiūri į motiną: 

— Ką už tai gausiu? 

Ši suirzta: 

— Ką tai reiškia? 

— Už pagalbą visuomet ką nors gaudavau! 

Ponia Šneider gūžteli pečiais: 

— Mat kaip! 

— Man reikia pagalvoti, - sako Štefanas, atsistoja ir išeina. Ponia 
Šneider griebiasi paskubomis nurinkinėti indus. 

Tina grįžta iš mokyklos. Ji lanko ketvirtą pradinės mokyklos 
klasę. Švytėte švytėdama mergaitė rodo mamai kontrolinį darbą. 

— Tik pažiūrėk, nė vienos klaidelės! 

— Tėtis apsidžiaugs. Matai, kaip vertėjo mokytis. 

Trumpam stoja tyla. 

— Šįvakar rodo „Dvigubą bylą“! - Tina žvilgteli į mamą, kuri 
nepaliaudama ruošiasi. - Girdi? - Motina akimirką stabteli. - Ar 
galėsiu žiūrėti? 

— Ne! 

— Bet juk kontrolinį parašiau gerai, aš taip stengiausi. 

— Klausk tėčio! 

"Tina kone pašoka: 

— Vadinasi, galėsiu, tėtis toks mielas ir, kai gerai mokausi, lei- 
džia man viską. 

Motiną perima apmaudas. 


Kaip sako mama, Anetės ir Silvijos kambaryje vėl „sprogo bomba“. 
Kad ir kaip ji įkalbinėja, mergaitės kambario tvarkyti nesivargina. 
Ožiuojasi jos net tada, kai motina pamažu ima niauktis. Mergai- 
tės pažada sutvarkyti kitą dieną, bet nesusitvarko. Namuose tvyro 
vis didesnė įtampa, tačiau Anetei ir Silvijai pavyksta ją išsklaidyti: 
kartais jos prisimeilina mamai, kartais kokių mažmožiu prisideda 
prie ruošos, kartais pasisiūlo nueiti į parduotuvę... kol vieną dieną 
mama netenka garsiosios savitvardos. Ji įsiveržia į mergaičių kam- 
barį rėkdama: 

— Kad čia tučtuojau būtų tvarka! Tučtuojau! 

Anetė nori kažką pasakyti. 

— Be kalbų! 

Silvija lėtai atsistoja, renka išmėtytus drabužius ir kabina į 
spintą. 

— Neišeisiu, kol viskas nebus sutvarkyta! 

Ponia Meister sukryžiuoja rankas. Dukterys atrodo priblokštos, 
bet pradeda tvarkytis. 

- Štai taip, - nusišypso mama, - o kai baigsite, gausite po por- 
ciją skrudintų bulvyčių. 

Ir išeina iš kambario. 

Vaikus privalu vertinti ir gerbti, 0 į jų norus bei poreikius žiū- 
rėti rimtai. Dėmesys, pagarba vaikui, jo vertinimas yra tinkami tik 
tada, kai nenustelbia kitų Žmonių — pavyzdžiui, tėvų —- poreikių. 
Pripažinti vaikų norus ir reikmes, tenkinti juos pagal aplinky- 
bes - tai ne vaikams pataikauti. Išpaikinti vaikai arba išvis nežino 
ribų, arba jos būna pernelyg ankštos: arba lepinimas būna perdėta 
priežiūra, arba kompensuoja vaiko vienatvę šeimoje. Medžiaginio 
apsirūpinimo perteklius vartotojiškoje visuomenėje sukuria tokias 
sąlygas, kad tampa įmanoma leisti sau veikti ar pirkti bemaž viską, 
ir todėl asmeniniai auklėtojo ir auklėtinio santykiai virsta preki- 
niais paslaugos teikėjo ir vartotojo santykiais — tas pat vyksta ir 
šeimoje. Vis daugiau tėvų nesusiduria su materialiniais sunkumais, 
o tarpusavio santykius grindžia dovanomis ir pirkiniais. Susidaro 
dviprasmė padėtis: kuo mažiau vaikus kamuoja materialiniai ne- 
pritekliai - „pagaliau galima sau šį tą leisti“, - tuo daugiau iš jų 
reikalaujama jausmų. Akivaizdu, kad pastaraisiais metais tokie nei- 
giami jausmai kaip nemeilė, emocinė tuštuma, vienatvės baimė ir 
socialinis nerimas nuolat auga. 

Bendrabūvis namuose negali būti grindžiamas kyšiais, nes toks 
atsilyginimas žadina norą gauti vis didesnį nuolatinį atlygį ir ma- 
terialinį paskatinimą. Jo negavęs, vaikas jaučiasi neprivaląs imtis 
jokios užduoties. Pasekmės — apie jas byloja Štefano elgesys — kerš- 
tas ir motinos bejėgiškumas. "Tas, kuris už savaime suprantamus 
dalykus - kad ir pagalbą namų ruošoje - atlygina materialiai arba 
žada atsilyginti, ne tik skatina nepasotinamą „vis daugiau“ troški- 
mą, bet ir nuvertina tėvų ir vaikų santykius. 


Bendrumo jausmą ugdo aktyvi bendra veikla. Nuolat materialiai 


paikinant vaikus, iš jų atimama savarankiškos patirties galimybė. 
Susitvarkyti kambarį, nurinkti stalą, pasipasakoti apie mokykloje 

atliktą darbą - už visa tai vaikai nusipelno paskatinimo, teigiamos 
paramos ir kartais — nes išimtis tik patvirtina taisyklę — materiali- 
nio atlygio — kaip staigmenos. "Tas, kuris vaiką lepina, klampina 
Jį į sąsungį, neskatina ieškoti naujų iššūkių, atima orientyrus ir 
izoliuoja. 

Vaikai, augantys subalansuotų jausmų aplinkoje, sugeba pakelti 
materialinius sunkumus. Šitaip jie ne tik tampa ištvermingi, bet ir 
pratinasi ieškoti naujų būdų bei galimybių patenkinti materiali- 
nius troškimus. 

Benjaminas grįžta iš mokyklos. Kai mama po priešpiečių jį už- 
kalbina, berniukas šnekėti nelinkęs. Visi ponios Peters mėginimai 
užmegzti su sūnumi pokalbį sudūžta į trumpus, niurzgius vaiko 
atsakymus. Per pietus jis sako: 

— Žinau, tu nemėgsti Batmano! 

Iš tikrųjų „a“ šiame žodyje jis taria tokią ilgą, kad išeina beveik 
„Baaatmaaano“. 

— Kaip kaip? 

— Na, Baaatmaaano iš televizijos. To, dėl kurio iš karto bambi. 

— Tikrai nemėgstu. 

— Aš ir sakau! - Benjamino balse pasigirsta kandi gaidelė. 

— Ir ką? Kuo čia dėtas Batmanas? - klausia ponia Peters. Jos 
tariamas „Batmanas“ skamba kaip „Betmenas“. 

— Batmanas, - pataiso Benjaminas. 

— Taigi! - Motina išspaudžia iš savęs ilgą „a“. - Kuo čia dėtas 
Baaatmaaanas? 

— Norėčiau tokio apsiausto kaip jo. Mačiau prekybos centre. 

— Iš kur tu jį gausi? 

— Tu nupirksi. - Benjaminas atsako neryžtingai. 

Ponia Peters kiek pasvarsto: 

— Nemanau, kad pirkčiau tau tokį daiktą. 

— Prašau! Prašau! 

— Man reikia pagalvoti. 

Kita scena. Tos pačios dienos popietė. Ponia Peters: sėdi su 
sūnumi. 

— Apsiausto nepirksiu! - sako motina. 

— Taip ir maniau. Tu neapkenti Batmano! - Benjaminas atrodo 
užgautas. 

— Mes abu kartu pasiūsime tokį apsiaustą. 

— Nenoriu. Noriu pirkto. 

— Mano pasiūlymas lieka galioti. 

Per vakarienę Benjaminas nusileidžia: 

— Tiek to, siūkime. 

— Džiaugiuosi, kad taip nusprendei. 

- Nenori žinoti kodėl? - klausia Benjaminas. Ponia Peters gūž- 
teli pečiais. | 

— Aš susiskambinau su senele. Ji perka man tikrą, tiksliau - duo- 
da pusę pinigų. O aš dar turiu susitaupęs iš kišenpinigių. 

— Puiku! 

Kita scena. Rytojaus dieną pradedama siūti. 


Benjaminas nusiperka medžiagos, uoliai darbuojasi. Motina jam 
padeda, pamoko. Jis bando pasiūti kaip originalą, tik nelabai pa- 
vyksta. | 

— Štai, - baigęs patenkintas sako berniukas, - dabar turėsiu 
savo. Bet kada nors susiveiksiu ir „tikrą“. 

Kitą dieną, apsuptas žaidimų draugų, jis puikuojasi savuoju ap- 
siaustu. Pasak jų, tai „klasiškas daikčiukas“. O ant stalo guli origi- 
nalusis Batmano apsiaustas — senelės dovana. Benjaminas nešioja 
jį porą dienų, paskui drabužis berniuko kambaryje pakabinamas 
ant sienos. 

Ponia Peters nubrėžė ribas. Sūnaus noro ji nepatenkino, kartu 
parodydama, kad nėra nusiteikusi tučtuojau ir be atodairos ten- 

kinti visus jo įgeidžius. Materialiniu požiūriu ji nuvylė sūnų, drau- 

ge įrodydama, kad neigia ne jo asmenybę, o tik daiktą. Motinos 

pasiūlymas apsiaustą pasisiūti liudija štai ką: 

+ Ji gerbia Benjamino troškimą, tačiau jį patenkinti nori ne pir- 
kiniu, o bendra veikla. Taip juodu gali vienas kitam skirti laiko, 
sutvirtinti santykius. 

+ Nubrėžtos ribos paskatino Benjaminą ieškoti būdų vis dėlto įsi- 
gyti ir „tikrąjį“ apsiaustą. 

+ Nepatenkintas Benjamino troškimas virto postūmiu mąstyti ir 
kurti. Motinos „ne“ tapo socialaus bendro darbo pagrindu. Tas 
pats „ne“ Benjaminui parodė, kad šis gali pakelti materialines 
nesėkmes ir vertinti nubrėžtas ribas kaip iššūkį. 

„Kartais mažiau būna daugiau“ — šitaip psichoanalitikas Volfgan- 

gas Šmidbaueris apibūdino vartotojišką visuomenę. „Daugiau“ — 

tai santykiai, dėmesys, diskusija. O ribų nežinantys, išpaikinti vai- 
kai kaip tik gauna mažiau — mažiau patirties, ryžto veikti, mažiau 
savikliovos savo sugebėjimais ir mažiau drąsos naujovėms. 


9] 

„Ta mama tikra ragana“ 


Kaip vaikai ieško ribų 
ir jas suranda 


Tas, kas ieško ribų, kas joms priešinasi, yra pasiruošęs naujai pa- 

tirčiai. Ribos vaikams parodo, kas jie yra ir kiek toli gali žengti. 

Tuo pat metu jos atkreipia vaikų dėmesį į tai, ko jie kol kas negali. 

Riboženkliai yra tarsi švyturiai, jie kiek laiko rodo saugų farvaterį, 

nuveda į kitą farvaterį arba į atvirą jūrą, kurioje jau reikia dairytis 

kitokių patikimų koordinačių. 

"Tačiau vaikams to nepakanka. Galynėtis su ribomis, vadinasi, 
galynėtis su savo sugebėjimais, bandyti išsiaiškinti savo pajėgumą, 
pasitikti. iššūkius ir šitaip sustiprinti savivertės jausmą, tyrinėti 
žmonių santykių stiprumą ir jausminį pamatą, bandyti, kiek pati- 
kimos tėvų ir auklėtojų pavyzdžiu rodomos normos ir vertės. Ribų 
ieškojimas, bandymas jas peržengti ir peržengimas: 

+ yra pažintinio ir jausminio vaiko vystymosi ženklai. Šitaip vai- 
kas kaupia patirtį, ją sudvasina, pasiruošia žvalgyti kitas, dar 
nepažintas teritorijas. Laužydamas ribas, jis atkreipia į save 
dėmesį, nori kuo daugiau įvairovės, nori naujų garantijų, nes 
įprastų jau nepakanka. Jei vaikas perženginėja ribas, būtina 
pagalvoti apie tai, kaip jas išplėsti keičiant taisykles, būtina per 
iškilusius ginčus su vaiku daugiau kalbėtis. 

* ir patiems suaugusiems yra nuoroda atitinkamai elgtis. Tėvai — 
ir visi kiti pedagoginiu požiūriu su vaikais susiję žmonės - yra 
modeliai, į kuriuos vaikai lygiuojasi. Ir kai šie nebežino, kaip 
elgtis, ima pažeidinėti tėvų užsibrėžtas ribas. 

Perženginėti ribas - normalu, bet drauge ir skausminga, tai tei- 
kia rūpesčių, dirgina nervus, vargina; pirmiausia šitaip būna tada, 
kai vaikams labiau knieti įsivelti į ginčus su tėvais nei įrodyti su- 

gebėjimus. Taigi ribų peržengimas - ne tik vystymosi dalis, tai turi 
ir tam tikrą funkciją. Kitaip tariant, vaikai —- nesąmoningai - per- 
žengia ribas tam, kad išsiaiškintų savo vietą šeimoje, bendraamžių 
grupėje ar savo psichosocialinę padėtį. Tokie ribų peržengimai 
erzina suaugusius ir gana dažnai pranoksta jų jėgas. 


Ribų perženginėjimas ir nuolaidžiavimas 


Prie prekybos centro durų stovi supamasis arkliukas. Keturmetė 
Sabrina, kaip įprasta, nuskuba prie jo, užsėda ir žiūri į šiek tiek 
atokiau stoviniuojančią motiną, ponią Abraham: 

— Suptis! Noriu suptis! 

Motina: 

— Na, eikš greičiau! 

Sabrina nuo arkliuko nelipa, ima maldauti: 

— Prašau, tik 20 pfenigų! 

— Ne, Sabrina! 

— Prašau, prašau! 

Motina sako griežčiau: 

— Jau vakar prisisupai... 

— ...prašau, prašau! 

— ...be to, susitarėme, kad šiandien nesisupsi! 

Moteris piktai pasižiūri į Sabriną, kuri juda taip, lyg suptųsi; ir 
į mamą nė nežvilgteli. Ši priduria: 

— Ir tu sutikai. 

Motina jau ketina eiti šalin, o Sabrina nedrąsiai verkšlena: 

— Prašau, prašau. Mama, tik vieną kartelį! 

Ponia Abraham žengia keletą žingsnių automobilio link, o Sab- 
rina staiga garsiai surinka: 

— Sena ragana, aš neapkenčiu tavęs! 

Motina sustoja lyg įbesta ir atsigręžia. Sabrinos akys pritvinku- 
sios ašarų, ji kone aimanuoja: 

— Prašau, mamyte, tik vieną kartą. 

Mergaitės akys kupinos sielvarto. 

Ponia Abraham nekantriai padeda krepšį su pirkiniais ir, pa- 
mėgdžiodama verksmingąjį-dukters „Prašau, prašau!“, sako: 

— Na, gerai jau. Bet tik šįkart. Pažadi? 

Sabrina nušvinta, į plyšį slysteli moneta. Motina prisiversdama 
šypteli, žiūri į dūkrelę bejėgiškai ir tuo pat metu su apmaudu, o vė- 
liau, kai bendraujame per vieną pedagoginį renginį, prisipažįsta: 

— Visada šitaip. Ji žino, kaip apvynioti mane aplink pirštą. 

Tai sakydama, moteris žiūri į savo ranką ir judesiu tarsi patvir- 
tina šiuos žodžius. 

Sabrina — nesąmoningai — išbando ribas, pasitikrina, kiek jai 
privalu laikytis sutartų taisyklių, kokiais emociniais svertais, ko- 
kiais spaudimo būdais galėtų pasinaudoti, kad pasiektų tikslą. 

Kai paklausiu: „Ar Žinai, kodėl tau leido pasisupti?“, Sabrina 
sutrikusi žvilgteli į mane ir netrukus plačiai išsišiepia. Aš verks- 
mingu balsu atkartoju jos „Noriu suptis“. Mergaitė nusijuokia, ima 
linksėti: 

— Tiksliai! 

Iš pradžių ponia Abraham elgėsi taip, kaip pridera, ir sugebė- 
davo įtikinti dukrelę. Tačiau jiedvi neaptarė, kaip elgsis, jei dukre- 
lė nesilaikys žodžio. Tuo Sabrina ir pasinaudojo, bandydama mo- 
tinos tvirtumą ir nuoseklumą. Iš panašių keblių nutikimų mergaitė 
Jau žinojo, kad „mamytė nusileidžia“: „Verkdama aš gaunu daug 
ką“. Siekdama tikslo, Sabrina pasinaudoja savąja „vandens energi- 
ja“. Ji jaučia ašaromis pasiekianti daugiau, nei motina - žodžiais. 

Žinoma, mergaitė pati nesuvokia motyvų, dėl kurių peržengia 
ribas. Jos veiksmai nevalingi, nulemti vidinių paskatų ir visiškai 
atitinka klaidų ir bandymų būdą - tarsi mergaitė laikytųsi šūkio: 

„Pažiūrėkime, ką aš galiu šiandien“. Sabrina nori perprasti, kaip 
jai elgtis. Kadangi tam tikrais emocionalaus dukters elgesio mo- 
mentais motina Sabrinai nuolaidžiauja, ši savo tikslą - pavyzdžiui, 
kai nori pasisupti — pasiekia, taigi mergaitė neturi jokių priežasčių 
atsisakyti verkšlenimo taktikos. 

— O ką man reikėjo daryti? - klausia ponia Abraham. 

— Ką jūs privalėjote daryti? 

Ji akimirką pagalvoja: 

— Paprasčiausiai eiti prie automobilio! 

— Juk taip buvo sutarta. 

Motina su dukrele sutarė, kad ši galės pasisupti ant arkliuko tik 
per kas antrą apsilankymą prekybos centre. Prieš einant apsipirkti 
vėl tą pakartojo. Jei Sabrina nesilaikysianti žodžio, mama sėsianti 
į automobilį, lauksianti penkias minutes, paskui nuvažiuosianti. 
Sabrina su tokiomis sąlygomis sutiko. 

Prabėga pora dienų. „Nesisupimo diena“. Sabrina eina prie ar- 
kliuko, sėdasi ant jo, nulipti atsisako, maldauja, verkia, aimanuoja. 
Ponia Abraham keliais žodžiais ramiai primena jai susitarimą, nu- 
sigręžia ir tvirtais žingsniais eina prie automobilio. Moteris bando 
dėtis „negirdinti“ verkiančios dukrelės. Vėliau prisipažįsta: 

— Eidama prie automobilio kaskart turiu pasakyti sau: „Aš esu 
gera motina!“ 

Ji padeda pirkinius, sėda prie vairo ir laukia. Po poros minučių 
ateina Sabrina, nusivylusi, susinervinusi, pikta. Netarusi nė žodžio 
sėda į automobilį. Kai ponia Abraham paleidžia variklį, abi žvilg- 
teli viena kitai į akis. Sabrina nusišypso. 


Štai kas, mano galva, yra svarbiausia šiuo atveju: 

+ Pirmiau ponia Abraham nekalbėdavo apie tai, kokios bus su- 
laužytų taisyklių pasekmės, o dabar abi susitaria. Sabrina žino, 
kaip turi elgtis. 


+ Motina sugebėjo susitarti su dukra. Turimas galvoje ne princi- 
pinis „ne“ supimuisi, o abiem tinkamas sprendimo būdas. 

+ Kai Sabrina vėl ketino pažeisti ribas, ponia Abraham liko ne- 
permaldaujama. 

+ Kas sugeba tartis - nusipelno dėmesio, parodo, ar rimtai žiūri į 
sutartis ir ar gali būti patikimas partneris. Motina ir duktė suvo- 
kė būtinybę rimtai vertinti viena kitą, o tai savo ruožtu prielaida 
abipusei pagarbai. 


Išbandyti galią 


Ketverfų metų Timas ateina į svetainę, jis ištroškęs. Motina atsi- 
stoja, juodu eina į virtuvę. 

— Nori apelsinų sulčių? 

"Timas linkteli. Mama įpila jam sulčių. 

— Štai, atsigerk! 

— Ne, geriau pieno. 

— Galėjai pasakyti iš karto. 

Stiklinė prisipildo pieno. "Timas paima ją ir burbteli: 

— Nenoriu, jis surūgęs. 

— Maniau, tu ištroškęs. — Motinos balse pasigirsta irzli gaidelė. 

— Aš ir esu ištroškęs. 

— Tuomet ko norėtum? 

"Timas trumpam susimąsto: 

— Vyšnių sulčių! 

Motina nuo lentynėlės paima vyšnių sulčių. 

— Ne iš to buteliuko, iš gretimo. 

— Juk šitos tokios pat. 

- Ne. 

- Šitos visiškai tokios pat. 

— Ne! 

— Kaip nori. 

Motina stato buteliuką atgal, ima kitą: 

— Man jau gana, štai. 

Įpila sulčių. 

— Duok apelsinų sulčių, man atrodo, jos skanesnės. 

— Timai, o man atrodo, kad aš pakvaišiu. Dabar tai jau tikrai 
gana. - Motina pakelia balsą: - Nagi gerk šitas! - Įbruka stiklinę 
vaikui į delną. 

"Timas gurkšteli, padeda stiklinę ir išsišiepęs išeina iš virtuvės, o 
susinervinusi motina tik patyliukais suaimanuoja: 

— Kaskart tos pačios kančios! Kaskart! 

Vis daugiau vaikų nuo mažens turi patys apsispręsti; jiems pri- 
metama pasirinkimo kančia: gėrimo, valgio, drabužio, žaislo - jau 
nekalbant apie kitus kasdienius vartojimo objektus: vaikai ilgai 
stoviniuoja priešais drabužių spintą, kol kas nesugebėdami apsi- 
spręsti, o tiksliau - gavę užduotį ne pagal jėgas; rytą jie privalo 
pasirinkti valgį, apie kurį perpiet jau nieko nebenori žinoti. Nors 
vaiko norus ir poreikius būtina gerbti, jie turi atitikti jo amžių ir 
konkrečią padėtį. Tai, kad tokios paprastos ir nekaltos situacijos 
kaip gėrimo ar drabužio pasirinkimas daugumai tėvų greitai virsta 
„tikra kančia“, liudija: idealaus savarankiškumo ugdymas pra- 
noksta daugelio vaikų jėgas — ypač kai nėra susitarta, neapibrėžtos 
jokios taisyklės. Neryžtingas vaikų elgesys tada atskleidžia tai, kad 
jie pernelyg anksti susiduria su pernelyg plačiomis ribomis. 

Jeigu vaikai turi apsispręsti, kai nėra patikimų taisyklių, pri- 
valomų ribų ir susitarimų, pasijunta apleisti ir nesaugūs. Vaikams 
reikia tėvų paramos ir padrąsinimo, bet taip pat jie turi būti ir pa- 
tys pasiruošę prisidėti apsisprendžiant. 

Nuolat per daug reikalaudami iš vaikų — net jei „labai trokštame 
jiems tik gero“ — priverčiame juos pasijusti mažais, žlugdome - ne- 
jučia - jų savarankiškumą. Tam, kad palengvintume vaikams pa- 
sirinkimo kančią, svarbu sudaryti jiems sąlygas rinktis iš riboto 
objektų skaičiaus. Antraip vaikai sutrinka, netenka drąsos, pasiti- 
kėjimo savimi. Pasekmės: kova dėl valdžios, bėjėgiškumas - tai yra 
vaiko savimonės „kol kas negaliu“ išraiška. 


— Tad kaip turėčiau klausti? —- sako Timo mama. 
— Ko norėtum atsigerti: vandens ar apelsinų sulčių? 
— O jeigu vaikas norės vyšnių sulčių? 
— Tuomet paduokite jam vyšnių sulčių ir daugiau jokių kalbų. 
- Bet Jeigu jis nenori jų, o tebėra ištroškęs? 
— Manau, jis nėra ištroškęs, o tik tikrina jus, iki kokios ribos 
tenkinsite jo norus! 


Tuščių žodžių srautas 


Veiksmais nubrėžtos ribos padeda vaikui susivokti, o nuo begalinių 
kalbų jis tampa - kaip kartą apibūdino Rudolfas Dreikersas - „kur- 
čias motinai“, žinoma, ir „kurčias tėvui“. 

Mozerių ir Šraderių šeimos atėjo į restoranėlį atvirame ore pa- 
pietauti. Mozeriai augina du vaikus: Marijoną, aštuonerių metų, 
ir Julijaną, šešerių, o Šraderiai - septynerių Sveną. Po užkandžių 
vaikai pasiklausia, ar jiems galima pasitraukti nuo stalo. 

— Taip, bet žaiskite čia pat. 

Vaikai linksi galvomis, pašoka ir pirmiausia imasi tyrinėti arti- 
miausią aplinką. Bet pamažu jie vis plečia ratą, garsiau ar tyliau 
krykštaudami, spygaudaini ar šnibždėdamiesi. 

"Tėvai įsitraukę į pašnekesį, dėmesį sutelkę vieni į kitus. Per- 
spėjimo šūksniai „Marijona, čionai“, „Svenai, nenubėk taip toli“ 
ar „Julijanai, atsargiau“ skamba tuščiai ir abejingai, nes tėvai per- 
nelyg įsigilinę į pokalbį. 

Kai įsišėlę Marijona ir Svenas netyčia stumteli padavėją, ponas 
Šraderis piktai sušunka: 

— Drauguži, būk atsargesnis! 

O kai Julijanas triukšmingai apverčia kėdę, poniai Mozer iš- 
sprūsta: 

— Liaukitės pagaliau! 

Ponia Šrader nervingai sako suaugusiems: 

— Šiandien jie siaubingi. Neįmanoma ramiai pasišnekėti. 

Vaikai paėjėja atokiau, žaidžia su žvirgždo akmenukais. Tė- 
vams - trumpa atokvėpio valandėlė, pertraukiama privalomų 
šūktelėjimų: „Atsargiai, Julijanai“, „Svenai, nemėtyk akmenų...“ 
Vaikai tiems šūksniams tarsi kurti, nejaučia, kad tie žodžiai būtų 
skirti jiems, tokie beasmeniai tie perspėjimai. 

Julijanas strykteli, atbėga prie gėlyno šalia tėvų staliuko, už- 
siropščia ant akmeninio apvado ir stengiasi išlaikyti pusiausvyrą. 
Kiti du atskuba iš paskos ir paseka Julijano pavyzdžiu. Vaikai nuo- 
lat nusprūsta nuo apvado, mindo tulpes. 

- Atsargiau, - sako ponia Šrader. 

— Liaukitės, - paliepia ponas Mozeris. 

— Prašau neskriausti vargšių gėlyčių. Juk joms skauda. — Ponios 
Šrader balse justi atjauta. 

Vaikai tęsia žaidimus. Linksmai ir triukšmingai. Kai Julijanas 
sumina dar vieną tulpę, ponia Mozer net pašoka: 

— Nagi, dabar jau pakaks! 

Sūnui nuo akmeninės tvorelės pasitraukus, ji sėdasi, atsidūsta: 
„Nė nežinau, kas iš jų išeis. Tokie nepasėdos!“ — ir vėl įsitraukia į 
pokalbį. 

"Tuo tarpu Svenas organizuoja lenktynes aplink gėlyną: 

— Laimi tas, kuris greičiausiai apibėga. 

Jie pasileidžia bėgti, stengiasi neįžengti į lysvę, neištrypti 
gėlių - deja, bergždžiai. Vaikai nuolat pasigirstančius tėvų šūks- 
nius: „Liaukis!“ ar „Pakaks!“ leidžia negirdomis, priešingai, šie 
veikiausiai tik paskatina išdykėlius — bet staiga prieš juos išdygsta 
augalotas padavėjas, taip, padavėjas. Žemas jo balsas skamba labai 
griežtai: | 

— Na, pakaks. Marš prie stalo! 

Vaikai delsia, tačiau padavėjas nesitraukia, žiūri į juos piktai, o 
paskui jo žvilgsnis lėtai nukrypsta į tėvų staliuką. Ir tada jis visai 
maloniai priduria: 

— O jeigu jums labai nuobodu, galite man padėti! 

Vaikai -palydi padavėją prie staliuko. Jiems prisiartinus, ponia 
Mozer irzliai sako: 

— Hari, drauguži, na, ir rūstus jūs šiandien! 

Padavėjas Haris gūžteli pečiais: 

— Paprasčiausiai aš - ne artistas! 

— Ką tai reiškia? 

— Jeigu galėčiau šokdinti ant sprando tris vaikus, turėčiau dirbti 
ne čia, o varjetė! 

Ypač dažnai vaikai įsidrąsina laužyti taisykles restoranuose ar pre- 
kybos centruose. Čia jie nestokoja žiūrovų, kurie vaikų klajones 
po nepažįstamą teritoriją stebi susižavėję ar lūkuriuodami, kas bus 
toliau, arba nepatenkinti, guosdamiesi tuo, kad tie vaikai - ne jų. 

Laužydami taisykles ir pažeisdami ribas vaikai reikalauja dėme- 
sio. Kadangi ir Šraderiai, ir Mozeriai į savo vaikų išdaigas deramai 
nežiūrėjo, šie jautėsi rimtai nevertinami. Tik padavėjas Haris, ne- 
patenkintas vaikų elgesiu ir išreikšdamas aiškią nuomonę, sugebė- 
jo nubrėžti tokias ribas, kokioms pritarė ir patys vaikai. | 

Nuolatiniai perspėjimai, jei jie sakomi tik šiaip sau, vaikui 
dažniausiai nieko nereiškia. Kaip sakoma, pro vieną ausį įeina, 
pro kitą - išeina. Dauguma vaikų nujaučia: tuščias plepėjimas ir 
„teisingi žodžiai“ nenuoseklūs. Atsistojusi, kad žodžiai: „Dabar jau 
pakaks“ nuskambėtų tvirčiau, svariau ir energingiau, ponia Mozer 
griežtai pareikalauja tvarkos, bet staiga liaujasi. Vaikus tai tik dar 
labiau paskatina naujiems „žygiams“, juk iš patirties jie žino, kad 
iš motinų greičiau sulauksi žodžių nei veiksmų; tad Jiems tai yra tik 
dar vienas akstinas toliau bandyti ribas. 

+ Daugelis vaikų su ribomis „grumiasi“ nesąmoningai. Todėl jie 
nejaučia jokių paskatų liautis. Ir kodėl vaikas turėtų liautis lau- 
žęs taisykles, jeigu šitaip susilaukia - kas kad nepalankaus - dė- 
mesio? Iš bausmių ar abejingo perspėjimo nėra jokios naudos, 
visa tai labiau skirta vaikui pažeminti ar valdyti. Galima trumpa 
„ramybė“ ar šiokia tokia „sėkmė“, tačiau užsitęsus vaikai des- 
truktyviais veiksmais ima be galo aiškintis santykius su tėvais: 
kas stipresnis? 

+ Jei tėvai savo pačių nurodymus - pavyzdžiui, „Liaukis!“ — ver- 
tina rimtai, jie privalo išsakyti juos dėmesingai. Kai vaikai pa- 
stebi ar pajunta, kad tėvai ką nors liepia tik šiaip — ir šitai reikia 
suprasti pažodžiui, - jie nė nemano liautis. Padėtis pasikeičia 
tik tuomet, kai tėvai savo pastabų griežtai laikosi. 

+ "Tėvai žino, kada paprastai ima „griaudėti“. Nuolatiniai ragi- 
nimai, ypač tokie kaip „būk klusnus, malonus, nurimk, ne- 
išsišok“, dažniausiai nepadeda. Ir kuo dažniau tokia padėtis 
sukelia stresą, tuo labiau jos bijomasi ir nebesugebama tiksliai 
reikalauti - nutinka tai, ko ir reikėjo tikėtis. 

Koks elgesys tada tinka? Galbūt reikėtų 1š auksto ramiai pasi- 
kalbėti su vaiku apie taisykles ir kartu susilaukti jo pagalbos. Tai- 
syklė turi reikšti: ne prieš vaiką, o su juo. Bet įgyvendinti tai - nors 
ir būna susitarta - ne visada pavyksta. Visuomet svarbu atkakliai 

laikytis sutartų taisyklių — ir daryti tai tvirta kūno laikysena bei 
aiškia kalba. Vaikas jaučia, ar tėvai pareigingai vertina taisykles. 
Tik elgsena ir potyriai taisyklėms ir riboms įkvepia gyvybės — kol 
atsiranda naujų aplinkybių, masinančių peržengti ribas. 


„Visiems kitiems galima...“ 


Vaikai jaučia poreikį - sąmoningai ar nesąmoningai - plėsti ar 
bandyti strategijas, ribas. Kuo jie vyresni - ypač kai jau nebelanko 
darželio, - tuo nuosekliau, subtiliau 17 atkakliau mėgina įtvirtinti 
bei išplėsti savo pozicijas. Pavyzdžiui, esama išbandyto triuko: vaiz- 
duoti autsaiderį, supančiotą draudimų - kartais visai malonių. 

Florijanas, septynerių metų, grįžta namo iš mokyklos, prieina 
prie mamos ir klausia: 

— Ar galėsiu vakare žiūrėti kriminalinį filmą? 

— Esame sutarę: po septintos valandos - jokių kriminalinių fil- 
mų! - Ponios Kester balsas griežtas. 

Florijanas užsidaro kambaryje, o pietaujant vėl klausia: 

— Ar galėsiu vakare žiūrėti kriminalinį filmą? 

— Florijanai, prašau! - Motina valgo šiek tiek suirzusi ir nepa- 
tenkinta. 

Florijanas tyli. 

— Kas tau? "Toks tykus... 

Florijanas atsiliepia kiek nedrąsiai, verksmingai, mažo vaike- 
lio balsu: 

— O visiems kitiems galima žiūrėti. - Patylėjęs prataria: - Ne- 
begaliu per pertraukas žaisti kartu su visais. - Ima kūkčioti. - Jie 
vadina mane mažyčiu, nes visi žiūri, tik aš - ne. 

Ponia Kester glosto sūnui ranką: 

— O kam tėvai leidžia žiūrėti tokius filmus? 

— Visiems! 


104 


— Kas tie visi? 

Florijanas gūžteli pečiais. 

— Na, tuomet aš paskambinsiu Mirkui, Martinui, Robertui, He- 
lenai ir Anai! Mat nemanau, kad visiems jiems taip ir leidžia! 

Staiga Florijano balse pasigirsta užgaidi, gana kategoriška 
gaidelė: 

— Tų manimi netiki? Kokia tu negera! Tik jau neskambink! 

- Aišku. Manau, kad jūs klasėje kažką vaizduojate, pučiatės vie- 
ni prieš kitus. Šiaip ar taip, kriminalo nežiūrėsi. 

Filmo Florijanas iš tiesų nežiūrėjo, tačiau nuolatiniai ginčai 
nenurimo, o motina vis svarstė, ar nesanti pernelyg „griežta“ ir 
nepakankamai supratinga. 


Visiškai normalu, kad vaikai - iš patirties darželyje, pailgintos 
dienos grupėje, laisvalaikio įstaigoje ar mokykloje - suabejoja šei- 
moje užbrėžtomis ribomis, mėgina jas peržengti. Iš tikrųjų aišku, 
kad naujas nubrėžti galima tik visų dalyvių pastangomis. Kai ribos 
grindžiamos spaudimu — „visiems kitiems galima...“ —- galų gale 
tai tampa taip pat problemiška kaip ir bukas laikymasis sykį su- 
tartos taisyklės: „Visada šitaip darėme. Taip bus ir toliau. Taškas. 
Šneka baigta!“ 

„Visiems kitiems galima...“ Ar būtų kalbama apie vakarinį kri- 
minalinį filmą, prašmatnius marškinėlius, ilgesnį vakarojimą, nau- 
jausią žaidimo versiją, ar apie daugiau kišenpinigių, vaikai visada 
pasiryžę išplėsti ribas, suabejoti sutartomis taisyklėmis. Greitai 
nusileisdami, tėvai užtikrina vaikams dvigubą pergalę, kurios pa- 
dariniai —- abejotini: šitaip, pasitelkę tam tikras kalbos formuluotes 
ir atitinkamą elgesį, išmokę „įtikinti“, tiksliau, „perlaužti“ tėvus, 
vaikai tokį poveikio modelį - jų pačių požiūriu, labai sėkmingą — 
taikys nuolat. Taigi tėvai susipainioja santykių žabangose, iš kurių 
jiems — oO ir vaikui - išsivaduoti bus sunku. 

Tai, kas sutarta — taisykles, ribas, - pravartu priminti, kaip pa- 
sielgė ponia Kester. Ir priminti remiantis konkrečiu „aš“, o ne 
abstraktaus žmogaus pavyzdžiu. Nedera sakyti: „Niekas tavo metų 
tokių filmų nežiūri!“, verčiau: „Esame aptarę, kokius filmus tau 
galima žiūrėti. Manau, kol kas taip ir turėtų likti“. 

Savo pavyzdžiu rodykite vaikams patikimas normas ir vertes. 
Jiems tai suteiks artumo ir saugumo pojūtį. Puiku, jei kitose šei- 
mose taikomi visai kitokie modeliai: vaikas gali palyginti, gali 
įvertinti; jis mato, kokių teigiamybių ir trūkumų turi skirtingi 
auklėjimo stiliai. Neretai vaikas jaučia nuoskaudą dėl to, kad ki- 
tiems „visada leidžiama daugiau negu man!“ Tokios nuoskaudos 
dažniausiai būna susijusios su materialiais dalykais - jiems, be abe- 
jonės, priklauso ir meilė televizoriui. Materialines skriaudas vaikai 
pakelia kur kas lengviau, kai jaučiasi saugūs emociškai. 

Žinoma, motinos „ne“ F lorijanas suprato kaip draudimą, ir, kai 
jis nusprendė kriminalinį filmą pažiūrėti slapčia, ji ėmėsi kitokių 
veiksmų. Tai galėjo reikšti, kad sūnus suabejojo kartą sutartomis 
taisyklėmis. Florijanas parodė, kad jis nori ir gali kažką daugiau. 
Mat už frazės: „Visiems kitiems galima...“ kartais slypi vaiko už- 
uomina: „Aš paūgėjau. Norėčiau žiūrėti daugiau laidų“. Šį motyvą 
galima išsiaiškinti pasišnekėjus ir pagalvoti apie naujas taisykles 
bei ribas. Pagaliau galima leisti ir vakarinį kriminalinį filmą. "Ta- 
čiau tai turėtų būti nuspręsta per pokalbį, o ne todėl, kad visiems 
kitiems galima. 


Ribų peržengimas - iššūkis 


Ribos peržengiamos ne tik iš akstino abejoti nusistovėjusia ir jau 


išmokta tvarka, poreikio pasidairyti į naujus krantus. Tokiais veiks- 

mais norima suerzinti dėl slaptų paskatų, kurias tėvams reikėtų 
išsiaiškinti ir nukreipti teigiama linkme. 

Devynmetis Aleksandras grįžta namo, numeta kuprinę ir skuba 
prie televizoriaus. Tai - nuolatinių ginčų tema. Aleksandro mama 
skundžiasi: „Siaubinga. Baramės kiekvieną popietę. Kad ir kaip 
nerčiausi iš kailio, pasekmės visada tokios pat - ištisai pjautynės. 
- Dėl televizoriaus ir dėl valgio. Dar blogiau būna, kai noriu pasi- 
kalbėti“. Ji linguoja galvą. 

Aleksandras, jo penkiametis broliukas Haraldas ir jų motina 
taip guodžiasi per vieną pedagoginį renginį tėvams. Štai keletas 
nuotrupų iš mūsų pokalbio. 

— Jūsų mama skundžiasi, kad per pietus nuolat baratės. Sako 
negalinti su jumis pasikalbėti. 

Aleksandras prieštarauja: 

— Ji nekalba, tik įsakinėja ir klausinėja lyg koks komisaras. 

Haraldas jam pritaria: 

— Taip, lyg kriminaluose, tik čia dar blogiau, nes mama taip 
elgiasi iš tikrųjų. 

— Tad kaip ten būna su tuo komisarų namie? 

Aleksandras įsitaiso išraiškinga poza. 

— Grįžtu namo, ji klausia: „Kaip sekėsi?“ Arba: „Ką nuveikei?“ 
Arba: „Kas užduota namų darbų?“ Klausimai, vien tik klausimai, 
o kai neatsakau, išgirstu: „Nagi, sakyk. Tori klausti tūkstantį kar- 

tų“. Ir šitaip visada. 

Motina atsiliepia: 

— Bet juk man įdomu, ką tu veiki. Ar turiu tylėti kaip Žuvis? 

Aleksandras: 

— Negi būtina iškart kamantinėti? Mokykloje klausinėja, parei- 
ni namo, vėl klausinėja. - Jis kiek patyli. - Bent televizorius ne- 
klausinėja, tad savo kambaryje galiu atsipūsti. 

Mama sako: 

— Matyt, aš pati baisiausia motina pasaulyje. 

Haraldas meiliai ima ją už rankos: 

— Kartais būna visko. Be to, tu sugebi gerokai sunervinti. Kai 

grįžtu iš darželio, tu irgi visada klausi: „Na, kaip sekėsi?“ O kai aš 
sakau: „Žaidžiau“, tu nustembi: „Ką, tik žaidei? Daugiau nieko? 
Nieko doro taip ir neveikei?“ 
Šiame pokalbyje esama kelių temų, kurias galima apibendrinti: 
kai kuriose šeimose silpsta tarpusavio ryšiai, nors - lyginant su 
praeities laikais - žmonės turi daugiau laisvalaikio. Vis dėlto net 
laisvalaikis būna suplanuotas. "Todėl laiko stoka nulemia šeimos 
gyvenimą, tiksliau sakant, dauguma šeimos narių pokalbių skiria- 
mi tik suderinti dienotvarkei. 

Iš pastaruoju metu mano rengtos apklausos, kurioje dalyvavo 
trys šimtai dešimt šeimų, paaiškėjo, kad iš visų jų tik 3590 šiokia- 
dieniais suranda laiko pabendrauti — laiko, kai visi šeimos nariai 
pabūna kartu. Kiti duomenys tik patvirtina išvadą: maždaug trijų 
ketvirčių mano apklaustų vaikų nuomone, tėvų pokalbiai su vai- 
kais galėtų būti vaisingi, „kuo nors naudingi“. Retai kada pokalbis 
tampa dingstimi atsiverti, pasidalyti potyriais, atjauta, papasakoti 
istoriją. Beveik keturi penktadaliai vaikų suvokia tėvų šneką kaip 
kamantinėjimą ir kryžminę apklausą, kur visažinystė svarbiau už 
bendrą dialogą. 

Tėvų ir vaikų nuomonių skirtumai dažniausiai nepageidautini. 
Kaskart vėl aptarinėjamos smulkmenos ir seniai apibrėžtos taisyk- 
lės. Kartais tėvai nelabai paiso savo pačių pamokymų - ir vaikai tai 
jaučia - ypač tada, kai vaikai pasipriešina. 


Grįžkime prie Aleksandro, Haraldo ir jų mamos. Į beviltišką jos 


klausimą: „Tai ką man daryti?“ Haraldas atsakė spontaniškai: „Tie- 
siog nusiramink. Juk aš matau, kaip džiaugiesi, kai grįžtu namo!“ 

O Aleksandras pridūrė: „Aš paprasčiausiai noriu šiek tiek ramy- 
bės, o kai norėsiu pakalbėti, taip ir padarysiu“. Motina: „O jeigu tu 
ką nors nuslėpsi nuo manęs?“ Aleksandras atsakė: „Jei ką slėpsiu, 
nepasakysiu ir klausiamas“. 

Baigdami pokalbį sutarėme: 

+ kai vaikai grįžta namo, motina apie mokyklą ir darželį jų ne- 
klausinėja; 

+ pietaujant kiekvienas gali pasakoti, ką nori; 

+ apie mokyklą ir darželį motinai galima klausti per vakarienę. 

Štai ko pasiekta per tris savaites: visi laikėsi susitarimo. Alek- 
sandrui nebereikėjo ieškoti ramybės prie televizoriaus, barniai 
prie pietų stalo baigėsi. Motina išmoko vertinti ramybę pietaujant. 
Ji pradėjo pasakoti apie save, savo potyrius, apie tai, ką veikusi pir- 
moje dienos pusėje. Tai paskatino ir vaikus laisva valia išsipasakoti 
apie savo veiklą. Šitaip šeimoje pagyvėjo ryšiai, visi pasikalbėdavo. 
Aleksandrui nebereikėdavo sprukti prie televizoriaus, kad išveng- 
tų įkyrių klausimų. 

Griaudami ribas, Aleksandras ir Haraldas norėjo atkreipti dė- 
mesį į jų netenkinančią padėtį. Iššūkiu jie troško pakeisti taisykles, 
šiuo atveju - pietų meto. Susitarti pagaliau pavyko tik visų pastan- 
gomis ir tarpusavio pagalba. 


„Tu šiknaskyle!“ | 


Penkerių metų Karolina grįžta iš darželio linksmai dainuodama, 
atsistoja priešais motiną ir staiga sako: 

- Šiknaskylė! Šiknaskylė! Šiknaskylė! 

Paskui žvilgteli mamai į akis, o ši šykščiai nusišypso ir tvirtai, bet 
draugiškai sako: 

— Karolina, nusivilk paltą. Pietūs jau ant stalo. 

Karolina išeina ir netrukus grįžta. Abidvi pavalgo. Artimiausias 
keturias dienas Karolinos „šiknaskylės“ ir motinos šypsenos ritua- 
las kartojasi. Penktos dienos vakare pavalgiusi Karolina sako: 

— Buvo skanu, tu šiknaskyle! 

Mama kategoriškai atšauna: 

— Taip sakyti negalima! 

Mergaitė nudžiunga: Ę 

— Sakyti šiknaskylė negalima! 

Šią frazę ji žaismingai pakartoja dar porą sykių. Motina jau šiek 
tiek surūgusi: 

— Karolina, prašau! 

Ši suirzta, paskui tramdydamasi atrėžia: 

— Bet tėtis irgi taip sako. 

Motina, kiek padelsusi: 

— Na, man atrodo, jis taip pat elgiasi netinkamai! 

Karolina nusišypso: 

— O tėtis už mane daug didesnis. Jeigu jam galima... 

Keiksmažodžiai ir riebūs posakiai vaikus žavi, vartodami juos, 
pastarieji bando ribas 17 žmonių tarpusavio elgsenos normas. Kuo 
vaikai mažesni, tuo menkiau jiems suprantamos - daugiausia vy- 
resnių vaikų ir suaugusiųjų — vartojamų žodžių reikšmės; žodžių, 
kurie paslaptingai skamba ir yra akivaizdžiai veiksmingi. Vaikai 
perima posakius, įterpia į savo kontekstą ir matuoja poveikį: kuo 
labiau susijaudina tėvai, tuo taiklesnį šūvį jaučiasi paleidę vaikai. 
Nešvankybė labai greitai prasismelkia į vaikų kasdienybę - jų ma- 
lonumui, suaugusiųjų apmaudui. 

Dorovinis nepadorių žodžių įvertinimas tiek pat menkai nau- 
dingas kaip ir pradinis perdėtai ūmus pasipiktinimas. Šešerių 
metų Artūras teškia keturmete! sesutei: 

— Tu kiauliakruše! 

— Pats tu kiau... kriau... kiauliakriaušė! 

Net įkaitęs atlekia tėvas: 

— Artūrai, taip sakyti negalima! 

— Kodėl? 

— Tai bjaurus žodis! 

— Ar jis reiškia šūdą arba nevalą? 

- Artūrai! 

"Tėvas pasipiktinęs. 

Vaikai nujaučia didžiulį riebių posakių poveikį. Tačiau nenu- 
tuokia nei apie jų pramušamąją jėgą, nei apie veikimo nuotolį, nes 
patys naudoja - nesąmoningai, o kartais gal ir tikslingai - klaidų 
1 bandymų metodą. 

Iš pradžių Karolinos mama pasielgė teisingai. Ji nepaisė duk- 
ters žodžių, nei vertino juos iš doros pozicijų, nei klausinėjo: „Kur 
to išmokai?“ Išgirdę tokius klausimus, vaikai labai greitai stoja į 
gynybą. Jie ima kaltinti kitus vaikus. Atsikratyti įpročio tai nepa- 
deda - nebent asmenų, smerkiančių blevyzgas, akivaizdoje. 

Jei - šiuo atveju - įžeidžiančių ir nepadorių posakių nepaisy- 
mas nepadeda, reikia aktyvumo - nes, tyčinį ribų perženginėjimą 
praleidus nemačiomis ir negirdomis, Karolina bus tik paskatinta 
nesiliauti. Keiksmų nepaisymą mergaitė gali palaikyti abejingu- 
mu, ir jos elgesys nesikeis, kol bus nubrėžtos ribos. 

Svarbu, kaip žiūrima į iššūkius. Remdamasi abstrakčiu pa- 
vyzdžiu, Karolinos mama dukrelei pakiša galimybę pasinaudoti 
savais potyriais ir pastebėjimais: „Bet tėtis irgi taip sako!“ Mamos 
argumentai turėtų būti tokie: „Aš nenorėčiau šito girdėti!“ arba 
„Aš visai nesu šiknaskylė!“ O į Karolinos klausimą jai derėtų atsa- 
kyti šitaip: „Aš jaučiuosi įžeista“. Svarbiausia, kad būtų neigiamai 
vertinamas mergaitės žodynas, o ne ji pati kaip asmuo. Toli gražu 
ne tas pat - kritiškai vertinti atvejį ir kritiškai vertinti augančią 
asmenybę. Karolina turi pajusti, kad leidžiama vystytis visoms jos 
asmenybės dalims, taip pat ir toms, kurios išsiveržia už ribų. Bet 
taip pat ji turi susitaikyti su tuo, kad ribos nubrėžtos, ir su jų pa- 
dariniais. 

Žeminimas 


Tėvų susirinkime ponia Bajer pripažįsta: 

— Mano duktė - bloga. | 

Ninai dešimt metų, ji lanko paskutinę pradžios mokyklos klasę. 

— Ji, - tai jau tėvo žodžiai, - lauktas vaikas: dėl savo dukrelės 
darome viską, ant rankų ją nešiojame! 

— Kuo bloga jūsų dukrelė? - klausiu aš. 

— Diena po dienos vis blogiau. Ji elgiasi su mumis kaip užsigei- 
dusi, - skundžiasi ponia Bajer. 

Jos vyras priduria: 

— Vakar ji man trenkė... Tai buvo lyg kruša iš giedro dangaus. 
Į veidą. Štai pažiūrėkite. 

Jis parodo melsvą dėmę ant kaklo. Ponia Bajer įsiterpia: 

— Ir tik todėl, kad jis nepažaidė su ja... trinkt trinkt!.. - Moteris 
pamėgdžioja dukters smūgius: — ...net žymė liko. 

— O kaip elgiatės jūs? 

— Mes ją nuraminame, kalbamės su ja... na, ir... - sako tėvas. 
Jis nutyla, apsidairo, lyg ieškodamas pagalbos. 

— Kartais ir aprėkiu ją. Tada jau būna visai blogai. Ji verkia, 
užsidaro kambaryje. O... - motina ieško tinkamų žodžių, - ...mes 
stovime prie durų ir maldaujame, kad atidarytų. 

— Ar ji pradeda muštis nei iš šio, nei iš to? 

— Ne, tik tada, kai mes ją apviliame, kai negauna, ko norėjusi. 

— Nina elgiasi su jumis kaip su mėšlu, - pastebiu aš. 

Ponui Bajeriui išsprūsta: 

— Kaip su paskutiniu mėšlu. 

O paskui mergaitės mama papasakoja, kad visa tai prasidėjo 
prieš keletą metų žodžiais: „Eikš čionai, tu šiknaskyle“ ar „Duokš 
gi valgyti, kvaila karve“. 

— O ką jūs darėte? 

— Nieko, praleidau negirdomis. Maniau, tai laikina, praeis. - 
Ponia Bajer atrodo smarkiai prislėgta. - Pagalvodavau, tą laiką 
Nina turėtų išaugti. - Ji nudelbia akis. - Anksčiau nesusivokiau. 
Na taip, pamanydavau, tokie jau šiais laikais vaikai. 

Įsiterpia ponas Bajeris: 

— Bet viskas ėjo blogyn. Iš pradžių tik namie. O paskui kad 
įsišėls, tarp draugų, parduotuvėje ir taip toliau. Blogai, tiesiog 
blogai. - Jis nužvelgia draugiją, lyg tikėdamasis patarimo ar pa- 
galbos. - Nebežinome nė ką daryti. Du vaikai jau dideli, gyvena at- 
skirai. Jiems savi rūpesčiai... - Ponas Bajeris smarkiai kraipo gal- 
vą. - Bet kad šitaip, Viešpatie, nemaniau, jog Nina taip nusiris. 

Kitas pavyzdys. Brita Althof, pradžios mokyklos mokytoja, į 
tobulinimosi kursus ateina susijaudinusi. Skausmingai šlubčioja. 
Ji papasakoja, kad trys penkiolikmečiai moksleiviai mokyklos ko- 
ridoriuje tyčia pakišę jai koją, ji suklupusi ir griuvusi. Ponia Althof 
pravirksta: 

— Jie, tie šiandieniai vaikai, nebegerbia nei Žmogaus, nei išvis 
ko nors. - Moteris graudžiai rauda. - Ir tai moksleiviai, kuriems 
atiduodu visas jėgas. 

Kursams baigiantis, mes drauge bandome pagrįsti jos požiūrį į 
pagarbos stoką. 

— Pagarba iš dangaus nenukrinta. "Turi išsivystyti, - sakau aš. 

Mėginame atkurti įvykius. Mokytoja staiga pradeda pasakoti: 

— Su tais mokiniais dirbu aštuonis mėnesius. Ko gero, tai neat- 
siejama nuo tų šlykščių šnekų. 

Klausiu, ką ji turi galvoje. 

— Viskas prasidėjo nuo užuominų apie mano storas šlaunis, o 
galiausiai išgirdau: „Štai eina sena skylė“. 

- O jūs? 

- Praleidau negirdomis, atsiribojau. Maniau, anksčiau ar vėliau 
tai praeis, išsivadės. - Moteris atrodo nugrimzdusi į apmąstymus, 

jos žvilgsnis liūdnas. - O ką aš turėjau daryti? Kaip įmanoma ap- 
siginti? 


Nemaža tėvų, auklėtojų ir mokytojų nerimauja, jaučiasi beviltiškai 
nesaugūs dėl - jų nuomone - augančio žodinio ir fizinio smurto. 
Apie pagarbos ir dėmesio stoką galima kalbėti ilgai. Iš pateiktų 
pavyzdžių - kuriuos būtų galima papildyti daugybe kitų, kartais 
sukrečiančių, kartais prajuokinančių nutikimų - aiškėja keletas 
svarbių dalykų: 

+ Ribų peržengimo tema neatsiejama nuo auklėtojo ir auklėtinio 
santykių temos. Vaikai ir jaunimas eina klaidų ir bandymų keliu, 
mėgindami išsiaiškinti, kiek gali sau leisti, kur yra žmogiškųjų 
santykių įtampos riba, kada pažeidžiama suaugusio partnerio 
neliečiamumo erdvė. 

+ Kai destruktyvūs veiksmai - nesvarbu, nukreipti prieš daiktą 
ar prieš asmenį — įsiterpia į auklėtojo ir auklėtinio santykius, 
privalu nedelsiant užkirsti tam kelią. Nuleisdami negirdomis 
asmenines užgaules, jas tik maitiname ir gausiname. Nepai- 
syti, negirdėti, nematyti ribų laužymo (kaip su Karolina) - tai 
smerktinas pedagoginis metodas; kai svaidomi žeminantys už- 
gauliojimai - tai laikytina abejingumu, kuris tik skatina vaiką 
nesiliauti. 

+ Pedagogikos teoretikai nustatė, kad sužaloti, sumaitoti, sunai- 
kinti kitą žmogų rengiamasi pažeminant auką dar prieš smurto 
veiksmą. Taip pat galima aiškinti ir priešiškumą užsieniečiams: 
šie paskelbiami nevertais gyventi parazitais, dykaduoniais, 
edančiais „vokiškąją“ gerovę, kol galop šitaip pateisinamas ryž- 
tas smurtauti, žaloti, žudyti. 

Kai suaugusieji neuždraudžia savęs žeminimo per pedagoginį 
procesą ar kasdienybėje, nepasipriešina tučtuojau, neįspėja vaiko 
apie logiškas pasekmes - vėliau dar grįšiu prie šios temos (žr. psl. 

167 ir toliau), - jie, žinoma, nejučia paskatina smurtą, nukreiptą 
į daiktus ir asmenis. Šitaip pedagogai padeda nevaržomai reikštis 
bręstančių asmenybių vandalizmui - žodžiu ar veiksmu - ir kartu 
netyčiomis skatina nepagarbą sau patiems. 

Ribų brėžimas būna pagrįstas abipuse pagarba ir orumu. Pa- 
garba vaiko orumui- tai vaiko pagarba pedagogo orumui. 
Pagarba jaunuolio fizinėms ir psichinėms riboms — tai jaunuolio 
pagarba pedagogo fizinei ir sielos neliečiamybei. Taigi būtina aiš- 
kiai apsibrėžti ribas ir iš visų jėgų stengtis, kad jų būtų paisoma. 

Jei pedagogas ar pedagogė to nepadaro, jis ar ji pralaimi. 
Vietoj gražaus bendradarbiavimu ir abipuse pagarba grįsto auk- 
lėtojo-auklėtinio ryšio įsiviešpatauja antisociali ir nežmoniška 
santykių painiava be taisyklių ir be žmogiškojo orumo. 


Nemalonus ir beprasmis klausimas „kodėl?“ 


Vos peržengiamos ribos, iškart kyla klausimas „kodėl?“ 

Pešasi du vaikai, vienas smogia stipriai ir kitą sužeidžia. „Kodėl 
taip pasielgei?“ — klausiama jo. Dažniausiai iškart pasigirsta atsa- 
kymas: „Jis pradėjo“. 

Vaikas nuolat parverčia savo pilną puodelį. 

„Kodėl taip darai?“ — „Todėl!“ 

Klausimas „kodėl?“ - apie tai rašė Dreikersas su grupe ben- 
dradarbių (1988) - nelabai padeda išsiaiškinti paskatas, dėl kurių 
vaikai įžūlaudami pažeidžia taisykles, ir įtikinti, kad jie drauge 
atsikratytų akiplėšiško elgesio apraiškų; iki vėlyvojo pradžios mo- 
kyklos amžiaus vaikai dažnai nepajėgia į tokį klausimą atsakyti. Pa- 
našūs klausimai dažniausiai skirti dairytis atgal ieškant pagrindo ir 
priežasčių; iš esmės jie labai greitai paakina kaltinti save arba kitus 
ir visai neskatina būtinų permainų. 

Pasak Dreikerso, netinkamas vaiko elgesys pats savaime nėra 
tikslas, atvirkščiai, šitaip elgdamasis - dažniausiai nesąmonin- 
gai — vaikas siekia kokio nors tikslo. Suaugusiojo užduotis yra vy- 
kusiais klausimais išsiaiškinti — sau, o ne vaikui! - slaptus jo tikslus 
ir nukreipti juos teigiama linkme. Čia Dreikersas pabrėžia keturis 
elgsenos dėmenis. Netinkamu elgesiu - pavyzdžiui, šiurkščiai pa- 
žeisdlamas ribas - vaikas nori: | 
+ pirmiausia - susilaukti dėmesio. Jei tikslo nepasiekia, nesiliauja 

išdykavęs ir 
+ griebiasi jėgos bei prievartos, kad įrodytų savo pranašumą. Jei 

ir tai nepavyksta, tuomet vaikas mėgina 
+ keršyti. Jei ir šis tikslas nepasiekiamas, norima atsiteisti 
+ savear kitus rodant bejėgius. 

Penkerių metų Mareikė vaikų darželyje, įsitaisiusi prie stalo, ne- 
grabiai krapštosi su storu popieriumi, klijais ir žirklėmis, nori pa- 
sidaryti lėlę. Čia žirklės, čia klijų buteliukas nukrinta ant grindų. 
Šalia prisėda ponia Rozė, auklėtoja: 

— Ar tau padėti? 

Ji paima žirkles, pradeda karpyti. Mareikė spokso į šalį. 

— Na, pažiūrėk. 

Mergaitė vis tick sėdi nusukusi akis, žaidžia klijų buteliuku. 

Kita diena. Viskas beveik taip pat. Ponia Rozė vėl pasiryžusi 
padėti Mareikei, nes ši „buvo nekokia meistrautoja“. Mareikė su 
auklėtoja sėdi prie kraštinio stalo. Ponia Rozė įsigilinusi į rank- 
darbį, o mergaitė tuo tarpų nuobodžiaudama mataruoja kojomis 
1 viena vis pataiko auklėtojai į blauzdą. Nepaisydama skausmo, 
moteris sako: 

— Na, Mareike, liaukis. Padėk man! 

Tačiau Mareikės nerangumas tiesiog bado akis, o po stalu taip 


ir nesiliauja skausmingi spyriai. 

Praeina dvi dienos. Vėl tas pats rankdarbių stalas. Mareikė sėdi 
viena, kiti vaikai jau seniai baigę darbelius. Prieina ponia Rozė, 
nori padėti. 

— Na, tu vėl čia, kvaila karve! 

— To betrūko! Aš su tavimi elgiuosi maloniai, o tu... 

Mareikė parodo jai liežuvį. 

— Tučtuojau liaukis! - Auklėtojos balsas nuskamba labai griež- 
tai. — Jei ne, paliksiu tave vieną! 

— Kvaila karvė. 

Ponia Rozė nueina. Iš pradžių Mareikė sėdi nustėrusi, paskui — 
nenoromis — bando dirbti toliau, nuolat dairydamasi, žvilgsniu vis 
ieškodama auklėtojos. Pradeda svyrinėti su kėde, griūna, verkia, 
vaitoja. Prieina ponia Rozė: 

— Sėsk. Paskutinį kartą dar padėsiu. 

Auklėtoja meistrauja, o mergaitė nė kiek jai nepadeda. Moteris 
bando Mareikę prakalbinti, bet ši sėdi užsispyrusi, kietai sučiaupu- 
si lūpas. Kai lėlė jau beveik baigta, Mareikė griebia klijų teptuką ir 
brūkšteli juo poniai Rozei per palaidinukės rankovę - labai greitai 
ir netikėtai, kad auklėtoja nespėtų pasitraukti. 

— Tu išprotėjai, - surinka ponia Rozė. - Pakaks! 

Ji pašoka, o Mareikė skuodžia į lėlių kampelį ir neprakalbina- 
ma tūno ten visą likusią priešpietės dalį. 

Ši istorija atskleidžia keturis Mareikės destruktyvaus elgesio 
tikslus: pirmiausia ji nori susilaukti dėmesio, susilaukia, tačiau 
nėra pasirengusi elgtis kitaip. Kitomis dienomis ji toliau ožiuojasi, 
ir vis labiau aktyvėja jos nusiteikimas panaudoti jėgą. Mergaitei 
pavyksta įvelti auklėtoją į kovą dėl valdžios — 1 jau vien tai yra jos 
pergalė. Ponia Rozė geranoriškai 17 dėmesingai siūlosi prisidėti 
prie darbelio, o Mareikei rūpi tik susikivirčyti. Ji užgauna auklė- 
toją tikrąja šio žodžio prasme; mergaitė atkeršija už tai, kad buvo 
nesuprasta, ir pati įsižeidžia, kai ponia Rozė supykusi ir nusivylusi 

pasitraukia. Štai jums ir paskutinė santykių įtampos pakopa: be- 

jėgiškumas, dėl kurio abi pusės tampa neveiksnios. 

Jei jau „kodėl?“ verčia dairytis atgal, suaugusieji turėtų pa- 
teikti tokius klausimus, kurie atskleistų vaiko tikslus. Ar vaikas iš 
klausimo suvokė savo tikslą, parodo atpažinimo refleksas — kaip 
jį apibrėžė Dreikersas. Mokslininkas rašo: „Mažesni vaikai arba 
prisipažins, kad nepageidaujamai elgėsi tuo tikslu, kurį įvardijo- 
me, arba išsiduos mimika ar judesiais. Tokią mimiką arba judesius 
vadiname atpažinimo refleksu. Paprastai jis pasireiškia šypsena, 
nedrąsiu juoku arba mirksėjimu. Vyresni vaikai jau būna pernelyg 
patyrę ir sumanūs, kad atvirai prisipažintų siekę dėmesio ar norėję 
įrodyti savo persvarą. "Iodėl arba atsako „ne“ į mūsų klausimus, 
galinčius atskleisti jų tikslus, arba sėdi priešais bejausmiu veidu. 
Bet ir juos išduoda kūno kalba. Galbūt trūkčioja lūpos, žybteli akys 
ar jie dažniau mirksi, gal jie sėdėdami pakeičia pozą, judina koją, 
barbena rankų pirštais ar lanksto kojų pirštus. Norėdami žinoti, ar 
tikrai įminėme vaiko tikslą, turime atidžiai stebėti kūno kalbą“. 

"Dreikersas sukūrė specialią klausimų metodiką, padedančią 
išsiaiškinti vaiko destruktyvaus elgesio motyvus. „Iš jos, - sako 
mokslininkas, — vaikas mato, kad dar ne viską žinome. Tik jis pats 
žino, kuris pateiktas klausimas yra tikslus. Kiekvienas jų prasideda 
taip pat: "Galbūt..." 

"Taigi, 

+ kai peržengiamos ribos, kad „atkreiptų į save dėmesį“, klausia- 
ma: „Galbūt norėtum, kad skirčiau tau laiko?“ Arba: „Galbūt 
norėtum, kad skirčiau tau daugiau dėmesio?“ 

+ kai kovojama dėl valdžios, klausiama: „Galbūt nori man paro- 
dyti, kad gali daryti ką panorėjęs?“ Arba: „Galbūt nori būti čia 
pats svarbiausias?“ 

+ kai aktyviai keršijama ir norima atsiteisti, klausiama: „Galbūt 
nori mane užgauti?“ Arba: „Galbūt nori mane nubausti?“ 


118 


+ kai pasireiškia bejėgiškumas, klausiama: „Galbūt nori pabūti 
vienas, nes negali nieko padaryti?“ Arba: „Galbūt tu tiesiog ne- 
nori ko nors daryti, kad ir kas tai būtų?“ 

Svarbu, kad klausime nebūtų nė ženklo slapto kaltinimo. Be to, 
svarbu tai, „kad paprastai vaikas apie savo "slaptus motyvus' nieko 
nenutuokia. Bet jeigu mes motyvą atspėjome teisingai, vaikas stai- 
ga susivokia. Žmogui, kuris iki šiol jautėsi nesuprastas pastumdėlis 
ir manė esąs negerbiamas bendruomenės narys, tai nepaprastai 
džiugus potyris - pasijusti suprastam. Tai jau yra pasitikėjimo ir 
savikliovos užuomazga“. Toliau Dreikersas rašo: „Paprasčiausiai 
spėti yra nepavojinga. Jei spėjama klaidingai, vaikas klausimą tie- 
siog ir atmeta kaip klaidingą. Užtat tą pačią akimirką, kai tiksliai 
įmenami "slapti motyvai', vaikas pasijunta suprastas, atsisako ne- 
klusnumo bei pasipriešinimo ir imasi talkininkauti“. 

Grįžkime prie Mareikės elgesio vaikų darželyje. Po to, kai to- 
bulinimosi kursuose ponia Rozė papasakojo tą pavyzdį, mes pa- 
rengėme veiksmų strategiją. Kai po kelių dienų Mareikė vaikams 
susėdus rateliu vėl užsinorėjo destruktyviu elgesiu pelnyti dėmesį, 
auklėtoja apie tai prakalbo. 

Ponia Rozė paklausė: 

— Galbūt turėčiau labiau tavimi pasirūpinti? 

Mareikė tylomis vos pastebimai papurtė galvą. 

— Galbūt norėtum, kad padėčiau tau atlikti darbelį? 

— Ne! 

— Gal turėčiau padaryti tau ką nors ypatinga? 

Mareikė nušvito. 

— Ar gali ką nors pasiūlyti? 

Mareikė pagalvojo, gūžtelėjo pečiais. 

— Ar norėtum, kad rytais, kai ateini, pasisveikinčiau su tavimi 
ypač maloniai? 

Mareikė nusišypsojo. Jos sutarė, kad rytais ponia Rozė Mareikę 
ypatingai pasveikins. 

Vėliau kalbėdamasi auklėtoja sužino, kad jau kiek laiko Ma- 
reikės tėvai iš namų išeina labai anksti, o mergaitę į vaikų darželį 
vežioja kaimynė. Nuoširdaus atsisveikinimo nebūna. Mareikės el- 
gesio motyvų auklėtoja neperprato. Ir negalėjo. Tik „stochastinio“ 
(graikų kalbos žodis stochastikos: „sumaniai nuspėjantis, įžvalgus, 
surandantis teisingus sprendimus“) klausinėjimo metodas padėjo 
atskleisti Mareikės netinkamo elgesio tikslus ir nukreipti juos tin- 
kama linkme. Svarbu buvo ir tai, kad ponia Rozė prašė Mareikės 
pagalbos. 


Būtinos taisyklės 


Akiplėšiškas ribų peržengimas dažniausiai atskleidžia, kad auklė- 

tojo ir auklėtinio santykiams trūksta taisyklių: 

1. Taisyklės ir ribos dažnai būna miglotos ir dviprasmiškos. O vai- 
kai nori žinoti, kas jiems galima ir ko negalima. Arba taisyklės 
ir ribos būna neišreikštos, užmaskuotos. Vaikai visaip bando jas 
išsiaiškinti. Ir bando, kol jiems užkertamas kelias. 

2. Tėvai ir kiti pedagoginio proceso dalyviai apie savo pačių ribas 
nekalba, jic pasitelkia abstraktaus žmogaus pavyzdį: „Šitaip ne- 
sielgiama!“ Kadangi vaikai mokosi stebėdami, tėvams reikėtų 
apie jų išdaigas ir savo jausmus kalbėti „aš“ pavyzdžiu: „Man tai 
nepatinka!“ — „Aš pykstu!“ - „Man nemalonu!“ Šitaip nustato- 
mos asmeninės ribos, su kuriomis vaikai gali nesutikti, bet gali 
jų ir paisyti. Be to, kai remiamasi „aš“ pavyzdžiu, būna lengviau 
atskirti abstrakčią kritiką nuo asmens kritikos. 

3. Kai ribos neaiškiai apibrėžtos - pavyzdžiui, „Mes norime ramy- 
bės“, — vaikai lieka lygiai tokie pat kurti kaip ir dažnai karto- 

jant: „Sakiau tau jau tūkstantį kartų!“ Apibrėžiant ribas, svarbu 
ir tvirta kūno laikysena, ir tvirtas balsas. Vaikas turi pajusti, kad 
viskas labai rimta. 

„ Abstrakčios kritikos negalima painioti su asmens kritika. Kai 
vaikai ima aktyviai reikštis, laužydami susitarimus ir taisykles, 
vis tiek turi jaustis vertinami kaip asmenybės. Tik tada bus pa- 
sirengę bendradarbiauti ir keisti padėtį. 

„ Kai vaikams atrodo, kad ribos pernelyg siauros, varžančios ir 
Jiems visai netinkamos, jie suvokia jas tik kaip bausmes ir drau- 
dimus ir, nuolat laužydami taisykles, neretai įsivelia į nervingą 
kovą dėl valdžios. Arba apeidinėja draudimus slapčia. "Tuomet 
jums reikėtų persvarstyti ribas bei taisykles ir jas pakeitus laukti 
vaiko pagalbos. 

„ Kartais laikytis taisyklių - apie tai aš dar kalbėsiu - skatina tik 
mintis apie logiškas, įprastas pažeidimų pasekmes. Jos būna 
veiksmingos tada, kai vaikas nepadeda arba nuolat nesilaiko 
susitarimų. 

„Aš noriu, aš moku kerėti!" 


Apie ribų brėžimo meną 


Visi prisimename kasdienių nutikimų, kurie akivaizdžiai įrodo 


ribų būtinybę: = 


Trejų metų Ralfas triratuku privažiuoja judrią gatvę ir nori ją 
kirsti degant raudonai šviesai. Berniuko tėvas sulaiko jį, tvirtai 
sugriebdaimas. Į klausimą „kodėl?“ vyras atsako ramiai, jo bal- 
sas griežtas, laikysena rami: 

— Raudona. Privalai sustoti! 

Jo ranka ant Ralio peties tarytum patvirtina žodžius. 
Septynerių metų Patricija smarkiai gnybia motinai į žastą. Su- 
skausta. 

— Tučtuojau liaukis! - mama net rikteli dukrelei. 

Patricija juokiasi. Motina griebia jai už riešo: 

— Man skauda. Prašau liautis! - Ji pritupia, griežtai pasižiūri 


Patricijai į akis. - Kodėl? — Patricijos akys žiba. - Sakiau, liaukis! 


Man skauda. 


Vis dėlto dažniausiai padėtis nebūna tokia vienaprasmė. Kai kuri 


sukelia dvejonių; kad ir kaip norėtume tikslių ir aiškių atsakymų, 


lieka tik klausimai: 


Martinas, jam devyneri, kiekvieną rytą krapštosi - ir kaskart 
pavėluoja į mokyklinį autobusą. 

— Nuvežk mane, - meldžia jis. 

— Pats kaltas, - atsako motina. 

Martinas neatlyžta, iš pradžių prašo aikštingai, paskui - kuo at- 


kakliau motina laikosi savojo „ne“ - vis verksmingiau. Galiausiai, 


bėdos visiškai prislėgtas, meta į mamą priekaištingą žvilgsnį: 

— Liek to, užaugsiu kvailys, jeigu tu nori, kad likčiau antriems 
metams... 

"Tuomet nusivylusi motina atlyžta: 

— Paskubėk, nuvešiu tave, o grįždama dar šio to nusipirksių. 

+ Bjanka po ilgų „pasiplepėjimų“ su drauge nuolat pavėluoja 
pietų. Motina jau ne kartą įspėjo, kad pietauti sėsianti viena ir 
Bjanka pasitenkinsianti ataušusiu maistu. Kai taip ir atsitinka, 
ši įsižeidusi sėdi priešais pilną lėkštę ir nevalgo: 

- Šaltą maistą valgyti nesveika. 

— Pati kalta. 

Kiek pasimuisčiusi mergaitė atsistoja ir eina nuo stalo sa- 
kydama: 

— Tiek to, pabūsiu alkana ir tuojau man pradės skaudėti galvą. 

— Neišeik, — nusileidžia motina. - Pašildysiu mikrobangų kros- 
nelėje, bet tik šį sykį. 

"Tokių sykių nebeįmanoma suskaičiuoti. 

+ Aštuonerių metų Mirkas apie devintą vakare stoviniuoja svetai- 
nėje. Jau prieš valandą jis turėjo gulti miegoti. „Labanakčio“ 
ritualas seniai atliktas. Berniukas jau daug kartų tikino nebeat- 
eisiąs. 

— Aš negaliu užmigti. 

Ponia Haberman atsako: 

- Žinai, kad dabar mūsų su tėveliu laikas. Tu gali skaityti, žais- 
ti - bet prašau tą daryti savo kambaryje. 

— Tėti, aš negaliu užmigti. 

— Mirkai, tu mano nuomonę žinai. 

Berniukas ir toliau dvejodamas stoviniuoja, o tėvai nebekreipia 

į jį dėmesio. Jie skaito, vienas - knygą, kitas - laikraštį, vis pasi- 

šnekučiuodami. 
- Tėti. 

Ponas Habermanas negirdi. Mirkas eina prie tėvo, tąso jį. Šis 
abejingai taria žmonai: 

— Paklausyk, Mariane, norėjau tau pasakyti... 

"Tada Mirkas apmaudžiai nusigręžia ir išberia: 

— Jūs nenorite manęs. Dar pamatysit, kas jums bus. 

Nesitverdamas pykčiu išeina iš kambario. 

Klaidinga būtų manyti - žinoma, tai aš taikau ir sau, - kad brėž- 
ti ribas nesudėtinga, juk tai priklauso nuo daugelio, kartais visai 
atsitiktinių, aplinkybių: nuo kasdienės situacijos, auklėjančiųjų 
„tos dienos savijautos“, nuo auklėjimo stiliaus — ir būna, kad visai 
nepriklauso nuo biografijos. 

Toliau pateikiami atvejai ir istorijos, kai pavyko daugmaž sėk- 
mingai nubrėžti ribas, atskleidžia ne tai, kaip lengva tą padaryti: 
aš puikiai žinau, kiek įvairiausių rūpesčių iškyla. Todėl šias istori- 
jas galima suvokti dvejopai. Sunkumai brėžiant ribas suprantami, 
tai, kad jų iškyla, anaiptol nereiškia, jog auklėtojai - nevykėliai. 
Tėvams derėtų tokius sunkumus laikyti dovana, ypatinga dovana, 
atveriančia naujus, galbūt iki šiol nepažintus sugebėjimus. Jei į 
sunkumus žiūrima kaip į iššūkį, jie laikomi ne pralaimėjimu, ne- 
visavertiškumu, negalėjimu, dvejonių raizginiu ar nesugebėjimu, o 
vertinami kaip kol kas negalėjimas. 

Ribų brėžimas yra bandymas, kartais ilgalaikis. Pats kelias yra 
tikslas — tad ribų brėžimo neišmokstama vienu moju, kaip kokios 
mokymo programos, atvirkščiai, tai nuolatinis, visą gyvenimą 
trunkantis iššūkis, klaidų ir bandymų sankirta. Aplinkiniai keliai 
ir akligatviai čia galimi ir leistini. Jais klaidžiojant, kaupiama pa- 
tirtis. Ribų brėžimo be klaidų ir be kliūčių nebūna: tai, kas dar 
vakar galiojo kaip patentuotas receptas, šiandien jau nebetinka, o 
rytoj bus beviltiškai pasenę. Vaikai keičiasi - kaip ir suaugusieji, o 
kartu keičiasi ir auklėtojo ir auklėtinio santykiai. Sugebėjimas leisti 

sau klaidas suteikia ramybės, padeda atsikratyti tobulumo iliuzi- 
jos - juk tobulybės vis tiek nėra, nei auklėjant, nei dar kur nors. 

Tas, kuris nori pasirodyti esąs visagalė ir visažinė asmenybė, 
taip ir skatina prakrapštyti ramybe ir jaukumu dvelkiantį paviršių 
ir patirti, ar tik už jo neglūdi įdomios biografijos žmogus, kupinas 
jausmų, aistrų, įsipareigojimų ir prieštaravimų. 


Kad ir kaip giriama drąsa būti netobulam ir principingam nu- 
statant ribas, vertinimo kriterijų niekas nepanaikina. Būtina pasi- 
tikrinti, ar vaikui nustatytos ribos ir taisyklės neskirtos pačių tėvų 
patogumui, ar jos nesusijusios su atvirais arba slaptais draudimais, 
pagaliau ar jos vaiko nevaržo, užuot padėjusios jam vystytis, su- 
teikusios saugumo, pastovumo ir pasitikėjimo, padrąsinusios ir 
neerzinusios. Kai vaikai — ypač tie, kurie pykdo suaugusius išdai- 
gaudami ar kitaip nervindami - vertinami tik tokiu požiūriu: „Ar 
negalėtum bent kartą?..“ arba: „Kada gi liausies?..“, jų teigiamo- 
sios savybės nepripažįstamos. O juk ir nesugyvenami, gluminan- 
tys, ramybę drumsčiantys, ribas laužantys ar jų ieškantys vaikai turi 
tokių asmenybės bruožų, kuriuos reikia ugdyti, kuriais reikia grįsti 
savikliovą. Visa tai nulemia keletą pagrindinių sąlygų, reikalingų 
brėžiant ribas: 

+ Kaip tik sutrikusiems, nesavarankiškiems, nesusigaudantiems, 
nedrąsiems vaikams ir reikalingos paprastos taisyklės ix ribos. 
Todėl būtini ritualai ir įgūdžiai, suteikiantys saugumo ir pasi- 
tikėjimo savimi. 

+ Kad vaikai ribas pripažintų, reikia, kad šalia būtų suaugusieji, 
ne tik nubrėžiantys jas kitiems, bet ir besilaikantys savo nusi- 
statytų ribų. Ribas kitam gali brėžti tas, kuris suvokia savąsias, 
jos grindžiamos abipusiu dėmesingumu, pagarba partnerio 
fizinėms ir psichinėms riboms. 

+ Sėkmingai nubrėžti ribas įmanoma tik bendromis pastangomis. 
Dažnai pastebimas priešinimas („Arba tu paklusi, arba!..') arba 
visažinystė („Noriu tau tik gero...“) paprastai įkvepia kovą dėl 
valdžios („Pažiūrėsime, kas nugalės...“), norą atsiteisti („Aš ta- 
vęs neapkenčiu!“) ar bejėgiškumą pasiduodant („Tu mane dar 
paminėsi!“). Tas, kuris brėžia ribas, turi būti apgalvojęs taisyklių 
laužymo pasekmes. Kai ribos yra aiškios, vaikai pasekmes taip 
pat žino iš anksto. Išvados negali turėti nieko bendra su baus- 
mėmis: remiantis išvadomis, reikia pelnyti vaiko pagalbą, at- 
eityje užkirsti kelią taisyklių laužymui ir ribų perženginėjimui. 
Bausmės verčia dairytis atgal, kerštauti ir visą dėmesį sutelkti 
vienam dalykui: „Aš tau parodysiu, kas čia viršesnis“. 


Apriboti pavojus 


Už Teichmanų šeimos namo teka nedidelis, pusmetrio gylio, pava- 
sarį patvinstantis upelis. Teichmanai augina tris vaikus: vienuolikos 
metų Peterį, septynerių metų Marioną ir ketverių - Haną. Upelio 
krantas - mėgstamiausia trijulės žaidimų aikštelė: neuždrausta, 
kai visi trys vaikai būna kartu. Vienoms Marionai ir Hanai ten eiti 
negalima, nes, tėvų nuomone, „tai pernelyg pavojinga. Kartais 
upelis būna srautingas, ir įkritę vaikai niekaip neišsigelbėtų“. Ma- 
riona susitarimo laikosi, o Hana dažnai prie upelio eina viena ir 
žaidžia prie pat vandens. Kai mergaitė ima pernelyg dažnai laužyti 
taisykles, ponia Teichman mėgina su ja susitarti. Ji klausia dukre- 
lės, ar ši, užuot bėgiojusi prie vandens, negalėtų žaisti sode. Jiedvi 
nusistato ribas, kurių Hanai — vienai - peržengti nevalia. Mergaitė 
su jomis sutinka. Motina, žinoma, priduria: 

— Jei dar kartą viena nueisi prie upelio, paskui žaisi tik na- 
muose. 


128 


Kita diena. Hana žaidžia sode ir vis labiau artėja prie draudžia- 
mos ribos, iš pradžių atsargiai, paskui vis drąsiau, kol štai jau stovi 
ant upelio kranto. Tai nepraslysta motinai pro akis: 

— Atrodo, tau per sunku laikytis žodžio. Nuo šiol žaisi tik na- 
muose. 

Hana bando derėtis, bet mama lieka nepalenkiama. Kokią va- 
landą pabuvusi name, mergaitė sako: 

— Galiu žaisti ir lauke. Prie vandens neisiu. 

— Gerai, - atsiliepia mama, - aš pasitikiu tavimi. 

Tą popietę Hana prie upelio neina. Ji laikosi žodžio. Vakare 
tėvai vėl paaiškina vaikams, kodėl Marionai ir Hanai negalima 
vienoms eiti prie vandens. Baigdami pokalbį jie priduria: 

— Tai galioja tik šiemet. Netrukus paūgėsite, galbūt išmoksite 
plaukti, tada spręsime kitaip. 

Abi mergaitės kreivai žiūri į vyresnįjį brolį, ją nuomone, privi- 
legijuotą, mat jis prie upelio gali eiti 17 vienas. "Tėvas trumpai pa- 
aiškina, kodėl skiriasi ribos, paaiškina suprantamai, ir mergaitės 
neprieštarauja. 

Kitą dieną viskas pasikartoja. Hana tikrina mamos užbrėžtas ri- 
bas. Kai po trijų dienų mergaitė mato, kad motina tebėra maloni, 
bet neperkalbama, ji lieka žaisti sode. Nors upelio krantas kitapus 
ribos vaiką traukia it kokie burtai, mergaitė jos nebeperžengia, 
laikosi žodžio. | 

"Tokių nutikimų kasdien pasitaiko kas žingsnis: ar tai būtų 
raudonas šviesoforo signalas, prie kurio reikia sustoti; ar elektros 
lizdas, į kurį nieko negalima kišti; ar balkono grotelės, ant kurių 
neleistini jokie cirko numeriai; ar karšta viryklės plokštė, kurią pa- 
lietus gresia ne tik skausmas, bet ir rimti nudegimai. Vaikai ieško 
pavojų, iššūkių sau ir kitiems, siekia išbandyti save grėsmės aki- 
vaizdoje. Stoti prieš pavojų reiškia išbandyti save ir savo ribas. 

Tik savarankiškai vaikai išbando ribas, pasijunta visaverčiai, tik 
eidami klaidų ir potyrių keliu suvokia tikrovę, išmoksta susieti ją 
su sąvokomis, išmoksta atskirti konstruktyvią patirtį nuo destruk- 
tyvios, skatinančią nuo stabdančios, malonią nuo skausmingos. 
Skausmo nepažinsi teoriškai, iš už apsaugos ir begalinių apriboji- 
mų; nereikia vaikų sergėti nuo tikrovės, kuri kartais būna šiurkšti: 
jie turi patiri karšų, kad žinotų, ką reiškia nudegti, jiems reikia 
"pajusti šaltį, kad žinotų, kas tai yra. 

Tačiau patarimas nesergėti vaikų nuo tikrovės.anaiptol ne siū- 
lymas išsisukinėti nuo atsakomybės, leisti jiems daryti, ką nori, ir 
elgtis, kaip nori. Todėl jeigu gyvybei gresia pavojus, būtini katego- 
riški draudimai, nustatą ribas ten, kur patirtis negali. Draudimai 
nė kiek netrukdo supažindinti vaiko su kasdieniais pavojais, ne- 
slopinant pirmykščio troškimo atrasti ir tyrinėti. Aš žinau: tai tas 
pat, kas pereiti Bodeno ežerą nesušlapus kojų ar be karties išlai- 
kyti pusiausvyrą ant lyno, ištempto tarp dviejų stulpų dvidešimties 
metrų aukštyje. 

Be malonios patirties, reikalingas ir skausmas, kartais lydimas 
gausių ašarų: tik nusvilęs pirštus į įkaitusią viryklę, kitą kartą jos 
nelies; tik patyręs, kaip skausminga kristi ant asfalto, kitą kartą 
lakstys atsargiau. Verta įsidėmėti: už gynybą ir apsaugą kartais 
svarbiau parodyti vaikui ribas, pareikalauti iš jo prisidėti jas nu- 
statant ir jų laikytis, išmokyti savarankiškai atpažinti itin didelius 
pavojus ir jų vengti. 

Svarbu - ir tai matyti iš Teichmanų pavyzdžio - ne laikyti vaikus 
atitvėrus nuo pavojų, o pamokyti, kaip jų išvengti. Tik įveikdamas 
kraštutinius pavojus, vaikas mokosi pažinti tikrovę, įvertina ir iš- 
bando savo sugebėjimus; patiria - kartais skausmingai, - kur yra 
jo ribos. Išankstinės nuostatos nevaržomas vaiko smalsumas, masi- 


nantis pasitikti iššūkius, yra būtinas, bet dar būtiniau suvokti savo 

tikruosius sugebėjimus, nepervertinti savęs, sugebėti atskirti saiką 
nuo pertekliaus. 

Penkiolikmetis Detlefas yra riedlentininkas, siaučiantis greituo- 
siuose miesto traukiniuose. Rizikuodamas gyvybe, jis šokinėja iš 
važiuojančių vagonų. Vaikinas sako: 

— Sėkmingai iššokti — tai jau šis tas. Kaip narkotikas, tik pigiau 
kainuoja. | 

Detlefui „niekada neteko pajusti ribos“, jam galima viskas, pa- 
vojus vaikinui nė motais. 

— Juk aš niekam nerūpiu. 

Detlefas ieško pavojų, kad pajustų save, jis atgimsta prisilietimo 
prie egzistencijos akimirką — ir tai yra pagalbos šauksinas, malda- 
vimas apginti jo gyvenimą nuo didžiulės grėsmės. 

Knutas, jam šešiolika metų, nuolat nuvarinėja automobilius ir 
vakarais laksto jais po savo rajoną. 

— Labiausiai mėgstu posūkius. Kaip gražiai žviegia padangos. 
O jei dar klasiška muzika... - Kiek pagalvojęs, priduria: - Aš krau- 
piai rizikuoju. Bet jeigu žūsiu, tikrai niekas neverks. 

Knutas turi viską, yra visapusiai apsirūpinęs —- ir vis dėlto 
vienišas. 

— Niekas man nepadeda. Esu vienišas. Kovoju vienišas. 

Vaikinas leidžiasi į pavojus, nes tik taip gali pajusti save ir savo 
kūną, jis balansuoja ant mirties ribos. Kadangi jokių kitų ribų ne- 
pažįsta, tik šios yra jo iššūkis. 

"Taigi štai kokias išvadas perša požiūris į pavojus: 

+ Kai pavojai įveikiami kitų pastangomis, stelbiamas vaiko sava- 
rankiškumas, vaikas varžomas, atitveriamas nuo tikrovės. 

+ Kai vaikas pavojus pasitinka vienas, manant, kad kaip nors 
išsikapstys, susidoros ir pats, tai jis gali palaikyti suaugusiųjų 
abejingumu ir „viskas leista“ principu; tai gali pakurstyti vaiką 

nuolat veltis į itin didelius pavojus, kad atkreiptų dėmesį į savo 
vienatvę ir neviltį. 

+ Padrąsinkite vaiką įveikti sankumus ir - jei jo sugebėjimų kol 
kas nepakanka - apsaugokite ir paremkite. 


Suderinti dienotvarkę 


Laiko stoka vaikus slegia, suplanuota dienotvarkė beveik nepalieka 
erdvės saviraiškai. Reikia leisti vaikams ir patiems tvarkyti savo lai- 
ką, palikti jiems kada padykinėti, pasikuisti, niekur neskubant pa- 
spoksoti į erdvę, reikia palikti laiko nuolatiniams pakartojimams, 
bet dienotvarkės įgūdžiai taip pat būtini. Įgūdžiai pagreitina veiks- 
mus, atpalaiduoja mąstymą, įgūdžiai išugdo įpročius, kurie savo 
ruožtu suteikia saugumo ir patikimumo, laisvę susieja su tvarka. 
Įgūdžiai prasklaido kasdienybės sumaišų ir sušvelnina rūpesčius, 
užsibrėžtos taisyklės bei nusistatyta veiksmų eiga užkerta kelią gin- 
čams ir įniršio protrūkiams, padeda susitarti ir kartu nuspręsti. 

Įgūdžių ir nusistovėjusios tvarkos poveikis - teigiamas: jie 
šeimos nariams suteikia galimybę iškilus sunkumams prisiminti 
anksčiau sutartas taisykles. Visi dalyviai tada jau žino, kaip elgtis. 
Išmokti ir praktiškai išbandyti veiksmai vaikui naudingi: įpročiai 
išugdo įgūdžius, sugebėjimą niekuomet nesutrikti. Jie, taip pat ir 
įgūdžiai suteikia vaikui tikrumo, pasitikėjimo, skatina pasikliauti 
savo sugebėjimais. Jie sudaro sąlygas nepriklausyti nuo kitų, ieško- 
ti išeities savarankiškai. 

Vaikams reikalinga tvirtai nustatyta dienotvarkė — nereikia jos 
painioti su iš anksto suplanuotų veiksmų grafiku. Reikia, kad laiku 
pasikartojantys veiksmai —- pavyzdžiui, kėlimasis, pusryčiai, veikla 
už namų ribų, pietūs, pasiruošimas miegui - suformuotų vidinį 
laikrodį, kuris linijinio laiko, pavyzdžiui, punktualumo, iš anksto 

nustatytų laiko struktūrų, pojūtį susietų su paties vaiko tvarkomu 
laiku, skirtu, pavyzdžiui, neskubant kuitinėtis, dykinėti, ką nors be 
galo kartoti, „tuščiai gaišti“. Šeimoms derėtų susikurti savo tvarką: 
tai — rytas, pradedamas pusryčiais, pasiruošimas miegui, pasaka 
prieš miegą, prisiglaudimas, keletas malonių žodžių vienas kitam. 
Reikia, kad dienotvarkė turėtų džiugią pradžią ir pabaigą, sulig 
kuria baigtųsi ir tėvų pedagoginė veikla. Tėvams reikia skirti laiko 
sau, laiko atsipalaiduoti, pamąstyti, kad galėtų atsinaujinti, 1šsi- 
kuopti. 

Jie turi teisę į savą laiką, savą erdvę, pirmiausia — vakarais. Šią 
teisę privalu paaiškinti vaikams. Žinoma, sergant, ištikus nelaimei, 
tiesioginio ar socialinio nerimo akivaizdoje atitinkamas dėmesys 
vaikams yra būtinas. Tai savaime suprantama. Noriu pakalbėti 
apie vaikų elgesį, kai siekiama pratęsti tėvų „darbo“ dieną. „No- 
riu dar atsigerti“. „Noriu dar užkąsti“. „Ten guli krokodilas“. Kai 
vaikai šitaip terorizuoja ir spaudžia tėvus — puikiai žinodami, kaip 
juos „suriesti“, - svarbu, kad tėvai ramiai ir griežtai primintų su- 
tartas taisykles. 

Bet tuo pat metu nedera pamiršti: jei tėvai naudojasi savu laiku, 
vaikų savos erdvės ir savo laiko, pavyzdžiui, popiet, troškimas taip 
pat yra teisėtas; tada jie gali tenkinti savo troškimus bei poreikius 
nebijodami geranoriškai nusiteikusių suaugusiųjų priekaištų. 

Vaikams reikalinga taisyklė, apibrėžianti, nuo kada svetainė 
jiems tampa tabu, o savas kambarys — vienintele leistina erdve, 
tėvai taip pat privalo nujausti, kada jiems vaikų kambarys tampa 
tabu, jei pastarieji to pageidauja. 

Susitarimas, kad vaikas eitų į lovą, dar nereiškia jam prievolės 
tučtuojau ir užmigti. Vaikų miego poreikiai būna skirtingi. Kai at- 
eina momentas, po kurio vaikui nebegalima rodytis tėvų erdvėje, 
tai dar nereiškia: „Dabar privalai miegoti!“ Jeigu vaikas niekaip 
neužmiega, galite jo paklausti, ko pageidautų: vienam reikia šiek 

tiek šviesos, kitam —- pliušinių žvėrelių rinkinio, trečias nori pavar- 
tyti knygą, ketvirtas - papasakoti lėlei, kaip prabėgo diena, penk- 
tas patyliukais klausosi, ar nepasirodys vaiduokliai, ir jam visai 
neįdomu, kad tokių nėra, šeštas su sesute šnekučiuojasi apie tėvus, 
septintas galbūt nori pataluose įsikniaubti į mamą ar tėtį. 

Kai šias mintis išdėstau ugdymo seminare tėvams, ponas Ci- 
mermanas sako: : 

— Bet kai leidžiu sūnui migti savo nuožiūra, jis išvis nemiega ir 
rytais būna neišsimiegojęs. Paskui mokykloje snūduriuoja. Jis lan- 
ko trečią klasę ir nieko neišmoksta. O aš turiu rietis su mokytoju. 

Kol pasiekia ribas, vaikai nesustoja. O jas nubrėžti — tai suteik- 
ti ribinę patirtį. Žodinis paaiškinimas, esą miego trūkumas „tau 
nesveika“, vaikams skamba kaip gryna abstrakcija, tik pajutę, ką 
reiškia neišsimiegoti, jie įgyja fizinės patirties ir tuomet jau būna 
pasirengę ateityje elgtis kitaip. Tik su neišsimiegančiu vaiku verta 
kalbėti apie tokią būseną. 


Roperių šeimai kėlė keblumų jų dvylikametis sūnus Simonas. Nors 
savo kambaryje jis užsidarydavo apie 8 valandą, užmigdavo tik 
apie pusiaunaktį. Rytą žadinamas būdavo apsnūdęs „kaip šeškas“, 
pasak berniuko motinos. Motina ragindavo jį keltis daugybę kartų. 
Kai kivirčai tapo pernelyg karšti ir nebepakenčiami, motina kartą 
pareiškė: 

- Žadinu tave kokius tris kartus. 

Simonas sutiko, kad jau yra didelis ir galėtų tvarkytis bei savo 
laiką organizuoti pats. Išaušo sutartojo kėlimosi rytas. 

Simonas nepatenkintas suniurzgė: „Keliuosi“ - bet miegojo to- 
liau. Persigandęs pabudo 9 valandą, sukosi kaip pašėlęs, koneveik- 
cd amas motiną, reikalavo iš jos pateisinimo raštelio mokyklai. 

— Eik ir prisipažink, kas nutiko. 

Jis nuėjo į mokyklą ir mokytojui pareiškė: 

— Mama nepažadino manęs. 

Kadangi artimiausiomis savaitėmis tai dar ne sykį kartojosi, 
klasės vadovas paskambino Roperiams ir pareikalavo pasiaiškinti. 
Motina viską papasakojo. Kai Simonas vėl pavėlavo ir mamos pa- 
teisinamojo raštelio neatnešė, mokytojas pareiškė: 

— Manau, kad seki man pasakas. Jei eini miegoti tik vidur- 
naktį, tai tavo reikalas. O štai rytais gali atsikelti tik trečią kartą 
žadinamas. 

Simonas spoksojo į jį apstulbęs. 

Nuo tada gulti jis eidavo anksčiau — nors, tėvų nuomone, vis 
tiek per vėlai, - užtat visada atsikeldavo pats. 

Berniukas įgijo patirties, pajuto savo ribas. Tėvai jam negra- 
sino — „Jei vėluosi, pamatysi, kas bus!“, - o pasielgė išmintingai. 
Jie pasitelkė sūnų į pagalbą, nelaikė jo bejėgiu ir nekvaršino sau 
galvos nereikalingomis mintimis („Kaip jis dabar eis į mokyklą!“ — 
„Ką pasakys mokytojas, jeigu jis pavėluos?“), o suteikė galimybę 
pačiam atsakyti už savo veiksmus. Tėvai ne atitvėrė Simoną nuo 
neigiamos patirties - pavyzdžiui, vėlavimo, - ne rėmėsi teorija 
ir abstrakcijomis — „Juk negerai nenueiti į mokyklą laiku!“, - o 
suteikė galimybę ribas atpažinti per savo paties patirtį. Štai kas 
svarbu: nemalonumus mokykloje Simonas suvokė ne kaip bausmę, 
o kaip savo elgesio rytais pasekmę. Jei tėvai būtų jautęsi atsakingi 
už sūnaus elgesį, būtų tik užsikrovę įtampos naštą. Dažniausiai tai 
paakina kaltinti save ir jaustis nevisavertiškam. 

Roperių pavyzdys išaiškina dar vieną aspektą: tėvai primygti- 
nai reikalauja griežtai laikytis laiko ribų, pavyzdžiui, laiku gulti, 
keltis, eiti į pamokas. Antra vertus, Simonas gali įgyti patirties 
pats nusistatydamas tam tikrus laiko momentus, pavyzdžiui, kada 
migti arba lipti iš lovos. Tai skatina atsakingą požiūrį į save, į ki- 
tus ir į laiką, vadinasi, ir atsakomybę už savo veiksmus — arba už 
dykinėjimą. 

Vaikai turi išmokti elgtis su laiku: jo pojūtis turi būti suvoktas 
ir į linijinį, veiksmingą laiką - punktualumą, nuoseklią laiko tėk- 
mę, - ir į subjektyvias reikmes —- dykinėjimą, nuobodžiavimą, be- 
galinį kartojimą. Sugebėjimas savarankiškai tvarkyti laiką suteikia 
pasitikėjimo savimi, įgūdžių 17 išugdo „vidinį laikrodį“. "Tačiau 
nėra vienodų vaikų. Štai apie ką jums derėtų pagalvoti prieš drau- 
ge su vaiku apsibrėžiant dienotvarkę: 

+ Vaikams reikia padykinėti, reikia ramybės, tylos, kartais išvis nieko 
neveikti: pažiūrėti pro langą, paspoksoti į lubas, paprasčiausiai 
pakiūtoti:.. Tokiomis valandėlėmis atsipalaiduojama, atsigau- 
nama. Jų reikia paisyti. Tai valandėlės, kai nieko nevyksta tik iš 
pažiūros. 

Kai kurie tėvai tada vaikus pulte užsipuola: „Ar neturi ko veik- 
ti?“ — „Eik žaisti! — „Ar jau paruošei namų darbus?“ Kai kurie 
pavydi vaikui dykinėjimo: „Norėčiau ir aš turėti tiek laiko!“ Jie 
pasijunta, žinoma, būna, kad ir nevalingai, savo vaikų, kuriems 
išseko idėjos, laiko tvarkytojais ir laisvalaikio organizuotojais. 
O paskui patys stebisi tokio požiūrio padariniais: kai vaikai jau ir 
šiaip nebesumoja, ko griebtis, „šydas dengia akis“, juos dar prisle- 
gia motinos ar tėvo metamas gelbėjimo ratas: „Ieti, ką man dabar 
veikti?“ — „Pažaisk!“ —- „Ką?“ — „Su „Lego“!“ — „Jau žaidžiau!“ - „Su 
plastilinu!“ - „Jau žaidžiau!“ — „Nupiešk ką nors!“ Galiausiai sušu- 
kęs: „Sugalvojau!“, vaikas išskuodžia, kad tuojau pat sugrįžtų: „Ką 
man veikti, tėti?“ 

+ Vaikai neva kokie nors automatai, kurie veikia akimirksniu prisitaiky- 
dami brie naujų aplinkybių. Vaikams - kaip ir suaugusiesiems — 
reikia laiko persikelti į kitokių potyrių erdvę: grįžus iš mokyklos 
namo, pirmiausia apsiprasti. Tam reikia laiko - todėl begaliniai 
tėvų klausimai vaikus šitaip „nervina“. 

Pereinamąją valandėlę galima skirti savo jausmams ir porei- 
kiams prisiminti. Taip pat ir prieš einant miegoti: vakare vaikas 

jaukiai pasėdi su tėvais, drauge pavalgo — šitaip pasirengiama 
priešmiegio laikui, - paskui lieka vienas. Iš karto jis neužminga, 
reikia tam tikros emocinės ruošos: apgalvoti dienos išgyvenimus, 
išvaikyti šmeklas, pasirūpinti mylimu žvėreliu ir surašyti jam pažy- 
mius, nepraleisti pro ausis nė vieno keisto garso, paplepėti su bro- 
liuku ar sesute, perversti — slapčia arba atvirai - komiksą, paskaity- 
ti knygą, pasiklausyti vienos ar kelių kasečių. Vaikai išradingi — ir 
kai ateina vakarinės kovos dėl valdžios metas, tėvams „sudoroti“ 
jie pasitelkia neįtikėtiną išmonę. 

Septynerių metų Kristijanas išvystė tokią strategiją: jis mielai 
guldavo į lovą, bet netrukus atsikeldavo, eidavo į svetainę ir reika- 
laudavo dėmesio. „Aš negaliu užmigti!“ - „Aš dar noriu gerti!“ — 
„Noriu valgyti!“ - „Kambaryje dedasi visokios keistenybės!“ 

Dėmesio Kristijanas susilaukdavo — kol tėvai, kaip patys kad 
sakė, „jo taip pat susilaukė“. Berniukui sekėsi kuo puikiausiai, jis 
buvo sukaupęs didžiulę patirtį, kuri jam labai praversdavo. „Mama 
griežta“. "Tai jis žinojo. Todėl eidavo tiesiai prie tėvo, įsmeigdavo 
šiam į akis liūdną, maldaujamą žvilgsnį — ir gaudavo, ko panorėjęs. 
Savo tėčiu Kristijanas vakarais naudodavosi lyg kokiu vyresniuoju 
padavėju, o šis, nors vis labiau pykdavo, pareigingai tenkindavo 
kiekvieną sūnaus norą —- kol Kristijanas pagaliau užmigdavo. Bet 
galiausiai tėvai, pasak jų pačių, nebeištvėrė. „O ką reikėjo daryti?“ 

Kiek pasiginčiję, jie galiausiai sutarė: nuo tam tikro momento 
Kristijanui ateiti į svetainę negalima. Smulkiai aptartos ir išimtys. 
„Daugiau mes tau nepatarnausime. Būsi mums lyg nematomas“. 
Kristijanas pasižadėjo nurodymo laikytis. Susitarimas tvėrė keletą 
dienų, bet vieną vakarą Kristijanas vėl atslinko į svetainę. "Tėvai 
nekreipė į jį dėmesio. Tai irgi buvo aptarta. Berniukas luktelėjo. 
Nieko neįvyko. Tada jis atbubino savąją „Pageidavimų programą. 
"Tėvai liko bežadžiai. 

Rytą Kristijanas pasiguodė: 

— Vakar aš norėjau gerti. 

— Kristijanai, tu Žinai, kur rasti ko nors atsigerti. 

Kitą vakarą varžybos pasikartojo. Ateina Kristijanas, pradeda 
vaidinimą. Tėvai jo nepaiso. Kristijanas iš kambario nesitraukia, 
pratrūksta klykti, plūstis. Įžeidinėja tėvus. Tėtis atsistoja, meiliai, 
bet tvirtai ima sūnų ant rankų, neša iš svetainės ir guldo į lovą. 
Trumpai, šveluiai paglosto - bet nė žodelio. Vakarinės Kristijano 
iškylos ir bandymai daryti tvarką tėvų kambaryje liaunasi. 


Vaikai turi teisę savaip tvarkyti savo laiką ir erdvę, tai taip pat 
galioja ir tėvams. Pastarųjų užduotis — atvirai nustatyti aiškias ir 
patikimas taisykles, kurias vaikai galėtų suvokti, kurių laikytųsi. 
Gerbti vaikų ribas - vadinasi, užtikrinti, kad šie gerbs tėvų ribas. 
Čia turirha galvoje ir tėvų erdvė bei laikas. Tai dalis dienotvarkės 
taisyklių, reikalingų ne vien vaikams, ne vien jų vystymuisi, bet ir 
būtinų įgyvendinti tėvų emociniams pageidavimams, jų norui atsi- 
palaiduoti, pailsėti, pabūti po vieną ir vieniems. 

Taigi labai svarbu suteikti vaikui artumą ir saugumą; šeimą, 
kurios gyvenime tik tokie santykiai yra pavyzdys, greitai sutvirtina 
nenusakomo ryšio klijai, joje per tarpusavio santykius atsiskleidžia 
žodžiais nenusakomas „mes“. 

Be artumo, šeimai reikia ir atstumo, šeimai reikia ribų, kurios 
kiekvienam nariui suteiktų asmeninės erdvės, apsaugotų nuo už- 
duočių ne pagal jėgas ir kad niekas nesijaustų atsakingas visada tik 
už kitus ir niekada - už save. Atsidavimas kitiems ir ryžtas aukotis 
prilygsta savęs neigimmui, žlugdo lygiaverčius santykius ir bendra- 
darbiavimą. Besaikis nuolaidžiavimas pagarbos neugdo, atvirkš- 
čiai, skatina fizinį ir psichinį išnaudojimą. 

„Esi pasmerktas pralaimėti kovą su televizoriumi“ 


1985-ųjų rugsėjis: lankausi vieno dieninio vaikų darželio kolekty- 
vo pasitarime. Auklėtojos karštai diskutuoja. Kolektyvą pažįstu jau 
seniai, su kai kuriais tėvais ir vaikais, nuo ketverių iki dešim- 
ties metų, susiklostė pasitikėjimu grįsti santykiai; darželyje nuolat 
organizuoju apskrito stalo pašnekesius apie ugdymą. 

— Gerai, kad šiandien atėjote, - sveikinasi Klaudija Rogler, ve- 
dėja. Ji atrodo susinervinusi, įprasto mielumo - nė ženklo. Moteris 
žengia į savo kabineto galą, ima šūkį, išvynioja ir rodo man. - Štai, 
tie mūsų oi kokie normalūs vaikai. - Juokiasi. - Normalu, Viešpa- 
tie, viskas normalu. 

Bandau perskaityti žodį šūkyje: TELIAZIJA. Perskaitau jį balsu, 
tačiau jokios prasmės neįžvelgiu. Silvija Šmit, grupės vadovė, pa- 
ima kitą šūkį. Išskleidžia jį, ir pamatau nupieštus didžiulius tele- 
vizorius. 

— Ak, - išsprūsta man, - ne teliazija, o televizija. 

Nejučia šypsau. 

— O mums visai nejuokinga. - Klaudija Rogler surimtėja. - Šįryt 
susilaukėme demonstrantų! 

— Ko susilaukėte? 

— Vaikų demonstracijos, tų pačių vaikų, apie kuriuos jūs visuo- 
met sakėte, esą jie - išmintingi ir jų' požiūris į televiziją - svei- 
kas. - Ji patyli, žvilgsnyje sumišę pyktis, atkaklumas ir bejėgišku- 
mas. — Pasijutau tarsi naujokė. 

Dabar jau man parūpsta, kas „tai“ yra. Mes imamės atkurti „de- 
monstrantų priešpietės“ įvykius. 

Klaudija Rogler pasakoja: 

— Susiruošėme kelioms dienoms nuvežti vaikus į stovyklą ir su 


auklėtojomis nutarėme neimti televizoriaus. Nesunku suprasti. 

lurime keletą užkietėjusių žiūrovų ir norėjome jiems naudingos 
permainos. Taigi. Pasakiau tai savo grupei. Neišgirdau jokių pa- 
stabų, nieko. Jie tai tiesiog nuleido negirdom. Tai buvo vakar. 
O šiandien ketinau apie tą sprendimą su vaikais vėl pasikalbėti, 
norėjau, kad jie suprastų. Čia ir kilo maišatis. Vaikai buvo labai 
nepatenkinti. Dauguma norėjo, kad pasiimtume televizorių. Ir kai 
man ėmė stigti kantrybės, pasakiau, kad liautųsi triukšmavę. Tuo- 
met kai kurie išėjo. Janas, juk pažįstate jį, ėmėsi vadovauti kitiems, 
ir apie vienuoliktą valandą dvidešimt vaikų susibūrė pievelėje, iš- 
kėlė šūkius ir ėmė rėkauti: „Televizija! Televizija!“ 

Moteris smarkiai papurtė galvą, tarsi norėdama atsikratyti 
vaizdo. 

— Blogiausia, - įsiterpė kita auklėtoja, - kad mūsų telefanatikai 
net nedalyvavo. "Ten buvo tik tie vaikai, apie kurių tėvus manyda- 
vome, kad jie apdairiai elgiasi su televizija. Po to, ką širyt patyriau, 
galiu pasakyti tik tiek: susidūrusi su tokiais dalykais jaučiuosi visiš- 
kai bejėgė, pasmerkta. 

Kaip tik buvome bepradedą „gliaudyti“ padėtį, kai į duris kaž- 
kas pasibeldė. Dar nieko neatsakėme, o tarpduryje jau stovėjo po- 
nia Šrader su sūnumi - beveik šešerių metų Janu, „demonstrantų“ 
kurstytoju. 

— Štai, Janas nori atsiprašyti! 

— Visai nenoriu! 

Jano mama nustėrsta: 

— Bet juk tu... 

— Ne! 

— Juk tu sakei, kad nori atsiprašyti. 

"Trumpam stoja tyla. Janas žiūri į mane ir sako: 

— Rytas buvo jėginis. Kaip per televizorių! Gaila, kad nebuvai 
čia su savo vaizdo kamera. 

— Janai, gal visai išprotėjai? Eime! 

Berniukas nė nepajuda. 

— Manau, man derėtų atsiprašyti. 

— Tad ir atsiprašyk! 

— Bet nenoriu. 

Įsiterpia Klaudija Rogler, ji trumpai iškloja mūsų padėtį. Ja- 
nas sako: 

— Aš pasilieku! 

 Pasiūlau Janui paklausyti, ką suaugę mano apie ryto įvykius, 
o paskui trumpai paaiškinti,.kokia, jo nuomone, buvusi dingstis 
demonstracijai. | 

— Tuomet galėsi eiti. 

Vaikas linkteli. Jis atidžiai klausosi, ką kalba auklėtojos - tuo 
pat metu ir šypsodamasis, ir sumišęs. Kai ateina Jano eilė kalbėti, 
jis primygtinai pareikalauja, kad mama išeitų iš patalpos. 

Jano pasakojimą čia perteikiu savais žodžiais ir gerokai su- 
trumpintą. „Tas sprendimas“ į poilsio stovyklą neimti televizo- 
riaus „visai nieko baisaus“, sako Janas. Tačiau jie jau buvo „nu- 
sprendę. O valdžia jų rankose, jie stipresni. Taip jau yra. Aš irgi 
esu stiprus“. Klausiu, kas vaikus taip supykdė. „Tai kaip su mama, 
kuri pietums verda pieniškus ryžius ir sako: turi suvalgyti. Aš sa- 
kau: nenoriu, 0 ji aiškina, kaip tai esą sveika, ir visa kita. Kartais 
aš užsikemšu ausis ir sakau, kad jau valgau. O ji vis tiek aiškina ir 
aiškina. Tėtis kartais irgi susinervina“. Berniukas kiek padelsia, 
paskui labai rimtai sako: | 

— Man atrodo, suaugusieji kartais visai nekalba sa mumis, tik 
įsakinėja! 

— Ką turi galvoje? 

— Jie aiškina, kaip reikia elgtis! 

— O kaip reikia elgtis? - klausiu. 

— Mama pati to nežino. O pačių sąžinė nešvari. 

Čia nukrypsiu į šalį. 

Vaikai labai gerai nujaučia, ar kalbama su jais, ar apie juos. Aš 
nuolat matau - ir tai būna susiję ne tik su televizoriumi, - kaip 
nenuosekliai blaškomasi tarp ribų nepripažinimo ir jų brėžimo. 
Vaikai ribas pripažįsta - žinoma, piiešindamiesi — tik tada, kai 
jos būna pagrįstos. Tačiau kai koks nors sprendimas įteisinamas 
nepasiklausus vaikų nuomonės — laikantis požiūrio: „O, mieloji 
auklėtoja, tu visada teisi“, — tada diskusija nuvertinama, dialogas 
pakeičiamas monologu. Janas pasakė šitaip: „Man atrodo, dėl te- 
levizoriaus Klaudiją slėgė sąžinė ar panašiai. Kitaip juk nebūtų su 
mumis apie tai kalbėjusi“. Taigi darželio kolektyvas turėjo dvi išei- 
tis: arba keliais žodžiais pagrįsti sprendimą atsisakyti televizoriaus, 
arba surengti pasitarimą su vaikais — kas už, kas prieš televizorių 
stovykloje. 

Beje, išeidamas Janas įspraudė vedėjai į delną popieriaus lapelį. 
Tai buvo piešinėlis su gėlėmis, širdelėmis ir neįskaitomu tekstu. 

— Ačiū, Janai! 

Berniukas vos girdimai atsakė: 

— Man patinki ir tu, ir televizorius. 

Išgirstu už durų Jano mamą klausiant: 

— Ar atsiprašei? 

Janas atsako labai garsiai: 

— Pasiskubink, netrukus Alfas!* 

1986-ųjų sausis. Šraderiai vėl barasi. Ginčų tema - detektyvinis 
filmas, kurį Janas „labai norėtų žiūrėti“. Mamos nėra namie, o tėtį 
berniukas perkalbėjo. Detektyvą „Hario Fokso bylos“ žiūri abu. Jie 
sėdi vienas šalia kito, patenkinti lyg sąmokslininkai, tuo metu į 
svetainę įsiveržia ponia Šrader, stabteli, papurto galvą ir apmau- 
džiai tarsteli: 

— Na ir niekalas! O judu dar žiūrite! 


* Matyt, turimas galvoje populiarus "TV serialas (vert. past.). 

Ir vėl išeina. 

Janas kvėpuoja giliai, atrodo, pajuto palengvėjimą, atsipalaida- 
vo. Vėliau prisipažįsta: „Kai mama šalia, niekas man nemalonu“. 
Arba: „Ji nuolat bamba. O man liūdna, nes bamba dėl manęs“. Po- 
nia Šrader nepasiduoda: „Kai jis žiūri tokias laidas, nesusitvardau. 
Tuomet man bet kas gali išsprūsti!“ . 

Taigi būtina nubrėžti vaikams televizoriaus žiūrėjimo ribas - at- 
sižvelgiant ne tik į laiką, bet ir į turinį; o svarbiausia - kaip tai bus 
padaryta. Bandydama brėžti ribas, ponia Šrader Jano rimtai ne- 
vertino, Savo neigiamomis pastabomis ji kritikavo sūnų, tiksliau, 
gal ir pagrįstą reiškinio kritiką painiojo su asmens kritika. Janas 
ją suvokė šitaip: „Kadangi aš mėgstu šią laidą, mama nemėgsta 
manęs!“ Kritikuoti televizijos laidas - o priežasčių tam dažniausiai 
pakanka - reikia su asmeniniu santykiu: „Aš manau, kad ši laida 
siaubinga!“ Šitai taikoma reiškiniui, o asmuo pripažįstamas su 
visais jo bruožais, net ir tais, kurių motinos paprastai nemėgsta. 
"Tada Janui lieka dvi išeitys: 

+ Jis gali ginti savo skonį: „Man tavo laidos irgi nepatinka“. - „Jei 
nenori to žiūrėti, gali išeiti“. 

+ Jis Žino ir nujaučia, kur yra ribos tarp jo ir motinos. Atskleisda- 
ma sūnui, kur, jos nuomone, yra televizijos siūlomos programos 
estetinės ir dorovinės ribos, motina kartu pasiūlo jam gaires. 
Tada jis gali ugdyti savo skonį, užsibrėžti ir vėl atmesti savas do- 
rovines nuostatas. Beje, vaikai tik tuomet suvokia, kokia laida 
yra vertinga, kai yra matę ir nevertingų ir gali palyginti. 

Per pedagoginius renginius rodydamas tėvams, kaip naikina- 
mas vaiko jausmų pasaulis, kaip kritika taikoma asmeniui, papra- 
stai pasitelkiu trumpą istoriją: motina sėdi prie televizoriaus, viską 
pamiršusi žiūri mėgstamiausią filmą, tarkime, kokią nors tėvyninės 
gamybos banalybę. Ašaros srūte srūva, žvilgsnis — svajingas. Filmas 
moterį visiškai pakerėjo. Į kambarį įeina jos vyras, burbteli: 

- Žliumbi dėl tokio mėšlo? 

Kiek palūkėjęs sako: 

— Vėliau mums reikėtų apie tai pasikalbėti. Jeigu negali tvardy- 
tis, geriau išjunk. 

Šią istorijėlę lydi ne tik kvatojimas, tokios pastabos, pavyzdžiui: 
„Aš televizorių iškart mesčiau laukan!“ ar „Metas rodyti raudoną 
kortelę!“, bet ir svarstymai, kaip tada geriausia elgtis su vaikais. 

Vaikai į nuolatinę tėvų „televizijos kritiką“ Žiūri savaip: užsispy- 
rę spokso toliau, griebiasi kasdienės kovos dėl valdžios arba bėga: 
pas draugus, pas kaimynus, pas senelius. Vertinti laidas — teigia- 
mai ar neigiamai - yra būtina: vertinimai turi būti sakomi taip, 
kad vaikai galėtų juos suprasti - nebūtinai pritardami, - galima ir 
ginčytis ar svarstyti. 


1986-ųjų kovas. Pokalbis prie apskritojo stalo dieniniame vaikų 
darželyje, dienotvarkėje - ugdymo klausimai. Dalyvauja ir Jano 
mama, ji pasakoja apie ginčą, įsiplieskusį „vėl dėl televizijos“. Jano 
aistra šiuo metu esąs „Haris Foksas', pasibaisėtinas serialas apie 
tą sukriošėlį seklį, tikras štampų rinkinys, siaubingas niekalas, pri- 
kimštas smurto, bet viskas taip gražiai įpakuota, kad klastos nė 
nepastebėsi“. Žiūrėti filmą ponia Šrader Janui uždraudė, ir „keis- 
ta, bet jis iš karto sutiko. Pasakiau, daryk ką nors kita, pažaisk. "Tu 
per mažai žaidi. O kad paskatinčiau, leidau nueiti pas draugą, pas 
Feliksą. Ponia Rogler sako, kad Janas nuolat pasakoja epizodus 
iš serialo ir net vaidina juos drauge su Feliksu. Bet jis jo nežiūri! 
Tikrai nežiūri“. 

Ponia Šrader jau kalbėjo apie tai su Janu, bet jis pasiaiškino 
šitaip: „Visi kiti taip žaidžia. Ir aš kartu. Juk kitaip mane išjuoktų“. 
Ponia Šrader žiūri man į akis: „Štai, o dabar sakykite, ar turiu leisti 
Janui žiūrėti tą serialą“. Kadangi numatyta dar viena diskusija prie 
apskritojo stalo, pirmiausia skiriu moteriai namuose atlikti dvi už- 

duotis: ji turi bent kartą pasižiūrėti „Harį Foksą“, kad susidarytų 
kuo tikslesnę nuomonę apie filmą. Be to, prašau ponios Šrader dar 
sykį pasikalbėti su Janu apie jo nenumaldomą aistrą tam filmui. 

Prabėga trys savaitės. Jano mama pasakoja, kaip vieną vakarą 
ketinusi parsivesti sūnų iš Felikso namų. „Nuėjau tenai kiek anks- 
čiau, paskambinau prie durų. Niekas neatidaro. Apėjau namą, 
kad galėčiau pasižiūrėti į svetainę. Ir įsivaizduokite, ką išvydau. 
Televizorius įjungtas, rodo, žinoma, „Harį Foksą“. Mano sūnus su 
Feliksu lyg pakerėti sėdi ant sofos, akys tik žiba, ant staliuko ko- 
kakola, užkandžiai, atrodo, vaikai iš tiesų laimingi. Aš patyliukais 
pasitraukiau. Kai šiek tiek vėliau Janas grįžo namo, paklausiau jo: 
"Na, žaidėte?'- "Tai aišku!' - išgirdau atsakymą. 

— Paskui aš jam papasakojau, ką mačiau, ir paklausiau: „Kodėl 
nieko nesakei?“ 

— Juk tu man uždraudei jį žiūrėti! 

— Dabar gali! Čia! 

— Ką? - Jis apstulbo. 

— Žiūrėsi čia? 

— Taip! - Janas akimirką susimąsto. — Bet tik su Feliksu! 

— Kodėl? 

— Tu trikdai. 

„Leidau žiūrėti, ir netrukus tas serialas Janui jau nebebuvo toks 
svarbus“. 

Ne visada pavyksta taip greitai surasti protingą sprendimą. Man 
svarbiau atrodo tai, ką ši istorija atskleidžia: kai kuriems vaikams 
draudimas žiūrėti televizorių yra dingstis grumtis dėl valdžios. 

Janas, kuris šiaip televizoriaus beveik nežiūri, būna dienų, kai 
išvis to nenori, pasinaudojo detektyviniu serialu kovai su motina 
dėl valdžios, kovojo pagal savo galimybes ir galiausiai laimėjo. Pats 
filmas berniukui nebuvo itin svarbus: „Haris Foksas“ jam — gali- 
mybe pasiginčyti su motina. Tik taip paaiškintina, kodėl problema 

buvo taip greitai išspręsta ir staiga atvėso berniuko susidomėjimas 
serialu: iš motinos leidimo jam tapo aiškų, kad ji supranta jį ir 
vertina rimtai. Ponios Šrader pasiryžimas leisti žiūrėti laidas, kurių 
pati nemėgsta, patvirtino sūnui, kad mama juo pasitiki. Berniukas 
pajuto, kad motina suprato jį ir jo troškimą pasižiūrėti smurto, 
nors pati iš visų jėgų neigė tą filmą. 

1986-ųjų Žiema. Janas ėmė prasčiau mokytis. Pasiūlymus padėti 
jis ignoravo. 

- Niekas negelbsti! - Ponas Šraderis patyli. - O dar ta netvarka 
kambaryje. Viskas išmėtyta kaip pakliuvo. Nors pasiusk. Na, o ką 
daryti? - Jis žiūri man į akis. - Jei tai pasikartoja, bausmė - savaitė 
be televizoriaus. 

- Ir ką? — Dabar jau aš žiūriu į jį. - Ar tai veiksminga? 

Ponas Šraderis gūžteli pečiais: 

— Buvo veiksminga! 

- Ilgai? - klausiu. 

— Dvi dienas! 

— O paskui? 

— Kaskart, kai tik koks daiktas būdavo bet kaip numestas, ne- 
leisdavome kiek nori žiūrėti televizoriaus. Žinau, tai kvaila, bet ką 
turėjau daryti? Juk tai buvo vienintelė veiksminga priemonė! - Po- 
nas Šraderis linguoja galvą. 

Draudimas žiūrėti televizorių, kaip ir apdovanojimas leidimu 
žiūrėti, veiksmingas tik trumpam ir paviršutiniškai. Tai nepadeda 
vaikui savarankiškai atlikti namų darbų ar išsikuopti kambario. 
Draudimai greičiau jau kursto kovą dėl valdžios ir slapukavimą. 
Be to, draudimai dažniausiai būna neapgalvoti, ir paprastai jų 
nelabai paisoma. Daugybė vaikų pasipasakoja man, kaip nerimtai 
jie vertina tokius draudimus. Jie verčiau tobulina kelius tokioms 
bausmėms apeiti. 

Apdovanojimai leidimu žiūrėti televizorių tik sustiprina tą po- 


traukį. Ir nuvertina vaiko savarankiškumą bei nepriklausomybę. 


Mat namų darbų ruoša ir kambario tvarkymasis yra savarankišku- 


mo išraiška, už kurią nedera atskirai apdovanoti. 


Žinoma, draudimas žiūrėti televizijos laidas iš tiesų gali būti 


tam tikro vaikų elgesio padarinys, bet pateiktas jis turi būti ne kaip 


draudimas, o kaip logiška basekme: 


Daugelis vaikų pasitelkiami į pagalbą namų ruošai: pjauna 
veją, nurenka stalą, plauna indus ir t. t. Tada galimas bendras 
išankstinis susitarimas: laisvalaikio malonumų metas prasidės 
tik tada, kai bus įvykdytos visos sutartos sąlygos. Tuomet vaikai 
žino įmanomas neklusnumo pasekmes, gali turėti jas galvoje. 
Vaikus reikia paraginti žiūrėti pasirinktas televizijos programas, 
bet paskui išjungti televizorių. Tai jiems — neretai dėl tėvų pa- 
vyzdžio — sunku. Su nuotolinio valdymo pulteliu rankoje vaikai 
„laksto“ per visus kanalus. Tokiais atvejais apsieitina be tėvų pa- 
galbos, užtat galima - kad būtų laikomasi susitarimo - ištarmė: 
„Jei neišjungsi televizoriaus, kitą kartą savo laidos nežiūrėsi!“ 
Štai kuo svarbi tokia ištarmė: 


„ Ji natūraliai susijusi su atveju ir yra iš anksto sutarta. Tačiau tai 


nėra grasinimas. Tokia ištarmė leidžia vaikams rinktis. 


. Ji - atsižvelgiant į vaiką — taikoma ribotam laikotarpiui. Šitaip 


vaikas ne žlugdomas, o skatinamas laikytis susitarimo. 


„ Ribos siejamos su atveju, o ne su asmeniu. Tačiau sutartos iš- 


tarmės negalima kaitalioti. Kitaip vaikas pajus nenuoseklų tėvų 
auklėjimo stilių. Pasekmes numatyti nesunku: vaikas netruks — 


teisėtai — tuo pasinaudoti. 


1987-ųjų pavasaris: „Kai tik pagalvoji, kad jau viskas gerai, - kalba 


ponia Srader, - iškart susilauki nemalonumo. Labai nervina, kad 

tai, kas vakar padėjo surasti išeitį, šiandien jau nebetinka. Juk vis- 
kas keičiasi. Kad ir ką darytum, niekas nebus visiškai teisinga“. 

Ji pasakoja, kaip leido sūnui žiūrėti „Ratuotą riterį“. „Nebe- 
norėjau, kad jis vaikščiotų kitur. "Taip 17 pasakiau. Bet dar yra 
Izabelė, jai tik ketveri su puse. O televizoriaus jau žiūri per daug. 
Tiek to, leidau jai žiūrėti kartu, bet ir pati prisėdau. Viską dukrelei 
aiškinau. Ir vėliau, prieš miegą, dar kartą paaiškinau daugumą 
epizodų, kurie, mano nuomone, mergaitei galėjo būti pernelyg su- 
dėtingi. O prieš porą savaičių, po vienos iš serijų, Izabelė ir sako: 
"Mama, tu mane kraupiai nervini'. Įsivaizduokite puspenktų metų 
mergaitę, sakančią: Mama, tu mane kraupiai nervini'. - Moteris 
kraipo galvą, paskui kalba toliau: — O kitą dieną Izabelė sėda prie 
televizoriaus kartu su Janu. Ir sako norinti žiūrėti tik su juo. Jai 
šitaip būsią kur kas geriau. Įtemptais momentais Janas iš tikrųjų 
sugeba nuraminu. Jis toks mielas“. 

Įsiterpia ponas Šraderis, kuris taip pat dalyvauja tėvų ap- 
skritojo stalo diskusijoje: „Suprantu, mano žmona kartais būna 
pernelyg racionali. Aišku, kodėl vaikai nenori žiūrėti su ja“. Po- 
nia Šrader atšauna: „Nieko aiškaus, tu irgi dar ne viską išmanai!“ 
Paskui ponas Šraderis pasakoja apie savo mėginimus padėti vai- 
kams suprasti žiūrimas laidas: „Visur tik ir skaitai, kad negalima 
vaikams leisti vieniems žiūrėti televizoriaus. O iš jūsų aš pagaliau 
išmokau žaismingai įsisavinti įspūdžius. Gerai, pamaniau, tuomet 
žiūrėsiu televizorių kartu su vaikais. Ir dar padariau iš pagalvių tris 
automobilius - kaip Riterio Maiklo. Į juos buvo galima atsisėsti, 
smagumėlis. Vaikams tikrai patiko. Jie patyrė tikrą malonumą. 
Kai Riteris Maiklas spausdavo savojo automobilio akceleratorių, 
maniškiai irgi darydavo tą patį ir dar išgaudavo tokius garsus, tik- 
rai įspūdingus garsus. Pasiutimas, maniau aš. Kitą kartą ir aš prisi- 
dėsiu. Ir kai automobiliai vėl lėkė, aš garsiai burzgiau. 'Brumm, 
brumm' ir panašiai, juk žinote, kaip ūžia greitai važiuojantis auto- 

mobilis. Izabelė įsmeigė į mane akis: "Tėti, tu ko nors išgėrei?' O 
Janas burbtelėjo: 'Susiprotėk! Tu trukdai!“ Ir jie mane išvarė“. Po- 
nas Šraderis žiūri į mane: „Taigi nieko neįmanoma daryti iš tikrųjų 
teisingai. Auklėjimas — tuščios pastangos“. 

Kaip prasminga padėti vaikams įsisavinti įspūdžius, užtikrinti, 
kad pasijustų artimi ir vertinami, taip svarbu ir paisyti jų jausmų: 
pagalba ir apsauga neturi virsti įkyria globa. Svarbiausia tėvų už- 
duotis mokant žiūrėti televizijos laidas — suteikti vaikams erdvės ir 
laiko, sudaryti sąlygas pasitikrinti potyriams ir galimybėms. Pri- 
valu gerbti vaiko norą pabūti vienam, įgyti savarankiškos patirties. 
Tai niekaip nesusiję su nepasitikėjimu tėvais. 

Pastebiu, kad įsisavindami potyrius vaikai tampa vieningesni. 
Todėl stebėdami, kaip vaikai apdoroja tai, ką gauna iš televizijos, 
tėvai ir kiti pedagoginio proceso dalyviai gali nemaža išmokti. Ir 
kuo aiškiau vaikai jaučia tėvų - ar auklėtojų — artumą ir pasitikė- 
jimą, tuo naudingesnis savarankiško įsisavinimo vyksmas. Tik ne- 
galima artumo painioti su buvimu šalia. 


1989-ųjų pavasaris. Jano tėvas man sako: 

— Vėl turime keblumų. 

Kai pasibaigia Jano žiūrima laida, berniukas neišjungia televi- 
zoriaus. 

— Jis žiūri toliau, nuotolinio valdymo pulteliu darbuojasi taip, 
lyg vargonuotų. Draudžiu jain, bet vis tiek esu bejėgis. 

Kadangi čia pat yra ir Janas, pasikviečiu jį prieiti. Berniukas 
girdi tėvo nusiskundimus ir kiek pagalvojęs sako: 

— O tu! Tu irgi neišjungi. Tik junginėji šen ir ten. Juk tu dides- 
nis, o kodėl aš negaliu elgtis taip, kaip elgiesi tu? 

Trumpai pasikalbėję, mes surandame išeitį: juodu susitaria 
išjunginėti televizorių, vos pasibaigus laidai. Jei vienas sučiuptų 
antrą netesėjus žodžio, prasikaltęs kitą kartą turėtų atsisakyti „sa- 
vosios“ laidos. Janui tai „Batmanas“, tėvui - „Sporto apžvalga . 

Jau vien tėvo pastangos pakeisti savo elgesį Janui buvo aksti- 
nas sekti jo pavyzdžiu. Apibendrinant galima teigti: vaikų elgsena 
žiūrint televizorių yra slaptų dalykų, kuriuos reikia atskleisti, po- 
žymis. Man regis, pernelyg dažnai televizija yra suvokiama tik kaip 
paprasčiausias faktas — „Vis tiek jie tik spokso televizorių!“ — „Jie 
ištisai lyg prikaustyti prie televizoriaus!“, - o ne galimybė leistis į 
vaiko pasaulį. 2 

Apie tai kalba ir ponia Šrader: 

— Prieš porą metų juodu nuolat tik ir žiopsodavo į ekraną. Tada 
dar buvo suorganizuotas tėvų vakaras šia tema ir jūs sakėte: jei vai- 
kas per daug žiūri televizorių, lyg prilipęs, tai gali būti jo slaptas 
raginimas: „Skirkite man dėmesio!“ "Iasyk eidama namo pasakiau 
sau: „Pamatysi, bus jo tiesa“. Tuo metu vyras buvo išvykęs į užsienį, 
aš pati dirbau, turėjau daug dėmesio skirti sau, nebuvau labai gera 
mama, tad nutariau rimtai imtis vaikų auklėjimo. Jau kitą dieną 
apie tai su vaikais pasikalbėjau, pasistengiau jiems kuo daugiau 
pasiūlyti, bet ir paraginau pagelbėti man. Jie prisidėjo, 17 ilgainiui 
nebeliko jokių rūpesčių su televizorium. 


1990-ųjų pavasaris: šeimų popietė institute, mano surengta todel, 
kad nutraukiu konsultacinę veiklą. Dar kartą klausinėju šeimų 
apie tai, ką svarbiausia jos sužinojo pastaraisiais metais - žinoma, 
ne tik apie televiziją. 

Ponia Šrader: 

— Taip sunku prisipažinti sau, kad auklėjimo problemos ir kon- 
fliktai yra normalu, kad tai visai nereiškia, jog esi nevykėlis. 

Ponas Šraderis: 

— Kai įveiki kokią nors problemą, privalai žinoti, kad tuojau pat 
iškils kita. 

Janas: 

— Kad kai kas visuomet elgiasi su tavimi kaip su mažu vaiku... 

Izabelė: 

— Taip, tikrai... 

Janas: 

— Tėvai dažniausiai visai nepastebi, kad žmogus auga. Man de- 
vyneri, O jie vis dar tebemano, kad penkeri. 

Ugdymas pasitelkiant televiziją yra tuo naudingesnis, kuo dau- 
giau tariamasi, ieškant metmenų. Priešprieša ir visažinystė kursto 
kovą dėl valdžios ir atima jėgas. Savo ruožtu ir sėkmė neaplanko 
be konfliktų ir problemų. Kaip ir kitos kasdienybės sritys, televizija 
apsunkina ir trukdo auklėjimą, ji nuolatinis iššūkis, nepaliaujamas 
nuostatų išbandymas. Idealaus ugdymo, pasitelkiant televiziją, 
nėra - tai ginčai, aštrūs kampai, barniai ir nenuoseklus elgesys, tik 
svarbu nepamiršti, kad „tikslas yra kelias“. 


Kartų ribos 
„Garsioji senolių patirtis?“ 


Specializuota muzikos parduotuvė, popietė. Vienas kitas jaunuolis 
stoviniuoja prie lentynų su plokštelėmis ir kompaktinėmis plokšte- 
lėmis; kiti „siurbia į save“ muziką iš ausinių. "Ties raide „K“ ieškau 
Eriko Klaptono plokštelių, bet nerandu. Paprašau pagalbos parda- 
vėją, ir šis be žodžių parodo nedidelę, ne iš karto pastebimą lenty- 
nėlę. Ko ieškau, nerandu, todėl klausiu dar kartą, o pardavėjas šiek 
tiek garsiau, beveik nervingai atsako: „Už jūsų! Kairėje už jūsų!“ 

Prie pat manęs stovi du kokių keturiolikos penkiolikos metų 
paaugliai. Sceną jie tikriausiai stebėjo, tad kalba apie mane - ne- 
paisydami, kad girdžiu. 

Pirmasis: 

— Priekurtis ir aklas, pats tas liurlinti Klaptoną. 

Antrasis smarkiai papurto galvą: 

— Kodėl? Įtariu, mano tėtušis drovėtųsi. Tikrai drovėtųsi. O šitas 
kietas, su plike ir dar Klaptono... 

— „baik tu, - pertraukia jį pirmasis. - Eitum į jo koncertą? 
Į tokius vaikšto tik senoliai su mamytėmis. Jie ten ašarodami lai- 
kosi už rankyčių ir svajoja apie praeitį, kai dar patys kirkindavo 
panas. Tai ne koncertas, o pamaldos. 

Pagaliau susiradau plokštelę, o einant laukan toptelėjo 
F. K. Dėlijaus eilėraštis „Senstantis Stounų* fanas“; jame, be kita 
ko, esama ir tokių eilučių: 


Jis varo į plokštelinę, tiesiai 

prie seno vino, kurio... 

Visur ausinėmis abdangslytos 
vaikų ir vaikėzų galvos, 

jie klauso visai ko kito. 
..„Užplūsta prisiminimai: 

Stounai tada Haidparke, ir aš 
pačioj minios tirštumoj, tr mus 
užvaldo kažkas. Ir dabar 

Jis Jaučiasi stebimas. Ir dabar 
Jis Jaučiasi branašesuis: jie dykinėja, 
jų muzika vis saldyn, ir, ko gero, 
nuobodulys... 

1$ proto juos varo, 

...0O kaip aš visa tai ištvėriau 

„jis dar kartą apsidairo, 

tai štai ta garsioji senolių patirtis? 


* 


"Turima galvoje legendinė britų roko grupė „Rolling Stones“ (vert. pasl.). 

Ribų brėžimas ir pasipriešinimas 


Praeities išaukštinimas ištrina specifinius kartų bruožus ir jų ribas; 
dažniausiai šitaip stengiamasi ne įvertinti, o nuvertinti dabartinių 
vaikų ir jaunuolių savarankiškai sukauptą patirtį. Man patinka 
vaikų ir jaunuolių, su kuriais dirbu, vis rodomas nuoširdumas ir 
atvirumas, nes kaip tik tai saugo mane nuo tariamojo solidarumo, 
nuo pavojaus būti palaikytam „jaunatvišku iš profesijos '; leidžia 
man pačiam matyti ir brėžti ribas bei gerbti nubrėžtas kitų - bū- 
tent auklėtinių. 

Tokios ribos suteikia galimybę palyginti vaikystės ir jaunystės 
raidą skirtingais dešimtmečiais; galbūt tai įkvėptų dialogą apie 
„to meto“ ir „dabartinių“ augančių asmenybių skirtumus. Bet 
toks kartų lyginimas negali likti vien tik skirtumų pripažinimu. 
Apibūdinant vaikų ir paauglių kasdienybę, būtų pernelyg sku- 
bota ir neapgalvota viską grįsti sąvoka „naujoviška“ — ir tai tik 
vienas pavyzdys. Mat kad ir kokios tos visuomeninės ir asmeni- 
nės permainos, jaunystė ir toliau lieka ieškojimų bei išbandymų 
tarpsnis; be to, jaunystė — tai ginčai su papročiais, pirmiausia — 
tėvų, ir savo tapatybės eskizavimas; jaunystė — tai grįžimas prie 
kūno kalbos. Vystymosi procesai nepakito, bet skirtingos kartos 
susikuria labai specifinius simbolius, su kuriais gali tapatintis ar 
bent jau stengtis. 

Žinant įprastinę psichosocialinę lytinio brendimo eigą ir su juo 
susijusius simbolius, figūras bei herojus, galima elgtis taip, kad 
nenukentėtų nė vieno dalyvio pozicija ir nuomonė. Čia svarbūs 
tokie klausimai: kokius, mano nuomone, būtinus įgūdžius norė- 
čiau perteikti augančiai kartai? Kokie papročiai atgyvenę, iš kokių 
bręstančių asmenybių sugebėjimų galėčiau pasimokyti aš pats? "Io- 
kie klausimai gali padėti užmegzti kartų dialogą. Kiekvienai kartai 
būdinga specifine patirtimi (teikiama žiniasklaidos) retai kada kei- 

čiamasi; dažniau susiduriama su visažinyste, kai suaugusieji bando 
supriešinti geresnius „anuos“ laikus su blogesniais „šiais“. 

Kai kalbama apie vaikus ir jaunuolius bei jų kasdienę patirtį - o 
tokia yra ir žiniasklaidos teikiama patirtis, - man kartais atrodo, 
kad tokia šneka, tiksliau, aimanos ir netgi kaltinimai, labiau pri- 
mena gydytojo išvadas apie sveikatos būklę - dažnai skundžiamasi 
skurdžios vaizduotės, liguistomis, vartojimo aistros apsėstomis 
bręstančiomis asmenybėmis, kurioms nebeįmanoma padėti - negu 
rūpesčiu grįstą konkretų apibūdinimą. 

Tokia kritika žengia petys petin su palankiu požiūriu į pra- 
eitį, kuri priešinama su bloga dabartimi. Vertinant žiniasklaidos 
teikiamą augančių asmenybių patirtį, paprasčiausiai neįsisąmo- 
ninama, „kad pasikeitė pats mokymas. Tai neišvengiama: reikia 
kalbėti apie žiniasklaidos galią, juk, šiaip ar taip, jos teikiama 
patirtis braunasi į žmonių santykius. Vaiko mokymas skaityti buvo 
ir tebėra suaugusiųjų užduotis, o mokantis vaizdų kalbos — iš te- 
levizijos ir kino — viskas iš esmės pasikeitę. Nors suaugusieji čia ir 
gali prisidėti pagalba ar patarimu, bręstančios asmenybės pačios 
įgyja patirties, kuri suaugusiems yra svetima ir erzinanti. Du visiš- 
kai skirtingi patirties ir mokymo pasauliai susiduria arba laikosi 
vienas šalia kito. Dabartiniai vaikai labiau nepriklausomi, sava- 
rankiškiau įgyja patirties; suaugusieji paliekami atokiau. Patirties 
skirtumai dar didesni, kai kalbama apie kompiuterius: dabar jau 
vaikai dažnai žino daugiau už tėvus; jaunuoliai būna išmoningesni 
už mokytojus. Vyresnės kartos nebeperteikia patirties jaunesnėms, 
įprasti mokytojų ir mokinių, o kartu - vadovų ir valdinių santykiai 
yra painūs, jie kinta. | 

Visa tai norėčiau atskleisti dviem požiūriais: per vaikų veiklą, 
susijusią su žiniasklaida, ir per kompiuterio vaidmenį šeimos ryšių 
sistemoje. 

Kompiuteris ir nepriklausomybė 


Dvylikametis Hanesas turi asmeninį kompiuterį, nuo kurio ne- 
sitraukia. Kuo dažniau Hanesas neatlieka jam skirtų užduočių, 
kuo labiau — tėvų požiūriu - apleidžia mokslus, tuo dažniau kyla 
barniai. Motina išgabena kompiuterį iš namų. Grįžęs iš mokyklos 
ir išvydęs, kas nutiko, Hanesas pratrūksta: „Flgiatės su manimi 
kaip su kūdikiu, neleidžiate pačiam nė piršto krustelėti. Atrodo, 
užmušti jus galėčiau“. Štai tokią sceną prisimena ponia Giunter, 
Haneso motina. Paauglys eina į savo kambarį, užsirakina, ir pra- 
kalbinti jį įmanoma tik kitą dieną. Dar ilgokai po kivirčo moteris 
jaučiasi „sutrikusi, nes nesitikėjau, kad jis pakels audrą, visai nesi- 
valdys. Bet aš privalėjau ką nors daryti, jam tai jau buvo lyg mani- 
ja“. Kompiuterį Hanesas atgavo po trijų dienų. 

Paaiškėja, kad Haneso motinos požiūris į kompiuterį - „prieš- 
taringas“. Ji stebisi, kaip sūnus gali būti „šitaip įnikęs“ į daiktą. 
Dvilypį moters požiūrį atskleidžia auklėjimo stilius „ir šiaip, ir 
taip“: „Apie kitus daiktus, televizorių ir panašiai, turiu aiškią nuo- 
monę, o kompiuteris man yra svetimas. Todėl nuolat jaučiuosi ne- 
išmanėlė“. Tam pritaria ir Haneso tėvas. O Hanesui, priešingai, 
atrodo, kad su juo „dėl kompiuterio elgiamasi kaip su kūdikiu“. Jį 
„erzina tas tąsymas, nes negali daryti, ką nori“. Paauglio nuomo- 
ne, pirmiausia tėvai turbūt dorai jo nesupranta, jei jau mano, kad 
„€su užsiėmęs tik kompiuteriu, o yra visai ne taip“. 

Iš šio ginčo matyti, koks svarbus yra kompiuteris Haneso savi- 
vokai ir jo padėčiai šeimoje. Kompiuterio atėmimas Hanesui yra 
kėsinimasis į jo paties tapatybę, juk per kompiuterį pasireiškia jo 
savarankiškumas, kurį tėvai mėgina ginčyti. Ūmus įniršis atėmus 
kompiuterį buvo ne maniakinės abstinencijos apraiška, o nesu- 
gebėjimas patikėti, kad motina įsibrovė į tą sferą, kur jis tikrai 
nelaukė draudimų. Susidomėjimas kompiuterija buvo Haneso 

būdas apsibrėžti konkrečią savo padėtį šeimos sistemoje. Jis susi- 
kūrė tam tikrą sferą, kurioje galėjo save išreikšti, išbandyti suge- 
bėjimus, įsitikinti savo kompetencija. Tuo pat metu kompiuterinė 
veikla suteikė jaunuoliui galimybę kompensuoti nepatikimą ryšį su 
tėvais, kuris, jo požiūriu, kartais sutrikdavo 1r atstumo, ir artumo 
prasme. Taigi bėgimas „į“ kompiuterį simbolizavo taip pat ir at- 
stumo, vienatvės troškimą. Bet prietaiso Hanesui reikėjo ir ieškant 
„artumo“. Tiesa, jo pasisiūlymas išmokyti šeimą „Basic“ kalbos su- 
silaukė tokio pat menko dėmesio kaip ir smulkūs naujai sukurtos 
programos aiškinimai. 

Kompiuteris šeimose paprastai verčia abejoti, trikdo. Štai ką 
sako Haneso motina: „Man trūksta kriterijų, kad galėčiau vertinti. 
Matau, kad Hanesas prie kompiuterio yra kūrybingas - bet ar to 
pakanka? Ar mes dar galime taikyti savo matus? Aš nuolat svars- 
tau, kaip į visa tai Žiūrėti, ar nenuskurs Haneso vaizduotė, ar jis 
sugebės gyventi, kai šitaip įnikęs į kompiuterį?“ 

Taigi kompiuteris yra tarsi klausimų, baimių, iliuzijų ir troški- 
mų atspindys. „Ir viską taip apsunkina. Privalai mokytis, klausti ir 
visuomet pats ieškoti atsakymų, ir daryti tai sąžiningai“. Štai moti- 
na ir nepatenkinta tariamąja Haneso kompiuterių manija, jai kelia 
nerimą jaunystė, į kurią berniukas pamažu žengia ir sulig kuria 
mažiau belieka šeimyninio intymumo, ima trūkinėti buvę ryšiai. 
Tad motinai ši konfliktinė padėus yra dvejopa: viena vertus — abe- 
jonės dėl naujųjų technologijų, kurios su savo galimu socialiniu 
poveikiu netelpa į įprastus moters žinių ir elgsenos rėmus, antra 
vertus — prasidedantis Haneso atsiskyrimas nuo tėvų namų ir jos 
nežinojimas, kaip į tą atsiskyrimą žiūrėti. 

Šis pavyzdys - remiantis ir daugeliu kitų pokalbių - atskleidžia 
dvi bendras kryptis: 

+ Neretai vaikai panaudoja savo gabumus gilinimuisi į kompiu- 
teriją, kad apsibrėžtų vietą šeimos sistemoje. "Taip visada būna 

tada, kai tėvai bando varžyti vaikus viešpataujančia suaugusiųjų 
kultūra. Ryšys su kompiuteriu padeda vaikams atpažinti savo 
tapatybę. 

+ Elgesio su žiniasklaida stilių lemia biografija. Čia prisideda ir 
anksčiau įgytos žinios apie žiniasklaidą. Galima būti atviram 
joms, bet galima ir nepripažinti. Tuo aiškintinas abejingas po- 
žiūris į kompiuterį. Televizoriaus ekrano, kaip „pagrindinės 
informacijos priemonės“, vaidmuo, vaiko ar jaunuolio santykis 
su juo nulemia požiūrio į žiniasklaidą modelį, tai gali reikšti ir 
kompiuterio atmetimą - kaip specifinį kartos bruožą. 


Kartos specifika apsunkina auklėjimą 
pasitelkiant televiziją 


Su žiniasklaida susijusi specifinė kartos patirtis apsunkina auklė- 
jimą, varžo tėvų ir vaikų santykius —- ypač tada, kai tokia patirtis 
tampa susipriešinimo ir visažinystės dingstimi. Pasekmės - kova 
dėl valdžios ir bejėgiškumas. 

Neabejotina, vaikams reikia padėti apdoroti iš televizijos įgyja- 
mą patirtį; neabejotinai reikia suvokti vaikų emocinę būklę: tačiau 
pagalba ir apsauga negali virsti įkyria globa ir potyrių nusavinimu. 
Svarbiausia tėvų užduotis - pavyzdžiui, pamokant, kaip Žiūrėti te- 
levizijos laidas — suteikti vaikams erdvės ir laiko, sudaryti sąlygas 
pasitikrinti potyriams. Reikia gerbti vaikų aistrą savarankiškiems 
ieškojimams, ji niekaip nesusijusi su nepasitikėjimu tėvais. Vaikai 
trokšta nepriklausomybės ir savarankiškumo, nori — kalbant apie 
žiniasklaidą - savų potyrių, išmatuoti ribas, išgyventi emocijas, 
išsiugdyti sugebėjimą įveikti nesuprantamas aplinkybės. Antra 
vertus, vaikai žino, kad juos vienija drauge išgyvenami jausmai, 
kuriuos sukelia televizorius. Todėl tėvai ir auklėtojos gali nemaža 

išmokti, stebėdami, kaip vaikai įsisavina i“ apdoroja gaunamą in- 
formaciją. Šis procesas vaikams pavyksta tuo geriau, kuo daugiau 
tėvų artumo ir pasitikėjimo jie jaučia. 

Nereikia suprasti neteisingai: specifiniai kartų skirtumai, suvo- 
kiant aplinką ir žiniasklaidą, reikalauja ne priverstinės simbiotinės 
tėvų ir vaikų santarvės, o nuomonių skirtumo bei atstumo, viena 
vertus, ir dialogo bei artunio - antra vertus. Nepaisant įvairių nuo- 
monių bei atstumo, labai skirtinga suaugusiųjų ir vaikų saviraiška 
bei patirties galimybės turi būti gerbiamos, bet kartu suaugusiems 
derėtų pasidomėti vaikų įgyta patirtimi, naujomis jos formomis ir 
galbūt jiems visai tinkama. Dialogas ir artumas — tai ne stebint ir 
prižiūrint vaiko aplinkos suvokimo stilių jam abejingai leisti visa, 
kas šauna į galvą, o tai, kad jam suteikiami tokie emocinis intymu- 
mas ir saugumas, kokių būtinai reikia savarankiškai ieškant naujų 


patirties erdvių. 


Išvados ir taisyklės 


Jei senos ir naujos žiniasklaidos formos šeimų ir vaikų kasdieny- 
bėje bei su jomis susijusi skirtinga kartų patirtis yra taip svarbu, 
vadinasi, svarbu auklėtojų elgesys. Apibendrinsiu tezėmis: 

+ Norint perprasti su žiniasklaida susijusią vaikų patirtį, būtina 
atsižvelgti ir į tai, kaip suaugusieji žiūri į ją 17 kaip su ja elgiasi. 
"Tėvams taip pat reikėtų apgalvoti savąsias televizines reikmes. 
O požiūris, kai bręstančios asmenybės suvokiamos tik kaip trūkumų 
rinkinys - jokios vaizduotės! Nesugebi žaisti! - yra netinkamas. 

+ Svarbu tobulinti vaikų ir kitų šeimos narių sugebėjimą argu- 
mentuoti. Svarbu atsisakyti bendrųjų receptų ir paisyti konkre- 


čių atvejų. 

+ Pagrindinis bet kokio pedagoginio veiksmo tikslas turi būti 
vaikų tiesioginių sugebėjimų skatinimas ir įgūdžių vystymas. 
Padėti vaikams, kartu juos saugant, apdoroti ir įsisavinti žinia- 
sklaidos teikiamus įspūdžius. Žiniasklaida — tai kasdienybė, 
kasdienės patirties dalis. Vis dėlto vaikai televizijos įkvėptiems 
išgyvenimams mėgina suteikti tokias pasaulio suvokimo for- 
mas, kokios jiems yra artimiausios: žaidimo ir pašnekesio. 

+ Pati įvairiausia vaikams ir tėvams žiniasklaidos suteikta pa- 
tirtis yra lavinimo patirties atramos taškas. Kitaip tariant, su 
informacija susiję veiksmai šeimoje neatskiriami nuo bet ko- 
kios jos narių sąveikos ir ryšių. Ar išnaudojamos produktyvios 
galimybės, ar sustiprinamos neigiamos mąstymo struktūros, 
priklauso nuo to, kiek sugebama bendraujant nugludinti kartų 
skirtumus. 

Štai keletas auklėjimo pasitelkiant televiziją taisyklių, kurias 
smulkiau išdėsčiau knygoje „Vaikai moka žiūrėti televizorių“ (ro- 
roro Nr. 8598): 

1. Motyvai. Svarbu išsiaiškinti motyvus, kurie atskirus šeimos na- 
rius skatina žiūrėti televizorių. Negalima painioti ilgai trunkan- 
čių poreikių su laikinais. Ar vaikas Žiūri televizorių, šiuo metu 
tikrai jausdamas tam poreikį, ar iš tikrųjų jis nori veikti visai 
ką kita? Pirmuoju atveju reikėtų likti prie televizoriaus. Ant- 
ruoju — svarbu surasti tapačių galimybių poreikiui patenkinti. 
Kai vaikas nori žiūrėti viską iš eilės, gali būti, kad tai lemia 
asmeninės aplinkybės, pavyzdžiui, koks nors nemalonus įvykis 
ar keblumas, laisvalaikio paįvairinimo stoka ar tėvų rodomas 
pavyzdys. 

2. Draudimas žiūrėti televizorių paprastai menkai tepadeda, daž- 
niau tik pakursto kovą dėl valdžios tarp tėvų ir vaikų, skatina 
vaikų nepaklusnumą ir pasipriešinimą. Toks draudimas tikslo 

6. 


clažniausiai nepasiekia, tik skatina išsisukinčti, pavyzdžiui, 
„slapčia“ žiūrėti televizorių pas draugus ar senelius. 


„ Televizorius negali būti nei apdovanojimas, nei bausmė, negali 


būti ir auklė. Jei kokį kartą taip ir nutiktų, tėvai turėtų savo 
veiksmus vaikams bent jau paaiškinti ir pagrįsti. Tik šitaip įma- 
noma atremti ateityje galimus mėginimus šantažuoti. 


„ Televizijos laidų žiūrėjimą privalu derinti su vaiko dienotvar- 


ke, kad ji nebūtų trikdoma. Žiūrėjimo trukmė ribojama atsi- 
žvelgiant į kitą laisvalaikio veiklą. Bet svarbu štai kas: neverta 
nerimauti dėl kartkartėmis pasitaikančio „spoksojimo kiaurą 
dieną“. 


. Jei esama galimybių, vaikui reikėtų Žiūrėti televizorių ne vie- 


nam. Paprastai jis nori, kad šalia sėdėtų bendraamžiai ar drau- 
gai, nes šie į reginį įsijaučia geriau nei suaugusieji. 

Būtina pasistengti, kad pokalbiai apie televiziją netaptų grasi- 
nimais, pamokslavimu, kamantinėjimu ar tuščiais juokeliais. Iš 
esmės privalu kalbėti tik savo vardu — „Aš nenorėčiau...“ Kai 
vartojami apibendrinimai - „Tokių dalykų niekas nežiūri...“ — 
ar pamokymai - „Kokias čia kvailystes vėl žiūri“, - vaikai pasi- 
junta nuvertinami ir nesuprasti. 


„ Vaikams reikia laiko pasiruošti. Žiūrėjimo trukmė priklauso ir 


nuo paties vaiko, ir nuo to, kiek jį traukia laida. Reikia nekvosti 
vaiko apie tai, ką žiūrėjo. Verčiau palaukti, kol pats apie tai pra- 
šneks. Tuomet būtina įdėmiai išklausyti. Atsiriboti ir slėpti savo 
nuomonės nereikia. 

Turint visa tai galvoje, nedera pamiršti ir štai ko: tobulo ir 


neprieštaringo su televizija susijusio auklėjimo nėra. "Toks auklė- 


jimas - bendras abipusio mokymosi procesas. Kuo jis gyvesnis ir 


nuoširdesnis, tuo patrauklesnis visiems dalyviams. 

Būti nuosekliam - elgtis nuosekliai 


Nubrėžtos ribos - tai jau esu minėjęs —- nieko bendra neturi sų 
bausmėmis. Pastarosios dažniausiai sietinos su abstrakčia doro- 
ve - „Taip nesielgiama!“, - apie kurią ikimokyklinio amžiaus vai- 
kas ar pradinukas nedaug išmano. Bausmės - tai kerštas, valdžia 
ir visažinystė, jomis trokštama palaužti valią, engti; destruktyvaus 
arba ydingo elgesio jos nepagerina ir nepakeičia, nesulaiko nuo 
ribų peržengimo — ir tai man atrodo labai svarbu. Nors bausmės 
trumpam ir gali būti veiksmingos, galiausiai jos tik paskatina blo- 
gą elgesį ar netinkamas pažiūras. 

Vis dėlto tas, kuris brėžia ribas, tuo pat metu privalo pagalvoti 
ir apie tai, ką darys, jei jų ir susitarimų nebus paisoma. Kartu gali- 
ma kalbėti ne apie bausmes ar draudimus, o apie logiškas išvadas 
ir natūralias pasekmes (R. Dreikersas). 

Pastarosios — priešingai nei bausmės — susijusios su nederamu 
elgesiu, pavyzdžiui, kai nepaisoma ribų; išvados pagrįstos Čia ir 
Dabar, kai nesidairoma atgal, o ieškoma smerktino elgesio prie- 
žasčių. Išvados būna nukreiptos į priekį, jų tikslas - teigiamai 
išspręsti konfliktą. Iš natūralių pasekmių vaikas mato: aš sugebu 
daugiau negu tik nepaisyti ribų ar nesilaikyti taisyklių, aš galiu 
būti ir konstruktyvus. Bausmės sustiprina nevisavertiškumą - man 
viskas draudžiama! - o logiškos pasekmės sustiprina savikliovą — 
išbandyti galiu viską! Todėl natūralios pasekmės būna malonios, 
saugios ir pagrįstos abipuse pagarba. 

Jų negali lydėti grasinimas - „Jeigu nesusitvarkysi kamba- 
rio...“, - tai anaiptol ne pataikavimas kiekvienam vaiko iššūkiui. 
"Tuo pat metu natūralios pasekmės paskatina vaiką pačiam prisi- 
dėti keičiant nederamą elgesį. Susitarimas yra ne kompromisas, 
o visų auklėjimo dalyvių bandymas drauge įveikti nemalonumus. 

Bausmės gožia ir atima drąsą, o natūralios pasekmės palaiko. Jos 
vaikui primena atsakomybę už poelgius: parodo nederamo elgesio 
padarinius, kelius ir išeitis pasitaisyti. 


Apranga 
Ankės rengimasis kiekvieną rytą virsta „tikru spektakliu“; tėvai, 
ponai Zailės, skundžiasi: „Ji stovi prie spintos ir negali apsispręs- 
ti“. Kad septynerių metų Ankei būtų lengviau pasirinkti, ponia 
Zailė drauge su ja vakarais paruošia trejus drabužius. „Ji renkasi 
vieną iš trijų. Kitaip neapsirengtų niekada“. 

Ponas Zailė purto galvą. 

- Ir vis tiek jai nesiseka. - Jis kilsteli antakius. - O kad laiku nu- 
eitų į mokyklą, aš jai padedu. Bet tai, kaip sakoma, nervina. 

Ponia Zailė paskubomis padeda dukrelei susiruošti - „Sumuš- 
tinių nepamiršai?“, - o ponas Zailė nuveža Ankę į mokyklą, mat į 
darbą jam pakeliui. 

— Kas nutiktų, jei nepadėtumėte jai? — klausiu aš. 

Abu sutrinka, paskui ponia Zailė prataria: 

— Na, ji niekada nenueitų į mokyklą! 

— Manau, nueitų! 

— Kaip? — Ponas Zailė žiūri į mane. 

— Juk jūs savo dukterį ten nuvežate! 

Vyriškis kiek pagalvoja: 

— Na, tuomet į mokyklą ji nueitų su pižama! 

— Gal pasakytumėte jai, kad vilkinčios pižamą nevešite. 

Ponios Žailės balse justi nerimas: 

— Bet tuomet į mokyklą ji eitų pėsčiomis ir pavėluotų. 

— Tai logiškos jūsų elgesio pasekmės. 

— Ką mums daryti? 

Sutariame: Žailės mėgins su Anke pasikalbėti apie nervinantį 
rytinį rengimąsi, drauge paieškoti visus tenkinančio sprendimo. 
Kartu jie maloniai, bet tvirtai paaiškins: „Su pižama į mokyklą 
eiti negalima“. Keletą rytų po pokalbio Ankei pavyksta apsirengti 
laiku. Bet netrukus vėl kyla „nervų karas“. Ponia Zailė primena 
susitarimą. Kitą rytą mergaitė gaišuoja pamiršusi apie laiką, plūs- 
damasi sėdi prie drabužių; tuo tarpu į kambarį įeina tėvas: 

— Anke, aš išeinu. Iki! Pasimatysime vakare. 

Mergaitė pašoka, nori sulaikyti tėvą. Šis paglosto dukrelei 
skruostą ir išvažiuoja į darbą. Ankė labai greitai apsirengia, eina 
pas mamą: 

— Kaip aš keliausiu į mokyklą? 

— Pėstute. 

— Tuomet pavėluosiu. 

Motina atsako draugiškai, bet griežtai: 

— Anke, manau, tu tai ištversi. 

— Ką man reikės pasakyti? 

— Tiesą. 

Netrukus Ankės „spektaklis dėl aprangos“ liaunasi. 


Ponia Dozė dirba auklėtoja viename dienos centrų. Ji - vieniša 
motina. Penkerių metų Markas lanko vaikų darželį. Kiekvieną 
rytą Mama jį nuveža, nes „vienam jam per toli“. Rytais vis ta 
pati istorija: Markas gaišuoja, žaidžia 'su „Lego“, automobiliuku, 
supermenų figūrėlėmis ir užsimiršta. Pieną jis išgeria paskubo- 
mis - dar nenusivilkęs pižamos. Ir kasryt padėtis aštrėja. „Be 
penkiolikos aštuonios, - šaukiu. - Tu pasiruošęs?" Jis atsiliepia: 
"Tuojau". Ir taip toliau. Šaukiu kas pusę minutės. Kol penkios po 
aštuonių galutinai pakvaištu, griebiu jį ir vienas du - aprengiu. 
Jam tai nepatinka, jis ginasi: "Tu mane užgavai, skauda! "Taip ir 
kovojame kiekvieną rytą“. 

Pasiūlymų drauge ieškoti išeities Markas nepaiso. Jis nerodo nė 
menkiausio noro bendradarbiauti, motina nuolat atsitrenkia tarsi 
į sieną. „Nuotaika, - sako ji, - vis labiau bjūra. Rytojaus laukiu sų 
tikru siaubu“. Savaitgalį, „ramybės valandėlę“ ji kalba Markui: 
„Norėčiau, kad apsirengtum pats. Manau, kad moki. Juk darželyje 
apsirengi“. Markas atidžiai klausosi, šypsosi, tarsi jaustųsi perpra- 
stas. Paskui ji priduria: ;,Markai, į darbą privalau nuvykti laiku. 
Nuvešiu tave su visa pižama ir paliksiu drabužius. Galėsi apsirengti 
darželyje“. 

Markas - gudrus berniukas. Pirmadienį - po savaitgalio po- 
kalbio — jis nė nemano rengtis: paskendęs mintyse, su pižama, 
jis sėdi tarp „Lego“ trinkelių. „Markai, eime, jau metas“. - „Dar 
ne“. - „Markai, eime“. - „Bet aš dar neapsirengęs“. 

Ponia Dozė rodo sūnui drabužius, ima už rankos, nori išsives- 
ti. „Paleisk mane!“ Jis skubiai apsiauna batus. Žaibiškai nudumia 
prie automobilio. Mama irgi įlipa. „Atiduok drabužius“, — griež- 
tai ir tuo pat metu dirgliai sako berniukas. Pakeliui į darželį jis 
apsirengia. Išlipdamas sako: „Na, ir kieta tu! - Ir šyptelėjęs pri- 
duria: —- Man patinka“. Popiet Markas paprašo mamos pagalbos: 
„Prašau priminti man du kartus. Tada man pavyks“. Ir daugiau 
jokių nervinančių nesklandumų rytais. 


Tvarka 


Aštuonerių metų Mariona nesusitvarko kambario. „Atrodo kaip 
kiaulidė, - skundžiasi jos motina viename tėvų vakare, skirtame 
„Tvarkos“ temai. - Paklūsta tik kai gerai prispaudžiu. Niekur 
neišeisi, nežiūrėsi televizoriaus, ir panašiai. Tada kambarys su- 
tvarkomas akimoju. Bet, - kalba toliau susirūpinusi moteris, - po 
mėnesio spektaklis vėl prasideda“. 

Petros Šalė, auginančios du vaikus, padėtis kitokia. Apie tai ji 
pasakoja tame pačiame tėvų vakare. Jos vaikų kambarys taip pat 
būdavo „lyg nusiaubtas“. „Draudimai, - prisimena moteris, - pa- 
dėdavo tik trumpam. Paskui vėl viskas kartodavosi“. 

— Ir ką jūs darėte? 

— Pasakiau, kad drabužių, kurie išmėtyti, neskalbsiu. Išskalbda- 
vau tik tai, kas būdavo skalbinių krepšyje. 

Ji papasakojo, kuo viskas baigėsi: 

— Janas, dešimtmetis, vieną dieną pristigo drabužių. Jie mėtėsi 
kambaryje. Į mokyklą berniukas išėjo be kojinių. O Berndas nebe- 
turėjo apatinių kelnaičių. Bėdos prispirtas, turėjo išsiversti su glau- 
dėmis. Kilo pašėlęs triukšmas. „Mėšlas, o ne motina“, ir panašiai. 
Juk žinote, kokie priekaištai pasipila. 

— Ką darėte jūs? 

— Užsidėjau ausines ir klausiausi Bethoveno. 

— O jūsų vaikai? 

— Apsiraminę atsiprašinėjo ir žadėjo pasitaisyti. 

— Ir kaip? 

- Viskas gerai. Žinoma, jie manęs prašė kartą per savaitę apie 
skalbinius priminti. 


Panašia patirtimi dalijasi ponia Fric, trijų sūnų, aštuonerių, de- 
šimties ir keturiolikos metų, motina. Ir sūnūs, ir jos vyras buvo 
įpratę drabužius „paprasčiausiai palikti“ ten, kur nusivilkdavo. 
Daugelį metų ji viską rankiojo, tvarkė, dėliojo, „kol vieną dieną 
įkyrėjo“. „Aš sušaukiau šeimos pasitarimą, — prisimena moteris. — 
Viską, kas netvarkingai mėtysis bute, surenku ir metu į stebuklingą 
maišą, kuris bus atrišamas kartą per savaitę“. Visi sutiko. „Bet jie 
nepagalvojo apie pasekmes. - Ponia Fric šypteli. - Po poros dienų 
jie jau nebeturėjo reikalingų 'skarmalų', tuomet ir prasidėjo: Ar 
negali bent kartą išskalbti? Kur tas? Kur anas?' Tai mat savaitgalį 


jie skalbė patys, nes maldavimai pasigailėti nepadėjo. Aš buvau už- 
sispyrusi. Tvarkėsi jie, bet kol baigėsi savaitė, kentėjau aš“. 


Ponios Frydrichs patirtis šiek tiek kitokia. „Vaikai savo kambario 
netvarkydavo niekad. Negelbėjo niekas. Maniau, gal tvarkymasis 
ne jų jėgoms. Tuomet pasisiūliau pirmąsias 15 minučių padėti, 
kad jiems būtų drąsiau kibti į savąją kiaulidę. Ir tai pasiteisino, nes 
paskui vaikams likdavo nebe taip daug darbo“. 

Ponas Polsteris dalijasi kitokiu receptu: „Visai be spaudimo nie- 
ko neišeina. Spaudimas ir draudimai reikalingi“. 

Aš nesutinku: „Spausdami nieko nepešite, o draudimai neiš- 
moko vaikų konstruktyvios pagalbos namuose“. Vyriškis atkakliai 
kartoja: „Pasiteisina tik spaudimas“. Tada išdėsto savąjį būdą. 
Šeštadienis jo šeimoje — tvarkymosi diena, kiekvienas triūsia savo 
kambaryje, o „kol nėra tvarkos, nėra ir jokių pramogų. Su tokia 
sąlyga visi sutiko“. 

„Tai nuoseklumas, —- sakau aš, - o ne spaudimas. Jūsų vaikai 
žino, su kuo sutiko“. Veiksmas ir atoveiksmis glaudžiai susiję. Vai- 
kui tai nesunkiai suvokiama, nes išgyventa. „Ir kai jam tampa keb- 
lu susitvarkyti, jis gali tikėtis jūsų pagalbos. Ją jūs 17 pasiūlėte“. 

— O kokia alternatyva draudimui, spaudimui? 

— Kai sakote: šiandien negalėsi žiūrėti televizoriaus, nes nesu- 
sitvarkei, arba: šiandien galėsi žiūrėti televizorių, nes susitvarkei, 
tuomet televizorius tampa bausmės priemone arba atlygiu. 

Svarbu, kad vaikas būtų pasiryžęs padėti tvarkytis be atlygio. "Tik 
šitaip jis išmoksta savarankiškai tvarkyti savo kambarį, tą vaikui 
reikia įdiegti. Tėvų ir vaikų požiūriai į tvarką gali ir nesutapti: tvar- 
ka svetainėje gali gerokai skirtis nuo tvarkos vaiko teritorijoje. 

Vargai dėl valgio 


Šešerių metų Marena sėda prie stalo su tėvu, motina ir vyresniuoju 
broliu Danieliu. Pietums - guliašas. Marena niurzgia: 

— Aš nenoriu! 

Ji rankomis tyčia pasiremia galvą, elgiasi aikštingai. 

Motina prašo: 

— Marena, prašau bent paragauti! 

— Bet aš nenoriu. "Tu žinai! 

— Na, paragauk bent mažytį, mažytį trupinėlį. - Motina įdeda į 
lėkštę guliašo. | 

Kol šeima valgo, Marena tąso maistą po lėkštę, žaidžia su juo, 
ima svyrinėti su kėde. 

Prabyla tėvas: 

— Marena, prašau. Arba tučtuojau valgai, arba... 

Marenai tai nė motais. Įtampa pamažu auga. 

— Sėdėk ramiai! 

— Aš noriu spagečių. 

"Tėvas atšauna: 

— Jie buvo vakar. 

"Trumpai, aštriai apsižodžiuojama. Nervinga įtampa neslūgsta, 
ir motina nebeištveria. Ji atsistoja. 

— Tiek to, - sako nenoromis, — išvirsiu spagečių, kad tik liautųsi 
tos siaubingos rietenos. 

Marena tebesėdi prie stalo taip, tarsi mirtų iš nuobodulio, tėvas 
suirzęs valgo savąją guliašo porciją. Brolis įdėmiai stebi įvykius: 

— Sena ožka! 

— Kvailas ožys, - atrėžia Marena. Kai motina grįžta su spage- 
čiais, tėvas ir Danielis jau baigia pietauti. Abu pakyla nuo stalo. 
Marena valgo savuosius spagečius, motina sėdi šalia. Jiedvi gyvai 
šnekučiuojasi. 

Devynerių metų amžiaus Paulis aikštijasi per pietus: čia jam mais- 
tas patinka, čia nepatinka. Tuomet ponia Beisner siūlo „ką nors 
ypatinga. Juk jis toks menkutis. Ir dar nevalgo“. Ji kraipo galvą: 
„Ne. Šitaip negerai“. 

| Įtampa pamažu auga, tampa nebepakenčiama: „Pietūs tapo 
tikru siaubu. Man sugniauždavo skrandį, vien išgirdus jo žingsnius 
prie laukujų durų. Tai pasibaisėtina. - Moteris trumpam nutyla, 
paskui kalba toliau: —- Aš taip stengiausi. Pauliui buvo leista pasi- 
rinkti patiekalą. Tačiau per pietus apie tai, ką sakė rytą, jis nieko 
nebenorėdavo žinoti. Ir prasidėdavo ginčai...“ 

— O kuo jie baigdavosi? - klausiu. 

— Dažniausiai kokiu nors ypatingu patiekalu arba rietenomis. 
Tada Paulis užsigavęs pasišalindavo. 

- O jūs? 

— Aš jam iš paskos. Norėdavau perkalbėti jį, kad grįžtų. 

Ji ūmiai papurto galvą: 

— Ir ką man daryti? Jis tiesiog tyčiojasi iš manęs! 

Ponia Beisner pasikalba su Pauliu. Juodu nusprendžia laikytis 
rytinio susitarimo dėl valgio. Tačiau perpiet „spektaklis vėl prasi- 
deda“. Paulis pratrūksta plūstis, neigia, kad buvo sutarta. Motina 
žiūri sūnui į akis ir gana griežtai sako: 

— Gali nieko nevalgyti. 

Paulis nesiliauna šėlęs. 

— Manau, gali eiti, Pauli. 

Šis suklūsta, atrodo suglumęs: 

— Bet aš alkanas. 

— Aš tau patiekiau. Gali valgyti. Manau, bus skanu. 

Paulis pašoka neaiškiai berdamas prakeiksmus - ponia Beisner 
supranta tik „tu sena ragana“ — ir dingsta iš virtuvės. 

Po poros valandų Paulis išeina iš savo kambario: 

— Noriu valgyti. 

Jo balsas skamba nedrąsiai. 
— Vakarienei patieksiu tikro gardumyno, - sako motina. 
— Bet aš noriu valgyti dabar. 
— Manau, kad supratai mane, Pauli! 
Šis žengia prie mamos, padeda jai ant peties galvą. Ponia Beis- 
ner ją paglosto. 
— Taika? 
— Pauli, aš nepykstu ant tavęs. 
— O kaip dėl raganos? 
Ji nusišypso: 
— Kartais aš tokia ir būnu. 
— Girdėjau, kad raganos mėgsta pyragus. Ar galiu kokį nors 
parnešti iš kepėjo? 
— Neprieštarauju, apsukruoli. Bet tai - išimtis. 
Paulio kova dėl valdžios prie pietų stalo pamažu nurimsta. 


Florianas ir Klausas, du broliai, šešerių ir devynerių metų, grįž- 
dami iš mokyklos mėgsta pasibastyti. Jie paplepa su draugais, 
bindzina koja už kojos, žaidžia, suka lankstais. "Tuo tarpu jų moti- 
na, ponia Klauzer, namuose laukia su pietumis. Ji jaučia įtampą, 
nes ankstyvą popietę turi vykti į darbą. „Tai tikras stresas, - sako 
Ji. - Aš viską pagaminu, o tuodu nepareina“. Todėl valgyti tenka 
paskubomis: „Padėtis iš tiesų nemaloni, patiriu didžiulį stresą“. 
Ponia Klauzer prašo sūnų grįžti laiku. Jokios naudos — užtat pietų 
meto barniai tampa tik dar karštesni ir aštresni. 

Popietės stresas neišsisklaido iki vakarienės. Įtampa pastebi- 
mai auga ir jos metu. Po kiek laiko ponia Klauzer pagrasina: „Be 
penkiolikos pirmą sėdu pietauti, nesvarbu, būsite grįžę ar ne“. 
Vaikai prieštarauja. Jiems svarbu pietauti drauge. Tačiau grasinta 


tuščiai: vaikai, kaip ir anksčiau, namo grįžta per vėlai, 0 ponia 

Klauzer savo žodžio netesi: „Tuomet jie turėtų valgyti vieni. Tam 
aš nesiryžtu". 

Klauzeriai šią padėtį papasakoja viename iš seminarų šeimoms. 
Visi vieningai pritaria, kad šeimai svarbu pietauti drauge. Pokal- 
bio metu vaikams paaiškinama, kad jie privalo prisidėti ieškant 
išeities. Berniukai pažada eidami pasiskubinti ir priminti vienas 
kitam, kad grįžti namo reikia laiku. 

— O jeigu nepavyks? 

— Tuomet mama galės pietauti viena, o mes taip pat pavalgysi- 
me vieni. 

Kitas keturias dienas puikiausiai laikomasi susitarimo ir kartu 
džiaugiamasi sėkme — kol Florijanas ir Klausas vėl užsimiršta. Po- 
nia Klauzer pietauti pradeda viena, iš pradžių dvejodama, paskui 
vis labiau irzdama - bet galiausiai labai ryžtingai: „Nė nemaniau, 
kad galiu taip tvirtai laikytis žodžio“. 

Ji nurenka stalą, padeda maistą šiltai. Kai išeina iš namų, grįž- 
ta Florijanas ir Klausas. Motina, jau su paltu, visai maloniai sako 
vaikams: „Išeinu. Valgis ant viryklės“. Apkabina abu ir išvažiuoja. 
Sūnūs puola kaltinti vienas kitą, kam nepriminė apie susitarimą. 
Jie pasišildo pietus, susėda ir netrukus pradeda valgyti. Vėliau Flo- 
rijanas prisipažįsta: „Nemaniau, kad mama taip pasielgs“. Klausas 
irgi atviras: „Ir aš nesitikėjau. Matyt, ji pasimokė . 


Visos šios istorijos atskleidžia keletą svarbių išvadų: 

+ "Tariantis su vaikais ir apibrėžiant taisykles, reikia juos paska- 
tinti, pamokyti, padėti jiems. Negalima bausti vaiko ir jo nepaisyti. 
Tačiau vaikai, nederamai reikalaudami, patys negerbia tėvų, 
verčia juos savo vergais. 

+ Pažeisdami ribas ir laužydami taisykles, vaikai mokosi iš logiškų 
pasekmių: tai tinka ir kasdienėms temoms „Netvarka“ bei „Tin- 
gėjimas“ ir ginčams dėl valgio. Štai kas svarbu: vaikas logiškas 

pasekmes turi patirti, o ne išgirsti kaip grasinimą. „|eigu nevalgysi, 
liksi alkanas! — tai grasinimas. „Gali nevalgyti!“ — vaikui gali- 
mybė rinktis: tai mano reikalas - valgyti ar ne. Jei nevalgysiu, 
gal liksiu alkanas. 

Požiūris į netvarką atskleidžia papildomus ribų brėžimo ir auk- 
lėjimo logiškų pasekmių pagrindu aspektus: vaikas skatinamas 
ir drąsinamas prisidėti prie tvarkos. Kai vaikai nejaučia netvar- 
kos pasekmių, jiems retai kada tėparūpsta tvarka kambaryje ar 
bute. Vaikai imokosi iš pasekmių — ne iš grasinamų ar „gražių“ 
žodžių. Net tada, kai jie nenori tvarkytis, bausmės — pavyzdžiui, 
draudimas žiūrėti televizorių - yra nereikalingos, netinkamos. 
Paprastai jos tik kursto pasipriešinimą ir neskatina vaiko kons- 
truktyviai bendradarbiauti sprendžiant problemą. 

Pernelyg dažnai su ribų pažeidinėjimu ir taisyklių laužymu 
kovojama žodžiais. Tokioms frazėms kaip „Jau šimtą kartų tau 
sakiau“ vaikai tampa kurti. Brėžiant ribas ir padedant suvokti 
logiškas pasekmes, reikia skirti ypatingą dėmesį kiekvienam 
kasdienių problemų sprendimo žingsniui. Pasekmių suvokimas 
neturi baigtis priežasčių ieškojimu — nepaliaujamu klausinėji- 
mu „kodėl?“, — pasekmės turi būti susijusios su Čia ir Dabar, su 
praktišku ir naudingu problemos sprendimu. Kamantinėjimas 
„kodėl?“ vaiką labai paverčia auka ir ginčininku, tėvus - visaži- 
niais. Logiškos pasekmės vaiką ugdo, skatina jo išradingumą, 
pasitikėjimą savo jėgomis ir savivet'tės suvokimą. 

Visa tai patvirtina kad ir toks nutikimas. Marijai, vaikui iš miš- 


rios ruso ir vokietės šeimos, šešeri, ji jau dvi savaites lanko vaikų 


darželį. Čia mergaitė neužmezgė visiškai jokių ryšių. Vienintelis 
asmuo, su kuriuo ji bendrauja, yra auklėtoja. Kitų vaikų siūlymų 


pažaisti Marija nepaiso. Be to, mergaitei iškyla keblumų, kai auk- 


lėtoja nubrėžia jai ribas. Tad nieko nuostabaus, kad auklėtoja vis 


labiau nervinasi, jog turi elgtis kaip „kankintoja“. Vieną dieną 

moteris pastebi, kaip mikliai Marija darbuojasi žirklėmis ir siūlais. 
Įgyvendinant vieną ugdymo projektų, numatyti siuvimo darbeliai, 
tad Marijai skiriama užduotis pamokyti kitus vaikus šio amato. "To 
ji imasi itin rimtai. Marijos savikliova, savarankiškumas vešėte su- 
veši. Mergaitė pasijunta priimta į bendriją, taip pat ir vaikai ima 
vertinti Mariją. 

Projektui pasibaigus, Marija jau nebelimpa prie auklėtojos kaip 
vienintelės bendrauti tinkamos asmenybės, mergaitė įvertina kitus 
vaikus kaip asmenybes, prie kurių galima taikytis. Taigi auklėtojos 
žingsnis buvo teisingas. Ji pažadino Marijos gabumus, parėmė ją, 
padrąsino. Štai iš ko seka augantis savarankiškumas, tarkime: „Aš 
galiu ir viena“, o ne „Aš esu vieniša“. Štai iš ko seka tvirtesnė savik- 
liova, tarkime: „Aš pajėgiu“, o ne „Aš nesusidoroju!“ Ir galiausiai 
štai iš kux didesnis akiplotis, tarkime: „Aš gaudausi“, o ne „Aš ne- 
susigaudau“. Marija suartėja su kitais vaikais, prisiima atsakomybę 
ir pasitinka naujus iššūkius. 


Natūralios arba logiškos pasekmės silpnina konfliktus. Vaikas pa- 
mato, kiek jis gali siekti, ir kartu pasijunta saugiai: logiškos pa- 
sekmės yra nuspėjamos, vaikas žino, ką jam reikia daryti. Tuomet 
požiūris į taisyklių laužymą nepriklauso nuo nuotaikos tą ar kitą 
dieną, o sprendimo būdai būna visiems žinomi: 

1. Perprasti ir apibūdinti konflikto esmę. 

2. Įgyvendinti sprendimą nuo pradžios iki galo. "Taigi reikia pel- 
nyti vaiko paramą. Be to, būtina pasitikrinti, ar sutartos taisyk- 
lės tebėra tinkamos. 

3. Perprasti tikslų konflikto sprendimo veiksmą: sprendimai - tai 
visrakčiai (S. de Šeizeris), jie privalo tikti. Jei netinka, reikia 
ieškoti kitų — visai kaip stochastinių klausimų atveju. 

4. Ieškoti kelių vaikui atsiskleisti. Privalu rūpintis, kad stiprėtų vai- 
ko savivertės jausmas. Reikia ne sutelkti dėmesį į tai, ko vaikas 

negali, o įvertinti tai, ką jis gali. Ieškoti teigiamų ir konstrukty- 
vių jo elgesio apraiškų. 

„ Apgalvoti logiškus padarinius sulaužius susitarimą, atsisakyti 
bausmių net tada, kai labai niežti delnai arba jos trumpam pa- 
siteisina. 

„ Pasitikrinti, ar jūsų susitarimai naudingi. Sėkmė turėtų būti 
tarsi paskatinimas nenukrypti nuo surasto kelio. 


/ 


„Jei būtų taip paprasta...“ 


Apie sunkumus 
brėžiant ribas 


Daugumą aprašytų istorijų esu išnagrinėjęs ir smulkiai aptaręs 
rengdamas konsultacijas ir seminarus tėvams, mokytojams, auk- 
lėtojoms ar socialinėms darbuotojoms. Nemaža pasiūlymų, kaip 
spręsti problemas, buvo priimti ir įdiegti kasdieniame pedagogų 
darbe; kartais surastus „visrakčius“ taikant praktiškai, tekdavo pa- 
keisti juos kitais. Bet susidūriau ir su pasipriešinimu, galvos krai- 
pymu, nenoru suprasti. Kai kurie seminarų dalyviai ir dalyvės ne- 
sutikdavo - bent jau ne iš karto — su patarimais ir „visrakčiais“, kai 
kurie kritikuodavo, esą „viskas būtų gražu ir gerai“, bet praktiškai 
nepritaikoma nei namuose, nei mokykloje ir pernelyg abstraktu. 
Keletas trumpų ištraukų iš pokalbių iliustruoja tokią kritiką. 

„Kai girdžiu tokius patarimus, tiek to, galiu su jais sutikti, bet 
juk auklėjimas yra tikras stresas. O aš nenoriu nuolatinio streso!“ 

„Noriu paprastų receptų! Juk jie turėtų būti veiksmingi! Kam 
tuomet reikalingi pedagogikos specialistai? Ištisas dienas jie tik 
svarsto klausimus. Jei jie nežino atsakymų, kas tada juos žino?“ 

„Kai skaitau knygas ar lankau seminarus, būna viskas aišku. Bet 
po varginančios darbo dienos viskas jau atrodo kitaip. Tada ir api- 
ma neviltis: iš tikrųjų dabar reikėtų taip ir anaip... bet tam papras-- 
čiausiai nebėra jėgų. Tada nusvyra rankos, nors gal sugebėčiau ko 
nors pasiekti. Tai nervina“. 

„Nusprendžiau elgtis kitaip. Kitaip nei anksčiau. Tai yra — 
tramdytis. Ir štai laikau liežuvį už dantų, nors noriu rėkti. Bet to 
nedarau, nes ant vaikų rėkti negalima. Bent jau mokykloje. Užtat 


namie atsiima vyras... arba atpirkimo ožiais tampa savi vaikai“. 

Remdamasis šiomis neatsitiktinai parinktomis citatomis, noriu 
nurodyti keturias pozicijas, kurių laikantis brėžti ribas turėtų būti 
lengviau, o požiūris į pedagoginį procesą - ramesnis: 

+ Institucinės ir visuomeninės sąlygos auklėjimo nepalengvina, 
atvirkščiai, nepaprastai apsunkina kasdienę pedagoginę veiklą. 

+ Pedagoginis darbas - psichologinis ir fizinis stresas. Brėždamas 
ribas auklėtiniui, pedagogas - apie tai kalbėsiu paskutiniame 
knygos skyriuje — privalo suvokti- savo paties ribas ir ryžtis jas 
pripažinti. 

+ Dar svarbesnė yra „drąsa pripažinti savo netobulumą“ (R. Drei- 
kersas). Tas, kuris auklėjimą suvokia ir taiko kaip „aukščiausio 
lygio sportą“, per daug reikalauja ir iš savęs, ir iš vaikų. Klai- 
da - tai jau esu pabrėžęs - gali būti ir dovana. 

+ Auklėjimo stiliai sugalvojami. Mąstant sukuriama auklėjimo 
tikrovė. Praktinio ugdymo permainos, nulemiančios kasdie- 
nių pedagoginių situacijų savitą, naujovišką suvokimą, gimsta 
galvoje. 


„Buvau griežta!“ 


Dauguma ugdytojų - ir tėvų, ir profesionalių pedagogų - guo- 
džiasi, esą elgdamiesi nuosekliai pasijutę „pernelyg negailestingi“, 
„pernelyg griežti“ ar „pernelyg šiurkštūs“ — nesvarbu, ar būtų kal- 
bama apie draudimą žiūrėti televizijos laidą, ar apie nenupirktus 
marškinėlius, ar apie reikalavimą tučtuojau grįžti namo, ar apie 
žodinę „pylą“, ar apie grasinantį judesį, ar aštresnį žodį. 

Čia kalbu ne apie tuos tėvus, kurie vaikų auklėjimą painioja 
su gamyba ir plieno grūdinimu - laikydamiesi šūkio: „Griežtu- 
mas pagirtinas!“; ne apie tuos, kurie palaužia vaikų valią, ugdo 
nuolankumą ir prisitaikymą, slopina atjautos ir supratingumo 


užuomazgas, o dėmesį parodo tik neigiamai ir skausmingai - pa- 
vyzdžiui, smūgiais. 

„Šiandien buvau labai griežta“, - prisipažįsta man Gabrielė 
Abraham. Teiraujuosi, ką ji turi galvoje. Moteris nupasakoja įvykį: 
abu jos sūnūs, aštuonerių ir dešimties metų, svetainėje vėl išmėtė 
drabužius, nors „aišku, ko tik nebūna! Bet jie manęs visiškai ne- 
klausė!“ Ji mosteli ranka:' „Jie įsivaizduoja galį elgtis sa manimi 
kaip tik panorėję. Šiandien, pamačiusi vėl besimėtančią striukę, 
įsielektrinau iki 220! Tiesiog spirgėjau. Abu berniukai sužiuro į 
mane nusigandę ir išsinešė drabužius murmėdami: "Taip, taip, ge- 
rai jau'. Kažkuris dar pridūrė: "Būtina tau tuojau susinervinti'“. 

Motina atšovusi: „Tai jums nebūtina nervinti manęs tiek, kad 
užvifčiau“. Poniai Abraham įsišėlti nepatinka, rėkimo ji nepaken- 
čia „kaip maro. Pati sau atrodau lyg kokia ragana“. 

Nors jos įniršį ir galima suprasti, žodiniai pliūpsniai nežada 
jokių permainų nei pačios motinos, nei vaikų elgesiui: ji ir atei- 
tyje elgsis „griežtai“, nejučia pratrūks rėkti arba bus užsispyrusi. 
„Griežtumą“ moteris - kaip matyti iš pokalbio su ja - suvokia 
dvejopai: 

+ „Man nepatinka būti tokiai užsispyrusiai. "Todėl verčiau nutyliu 
arba pati padarau, kas reikia“. 
+ „Aš nenoriu rėkauti“. 

Bendrabūvis su vaikais neįmanomas be įgūdžių ir taisyklių, 
kurių laikytis turi visi. Tik bendromis visų šeimos narių pastango- 
mis įmanoma tvarka, pripažįstanti ir visų laisves. Taip pat privalu 
aiškiai suvokti ir ribų nepaisymo pasekmes, net kai kalbama apie 
tokius - pasak ponios Abraham - „mažmožius kaip drabužiai“. 
Ribų perženginėjimo nepaisant kartais tik paskatinamas abejin- 
gumas. Tad išvada aiški: ponia Abraham pati rankioja savo vaik 
drabužius, kol „užverda“. 

Pasekmė neturi nieko bendra su griežtumu. „Griežtumas“ - kaip 
kad jį suvokia ponia Abraham - yra ūmus, ne itin konstruktyvus 
protrūkis, niekaip nepadedąs spręsti tvarkymosi problemos. O ba- 
sekmės natūraliai 17 logiškai išblaukia iš taisyklių laužymo. Dėl pasek- 
mių Motina turėjo su sūnumis susitarti. Tuomet vaikai žinotų, kas 
jų laukia. Neapgalvotas, ūmus pyktis, toks kaip ponios Abraham, 
dažnai tik žemina vaiką, o drabužiai ir toliau mėtomi bet kur. 

— Pasekmių klausimą aš jau pajėgiu išspręsti, - sako ponia Ab- 
raham. - Bet dėl to rėkimo... 

— Turbūt taip vėl gali nutikti! - žiūriu jai į akis. 

Moteris gūžteli pečiais: 

— O tada? 

— Pasakykite sau: aš galiu ir surikti! 

Jos akys virsta siauručiais plyšeliais. 

— Bet aš, po šimts velnių, visai nenoriu būti ragana! — Ji atrodo 
suirzusi. 

— Juk raganos - išmintingos ir gražios moterys! - sakau šypso- 
damasis. 

— Tik ne pasakose! Velniava! - Ji šiek tiek pyksta. 

— Ar jūs gyvenate pasakoje? - klausiu. 

Moteris akimirką susimąsto: 

— Tuomet čia nesėdėčiau! 

Pasiūlau jai štai ką: 

— Kai rėksite, įsivaizduokite esanti graži, išmintinga ragana. 


— Argi tai gali padėti? - Ponia Abraham linguoja galvą. 
Vėl susitinkame po dviejų savaičių. Ji papasakoja, kad tik du kartus 


buvo bepratrūkstanti rėkti, bet iškart prajukusi. Vaikai apstulbę: 
»Gal tau kuo padėti?“ Ir atlikę sutartas užduotis. 

Svarbu, kad ponia Abraham sugebėjo įvertinti tuos savo asme- 
nybės bruožus, kurių pati nemėgo ir kuriuos neigė. Bet tas, kuris 
tik kovoja su neigiamais — savo požiūriu - bruožais, pavyzdžiui, 
įpročiu rėkti, veltui išeikvoja jėgas ir energiją. Tikslingiau, taip pat 
ir dėl elgesio pokyčių, būtų pripažinti trikdančius ir kliudančius 
savo bruožus. Tik sugebėdamas tai padaryti - pavyzdžiui, tarti sau: 
„Aš galiu ir surikti!“, - žmogus sutelkia energiją, reikalingą neigia- 
mus bruožus pakeisti teigiamais. Bet einant šiuo keliu aklaviečių ir 


aplinkkelių kartais neįmanoma išvengti. 


„Skamba gražiai, - sako ponas Brunsas, - bet ojojoj kaip nelengva. 
Primygtinai reikalaudamas laikytis susitarimo, aš pats sau atrodau 
griežtas ir šiurkštus. Man tai nepatinka, neatrodo, kad elgiuosi 
deramai“. Ir jis papasakoja apie savo tėvą, kuris buvęs „griežtas ir 
nepripažįstantis nuolaidų. Jam smūgis buvo vienintelis argumen- 
tas. Aš toks būti nenoriu. 

Pono Brunso balsas ima drebėti. 

— Nenoriu, kad mano vaikai manęs neapkęstų... —- Jis tramdy- 
damasis priduria: - Nenoriu, kad jie manęs bijotų! 

— O kaip turėtų būti? 

Vyriškis susimąsto, atitiesia pečius: 

— Turėtų vertinti mane tokį, koks esu! 

— Koks jūs esate? 

Jis nusijuokia: 

— Kartais būnu tikras bambeklis! 

— Ar jie turėtų mėgti bambeklį? 

- Džiaugiuosi, kad išvis pakenčia! - Jis ima kretėti iš juoko, už- 
sispaudžia nosį. - Žmogau, o žmogau! 

— Ar galima kitaip apibūdinti griežtą žmogų? 

Ponas Brunsas giliai įkvepia: 

— Nežinau... - dairosi, lyg tikėdamasis pagalbos. - Na, šiurkš- 
tus, storžievis, engėjas, besidedantis visažiniu... 

— Kas buvo kaip tik toks? 

— Mano tėvas, - lyg šūvis nuskamba atsakymas. 

— O jūs? 

— Aš ne toks, nebent užsispyręs. Bet ar bendraujant su vaikais 
galima apsieiti be užsispyrimo? Po galais, aš noriu viską daryti ki- 
taip... o darau kaip mano senis. Viskas kartojasi! 

Jis staigiai kresteli galvą, sumindžikuoja. 

— Bet juk jūs ir esate kitoks - užsisbyręs/ — sakau aš. 


Daugelis tėvų įsitikinę, kad reikia išsižadėti savo erdvės, savo 
laiko, savo poreikių ir savo norų. Manoma, kad apkarpyti, riboti 
vaikų erdvės nedera, tai esą egoistiška, pajungta tėvų interesams, 
„šiurkštu“. Tačiau pedagoginėje praktikoje žinoma begalė atvejų, 
kai suaugusieji, nors dedasi visažiniais ugdytojais, patys begėdiš- 
kai nepaiso vaikų poreikio bendrauti ir tiesiog žlugdo jų galimybes 
atsiskleisti. 

Kartu reikėtų įsidėmėti: dėl laisvo vaikų pažintinio ir emocinio 
vystymosi tėvams negalima išsižadėti savęs. Atožvalga į ugdymo 
tradicijas ir į tai, kaip pats buvai auklėjamas, neturi virsti nei kultu, 
nei beatodairišku troškimu elgtis priešingai — remtis tokia atožval- 
ga reiškia PERIMTTI tai, ką norėtum tęsti pats ugdydamas vaikus, 
ir ATMESTI tai, kas traumuodavo tavo sielą. 

Ponas Brunsas auklėja kitaip, nei auklėjo jo tėvas. Pastarojo 
„užsispyrimas“ sūnui reiškė žiaurumą ir pažeminimus. "Tai dar 
tr dabar jį trikdo: viena vertus, jis žino apie pasekmių būtinybę, 
antra vertus, jo paties „jausminiai prisiminimai“ (Cimermanas) 
griauna nuostatas. „Griežtumas“ ponui Brunsui turi beveik tokią 
pat neigiamą reikšmę kaip ir „užsispyrimas“. "Tik išsiverždamas 

už gyvenimo suformuotų prasmių rėmų, jis gali susitaikyti su to- 

kiomis sąvokomis kaip „aš esu principingas“ arba „aš esu užsispy- 

ręs“. O sąmonėje įsišaknijusi nuostata: sąvokos „negailestingas“, 

„griežtas“, „šiurkštus“ apibūdina blogą auklėtoją. Tuomet ir ribų 

brėžimas laikomas keblia ugdymo strategija, kurios „gerai būtų iš- 

vengti“, nes „viskas turėtų būti kitaip“. 
Čia svarbu du esminiai požiūriai: 

+ Kadangi ugdytojas bijo savo užsispyrimo, jis griebiasi „ilgo 
pavadžio“. auklėjimo stiliaus, rodo tokį pakantumą, koks nu- 
vertina jo paties dvasines ir fizines reikmes. Tada patartina 
pedagoginiame procese įdiegti logiškas elgesio pasekmes. 

+ Sąvokos „griežtas“, „negailestingas“ arba „šiurkštus“ yra abs- 
traktūs terminai, neatsiejami nuo biografijos: kadaise patirtas 
auklėjimas susiduria su dabar jau paties ugdytojo taikomu auk- 
lėjimu. Ir to, kas anuomet buvo išgyventa kaip užgaulė, dabar 
norima išvengti. Šitaip nesąmoningai priešinamasi tėvų šeimos 
tradicijoms. Skrupulingai stengiamasi nekartoti klaidų. Norint 
nusistatyti ribas sau, tinkamai įvertinti savąjį auklėjimo stilių, 
svarbu kuo tiksliau išsiaiškinti, ir galbūt savaip išsiaiškinti, to- 
kias formuluotes kaip: „Aš esu griežtas“ ir kt. Kai užsispyrimas 
yra būtinas ir jis rodomas kaip logiška susitarimo nepaisymo 
pasekmė, tada tinka sakyti ir: „Aš esu griežtas“, „Aš esu tiesus“ 
arba „Aš esu užsispyręs“. 


„Drąsa būti netobulam“, arba kaip elgtis 
nuolatinio auklėjimo streso sąlygomis 


Pedagoginis procesas vargina. Auklėjimas visiems jo dalyviams 


yra nuolatinė streso būsena: tėvai ir pedagogai be paliovos balan- 

suoja ant ribos - „Ką man daryti?“, — jaučiasi bėjėgiai ir suvaržy- 
ti - „Kartais nieko neįmanoma padaryti!“ — arba per daug iš savęs 
reikalauja — „Noriu viską daryti teisingai!“ Vaikai, kuriais nuolat 
„leidžiama elektros srovė“, patiria dirginančius, padrikus, nenuo- 
seklius pedagogų veiksmus ir yra dalyko, kuris vadinasi „Auklėji- 
mas kaip aukščiausių siekių sritis“, bandymų objektai. 

Dabar svarbiau negu bet kada išmokti, kai ištinka stresas, 
elgtis taip, kad būtų užtikrinta pagarba +7 vaikui, i7 jo ugdytojui. 
Burtažodžio esama, tai „Drąsa būti netobulam“. Leisti sau ir ki- 
tiems suklysti — ir netgi pasinaudoti klaidomis — vadinasi, išblaš- 
kyti pedagoginio proceso įtampą, paversti ugdytojo ir ugdomojo 
santykius konstruktyvesniais, žmogiškesniais. „Drąsa būti neto- 
bulam“ — tai ne aplaidumo ir abejingumo pakentimas. Esama 
ribų, kurių privalu laikytis, bet esama ir tokių ugdymo praktikų, 
kurios stabdo vaikų pažintinį ir jausminį vystymąsi, kurios žlugdo 
savivertės jausmo ir tapatybės formavimąsi, praktikų, kurios ne- 
atsiejamos nuo socialinių baimių ir nesaugumo. "Tai vaiko fizinių 
ribų nepaisymas, pasireiškiantis lytine prievarta; tai fizinis jėgos 
naudojimas kaip kasdienis auklėjimo „būdas“ bei nuolatinis psi- 
chinis ir dvasinis vaiko žeminimas, pasireiškiantis emocine tuštu- 
ma, nemeile, abejingumu, nepakeliamais arba kaip tik menkais 
reikalavimais. 

Nesėkmės - pavyzdžiui, tėvų - yra auklėjimo kasdienybė. 
„Kartais vis dėlto pratrūkstu rėkti, — guodžiasi ponas Davi- 
das, - nors jau šimtą kartų bariau save už tai. Bet būna, kad 
nebeištveriu. Paskui tik pačiam būna blogiau, nes aš nenoriu 
toks būti. Žinau, niekada neišmoksiu būti geru tėvu“. - „Kartais 
tiesiog nuleidžiu rankas. - Ponios Šreder žvilgsnis neryžtingas, 
liūdnas. - Ypač vakarais, po darbo. Ir šiaip būnu pavargusi, o jei 
dar kas nors prataria netikusį žodį, oi, tada jau gali nutikti bet 


kas. - Šiuos žodžius ji pabrėžia rankos judesiu. - O paskui pagal- 
voju, kad Bjornas to ir siekė“. 


Kai sau nepripažįstama teisė į nesėkmę, dažnai kyla kaltės ir ne- 
visavertiškumo jausmas — „Aš negaliu!“ — arba bandoma savo ne- 
sugebėjimą, bejėgiškumą paaiškinti protingai — „Taip nesielgčiau, 


- 


jei tu būtum geras!“ 


„Drąsa būti netobulam' - tai savo energiją panaudoti susitaikymui 
su netobulybe, klaidų kaip galimybių vertinimui. „Kai netenku 
savitvardos, - sako ponia Šreder, — ir man reikia nusiraminti, einu 
pas sūnus ir atsiprašau. Anksčiau aš jiems aiškindavau, kodėl ap- 
rėkiau, bet jie tik sumurmėdavo, esą viskas gerai“. 

— Panašiai elgdavausi ir aš, - sako ponia Frost. - Neretai pra- 
trūkdavau, kartais ir pagrįstai. Tikrai. - Ji linguoja galvą. - Paskui 
apsilankiau čia, tėvų seminare, ir jūs... - linkteli man — ...patarėte: 
paprašykite savo vaikų pagalbos. Jie taip pat atsakingi dėl to, kokia 
atmosfera, kokia nuotaika tvyro jūsų šeimoje. 

— O tada? 

— Pasakiau vaikams: turite padėti man, kad taip neplyšočiau. 

— Kokią išeitį suradote? 

— Pratrūkdavau tik tam tikromis dienomis. Kai man reikėdavo 
eiti į darbą popiet. Ir tai ne visada. "Tik kartais. Tad štai, jaunėlis, 
tada jam buvo šešeri, kažką išgirdo apie žemės drebėjimą ir apie 
Richterio skalę, pagal kurią matuojamas jo stiprumas. Sūnus pa- 
reiškė, kad mano proveržiai prilygstą vidutinio stiprumo žemės 
drebėjimui. Ir tada jis pritaikė man... - moteris šypteli, - ...„Ma- 
mos skalę“: nuo vieno, vadinasi, aš gerai nusiteikusi, iki šešių balų, 
taigi: „Dėmesio, rimtas pavojus!“ "Tuomet aš įpratau sunkiomis 
dienomis pranešti apie savo nuotaiką, ir vaikai žinodavo, kaip elg- 
tis. Kartais mes iš viso to skaniai pasijuokdavome. 

— lr tai padėdavo? 

— Dažniausiai! Bet paskui jie mane taip supykindavo, kad visai 
pašėldavau. Vaikams to reikėdavo. Dabar jie pasipasakoja, kad ki- 
taip su manim būtų buvę pernelyg nuobodu. Mat kaip. 

Šie pokalbiai „Drąsą būti netobulam“ apibūdina gana vaizdžiai 
ir neįprastai: 

+ Pirmiausia tai yra prisipažinimas: „Elgiuosi kvailai“, norint bū- 
simus nesusipratimus pakreipti kitur. Problema pasinaudojama 
kaip dingstimi pagalvoti apie permainas. 

+ "Tačiau neįsigilinama į problemos priežastis. Dažniau puo- 
lama į abipusius kaltinimus arba savęs kaltinimą — „Esu blo- 
gas“, - arba į tuščius pasiaiškinimus — „Pats to norėjai!“ Apie 
stresą ir susinervinimą klausiama ne „kodėl?“, o „kas?“ sukelia 
tokias būsenas arba „kada?“ jos nekyla. Iš tokio požiūrio matyti, 
kad susitelkiama tik į klausimą: „Kaip galėčiau tai pakeisti?“ 
Vadinasi, atsižvelgiama ne į visas problemines situacijas, O pasi- 
renkama tik viena ir bandoma ją palengvinti. 

+ Išeitį pasiūlo teigiamos išnntys, tai, kas suveikia ir tas pačias 1š- 
imtis įtvirtina — „Darau tai, kas suveikia!“ Todėl sprendžiant 
problemą svarbiausia visų proceso dalyvių sugebėjimai. 

+ Problema ir jos sprendimas - kaip kad „Mamos skalė“ - ap- 
ribojami sąvoka. Nuo pačios problemos tai neišvaduoja. Todėl 
požiūris į ją šeimos nariams yra tikra dovana, juk netobulybė 
skatina ieškoti naujų kelių ir iššūkių. 


„Tai gryna teorija!“ 
„Tai, ką šiandien sakėte apie ribų brėžimą, man gryna teorija“. Po- 


nas Volteris dirba vidurinių ir aukštesniųjų klasių mokytoju. „Savo, 
aštuntoje, klasėje turiu 22 mokinius, jie grūdasi pernelyg ankštoje 

ir tvankioje patalpoje. Moksleiviai kilę iš asocialių šeimų, gana ag- 
resyvūs, kai kurie linkę nusikalsti, be jokios motyvacijos: "Tos jūsų 
plėtojamos pedagoginės technikos yra absoliučiai teorinės. - Po- 
nas Volteris mosteli ranka. - Norai geri, sutinku, bet tai - absoliuti 
teorija, suprantate? - Jis liūdnai žvelgia man į akis. - Kai tą pa- 
siūliau mokyklos direktoriui, šis tik gūžčiojo pečiais arba išvis ne- 
norėjo girdėti apie mano sunkumus. Jo nuomone, viskas turi eiti 
ankstesne vaga“. 

„Viskas ant mano pečių, - guodžiasi man ponia Lempė, - vis- 
kas. Vyras pirmadieniais išvažiuoja. Esu nervinga, nuolat kamuo- 
jama streso. Pinigų nepakanka niekam. Turiu ieškotis papildomų 
darbų, o vaikai — trys. - Ji giliai atsidūsta. — Kad aš dar domėčiausi 
visa ta teorija. Ne, tai netinka, tikrai netinka! Ketinimai geri. Bet 
man tai nepadeda“. - Visa jos išvaizda tiesiog dvelkte dvelkia sa- 
vigyna. 

Kol kas samprotaudamas stengiausi griežtai ir smulkiai neskirs- 
tyti visuomeninių, sociokultūrinių ar institucinių auklėjimo sąlygų. 
Suprantu, kad daugelis čia pateiktų galimų ribas brėžiančių peda- 
goginių veiksmų ir ugdymo technikų pačios yra ribotos, ir dėl tų 
ribų, kurias nulemia daugybė aplinkybių, kai kurie pasiūlymai iš 
pradžių, paviršutiniu žvilgsniu, atrodo esą tik teorija. 

Didelis mokinių skaičius klasėse, auklėtojų ir mokytojų, socia- 
linės ir gydomosios pedagogikos specialistų trūkumas, mokymo 
klaidos ir pedagogų kvalifikacijos spragos, laiko ir erdvės stoka 
apsunkina ugdytojų ir ugdomųjų santykius, kurie turėtų būti 
grindžiami abipuse pagarba ir dėmesiu. Daugybei pedagogų 
santykiai su auklėtiniais - prisiminkite antraštes: „Prievarta mo- 
kykloje!“ - yra kova už būvį. Antra vertus, daugybė vaikų ir jau- 
nuolių pasmerkiami auklėjimui žeminančiais apdorojimo būdais, 


siaubinga prievarta. 

Daug kam mano argumentai ir pasiūlymai gali iš pirmo žvilgs- 
nio atrodyti netikroviški, pernelyg negyvenimiški. Tačiau auklėji- 
mo tikrovė ir pedagoginiai veiksmai pirmiausia užsimezga galvo- 
je - taip yra ir su problemų sprendimu. „Tai tik teorija“: ši frazė 
reiškia, kad norima viską pakeisti tučtuojau. O vaisingiau yra - kad 
ir kokios aplinkybės trukdytų - ieškoti tokių naudingų išimčių, ku- 
rios veiksmingos netgi trukdant aplinkybėms ir suteikia galimybę 
pasijusti: aš galiu arba dar negaliu. 

Jau pabrėžiau: auklėjimas šeimoje vargina, čia visko atsitinka, 
netrūksta rūpesčių, nepasitenkinimo. Laiko ir erdvės stoka neretai 
trukdo ugdytojui ir ugdomajam užmegzti normalius santykius. H- 
nansiniai ir materialiniai sunkumai auklėjimą, bendravimą, jeigu 
būna nesusipratimų, stumia į pašalę. O aiškinantis nesusipratimus 
viskas svarbu. Tai aksioma. 

Dirbdamas socialiai karštuose taškuose matau pastangas auk- 
lėti „kitaip“, „geriau“ ar „teisingiau“, susiduriu su prieštara tarp 
to, kas įmanoma „iš tikrųjų“, 17 įgyvendinamų arba praktikuojamų 
auklėjimo stilių. Pastebiu prieštaravimus, kurie neretai kelia tėvų 
nepasitenkinimą, gilina nevisavertiškumo ir nekompetentingumo 
jausmą. 

"Tėvų švietimo ir konsultavimo įstaigų užduotis kaip tik ir yra 
padėti tokiems gimdytojams vystyti jų savivertės jausmą ir kompe- 
tenciją, gausinti turimas žinias ir vystyti sugebėjimus, o ne klam- 
pinti į verkšlenimą („Tai nepadeda') ar savigailą („Aš visuomet 
viską darau negerai“). Priešingai, kaip tik ir reikia ieškoti, kas, 
kada ir kaip padeda. | 

Galima prisiminti ir „Stebuklų dienas“ — kaip kad jas vadi- 
nu, — tokias dienas, kai pavyksta viskas, ko tik užsinorima. Tai nėra 
patentuotas receptas gintis nuo kasdienybės naštos, nuo pykčio, 
nuo materialinės ir emocinės globos stygiaus, bet tai išeitis, tik- 

sliau - pirmojo žingsnio galimybė; nes sukurti stebuklą gali - bc- 
veik - kiekvienas. 

Iš pasakų žinome, kad burtininkai ir burtai išlaisvina nepa- 
prastas jėgas. Per vieną seminarą tėvams ponia Albert skundėsi 
kasdienybe, stresais darbe, emocine tuštuma, o pirmiausia - ma- 
terialiniais rūpesčiais. Jos vyrui, kaip ir jai pačiai, nuolat grėsė ne- 
darbas, namuose be paliovos kildavo nesutarimų ir triukšmingų 
kivirčų. Į klausimą, kas būtų, jei viskas pasikeistų, moteris atsakė: 
„Tai būtų tikras stebuklas“. 

— Tad griebkitės burtų. Susikurkite stebuklų dieną, - patariu aš. 

Ir štai po kiek laiko ji pasakoja man: 

— Tai, ką anąsyk sakėte tėvų seminare, palaikiau visiškais nie- 
kais. Na, apie tą stebuklų dieną. Tikrai, visiškais niekais. Gry- 
niausia Kvailyste. Grįžusi namo, papasakojau apie tai vyrui. Šis tik 
palingavo galvą. Kitą dieną namuose vėl tvyrojo įprasta nuotaika, 
mane ištiko siaubingas stresas. 

Ji pakelia akis, lyg prašydama pagalbos. 

— Mano nervai, kaip visada, buvo pertempti. Jau buvau be- 
pratrūkstanti rėkti, tik staiga vyras sako: „Dabar mes tą riksmą 
pradanginsime burtais“. Aš apstulbau, Mariona ir Barbara — 
irgi. Jos tik tiek ir tepratarė: „Oho“. Ir stojo tyla. Mes pasitarė- 
me, kaip būtų galima burtais pradanginti riksmą. Vaikai turėjo 
stulbinamų idėjų. Galiausiai susimeistravome krokodilą, kuris 
ryja riksmus. Ir kaskart, kai tik kuris nors pakeldavome balsą ar 
imdavome aikštytis, kuris nors kitas „paleisdavo“ krokodilą. Tai 
reikšdavo: metas liautis. Žinoma, taip būdavo ne kasdien. Bet 
kartą ar du per savaitę „Stebuklų diena“ pasitaikydavo. Būdavo, 
kad ir vaikai užsinorėdavo paburti, jei pajusdavo grėsmę. Aišku, 
nuo streso neišsivadavome. Bet pastebėjau, kad nuotaikos ma- 
nęs jau taip nebevaldo. Panorėjusi sugebu kažko pasiekti. "Tai 
jau neblogai. 

Nemanykite, kad nesuvokiu ar net menkinu socialinius nc- 
priteklius ir emocines problemas, kurių gniaužtuose atsiduria 
šeimos. Taip pat nenoriu, kad susidarytų klaidingas įspūdis, esą 
kiekvieną krizę galima įveikti arba, kitaip sakant, greitai ir be 
ypatingų pastangų „pradanginti burtais“. Man atrodo svarbu, kad 
kompleksinės probleminės aplinkybės, kurias nulemia principinės 
psichosocialinės, dažniausiai asmeniui neįveikiamos sąlygos, tam- 
pa nebe tokios beviltiškos, kai drauge sprendžiama problema, tai 
yra — ieškoma perspektyvaus tikslo. Ieškant problemos sprendimų 
ir įgyvendinant juos nuo pradžios iki galo, atsakomybė už veiks- 
mus sustiprina savivertės jausmą, o bejėgiškumo ir nevisavertišku- 
mo jausmai silpsta. 


Albertų šeimos susikurta ir išgyventa „Stebuklų diena“ akivaizdžiai 
parodo, kokia naudinga gali būti, pasak amerikiečių terapeuto Sti- 
vo de Šeizerio, sprendimo ieškanti elgsena: 

+ Bendra veikla ne baigėsi „Stebuklų diena“, o prasidėjo nuo jos. 
Ją susikūrė patys šeimos nariai. 

+ Ne stresas tapo „Stebuklų dienos“ priežastimi, o kitokios per- 
spektyvos, naujumo, neįprastumo stoka, kurią šitaip pavyko 
užpildyti. 

+ "Turint galvoje šeimos kompleksinę materialinę krizę, „Stebuk- 
lų diena“ pasireiškė kaip mažytė, tačiau - tai ir yra lemiamas 
veiksnys - įgyvendinama perspektyva. 

+ Išvada: Albertų šeimai padėjusi „Stebuklų diena“ kitose šeimo- 
se gali būti nepritaikoma. Dėl skirtingų aplinkybių vienoje ar 
kitoje šeimoje tik atskira sprendimo paieška būna sėkminga. 

Brėžiant ribas, išimtys yra tokios pat svarbios kaip ir aprašytosios 

logiškos pasekmės. Skirtinos dvi išimčių rūšys: 

+ Teigiamos išimtys, kurių ieškoma, kad būtų įveiktas požiūris, 
kai nematoma išeities ar perspektyvos —. „Mano sūnus visada 
taip elgiasi...“ — „Kiek sykių dar turėsiu kartoti...“ - „Nejaugi 

negali bent kartą...“ arba „Niekada nesugebėsiu teisingai...“ 
Įtvirtinus teigiamas išimtis - laikantis šūkio „Gero - kuo dau- 
giau“, - galima išlavinti problemų sprendimo įgūdžius ir pasi- 
jausti tvirčiau. 

+ Išimtys - auklėjimo staigmenos - netikėtumai, sukuriantys nu- 
krypimus nuo taisyklių. "Tai išimtys, kurių santykis su ribomis 
gali būti žaismingas ir savitas. 

Pabandysiu tai iliustruoti keliais pavyzdžiais. 

Ponai Zomeriai skundžiasi abiejų savo vaikų, ketverių ir šešerių 
metų amžiaus, „pasibaisėtinu elgesiu prie stalo“. „Kiekvieną vaka- 
rą išgyvename stresą. Jie nuolat žaidžia su maistu. Jokie susitari- 
mai negelbsti. Viskas būna gerai tik tada, kai į juos nekreipiame 
dėmesio. Bet mums tai nemažai kainuoja“. "Tik po to, kai Zomeriai 
sutaria, kad dukart per savaitę vaikai galės valgyti kaip tik pano- 
rėję - „Mes tai vadiname kiaulišku rijimu“, - barniai gana greitai 
liaujasi. 

Ponia Kaizer, kaip pati kad sako, „soti iki kaklo“. Jos duktė 
rengiasi klaikiai: „Dažniausiai ji atrodo lyg klounas. Neįmanoma 
žiūrėti“. Jiedvi susitaria, kad trys dienos per savaitę bus „Klounų 
dienos“, ir tada duktė galės rengtis, kaip tik norės. 

Roiterių šeimoje auga trys vaikai - nuo penkerių iki dvylikos 
metų. „Vyriausiasis nuolat parsineša iš mokyklos visokių šlykščių 
žodžių. Tik ir girdime 'šiknaskylė"', "kvaila karvė", 'netriesk miltais", 

ir panašiai. O mažieji visa tai godžiai gaudo. Galima pamanyti, 
kad gyvename tualete ar kanalizacijoje“. Poną Roiterį ta „fekalinė 
kalba“, kaip jis ją apibūdino, piktina. Grasinimai, draudimai ne- 
padeda; susitarimo bent prie stalo „atsikvėpti nuo kiaulių žodyno, 
anot ponios Roiter, vaikai daugiau ar mažiau dar laikosi. Bet pa- 
skui paplūsta dar baisesnis srautas“. 

Ponas Roiteris priduria: 

— Jie tokie gudručiai. Veido išraiška, atitinkanti tuos bjaurius 
žodžius, užsispaustos nosys sakant, pavyzdžiui, „šiknaskylė“, ir pa- 
našiai. Tik susižvalgo ir pratrūksta juoktis. 

"Tokiu ribų perženginėjimu pasireiškė kova dėl valdžios, kuri tė- 
vus varė į neviltį - „Ką mes galime padaryti?“, - o patiems vaikams 
dar labiau kurstė norą keršyti ir atsiteisti. Ponia Roiter pastebėjo 
svarbų dalyką. Po to, kai vaikai „nuleisdavo garą, viskas būdavo 
gerai. Aišku, kad jiems to reikėjo“. Motina pasiūlė nustatyti ri- 
botos trukmės „metą kiaulių žodynui“. Jis būtų skirtas vaikams 
„Iišsituštinti“ kaip tik panorėjus. "Trijulę toks pasiūlymas labai nu- 
stebino, ji sutiko: sutartu laiku galėjo plūstis, iš pradžių dešimt, vė- 
liau - penkias minutes. Kiekvieną savaitę sutartasis laikas keitėsi. 
Susitarimas buvo veiksmingas, „nors iš pradžių, - sunkiai atsidusęs 
prisipažįsta ponas Roiteris, - mums buvo nelengva. Užtat liovėsi 
tie baisūs barniai. 

Ribų perženginėjimas yra bandymai su nuostatomis, su elgse- 
nos modeliais, ginčai su esamomis normomis ir vertybėmis. Ribų 
perženginėjimas - vaikų požiūriu - yra žaismingi, linksminantys 
poelgiai, o tėvams jie - nervų tampymas ir stresai. Štai kuo nau- 
dingos išimtys: 

+ Išjų matyti, kad tėvai supranta poelgius, kuriais peržengiamos 
ribos, o vaikui parodoma, kad jis yra įvertintas: „Iu - geras!“ 

+ Kartu vaikui atskleidžiamos tėvų normos ir vertybės. Išimtys 
parodo, kad suprasti padėtį dar nebūtinai jai pritarti. Tėvai gali 

suvokti, kad vaikų „fekalinė kalba“ yra tarsi jų vystymosi užkuli- 
siai, bet neprivalo su ja taikstytis. 

+ Išimtys yra tarsi mėginimai, rodantys, kad pagarba ir dėmesys 
įmanomi tik abipusėmis pastangomis. Išimtys tenkina visų pe- 
dagoginio proceso dalyvių poreikius ir pageidavimus. 

+ Išimtys ribų peržengimui teikia žaismingumo. Jos remiasi nuo- 
stata, kad elgesio permainas reikia laikyti keliu, kuriame kiek- 
vienas žingsnis ir yra tikslas. 


Vieno darželio kolektyvas nutarė leisti vaikams žaidžiant kaubojų 
ir nusikaltėlių gaudynės „šaudyti“ — „bet tik iš savadarbių ginklų, 
pačių pasidarytų iš Lego' ar medinių detalių, ar kažko panašaus“, 
kaip pasakojo auklėtojos. Tačiau apibrėžtos ir „nešaudymo zonos“, 
patalpąs, kuriose „tokiais ginklais“ naudotis negalima - ten tokie 
žaidimai uždrausti. Šią taisyklę vaikai žino. Be to, sutarta, kad „su- 
sišaudymuose“ dalyvauja tik tie vaikai — tai pasiūlė jie patys, - ku- 
rie to nori. Laisva valia yra aukščiausias įstatymas. 

Auklėtojos nutarė leisti naudotis „ginklais“, bet ir nustatyti, pa- 
sak vienos jų, „neginklo zonas“ po to, kai pastebėjo, kad ankstesnis 
draudimas - jokių ginkluotų žaidimų! — skatina vaikus slapukauti 
arba kelia įprastas su tabu susijusias problemas. Kuri nors auklėto- 
ja, nutvėrusi vaiką, žaidžiantį su pistoletu, pasidarytu iš medgalio 
ar „Lego“ detalės, ir priminusi apie galiojantį susitarimą, neretai 
išgirsdavo atsakymą, esą tai visai ne pistoletas, o radijo telefonas. 

Toks ribų - kartu ir nustatyto draudimo — peržengimas at- 
skleidžia du svarbius dalykus: vaikai pajuto, kad ne visi jų asme- 
nybės bruožai - pavyzdžiui, agresyvioji, smurtingoji pusė - yra 
pripažįstami. Nepaisydami taisyklės, jie bandė atkreipti dėmesį 
save. Uždrausti su smurtu susijusius žaidimus buvo nuspręsta 
atsižvelgiant — kaip paaiškėjo darželio kolektyvo pasitarime - tik 
į auklėtojų norus ir poreikius. Vaikai tai pajuto, mat taisyklė buvo 

pagrįsta labai abstrakčiai — „laip daryti nedera!“ - arba pavyzdžių 
nurodant kitus, „ramiai“ žaidžiančius vaikus. Taigi auklėtiniai sų- 
triko, pasijuto nevertinami rimtai. 

Per išimtį kai kurios ribos tapo aiškesnės: dabar vaikai žino, kad 
pedagogai susiduria su problema, pavadintina „Smurtas žaidi- 
muose“. Vaikai tai suprato. Savo ruožtu jie pajuto, kad auklėtojos 
laiko juos visavertėmis asmenybėmis. Patenkinus aiškiai išreikštą 
norą žaisti Laukinius Vakarus ir nusikaltėlių gaudynes, vaikai suvo- 
kė, kad jų poreikių paisoma. O žaidime apibrėžus taisykles - „ne- 
šaudymo zona“, dalyvavimas laisva valia - jis nebuvo paliktas 
neribotai savieigai, ką vaikai būtų galėję palaikyti abejingumu ir 
leidimu daryti viską, kas tik ateina į galvą. 

Taigi išimtis, leistinas ieškant ribų ir jas peržengiant, galima 
apibūdinti dvejopai. Pirma, jos pabrėžia kiekvieno atskiro atvejo ir 
visų galimų jo variantų svarbą, yra susietos su labai asmeninėmis, 
labai savitomis ir nuo konkrečių aplinkybių priklausančiomis ug- 
dymo erdvės sąlygomis, suteikia ugdytojui progą pajusti savo su- 
gebėjimus, užuot tik dairiusis į kitus - „Kodėl tik kitiems pavyksta? 
O mums niekada!“ Antra, pasitelkiant išimtis ieškoma sprendimo. 
Jomis nesiekiama išvengti problemos — pavyzdžiui, šaudymo ar 
„fekalinės kalbos“. Išimtys suteikia postūmį. Pagaliau išimtys ne- 
atsiejamos nuo staigmenų. Jos sukuria netikėtumo veiksnį. 

Vaikai nutuokia, kaip suaugusieji pažiūrės į jų trikdantį, gal net 
įžūlų elgesį. Daugumos tėvų veiksmai būna impulsyvūs: jie barasi, 
rėkia, užjaučia, guodžia... Tokie suprantami - ugdytojams - veiks- 
mai problemų konstruktyvia vaga dažniausiai nenukreipia. Prie- 
šingai, svarbu yra sukurti vaikui staigmeną, tai, ko jis nelaukia. 

Staigmenos - tarsi visrakčiai: arba jos tinka spręsti problemai, 
kitaip sakant, pačios ir yra sprendimas... arba netinka. Tuomet 
reikia rasti ir išmėginti kitus visrakčius. Jie yra raktai problemai 
atrakinti — žinoma, turint galvoje esminį skirtumą: juk visraktis 

tinka ir tada, kai jo ir rakto barzdelė ne visai sutampa. Raktas atra- 
kina reiškinio esmę, visrakčio tik vienas tikslas - atidaryti stebuk- 
lingą dėžutę, kurioje guli išeitis. Štai du pavyzdžiai iš suaugusiųjų 
patirties. 

Monikai Brams nuolat „genda nervai“ dėl šešiamečio sūnaus 
Kajaus. Ir „genda“ jie paprastai prekybos centre prie kasų. „Kai 
tik artėjame prie kasos, taip ir prasideda: Aš noriu kramtomosios 
gumos, aš noriu saldainiukų, jei ne vieno, tai kito. Tas amžinas 
sūnaus zurzimas verksmingu balseliu! O kuo griežčiau aš sakau 
'ne", tuo šmarkiau jis verkšlena. Kartais atrodo, kad sūnus vaidina 
žiūrovams. Jį gali ištikti isterija, gali griūti ir raitytis ant grindų. 
Pasikliauti susitarimu, kad ką nors nupirksiu kitą kartą, tiesą sa- 
kant, negaliu: kartais pavyksta, kartais ne“. 

— O. kada pavyko? 

Moteris trumpam susimąsto. 

— Kai iš anksto vėl priminiau, ką esaine sutarę, - ji užsikerta, - ir 
kai prie kasos aiškiai pasakiau: „Tučtuojau liaukis. Ar tai spektak- 
lis žiūrovams?“ Tada į mus iš tikrųjų spoksojo žmonės. Man buvo 
baisiai nesmagu. 

Ji žiūri į mane: 

— Bet turėtų nutikti kažkas išties ypatinga, kad staiga pratrūk- 
čiau rėkti! 

— O jūs taip ir padarykite! - nusijuokiu. 

— Kaip? 

Moteris nusigąsta: 

— Turėčiau jį aprėkti? 

— Elkitės kaip sūnus. Griūkite ant grindų ir rėkite. 

— O žmonės? Jiems žiaunos atsiknos. Mane čia visi pažįsta, esu 
mokytoja. — Ji purto galvą. 

— Jie negalės atsigrožėti, kokia nuostabi motina esate. 

— Ne, nieko doro nebus. 

Moteris skambina man po kelių dienų: 

— Aš taip ir pasielgiau. Vakar. 

Ir ji papasakoja, kaip sūnus - artėjant prie kasos - ėmė verk- 
šlenti, skųstis, niurgzti, griuvinėti. 

— Stumtelėjau šalin vežimėlį ir išsikėtojau ant grindų. Tyčia 
mūvėjau senus džinsus. Visi nustėro, Kajus - taip pat. Jis tučtuojau 
liovėsi ožiuotis, pašoko ant kojų, griebė man už rankos: „Baik! Būk 
gera, baik!“ Vėliau mes pasikalbėjome apie tai. Jis pasakė: „Kartais 
aš būnu bjaurus, rimtai!“ 

— O kaip jūs? 

— Siaubingai didžiavausi, pasijutau stipri kaip niekada. Prie 
parduotuvės mane užkalbino kažkokia moteris: „Norėčiau ir aš 
būti tokia drąsi!“ 

— O zurzimas prie kasos? 

— Atrodo, baigta, bet ramybe dar negaliu patikėti. 


Staigmenos yra paradoksalūs akibrokštai; jos dar labiau išryškina 
įžūlų, trikdantį elgesį, jas sukuria veiksmai, kurių vaikas neįstengia 
numatyti. Monika Brams parodė Kajui ribas, leido aiškiai suvok- 
ti, kada jis užgauna jos garbę. Visraktis tiko — kaip ir kitame pa- 
vyzdyje. 

Anė Katrina, beveik šešerių metų, kas rytą, vos atėjusi į dar- 
želį, atsistoja priešais auklėtoją, ponią Helmers, giliai įkvepia ir 
spjauna šios pusėn. Nors nepataiko, tikslas aiškus. Ponia Helmers 
tokį elgesį porą kartų ignoruoja, o paskui labai aiškiai pasako, ką 
mananti apie tai. Anė Katrina nesiliauja. 

— Norėčiau spjauti atgal, - nejučia išsprūsta moteriai, kai per 
seminarą klausiu, kaip ji norėtų pasielgti. 

— Kas jums trukdo? 

— Negaliu! 

— Kaip padarytumėte tai? 

— Tik mintimis! 

— Tuomet apsimeskite, kad spjaunate, ir įsivaizduokite, kaip 
seilės pataiko į Anę Katriną! 

Ponia Helmers pratrūksta juoku. 

Kitą rytą, Anei Katrinai nespėjus atsistoti įprasta poza, prieš 
mergaitę visu ūgiu išdygsta ponia Helmers, giliai įkvepia pro nosį, 
surenka burnoje seiles iš visų ertmių — ir prapliumpa skardžiai 
juoktis. „Nuostabus, nepakartojamas vaizdelis. Seilės... — ji užsi- 
kerta — ...pasirodo, seilės gali suteikti malonumo“. 

Anė Katrina apstulbsta, tarsteli: „Labas rytas“ ir nueina. Pana- 
šiai vyksta dar dukart. Ketvirtą rytą, poniai Helmers kaip visada 
giliai įkvėpus, sutrikusį Anė Katrina klausia: „Bene peršalai? Ko- 
dėl prieš juokdamasi leidi tokius keistus garsus?“ 

„Nejučia man dingtelėjo mintis. Pritūpiau ir lyg kokia ragana iš 
pasakos dusliu balsu atsakiau: "Kad tave geriau apspjaučiau““. 

Anė Katrina vos begalėjo sutramdyti juoką, prunkštė, straksė- 
jo, paskui dingo, o netrukus grįžo su piešiniu rankose. Jame buvo 
pavaizduotos dvi raganos, maža, kuri atrodė kaip Anė Katrina, ir 
didelė, panaši į auklėtoją. „Dovanoju. Bet turėsi man parodyti, 
kiek toli gali nuspjauti“. Ponia Helmers su mergaite išėjo į lauką, 
ir jiedvi surengė spjaudymo varžybas. 

Taigi visraktis tiko. Ponia Helmers, pasikliovusi netikėtumu, 
ribas nubrėžė taip, kaip Anė Katrina norėjo išbandyti auklėtojos 
ribas. Negalėdama pasiekti tikslo žodžiais, auklėtoja ribas nustatė 
veiksmu, pasiūlė mergaitei pasakų vaizdinį - raganą, kaip „blo- 
gos“ motinos arba „blogosios“ pusės pavyzdį, - kurį Anė Katrina 
suprato ir kuris jai tiko. Mergaitė žinojo, kad spjaudytis nedera 
„niekam“. Ji norėjo pasitikrinti, kiek gali 7 pati arba kas galima 
Jaa, ar bus vertinama ir suprasta peržengusi ribas - pasielgusi itin 
bjauriai ir įžūliai. 

Smūgiais ribų nenubrėši 


„Nieku gyvu nenoriu mušti, - sako man viena mama tėvų semi- 
nare, — tačiau kartais ranka pati pakyla. Nors labai gailiuosi, taip 
atsitinka. Kai jie neklauso, nesusivaldau... o kitaip jų ir nenura- 
minsi... Tikrai“. 

„Kaip kitaip jiems liepti, - įsiterpia kita mama, - jeigu jie 
neklauso. Manau, nedidelė bėda... Jei prigriebi kiek griežčiau. 
Į galvą mušti negalima, bet suduoti porą trejetą kartų per užpa- 
kalį - nekenkia“. O vienas tėvas sako: 

- Tai, kas čia kalbama, tai, ką paskaitai ar išgirsti, yra gražu ir 
gerai. Bet nepadeda. Savo porciją pylos jie turi atsiimti. Kadaise ir 
mums taip pat kliūdavo. Įkrėsdavo kas ketvirtį. Pribrendo metas, 
sakydavo mano tėvas. Man atrodo, nė kiek nepakenkė. 

Kitas tėvas mąsliai linguoja galvą: „Nežinau. Jei kokį kartą už- 
drožiu, paskui jaučiuosi labai prastai...“ — „Tas pat ir man, - įsi- 
terpia viena motina. - Tas pat. Bet... Kartais kitaip neįmanoma. 
"Tai ne mano jėgoms... esu išsekusi. Norėčiau... viską daryti kitaip, 
bet... - Ji trūkteli pečiais. - Šitaip negalima. Tikrai negalima. Juk 
mato daug akių. Štai... o kartais sukausto tokia įtampa, kad nebe- 
išlaikai“. 

Tai keletas trumpų ištraukų iš mano pokalbių su tėvais apie 
ribas ir nuobaudas bei fizines bausmes. Ką apie tai mano vaikai, 
kaip jaučiasi ir kaip pakelia, jau rašiau. Ribų brėžimas niekaip 
nesusijęs su nuobaudomis ar grasinimais, juo labiau su fizinėmis 
bausmėmis, smūgiais, prastos šlovės „pliaukštelėjimais“ ar „antau- 
siais“, kurie „dar niekam nepakenkė“, priešingai, „privertė susi- 
mąstyti“. Fizinės bausmės visai nėra pedagogiški auklėjimo būdai, 
nors trumpam ir gali būti „veiksmingos“. Smūgiai žemina, pamina 


ir ugdytojo, ir vaiko orumą. Mėgindamas smūgiais brėžti ribas ug- 

dytojas tarsi pripažįsta pralaimėjimą. Smūgtai išduoda „sužeistus 

žmones“ (R. Dreikersas) ir sukuria jų dar daugiau. 

Kūno bausmės dažniausiai taikomos dėl kelių pasikartojančių 
priežasčių: 

+ Kartais aplinkybės susiklosto taip, kad su jomis susidoroti neuž- 
tenka jėgų; jos kuria akivaizdžią prieštarą tarp įsivaizduojamų 
ir tikrų galimybių. Vaikai tampa savo nesugebėjimų atspin- 
džiais, iš jų varomas Belzebubas. 

+ Vaikai netesi.į juos sudėtų lūkesčių. Dažnai kaip tik todėl taiko- 
mos nuobaudos, kurios dar labiau žlugdo vaikų pasitikėjimą sa- 
vimi ir savo vertės suvokimą. Pasekmės - gyvenimo nesėkmės, 
nemeilės, fizinių bausmių baimė. 

+ Mušimas - „saikingai taikomas“, - kaip bausmė ir ribų brėžimo 
priemonė, yra įteisintas auklėjimo būdas. Šitaip smūgiai greitai 
gali virsti įpročiu, ypač jei juos lydi trumpalaikė sėkmė. 

+ Daugelis tėvų mano, kad meilė vaikams ir fizinė bausmė viena 
kitai neprieštarauja. Bent jau tais atvejais, kai, subjektyvia tėvų 
nuomone, vaikai neva „tiesiog atsiima savo“ arba „prašyte pra- 
šosi antausio“. 

„Svarių argumentų“ pasekmės gali būti įvairios: be abejonės, 
ne kiekvienas antausis suluošina, ne kiekvienas smūgis visam gy- 
venimui palieka neatitaisomą skriaudą. Net jeigu antausiai arba 
„botagas“ ilgam ir nepaveikia, jei 1 nesužaloja kūno ar sielos, vis 
tiek jų 22ekaib negalima pateisinti kaip auklėjimo priemonės. Gal 
ugdytojams ir atrodo, kad smūgiais ir fizinėmis bausmėmis jie 
stiprina savo autoritetą, nes tik šitaip išvengia pavojaus tapti vai- 
kiškų įnorių tarnais. O galiausiai tik atskleidžia savo bejėgiškumą, 
pakerta pagarbą ir autoritetą. Smūgiai ir fizinės bausmės daugių 
daugiausia sukelia autoriteto - menko ir silpno - baimę. Vaikas — 


nesąmoningai — priešinasi pažeminimui. Stoja su ugdytoju į kovą 

dėl valdžios. Keršija, mokosi atsiteisti, paverčia ugdytoją bejėgiu, 
savo elgesiu kaip tik ir provokuodamas fizines bausmes. Ugdyto- 
jJui susidaro įspūdis, tarsi vaikas „norėtų“ smūgių. Tuo tarpu šis 
puoselėja keršto planus. Be paliovos bado ugdytojui akis jo paties 
silpnumu ir bejėgiškumu. Ir įsikala į galvą: kai valdžia bus mano, 
galėsiu teisėtai smurtauti ir bausti. 

Daugelį vaikų fizinės bausmės baugina, sužadina bejėgiškumą. 
Fizinis skausimas kartais atslūgsta greitai, tačiau lieka sielos žaizdos 
ir randai: vaikas jaučiasi sugėdintas, pažemintas ir išduotas. 

Pastaruoju metu kai kuriose šeimose fizines bausmes keičia ne- 
meilė arba žodinės bausmės. Vaikai baudžiami emocinio dėmesio 
stoka, kaltės jausmo našta, rėkimu ar nuolatinėmis priekabėmis. 
"Tokių baudžiamųjų veiksmų pasekmės nėra akivaizdžios: sielos 
skausmas glūdi giliai. Tačiau sielvarto 17 nesaugumo būsenos 
vaikas nuslėpti negali. Ypač skaudi jam būna išdavystės jausena, 
vaikas pasijunta vienišas, apleistas, neapsaugotas, jo pasitikėji- 
mas - pakirstas. 


Kad ir kaip būtų, jei ribos brėžiamos bausmėmis, vaikui tai nė kiek 
nepadeda pakeisti įžūlaus elgesio. Kalbant be užuolankų, antausiai 
ir nemeilė negali būti išeitis, nelemia pokyčių į gera, priešingai, 
tai tik kursto nesantaiką ir abipusę nepagarbą. Fizinės ir dvasinės 
bausmės yra nevykę konfliktų sprendimo būdai, tai - kerštas, ska- 
tinantis atsilyginti tuo pačiu. 

„O ką man daryti, - skundžiasi viena mama, - jei ranka pati 
kyla smūgiui. Užsikasti į žemę ar su viskuo taikstytis?“ 

Pakartosiu: menkavertiškumo ir bejėgiškumo jausmai niekad 
nepadės rasti išeities, kaip ne išeitis yra ir mušimo racionaliza- 
vimas ar įteisinimas. "Tarp ribas apibrėžiančių žmogiškų motyvų 


bei jausmų išraiškos ir vaikus žalojančio žodinės bei fizinės savi- 

tvardos netekimo esama daugybės elgesio alternatyvų. O kai per- 
žengiamos ribos, paminama vaiko pagarba ir savo paties orumas, 
dera prisipažinti pralaimėjus, kaip prisipažįstama „drąsa būti 
netobulam“ — be jokių Jeigu ir Bet. Tuomet kitas žingsnis - atsi- 
prašyti vaiko, pelnyti jo pagalbą, siekiant, kad pažeminimas ir 
prarasta savigarba virstų abipusiu pripažinimu ir bendra nau- 
dinga veikla. " 

„Tai nuolatinė įtampa...“ 


Drąsa pripažinti savo ribas 


Suvokti ribas 

Tėvai, auklėtojos, mokytojai ir mokytojos aukojasi: „Vaikui trokš- 
tame tik gero...“, „Norime viską daryti kitaip...“, „Norime elgtis 
teisingai...“, „Norime suprasti vaiką...“, „Norime vaiką pripažin- 
ti...“ O aš pastebiu: tėvai, auklėtojos, mokytojai ir mokytojos tik 
paklūsta. Daugeliui jų vaikas, jo gerovė ir visa apimantis rūpestis 
juo yra svarbiau už viską. Nepaisoma savų poreikių ir norų, savo 
gerovės, rūpesčių, neatsižvelgiama į savas ribas, jų nejaučiama. 
Tarsi patys neturėtų nei kūno, nei jausmų. 

Beribė meilė, beribis švelnumas, beribis prisirišimas pedagogo 
darbe ar šeimoje neišvengiamai susiję su savo asmenybės, savo- 
jo „aš“ atsisakymu. Tampa neaiškūs kūno ir asmenybės apribai. 
Smarkiai pervertinamos savo galimybės, gyvenama dėl kito žmo- 
gaus pamirštant save, tampama tokiu, su kuriuo kitas gali daryti 
ką panorėjęs. Čia glūdi troškimas visur ir visada būti reikalingam, 
nepakeičiamam; o kartais — ir pastangos patikti, ir savanaudišku- 
mas. Toks žmogus išsižada, nebepaiso, nebemato savęs. Tas, kuris 
visa galva pasineria į vaikų auklėjimą, tampa - tikrąją žodžio pras- 
me - menkas, nematomas žaisliukas, svetimų interesų tenkintojas. 
Jis virsta auka ir vergu, nesusilaukiančiu nei pagarbos, nei dėme- 
sio, nebent - užuojautos, jį be paliovos ištinka vis naujos traumos 
ir pralaimėjimai. 

Tas, kuris vaikus vertina ir gerbia, kuris nori, kad į dėmesį bei 
pagarbą ir jie atsakytų tuo pačiu, privalo išmokti rimtai vertinti ir 
gerbti pats save. "Tik tas, kuris myli save, su savimi sutaria, geba 


suvokti save kaip vientisą asmenybę - tik toks žmogus vertina ii 
kitus, sutaria su kitais, sugeba mylėti kitus. Tik tas, kuris gali nu- 
brėžti ribas sau, parodyti pavyzdį, tik tas sugeba nubrėžti jas ir 
kitiems, gali vaizdžiai ir įtaigiai parodyti ribų galimybes ir rizikos 
veiksnius. 

Apie savęs išsižadėjimą vaizdžiai byloja ši istorija ir sapnas, ku- 
riuos man papasakojo viena auklėtoja, Andželika Roiter: 

— Buvo mano grupėje toks vaikas, sunkųs vaikas. Jo motina — 
narkomanė. Dabar ją pavadintume socialiai prižiūrimų asmeniu. 
Berniukas kentėjo, namuose jis patyrė pernelyg daug siaubo. Spė- 
ju, kad tėvo smūgių kliūdavo ne tik motinai, bet ir jam. Motinos 
padėtis buvo visiškai beviltiška. Papasakojau apie ją konsultacijoje, 
jokios naudos. Galų gale viskas, visi tie pokalbiai su ja, man mirti- 
nat įkyrėjo. Supratau, kad viskas perniek. 

Ponia Roiter susimąsto, matyti, kad tvardosi. 

— Tad štai, tuomet užsibrėžiau ribą, nes pajutau, kad rasti išeitį 
iš padėties —- ne mano nosiai. Bet tuo pat... - užsikirtusi ji akimir- 
ką nutyla, - taip, juk tuo pat metu mačiau vaiką, jo bėdas. Lyg kas 
būtų ant sidabrinio padėklo atnešęs man problemą. lr tariau sau: 
Juk iš tikrųjų privalau įsikišti. Esu diplomuota auklėtoja, mokiausi 
tvarkytis su tokiomis bėdomis. 

Moteris suneria rankas, nudelbia akis: 

— Taigi rūpintis motina nebuvo prasmes. Tai supratau aiškiai 
kaip dieną. Bet kuo mažiau paisiau motinos, tuo daugiau ėmiau 
rūpintis vaiku, netgi labai rimtai. Tiesiog iš atjautos. - Ponia Roiter 
trumpam nutyla, paskui vėl prašneka, labai iš lėto, apgalvodama 
kiekvieną žodį. - Norėjau suteikti jam tai, ko negaudavo namuose. 
Manau, prisidėjo ir graužatis dėl berniuko motinos. — Ji pakraipo 
galvą. - Iš tikrųjų buvau visiškai bejėgė. Bet vis tiek neapleido 
jausmas, kad turiu padaryti ką nors daugiau... Jis užvaldė mane, 
atėmė ramybę, įsiveržė į sapną, labai vaizdingą sapną. 

Ji atsisėda tiesiau: 

- Žaidžiu grupėje su Torstenu. Staiga įsiveržia juodai apsirengę 
vyrai su automatais ir griebia vaikį. Nori jį pagrobti. Pradedu su 
tais vyrais derėtis. Duokite berniukui ramybę, sakau, jo gyvenimas 
ir šiaip labai sudėtingas. Bet jie nesiklauso. "Tada pati jiems pa- 
sisiūlau, sakau: darykite man ką norite, tik, meldžiu, paleiskite 
vaiką. Galiausiai jie taip 11“ pasielgia. Pasiūlymu pasinaudoja ir 
bando išniekinti mane viso kolektyvo ir vaikų akivaizdoje. Liepia 
išsirengti nuogai, aš paklūstu. Jie bloškia mane ant grindų ir iš- 
prievartauja. Žaginama vis matau Torsteną, stebintį mane. Aš labai 
kantri. Nuslepiu bet kokius jausmus. Mano kuinščiai sugniaužti, 
nagai sminga į delnus. O berniukas visa tai stebi. Mane išžagina du 
kartus: Sapnas keičiasi. Kažkas iškviečia policiją. Girdime gatvėje 
šurmuliuojant minią žmonių. Vyrai išsitempia vaiką už durų - vis 
vien pagrobia. Mes grūdamės iš paskos, visi iki vieno - kolegės ir 
vaikai - tų ginkluotų grobikų valioje. Išeiname į lauką, o ten - mi- 
nia, susirinkę ir visi tėvai, policininkai užsiėmę pozicijas. Virš gal- 
vų suka ratus sraigtasparniai. Motina šaukia: „Dėl Dievo meilės, 
mano sūnus. Torstenai, eikš čionai!“ Mane sučiumpa. Torsteną 
taip pat. Aš rėkiu: „Viešpatie, padėk, padėk“. O policininkams: 
„Kodėl nieko nedarote?“ Iš bejėgiškumo mane apima įniršis, už- 
plūsta tokia jėga, kad išsivaduoju iš nusikaltėlių, griebiu automatą 
ir juos iššaudau. Štai kaip! 

Moteris garsiai iškvepia orą. 

— Ir tai dar ne viskas. Suprantama, tokių įvykių paveikta aš su- 
sirgau. Labai ilgai gydžiausi ligoninėje. Vėliau, po metų, mane 
pakvietė į televiziją ir paklausė, kaip visa tai pakėliau, pagrobimą, 
išprievartavimą. Atsakiau: „Gydymas man padėjo, dabar jaučiuosi 
visai neblogai“. - „Na, o kaip jaučiasi berniukas?“. Aš ir sakau: 


„Manęs galite neklausti, jis čia, paklauskite jo paties“. Jie pasi- 


kviečia vaiką. Jis sėdasi man ant kelių; dabar jau klausia jo: „Na, 
Torstenai, kaip jauteisi žiūrėdamas, ką daro poniai Roiter? Ar bi- 
jojai, kad mirsi? Ar iš viso bijojai tų vyrų?“ — „Ne, - sako Torstenas 
ir paaiškina, — visai nejaučiau baimės: kai pamačiau ponią Roiter 
nuogą gulinčią ant grindų, jos sugniaužtus kumščius, nagus, su- 
smigusius į delnus, iškart supratau, kad man tikrai nieko nenutiks. 
Ji turėjo galios ištraukti mane iš ten sveiką gyvą, niekam nieko 
negalėjo nutikti“. Tada laidos vedėjas pravirko, paskui — ir aš pati. 
Pabudau labai susijaudinusi. 

Drauge su Andželika Roiter pabandėme išsiaiškinti sapną, ku- 
riuo taip sukrečiamai pasireiškė savęs išsižadėjimas, pasiaukojimas 
ir prisirišimas. Ji daug metų dirbo auklėtoja - nuo pat pradžių 
pasinėrė į savo profesiją, atsižadėjo savęs ir savo poreikių, - kol 
tiesiogine prasme jai išseko energija, jėgos. Tuomet ji ėmėsi ieškoti 
ribų, pradėjo rimčiau vertinti save pačią. Ėmė mokytis pajusti savo 
kūną i7 pastangų vertę. Visos šios permainos pirmiausia užsimezgė 
galvoje. Moteris smulkiai išsinagrinėjo savo pačios portretą. Emo- 
ciškai jos ryšys su ankstesniąja savastimi tebebuvo stiprus ir palan- 
kus. „Senieji“ kūno ir jausmų bruožai tebekrito į akis. 

Ji pasakoja: 

— Kai tik matau Torsteną ar jo motiną, kaskart susijaudinu, 
nors ir nenoriu to. Manyje grumiasi jausmai. Kai sapne buvau 
prievartaujama, tikinau save: turi tai ištverti, įveikti, sukąsk dantis, 
tai - tavo lemtis, tavo užduotis... | 

— Jūs niekada nepasiduodate... 

— ...taip, tai buvo mano užduotis. 

— Kad įvykdytumėte užduotį, turėjote pasicluoti, pasiaukoti... 

Ji linkteli. 


Pedagogų aukojimasis - vaikų darželyje, mokykloje ar tėvų na- 
muose - dažnas reiškinys. Kūno ir sielos našta užsikraunama vien 

tik sau. Daug kas tylomis nukenčiama, rūpesčiai užsiverčiami ant 
savo pečių. Ugdymas tampa ir stresu, ir fizine našta. 

Vis dėlto psichosomatiniai simptomai nėra klaidingo mąstymo 
ar klaidingų veiksmų išraiška; juose ryški patirtis. Tokie simptomai 
rodo santykį su tikrove. Tas, kuris juos pažįsta, šį tą sužino apie 
kitų žmonių būsenas. Štai pavyzdys: 

„Aš nuolat leidžiuosi mulkinama vaikų“, - skundžiasi viena 
motina, kamuojama dusulio. Tuo pat metu ji abiem rankomis taip 
smarkiai spaudžia krūtinę, kad vos gali kvėpuoti. Čia ne taip svar- 
bu išsiaiškinti fiziškai jaučiamo „mulkinimo“ priežastis. Svarbiau 
kartu paieškoti būdų, kaip tai moteriai palengvinti kvėpavimą ir 
kartu išvengti mulkinimo. 

Meilė sau ir sugebėjimas vertinti save su visais privalumais bei 
silpnybėmis yra būtina sąlyga suvokti savo riboms, kad jas nusi- 
brežtum. 

Suvokti, kad „aš esu svarbus“ — vadinasi, veikti pagal savo gali- 
mybes, principus ir įsitikinimus, vadinasi, „būti netobulam“ ir dėl 
savo nesėkmių ar ydų neversti atpirkimo ožiais kitų. Kuo geriau 
žmogus sutaria su savo sugebėjimais ir nesugebėjimais, tuo labiau 
išvystyta jo drąsa ir apsisprendimo įgūdis, tuo geriau jis būna pa- 
siruošęs pasitikti naujus iššūkius ir riziką. Meilė sau neturi būti 
siejama su įsikalta visagalybe, egocentriškumu ar egoizmu. Meilė 
sau yra emociškai visaverčių santykių tarp ugdytojo ir ugdomojo 
pagrindas. 

Auklėjimo sunkumus namuose, vaikų darželyje 17 mokykloje, 
tėvų ir pedagogų nevilų lemia tai, kad jie pernelyg skubiai ir pa- 
slaugiai paklūsta vaikų reikalavimams. Prisideda ir pedagoginiai 
bei psichologiniai patarimai, kai nepaisoma tėvų poreikių. Tokie 
patarimai yra tikra rykštė, juk jie bendradarbiavimą auklėjant pa- 
verčia priklausomybe ir vergija. Tas, kuris be paliovos stengiasi vai- 


kams patarnauti, smunka jų akyse, atrodo kaip tarnas, traukiantis 
prie savęs mažesnius ar didesnius ponaičius, vargiai sugebančius 
bendradarbiauti, užtat greitai išmokstančius pasiekti savo. 

Sakyti „taip“ sau, žinoma, taikstytis ir su vaiko „taip“. Jei ne- 
tarnausite kiekviename žingsnyje, vaikams toks ar panašus elgesys 
bus pavyzdžiu. Bet ir jie turi teisę ne visuomet elgtis taip, kaip pa- 
tinka jums. "Tas, kuris brėžia ribas sau, turi būti pasiruošęs taikstytis 
su vaikų nubrėžtomis ribomis. 


„Tai nuolatinė įtampa!“ 


— Auklėti vaikus, - kalba vyresniųjų klasių mokytojas, - vis sun- 
kiau. Ne tik dėl to, kad mokiniai agresyvesni. Man atrodo, visais 
atžvilgiais. Be to, jaučiuosi paliktas kapstytis visai vienas. Todėl 
abejoju, ieškau išeičių. Suprantama, žinau, kad gelbėjimosi ratas 
neišrastas. Ir vis dėlto ieškau. 

Pradžios mokyklos mokytoja per kvalifikacinius kursus guo- 
džiasi: 

— Nė nebežinau, ką daryti. Tai susiję ne tik su prievarta tarp 
moksleivių. Atrodo, ir jie perima mano neviltį. Iš kur jiems žinoti, 
kas teisinga, o kas — ne, jeigu aš pati nežinau. 

Jos kolegė priduria: 

— Dėl tokio netikrumo, be kita ko, vis sunkiau ištverti... sudė- 
tingus svarstymus, pavyzdžiui, apie prievartos plitimą, kaip štai 
kad kalbėjote jūs. Imi ieškoti — ne išimtis ir aš pati - paprastučių, 
gražių paaiškinimų. Kad būtų lengviau. Tikrai. 

O diskutuojant tema „Visuomenė ir prievarta“ viena socialinė 
pedagogė štai kaip atsiliepė apie mano pranešimą: 

- Jūsų mintims pritariu šimtu procentų. Tik pasakykite, ką tu- 
riu daryti. 

— O ką norėtumėte išgirsti? 

— Patentuotą receptą, tikrą, visuomet veiksmingą receptą. 
— Manote, toks egzistuoja? 

Moteris gūžteli pečiais: 

— Greičiausiai ne. 

Šiek tiek vėliau, jau kita proga, vienas mokytojas sako: 


— Kartais svarstau: įdomu, kaip mane prisimena mokiniai, su- 


laukę dvidešimties? Ką iš viso kalba?.. Apie mane?.. Apie mano 


mokymą? Gal prisimena, kad su manimi būdavo galima pasikal- 


bėti, kad buvau nuolaidus. - Jis akimirką susimąsto. - Apie savąjį 


geografijos mokytoją, be to, kaip jis pasakojo apie Gango deltą, 


prisimenu tik tiek, kad.jam dvokė iš burnos, o kai būdavo nepasi- 


ruošęs pamokai, sekdavo Afrikos tautų pasakas. 


Daugelyje pastaruoju metu mano surengtų pedagoginių se- 


minarų ir konsultacijų - šeimoms, auklėtojams ir auklėtojoms, 


mokytojams ir mokytojoms - kartojasi tam tikri patirties motyvai 


ir argumentai: 


Jaučiu augantį nerimą dėl vis labiau plintančios ugdomųjų 
agresijos. Kuo sunkiau tokį elgesį įtikinamai paaiškinti, tuo at- 
kakliau ieškoma atpirkimo ožių, tiesiogiai atsakingų už ydingą 
vaikų vystymąsi. 

Mokymo procesą - ir ugdymą, susidūrus su agresyvia elgse- 
na - pliuralistinėje visuomenėje apsunkina vis didėjanti pri- 
valomų normų ir vertybių painiava. Kuo miglotesni orientyrai, 
tuo aštriau jaučiamas — visai suprantamas — visuotinai tinkamų 
pedagoginių direktyvų, paprastų ir aiškių receptų poreikis. 
Pastaruosius dvidešimt metų skiriama gerokai per maža dėme- 
sio tokiam reiškiniui kaip ugdytojo asmenybė. Ugdytojas tapo 
„sausų“ Žinių perteikėju, jis verčiamas riboti savo interesus, visą 
dėmesį skirti tik vaikui ar jaunuoliui, išsižadėti savo poreikių, 

norų, jausmų ir rūpesčių. Savo emocijas jis turi slopinti, tiesiog 
užgniaužti. 

+ Tuo pat metu stiprėja kryptis trūks plyš įtikti vaikams. Auga 
baimė likti jų nepripažintam. "Tai neskatina drąsos imtis nepo- 
puliarių veiksmų, brėžti ribas, formuluoti savo paties galimybių 
kontūrus. 

+ Daugelio tėvų, auklėtojų ir mokytojų ugdymo veiksmai ir pe- 
dagoginės pažiūros sutampa. Tačiau iš tikrųjų suprasti vaiką 
padeda ne abstraktūs teiginiai, o pedagogo sąžiningumas ir 
nuoširdumas. 


Ribų ir apribojimų stoka — ir tai įrodo daugelis šioje knygoje pa- 
teiktų pavyzdžių - apsunkina ugdytojo ir ugdomojo santykius. Sa- 
varankiškumo ir autonomijos ugdymas, laisvumas, bendradarbia- 
viimmnu pagrįstas auklėjimas - tai tvarka ir taisyklės, patenkinančios 
vaiko pasitikėjimo ir saugumo poreikius. 


Auklėjimas prievarta ir ugdytojo asmenybė 


Kiek laiko lankiausi trečiokų pamokose, mat to prašė mokytoja: 

„Turiu porą nervingų, tikrai agresyvių vaikų. Nebežinau nė ką da- 

ryti“. Per tuos vizitus klasėje būdavo pakankamai jauku: mokytoja 

akivaizdžiai stengdavosi suprasti net ir išdykaujančius mokinius ir 
mokines. Kartu krito į akis keletas pasikartojimų: 

+ Mokytoja ne iš karto sudrausdavo išdykėlius tokiomis frazėmis 
kaip: „Jūs trukdote kitiems. Prašau nurimti!“ Iš pradžių ji ne- 
kreipdavo dėmesio į išdaigas. 

+ Asmeninę nuomonę mokytoja dangstė raginimais kaip kitų, 
ypač - mergaičių, atstovė. Tokių priekaištų kaip: „Irukdote 
man“ nepasitaikė. 

+ Šurmuliui nesiliaujant, jos balsas likdavo santūrus. Be pykčio ir 
nekantrumo neapsieita, bet įtampa ir nepasitenkinimas pasi- 
reiškė daugių daugiausia veido išraiška ir judesiais. 

+ Kuo santūriau skambėdavo mokytojos balsas, kuo dažniau ji 
kartodavo standartinius, tačiau neveiksmingus raginimus, tuo 
įkyriau šurmuliuodavo mokiniai. Vyko pakankamai atvirai vai- 
kų sukurstyta kova dėl valdžios, ir iš tos kovos mokytoja paty- 
liukais traukėsi. Savo nuolatinėmis, galiausiai - nenuosekliomis 
pastabomis — „Jau sakiau, ar negalite bent valandėlę ramiai pa- 
sėdėti?“ < ji tik skatino mokinių nepaklusnumą, tiksliau, kovą 
dėl valdžios. 

Kai išsakiau mokytojai, ką pastebėjęs, ji išsyk atšovė: „Nenoriu 
šūkauti, pavirsti reksne. Anksčiau mano pačios mokytojai tokie ir 
buvo, o šiais laikais turi būti kitaip“. Ir pridūrė: „Aš noriu būti 
kuo mandagesnė. Kiek įmanoma vengti klaidų. Būti pavyzdžiu, 
kuriuo vaikai galėtų sekti“. O štai ką kalbėjomės su mokiniais: „Ji 
tikrai šauni, labai maloni. Bet juk neįmanoma visuomet būti vien 
tik maloniai. To negali nė vienas žmogus“. - „Kai mano mama jau 
tūkstantį kartų būtų pašėlusi, ji tebebūna kuo ramiausia“. - „Aš 
net nežinau, kada ji būna nepatenkinta. Tikrai nesusigaudau“. 
O man paklausus: „Ar norėtumėte, kad ji bent sykį rimtai pratrūk- 
tų, rimtai įsiustų?“, vienas „ramybės drumstėjų“ prisipažino: „No- 
rėčiau, kad kokį kartą ji virstų tikra pabaisa, tada tai būtų jėga!“ 

Štai kuo įsidėmėtina ši istorija: 

+ "Tas, kuris vaikams bruka tobulą suaugusiojo portretą, ne tik 
apsunkina nuoseklų jų savivertės jausmo formavimąsi, bet ir 
paverčia auklėjimo procesą aukščiausių pasiekimų sporto var- 
žybomis — „Juk trokštu tau tik gero!“ - kurios baigiasi nerimu, 

„stresais, perdėtais abipusiais reikalavimais. Vaikams reikia 12 
tik visagalių, visa kur savimi pasitikinčių suaugusiųjų. Vaikams 
reikia 47 ugdančių asmenybių, kurios klysta ir sugeba tai pripa- 


žinti. Juk klaidos paskatina ieškoti kito, galbūt teisingesnio ke- 
lio. Dėl baimės pridaryti arba išvengti klaidų ugdymas neretai 
tampa nevaisingas, pernelyg teisingas ir bejausmis. Tokia bai- 
me trukdo vaikams atsiskleisti, o drauge skatina krapštyti gražų 
fasado luobą ir šitaip visagalę ugdytojo asmenybę skausmingai 
grąžinti į tikrovę. Jei suaugusieji tampa bejausmiais valdovais, 
vaikai erzina juos, įtraukia į konfliktus. 

+ "Tai ypač akivaizdu susidūrus su agresijos formomis ar tokiomis 
emocijomis kaip pyktis, įniršis, neapykanta. Vaikai pamažu iš- 
moksta ir jų. Kaip matyti iš kai kurių ankstesniuose skyriuose 
pateiktų pavyzdžių, bręstančios asmenybės iš tėvų neretai susi- 
laukia neleistinų agresijos apraiškų: tėvai arba išvis neigia savo 
agresiją, arba atvirai išreiškia ją žeminimu, nederamu elgesiu, 
žiaurumu. O vaikui ar jaunuoliui labai svarbus yra artimo su- 
augusiojo pavyzdys, suaugusiojo, kuris sugeba pripažinti agre- 
syviuosius savo asmenybės bruožus, užuot žodžiais ar veiksmais 
žalodamas aplinkinius. Tik tada vaikas ar jaunuolis mato sek- 
tiną elgsenos modelį. O juk televizinių herojų žavesį ir lemia 
tai, kad tikrame gyvenime vaikams vis rečiau pasitaiko sutikti 
visaverčių asmenybių. 

Grįžkime prie pradžios mokyklos mokytojos: kai aš - kaip ir 
mokiniai - paraginau ją neslėpti jausmų, aiškiai, nedviprasmiškai 
ir pagal aplinkybes išreikšti juos žodžiais, veido išraiška ar jude- 
siais, moteriai nejučia išsprūdo klausimas: „Argi man galima? Argi 
man galima būti ir piktai?“ 

Atsakiau jai: „Ir galima, ir galite, jei jūsų mokiniai jaučia, kad 
Jūsų pyktis, jūsų įniršis kyla pagrįstai ir jų, kaip asmenybių, ne- 
žemina! 

Mokytoja suglumo: „Bet tai taip slogu ir velniškai vargina“. 

Drauge mes aptarėme, kaip ji galėtų per pamokas atviriau 
reikšti jausmus. Po kelių savaičių jau buvo justi išdavos: atmosfe- 

ra klasėje tapo giedresnė, nuoširdesnė, gyvesnė, emocijos - nebe 
tokios sukaustytos, gerokai sumažėjo šurmulio ir erzinimo. Vienas 
mokinių pasakė šitaip: „Dabar bent gerai žinau, kaip elgtis jos 
akivaizdoje“. 

Nederėtų suprasti klaidingai: tai - visai ne koks neatsargus pa- 
siūlymas, skatinantis ugdytojus tikslingai taikyti agresiją, tai — tik 
raginimas sąvoką „auklėjimas prievarta“ vertinti visapusiškai ir 
permąstyti. Kitaip tariant, mokyklinis auklėjimas, kaip bręstančių 
asmenybių socializacijos ir lavinimo procesų dalis, yra susijęs su 
agresija platesniąja šio žodžio prasme - būtent pradine: judėti 
pirmyn nuo to, kas jau pasiekta, į naujas galimybes ir įgūdžius*. 
Be tokios agresijos asmenybė neatsiskleidžia. Bet lygiai taip pat 
ugdytojo agresija gali slopinti bei žlugdyti mokinių savarankišku- 
mą ir kūrybingumą. Todėl svarbu —- pasinaudojant pedagogikos 
teoretiko Hartvigo Riomo pavyzdžiu - skirti leistiną ir neleistiną 


ugdytojo agresiją. 


„Tuojau aš tave sutvarkysiu!“ Jėi agresija neleistina, vaikas tampa 
pedagogo galios ir valdžios troškimo impulsų objektu. Vis dėlto 
tokie impulsai visuomeniškai yra sankcionuojami ir pasireiškia 
dvejopai: 

+ Savo paties agresyvių impulsų neigiu, atsiribojimu nuo jų ir 
perkėlimu atpirkimo ožiui- „Tie neklaužados vaikai verčia 
mane šitaip elgtis!“ - „Nirštu dėl /ų4 agresyvių mokinių!“ — „Dėl 
visko kaltas tas televizorius/t1e kairieji!“ Už tai, kad neva privers- 


* Socialinio mokymosi teorijos autoriaus JAV psichologo A. Banduros teigi- 
mu, agresija yra ypatinga elgesio lorma, kurios išmokstaina, ir yra tokia pat 
kaip ir kitos socialinio elgesio formos. Agresijos mokymosi svarbiausias bū- 
das - modeliavimas arba mokymasis stebint. Ji veiksminga Žmogaus elgesio 
priemonė tikslams pasiekti (vert. bast.). 

tinai tampama „piktu, iš tikrųjų tokiu nesant“, atsakomybė ir 

kaltė užkraunama kitiems. 

+ Racionalizavimu: vaika//mokiniai, netesintys tėvų ar pedagogų 
perdėtų, iš anksto užsibrėžtų lūkesčių — „Privalai gyventi geriau 
nei mes!“ — neatitinkantys jų vertybių ir normų sistemos, susi- 
laukia sankcijų, bausmių ir pažeminimo - „Laiku trinktelėtas 
antausis dar niekam nepakenkė!“, - ir — tai svarbiausia - esmės 
nepakeičia, bet žeidžia ugdomąjį, verčia jį jaustis bejėgiu ma- 
žyliu. 

Neigimas ir racionalizavimas dažnai kyla iš biografijos nulem- 
tų pedagogo asmenybės bruožų - tų, kurių kadaise išvis nebuvo 
ar kurie buvo nepakankamai pripažinti ir įprasminti. Susiduria- 
me — vaizdžiai kalbant — su dviem vaikais, ir tai tinka tiriant ne tik 
vaikų agresiją: vaiku, stovinčiu priešais pedagogą, ir vaiku, tūnan- 
čiu pedagogo sieloje. Ir kuo artimiau, mąsliau, įvairiau, vientisiau 
pedagogas pripažįsta vaiką savyje, tuo greičiau jis gali pripažinti 
vaiką priešais save, nubrėžti jam ribas, paskatintu, pareikalauti. 


Prieš nagrinėdamas leistiną ugdytojo agresiją, noriu pateikti tris 
neleistinos agresijos pavyzdžius iš savo, kaip konsultanto, kas- 
dienybės. Tokia pedagoginė agresija vaikų Čia ir Dabar pasaulio 
nepripažįsta. Visas dėmesys sutelkiamas į tariamą vaikų ateitį, o 
dabartinės jų nuomonės nepaisoma. Štai, pavyzdžiui, vaikų dar- 
želiuose ir pradžios mokyklose pernelyg baiminamasi „gatvių 
gaujų“, tad uždraudžiama burtis į grupeles - „Nenoriu, kad mano 
sūnus kada nors į tai įsiveltų!“ - kaip draudžiama peštis ir eiti im- 
tynių - „Norėčiau, kad mano vaikas ginčus spręstų žodžiais!“ Vai- 
kui nuo ketverių iki devynerių metų būrimasis į grupes ir imtynės 
yra simbolinė funkcija - pavyzdžiui, atsiribojimo ar solidarumo 


troškimas - arba padeda sąmoningai ir pasitikint savimi išreikšti 

kūniškumą. Leistina ugdytojo agresija tokius motyvus suvokia, 
vertina juos rimtai, pritaiko „gaujų žaidimams“ laiko bei. erdvės 
taisykles - pavyzdžiui, galimybė laisva valia pasirinkti, burti gru- 
pę ar ne, priklausyti jai ar ne; jokių traumų ar prievartos kitiems 
vaikams; pagarba asmens erdvei; zonos, skirtos „gaujų žaidimams 
ir imtynėms'“; apibrėžtas tokių žaidimų laikas — ir numato tų tai- 
syklių laužymo pasekmes. 

Neleistina ugdytojo agresija vaiko asmenybės agresyviųjų bruo- 
žų nepripažįsta, neigia juos arba jų šalinasi. Štai su šaudymu, gin- 
klais susijęs pavyzdys. Vaikai, žinantys neigiamą tėvų ar pedagogų 
požiūrį į tokią prievartos išraišką, užklupti žaidžiant su „Lego“ 
ginklais, dažnai teisinasi šitaip: „Tai visai ne pistoletas, o radijo 
telefonas!“ "Ioks atsakymas, viena vertus, yra vaiko kūrybingumo 
požymis, antra vertus - pirminio pasitikėjimo aplinka stokos žen- 
klas, juk vaikai labai dažnai patiria, kad tėvai ir pedagogai į nepa- 
geidautinas asmenybės apraiškas - tarkime, norą pašaudyti - at- 
sako nemeile, užsigauna, bejėgiškai atsitraukia - „Dar pamatysi, 
kuo tau tai baigsis!“ — arba šiurkščiu elgesiu —- pavyzdžiui, sulaužo 
vaiko pistoletą. Štai kokie gali būti tokio auklėjimo stiliaus pada- 
riniai: kadangi vaikas jaučiasi įvertintas tik būdamas „geras“, savo 
„bloguosius“ jausmus jis neigia arba šalinasi jų, suteikia jiems kitą 
formą — tuomet pistoletas virsta portatyviniu radijo siųstuvu - arba 
tai, kas nepatinka suaugusiesiems, perkelia kitiems vaikams - „Tai 
jis kaltas!“, „Lai jis padovanojo man ginklą!“ 

Leistinoji ugdytojo agresija pripažįsta vaikiško šaudymo ir gin- 
klų simbolinę funkciją, tačiau apibrėžia laiko ir erdvės ribas: pa- 
vyzdžiui, nustatoma žaidimo trukmė, paskiriama „neginklo“ zona; 
taip, gali būti, jog tokie simboliai visiškai nedera vaikų darželiui ar 


mokyklai, bet vis dėlto šitaip vaikai pajunta, kad pripažįstamas jų 

prievartos išraiškos poreikis - „Šiuo metu aš nenorėčiau, kad čia 
būtų šaudoma, bet aš suprantu, kad /au tai malonu!“ 

Neleistina ugdytojo agresija nepripažįsta destruktyvios vaikų 
elgsenos ir dažnai nederamai nuolaidžiauja. Dėl nuostatos „viskas 
leista“ ir abejingumo pražiopsomi destruktyvaus ar įžūlaus elge- 
sio simptomai ir užuominos. Štai dar vienas pavyzdys: Danielio, 
"Torsteno ir Florijano, penkiolikmečių gimnazistų, „vagišių karje- 
ra“, kaip patys kad apibūdino, kol „buvo sučiupti“, tęsėsi trejus 
metus. „Pradėjome, - pasakojo Danielis, - prekybos centre, visur, 
kur buvo lengviausia“. - „O pratęsėme, - tai jau Torsteno žo- 
džiai, - mokykloje. Mūsų specializacija buvo dviračiai, gražiai juos 
apdorodavome. Kietas triukas. Būdavo malonu ne tik nukniaukti, 
bet ir visas darbas po to - apdoroti 17 parduoti. Bet prastumda- 
vome pigiai. Ne pinigai mums rūpėjo“. - „Prieš porą metų jau 
buvome beveik metę. - Torstenas kilstelėjo antakius. - Kartą jie 
mus prigriebė, bet sugebėjome išsisukti. Nebuvo sudėtinga, taigi 
darbavomės toliau“. — „Aha, bet ir tada, kai mus pričiupo, manau, 
irgi buvo neblogai, - įsiterpė Danielis. - Juk patys to ir siekėme. 
Reikėjo vieną kartą liautis“. 

Šias vieno ilgo pokalbio nuotrupas noriu sugretinti su trum- 
pa kito ištrauka. Vagysčių patirtimi dalijasi Štefenas ir Markas, 
šešiolikmečiai, vienas — realinės, kitas - vidurinės mokyklų mok- 
sleiviai: „Na, nugvelbti ką nors iš kito žmogaus - apskritai šūdinas 
reikalas. Bet kad galėtum priklausyti 'Dešimtkei', paprasčiausiai 
privalai vogti, nes tik vogdamas pateksi tarp bičų“.- „Kas ta 
"'Dešimtkė*?“ - „Dešimt vyrukų, kaip ir mes ieškančių šaunių nuo- 
tykių“. — „O toliau?“ — „Tad štai, pirmiau iš mažiukų kniaukėme 
megztinius, vėliau iš vyresniųjų klasių mokinių - beisbolo kepurai- 
tes ir marškinėlius... va, o galiausiai perėjome prie parduotuvių, 


iš pradžių prie prekybos centrų, paskui — prie prabangių. Va, o kai 

pavogėme užtektinai, kiek priderėjo, mus priėmė į Dešimtkę'. Da- 
bar mes daugiau mušamės. Važiuojame į kitus miestus ir mušamės. 
Einame į Šaulių šventes, diskotekas ar dar kur nors ir kurstome ten 
kautynes. Jeigu stukteli makaulėn, vis dar ką nors nukniaukiame. 
Bet jeigu ką nors apšvariname, ką nors apiplėšiame, tai turi baigtis 
muštynėmis. Kitaip nuobodu“. 

Čia minimiems jaunuoliams vagystė atlieka specifinę funkciją. 
Štefenui ir Markui ji yra sąlyga patekti į gaują. Vagystė - tai ritua- 
las, kuris ilgainiui tampa savarankišku procesu ir išeities tašku ki- 
toms ribų peržengimo formoms. Danieliui, Torstenui ir Florijanui 
vagystė yra norimų priešprieša ir gali būti savo tapatybės paieškų 
išraiška. Ribų peržengimu - vagystėmis — viena vertus, atitolstama 
nuo vaikystės, antra vertus — ieškoma asmeninių normų. Savosios 
tapatybės formavimas ir savų sampratų patikrinimas visada kertasi 
su griežtomis suaugusiųjų pasaulio normomis. Kuo miglotesnės, 
kuo mažiau privalomos suaugusiųjų vertybės, kitaip sakant, kuo 
rečiau jos diegiamos elgesio pavyzdžiu, tuo klaidesnis savos tapa- 
tybės ieškojimas. Be trinties, be - kartais skausmingo —- bendravi- 
mo ir gretinimo nėra naujos patirties. 

Nors tai, kaip trys gimnazistai perženginėja ribas, suprasti 
galima, tačiau žiūrėti abejingai - ne. Kadangi jaunuoliai nori iš- 
reikšti save vagystėmis, privalu aktyviai įsikišti — tai yra nustatyti 
taisykles 11 ribas. Kitaip pasekmės gali būti dar rimtesnės. Kai trys 
moksleiviai pasakoja, kaip nesunku jiems būdavę vogti - „mums 
atrodė, kad suaugusieji viską žino, bet žiūri pro pirštus“, - tampa 
aišku, kaip buvo nepaisoma jaunuolių elgesio ir agresyviųjų jų 
asmenybės bruožų. Vaikinams tai atrodė kaip abejingumas, kaip 
leidimas savavaliauti - „Daryk, ką nori, aš vis tiek bejėgis!“, - iš jų 
buvo atimtos kertinės nuostatos ir ribos, todėl prarasti tikslai, atsi- 


rado skeptiškas požiūris į normas ir vertybes. 

„Privalau išmokti kantrybės!“ 


Leistinoji ugdytojo agresija mokiniui ar mokinei pasiūlo elgesio 
kryptis. "Tačiau ji nevaldomai bet kokių agresyvių impulsų išraiškai 
nubrėžia aiškias, neslepiamas ribas. Tas, kuris brėžia ribas, turi 
būti pasiruošęs susidurti su mokinių neapykanta, pasiruošęs ne- 
sutarimams, ginčams ir pykčiui. Tas, kuris brėžia ribas, rizikuoja 
sukelti vaikų ir jaunuolių pasipriešinimą, įkaitinti emocijas. 
Leistinoji agresija negalima be įvairiapusio ugdytojo-asmeny- 
bės, kurį mokiniai myli, kartais atstumia, kartais net neapkenčia; 
tokia asmenybė siūlo orientyrus, savo pavyzdžiu rodo elgesio 
modelį, yra ne draugužis, o partneris. Kuo mažiau santykiai 
tarp mokytojų ir mokinių - kaip ir tarp tėvų ir vaikų - grįsti pro- 
Jekcijomis, tuo jie nuoširdesni, artimesni, tvirtesni. Viena tokių 
projekcijų yra tariamasis pedagoginio proceso dalyvių „angeliš- 
kumas“ (Hartvigo Riomo terminas). Vaizdžiai kalbant, mokytojai 

1" mokiniai, tėvai ir vaikai yra velniai ir angelai viename asme- 

nyje. Sugebėjimas kalbėti apie neapykantą ir meilę, apie pyktį 

tr drąsą, apie artumą ir nuotolį, apie dėmesį ir abejingumą yra 
garbingų santykių, nuoširdaus bendravimo, agresyviųjų impulsų 
malšinimo sąlyga. 

"Taigi leistinoji ugdytojo agresija pasireiškia trejopai: 

+ Atpažįsta agresyvaus elgesio simbolius ir funkcijas. 

+ Nors ir artimos prigimties, pati agresyviuosius impulsus ir ribo- 
ja. Kartu vertina juos rimtai. 

+ Skatina vaikus neužgniaužti visuomenės pakenčiamų asmenybės 
bruožų, pavyzdžiui, agresyvumo, ir padeda išgyventi neviltį. 
Leistinoji ugdytojo agresija per materialiąją ir emocinę frustra- 

ciją pasireiškia skirtingai. Jei pastarajai užkertamas kelias, stengia- 

masi vaiką suvokti kaip asmenybę ir tada, kai jis peržengia ribas, 

tenkinami nc visi materialiniai vaiko norai ir poreikiai. Pavyzdžiu 
galėtų būti vienos šeimos dialogo ištrauka: „Mes kišame tau - (kal- 
bama sūnui) - viską lyg į užpakalį, o ką darai tu? Atsidėkoji mums 
begaline tinginyste!“ 

Vartotojiškoji visuomenė —- nesunku nuspėti jos narių materiali- 
nes vertybes - gali patenkinti daugelį bręstančių asinenybių norų. 
Gali sau daug ką leisti. O žmonių santykiai, jausmai lieka nuo- 
šalėje. Pirkimas ir vartojimas kuria visų svajonių išsipildymo iliu- 
ziją — tačiau tie patys pirkimas ir vartojimas nuvertina asmenines 
pastangas. Viso to ilgainiui ima nebepakakti. Tas kartais besaikis 
bręstančių asmenybių reikalavimas „vis daugiau, vis ko nors nau- 
jo, vis ko nors geresnio“ gali reikšti ne tik bandymą išsireikalauti 
vis daugiau ir t. t. pastangų iš tėvų ir pedagogų, bet ir norą, kad 
šie išgirstų ne „nupirk man kuo daugiau“, o „pagaliau pasirūpink 
manimi“ arba „nuveikime ką nors drauge“. 

Materialinės frustracijos bręstančios asmenybės gali išvengti, 
gali ją įveikti gudrybėnnis, apgaule ir iškreipta vaizduote, o emoci- 
nė frustracija vaikus žemina arba skatina tą dėmesį, kurio jie kitaip 
nesusilaukia, pelnyti agresyviais veiksmais. 

"Taigi principinė brėžiančiojo ribas nuostata turėtų būti tokia: 
būk turtas, bet neviešbatauk; būk atkaklus, bet negrasink. Tuomet vai- 
kai sugebės ribas ne tik suvokti, jas neigti, bet ir įveikti. Tam jiems 
reikia teigiamo suaugusiojo pavyzdžio. O suaugusiam būtinas nu- 
siteikimas ir ryžtas brėžti ribas. 


Pabaigos žodis 
Brėžiant ribas, tai aš ir mėginau įrodyti, svarbiausia yra vaiko asme- 


nybės pripažinimas, nuoširdumas ir aiškumas, Cia ir Dabar sampra- 
ta, netikėtumas, abipusė pagarba, atsakomybė ir tvirtumas: 

+ as, kuris brėžia ribas vaikams, privalo gerbti ir vaikų brėžiamas 
ribas. "Tas, kuris reikalauja laiko ir erdvės sau, tokią pat teisę turi 
pripažinti ir vaikui. Ribos niekaip nesusijusios su bausmėmis, 
grasinimais, nepagarba ar valios gniuždymu. "Tas, kuris brėžia 
ribas, gali tai daryti tik tada,.jei vaikas jį gerbia. Todėl privalau 
būti toks ugdytojas ir asmenybė, kuris nusipelno pagarbos. La- 
biau nei bet kada, dabar vaikams būtini autoritetai, žmogišku- 
mo pavyzdžiai; autoritetai, į kuriuos vaikai galėtų lygiuotis, su 
kuriais galėtų ginčytis ir pasitarti. 

+ "Tas, kuris yra atviras ir nuoširdus, neslepia savo paties ribų. 
Tas, kuris yra atviras ir nuoširdus, gyvena taip, kaip kalba. Būti 
nuoširdžiam ir atviram — tai nesielgti bet kaip, prisiimti atsako- 
mybę, pagalvoti apie savo veiksmų pasekmes. 

+ Ribos, brėžiamos Čia ir Dabar; neprivalo būti visiems laikams 
tinkamos, nepajudinamos aksiomos. Jų kaita priklauso nuo 
vaiko vystymosi ir tėvų ir vaiko santykių raidos. Juk kinta ir 
ugdomoji erdvė, klostosi santykiai. Taigi ribas reikia taikyti prie 
vaiko ir jo vystymosi. 

+ Ribų brėžimas neatsiejamas nuo vaizduotės ir netikėtumų, nuo 
nusiteikimo kasdienėms problemoms surasti paprasčiausius 
raktus ar neįprastus visrakčius. 

+ Brėžti ribas - tai nebijoti klaidų, netobulumo ir spragų. Kelionė 
pėsčiomis į Šiaurės ašigalį prasideda sulig pirmuoju žingsniu, 
tik tikslas beveik niekada nepasiekiamas. Panašus yra ir ribų 
brėžimo kelias: išvien klystkeliai, duobės, pinklės, apylankos ir 
aklavietės. Ir štai kas svarbu: pats kelias yra tikslas, kiekvienas 
žingsnis — etapas, kurį įveikus pajuntamas pasitenkinimas. Ši- 
taip bendras ribų brėžimo kelias tėvams ir vaikams tampa iš- 
gyvenimu, suteikiančių ryžto žengti toliau. 


Pabaigos žodis septynioliktajam leidimui 


Kai beveik prieš septynerius metus sėdau rašyti šios knygos, tai 
buvo bandymas apibendrinti daugiau nei per dešimt metų šeimos 
konsultacijoje ir tėvų seminaruose sukauptą patirtį. Neketinau 
rašyti nieko sensacingo, tad knygoje apstu savaime suprantamų 
dalykų ir seniai žinomų auklėjimo tiesų. Todėl komercinė sėkmė 
mane tiesiog apstulbino. Pavadinimas „Vaikams reikia ribų“ tapo 
sparnuotais žodžiais, vienas savaitraštis mane netgi paskelbė esant 
„ugdymo guru“. Kiek santūresnis buvo skaitytojų požiūris. „Jau- 
nuoli, - per paskaitą kartą pasakė septyniasdešimt vienerių metų 
amžiaus klausytoja, trijų anūkų senelė, - tai, ką jūs kalbate ir ra- 
šote, žinoma, tiesa“. Ji nutilo, o paskui šyptelėjusi pridūrė: „Bet 
parduoti šitiek knygų apie tai!..“ 

Jos nuostaba buvo pagrįsta. Tik kažin ar ką nors labiau nei 
mane patį nustebino tai, kad „Vaikams reikia ribų“ parduota ket- 
virtis milijono egzempliorių, neskaičiuojant licencinių, specialiųjų 
leidimų, vertimų. Pavadinimas sukėlė įvairiopą reakciją, nors ne- 
buvo sumanytas kaip iššūkis. „Vaikams reikia ribų“ anaiptol nėra 
bandymas iš aukšto globoti bręstančias asmenybes, išdidžiai nu- 
rodyti joms, kas gyvenime yra teisinga, ar sutriuškinti autoritetus 
neigiantį ugdymą. Ketinau atskleisti įvairias sąvokos „ribos“ reikš- 
mes: ribos apibrėžia tam tikrą teritoriją, jos perskiria, aiškiai pa- 
rodo - eiti galima tik iki čia. Tėvams jos nurodo, kur jiems dera su- 
stoti. Tad ribos neleidžia ir pernelyg atitolti. Jos apgina nuo tėvų, 
kurie vaikui nuolat nori „tik gero“, tuo išreikšdami nepagarbą jo 
autonomiijai ir erdvei. Vis dėlto „Vaikams veikia ribų“ kartu reiškia 
ir tai, kad bręstančios asmenybės turi teisę į lizinę ir psichinę ne- 
liečiamybę, į paramą ir orientyrus. Taip pat ribos vaikui tarsi nuro- 
do, ką jis jau gali arba ko kol kas dar negali. Teritorija kitapus ribų 

pilna galimybių ir sugebėjimų, kuriuos vaikai - vystydamiesi - gali 
tobulinti ir valdyti. Be ribų nebūna parengties ir valios ko nors 
pasiekti. Galiausiai ribos vaikui padeda suvokti, kad reikia būti 
dėmesingam ir kitų riboms, jas gerbti. Be abipusio dėmesio ir pa- 
garbos neįmanomas socialinis bendrabūvis 17 bendradarbiavimu 
pagrįsti tėvų ir vaiko santykiai. 

Kitos dvi pagrindinės šios knygos mintys tokios: vaikams reikia 
tėvų, kurie ir sau nubrėžia ribas. Vadinasi, sugeba mokytis iš vaikų, 
iš jų kūrybingumo ir nuoširdumo, tad pripažįsta savo pedagoginių 
veiksmų ribotumą. Ir dar: tėvams ribos primena, kad jų gyvenime 
esama ne tik vaikų auklėjimo. Tas, kuris be paliovos gyvena vien tik 
mintimis, kaip užtikrinti gerovę jaunajai kartai, kada nors visai pa- 
lūš, šitaip užkraudamas vaikams naštą, kurios šie gali i nepakelti. 
Vaikams gyventi gera tik tada, kai gera ir tėvams! Ši svarbi taisyklė 
išreiškia tėvystės ribas: ji atleidžia vaikus nuo atsakomybės už tėvų 
gerovę. Taisyklė byloja: tėvai turi teisę pabūti ir be vaikų. Kartais 
tėvo ir motinos pareigas galima atidėti į šalį; pasimėgauti partne- 
rių, vyro ir moters, gyvenimu. Kuo aiškiau tai suvokia vaikai, tuo 
tvirtesnį jų ir tėvų ryšį formuoja artumo ir nuotolio, dėmesio ir 
pagarbos, laisvės ir atsakomybės pusiausvyra. 

Iš skaitytojų, ne tik suaugusiųjų, bet ir vaikų, esu gavęs daugiau 
nei pusantro tūkstančio laiškų. Viena mama rašė knyga kaip re- 
ceptu nesinaudojusi, užtat pajutusi parimą net ir tada, kai klydusi. 
„Vėl patyriau ugdymo malonumą. Vėl juokiuosi ir savo vaiką laikau 
dovana, iš kurios galiu daug ko išmokti“. O štai vienuolikmečio 
"Tomo nuomonė, išsakyta seminare šeimai: iš pradžių „pamaniau, 
kad knyga - kvaila, nuteikianti prieš vaikus. Bet kai ją perskaitė 
mama, ji daugiau tuščiai nebeplepa, o kalbasi su manimi. Ir aš 
visada suprantu, ko ji nori“. O jeigu mamai vis dėlto pasitaiko „nu- 


krypti, ir aš nebežinau, ko ji nori, tuomet sakau: Mama, kas ten 

rašoma tavojo pono Rogės knygoje? Dėl ko tu ją skaitai?" Tada ji 
ima juoktis. Ir įtampa namuose sumažėja“. 

„Vaikams reikia ribų“ tikslas buvo paraginti auklėjimo proceso 
dalyvius bendradarbiauti. Iš atgarsių matyti, kad raginimą išgirdo 
nemaža tėvų ir vaikų. 

